
Viziunea artistului asupra prototipului fluturelui primordial 
care a donat ADN pentru Proiectul Terra, pentru a crea pe 
pământ fiinţe cunoscute sub numele de fluturi. 

În partea dreaptă de sus a arcadei apare un simbol 
arhetipal care semnifică deschiderea ADN-ului. Simbolul din 
partea stângă de sus descrie perfecțiunea realităţii fizice. În 
acest desen, fluturele şi-a amestecat ADN-ul cu cel al unei 
creaturi umane. Fluturii de pe pământ monitorizează 
magnetismul planetei şi ştiu să îl modifice astfel încât acesta 
să aibă un efect benefic asupra mediului. 

Pe măsură ce avansăm în noul mileniu, poveştile legate de 
răpiri ale oamenilor de către extratereştri s-au înmulțit 
considerabil, penetrând conştiinţa colectivă a umanității. Deşi 
s-a ajuns astfel la o nouă viziune asupra condiției umane, 
foarte puține asemenea relatări sunt acceptate şi înțelese de 
cititorul mediu. 

„Montauk: Conexiunea extraterestră” prezintă povestea 
remarcabilă a lui Stewart Swerdlow, un medium înzestrat care 
a cunoscut percepțiile extrasenzoriale încă de la naştere. 
Această capacitate ieşită din comun l-a transformat pe Stewart 
într-un veritabil magnet pentru supravegherea 
guvernamentală, în timp ce structura lui genetică unică a atras 
diferite rase extraterestre, care au încercat să-l folosească în 
funcţie de propriile lor interese. Aceste planuri sinistre au 
scăpat de sub control după ce Stewart a început o procedură 
de deprogramare împreună cu Preston Nichols, special 
concepută pentru a-i curăța memoria şi influenţele de control 
care i-au fost inoculate în ea. Au urmat diferite amenințări 
pentru Stewart. În final, după ce acesta a refuzat în repetate 
rânduri să întrerupă legăturile cu Nichols, a fost aruncat în 
închisoare. În pofida acestor evenimente, adevărul a început 
treptat să iasă la iveală, schimbându-i viața. 


Înstrăinat de familie, Stewart a fost trimis la închisoare pe 
motiv de fraudă financiară. Făcând eforturi supraomeneşti, el 
a reuşit în cele din urmă, folosindu-se inclusiv de înzestrarea 
primită de la Dumnezeu, să îşi reevalueze viața şi să scape de 
sub influenţa diferitelor agenții şi entități care au încercat să 
se folosească de el. După ce a şters influenţele negative din 
memoria sa, Stewart a început să îşi recupereze anumite 
amintiri cheie, scăpând de sub controlul forțelor care au 
încercat să îl transforme într-un instrument, aşa cum 
procedează cu întreaga umanitate. Aspectul cel mai uluitor al 
incredibilei sale poveşti este însuşi faptul că doreşte să ne 
împărtăşească tuturor această cunoaştere ieşită din comun. 

Această carte este dedicată lui Janet Swerdlow, pentru 
devoțiunea, tenacitatea, bunătatea şi iubirea ei 
necondiționată. O dedic de asemenea copiilor mei, care mi-au 
dăruit puterea şi speranța de a merge mai departe în timpul 
orelor mele cele mai întunecate. 


Chiar în timp ce scriu această introducere, viziunea 
umanității asupra timpului şi spațiului se schimbă radical. 
Considerat cândva domeniul exclusiv al fizicienilor şi 
matematicienilor de geniu, umanitatea a aflat că instituțiile şi 
universitățile sale „sacre” au mințit în această privință. Ca să 
fim delicati, putem spune că au interpretat greşit realitatea. 

Din fericire (sau din nefericire), secretele timpului şi 
spațiului nu ne-au fost servite pe un platou de argint. 
Dimpotrivă, am învățat despre ele pe pielea noastră, ca nişte 
ucenici vrăjitori care încearcă să-i fure maestrului său 
secretele cunoaşterii. 

Magicianul care deţine aceste secrete nu doreşte să 
renunțe la supremația sa! De aceea, suntem nevoiți să ne 
descurcăm cu puținele informaţii care se scurg şi nu suntem 
lăsați să ne înscriem la „Universitatea Controlului Conştiinţei 
asupra Timpului şi Spaţiului”. 

Cel mai mare secret al timpului şi spațiului care a ajuns 


până la noi este acela că aceste componente fundamentale 
ale dimensiunii noastre fizice pot fi manipulate. 

Această idee este încă nouă pentru savanții convenționali 
şi pentru  mas-media controlată direct. Manipularea 
conştiinţei este cunoscută sub numele de „controlul minții”, 
sintagmă pe care principalele organe ale mas-mediei refuză în 
continuare să o accepte. 


Din păcate, orice formă de manipulare a aspectelor spaţio- 
temporale este sinonimă cu o modificare în planul conştiinţei, 
şi deci cu o formă de control al minții. 

Explicaţia este simplă: răspunsurile noastre la ideea de 
timp şi de spațiu sunt în mare măsură condiționate. Puţini 
sunt cei care pun la îndoială în mod serios şi conştient 
structura realității fizice aşa cum o cunoaştem noi. Deşi, la 
prima vedere, vinovată de această stare de lucruri pare să fie 
evoluția naturii umane şi a creierului oamenilor, lucrurile nu 
sunt chiar atât de simple. În realitate, creierul uman este un 
computer perfect, capabil să îi servească posesorului său ca 
un instrument în vederea atingerii iluminării cosmice. Din 
păcate, această capacitate a sa a fost scurtcircuitată la 
nivelul întregii umanități de diferiți factori. Printre aceştia am 
putea enumera: extratereştrii, preoțimea din Antichitate, 
îndoctrinarea religioasă, găştile tinerilor şi programul CIA de 
control al minţii cunoscut sub numele de MK-Ultra. 

MK-Ultra nu este altceva decât o „modernizare” făcută cu 
mijloacele secolului XX a unor tehnici străvechi, cum erau 
cele folosite de gruparea medievală intitulată Asasinii, un cult 
provenit din Orientul Mijlociu care îşi programa victimele să 
ucidă cu ajutorul haşişului. După cel de-al Doilea Război 
Mondial, guvernul a început să facă experimente cu drogurile 
de sinteză de genul aşa-numitului „ser al adevărului”. Acest 
fapt este atestat de dovezi şi nici măcar nu este negat deschis 
de către guvern. Tot ce au încercat oficialii a fost să 
minimalizeze la maxim adevărata semnificație a 


experimentelor făcute. Cărţile care descriu acest subiect se 
limitează să vorbească despre tratamentul aplicat 
prizonierilor de război, încercând să acrediteze ideea că 
aceste metode au drept unic scop obţinerea secretelor 
militare de la duşmani. 

Din când în când, câte o abordare mai îndrăzneață 
încearcă să investigheze potenţialul criminal al metodelor de 
control al minţii şi posibilitatea transformării oamenilor în 
simpli roboți programațţi. Deşi reprezintă un pas în direcţia 
cea bună, această viziune nu merge suficient de departe. 


Dacă putem accepta premisa incontestabilă că diferiți 
oameni lipsiți de scrupule au participat la proiectul 
guvernamental al „serului adevărului”, faptele ne permit să 
alcătuim un scenariu din ce în ce mai incredibil. Când un om 
este supus procedurii de narcosinteză, subconştientul său 
poate fi accesat fără ca el să fie conştient de acest lucru. De 
cele mai multe ori, el va spune adevărul, răspunzând sincer 
la întrebările puse de anchetatori. Ceea ce este şi mai 
remarcabil este faptul că el poate spune adevărul despre 
anumite lucruri pe care nu le conştientizează în stare de 
veghe. Din această perspectivă, el poate fi folosit ca 
instrument de sondare a subconştientului colectiv. 

Evident, orice cercetător curios şi serios nu se va limita să 
pună întrebări referitoare exclusiv la secretele de război. El va 
profita de prilej şi îi va pune subiectului întrebări legate de 
Dumnezeu, de istoria evoluției şi de natura ultimă a realității. 
Cu siguranță, unii subiecți supuşi narcosintezei se vor dovedi 
mai înzestrați decât alții pentru acest tip de cercetare, aşa că 
se vor face un număr cât mai mare de studii clinice. Folosind 
psihicul uman, cercetarea ar putea avansa către zone 
neatinse vreodată până atunci de cunoaşterea umană. De 
pildă, dacă supui un om ca Einstein unor experimente cu 
serul adevărului, ai putea obține informații extrem de 
interesante referitoare la dilema universului. La un moment 


dat, un investigator va fi tentat să afle principiile creației care 
rămân ascunse în fața percepției noastre asupra „realității de 
zi cu zi”. Orice om care pătrunde în aceste zone ascunse de 
control al conştiinţei trăieşte practic ceea ce se numeşte o 
„inițiere în ocultism”. 

Scenariul de mai sus este cât se poate de simplu şi nu îţi 
trebuie altceva decât un banal simț al logicii pentru a-l 
accepta. În ceea ce priveşte istoria reală a acestui tip de 
cercetări, aceasta este o cu totul altă chestiune. Din păcate, 
deşi s-a aflat câte ceva, partea cea mai savuroasă a acestei 
istorii rămâne în continuare ascunsă. Ceea ce ştim sigur este 
că prin anii 50 s-au făcut nenumărate experimente cu LSD şi 
că a fost inițiat un proiect de control al minţii prin tortură, 
condus de dr. Ewen Cameron. O mare parte din studiile 
referitoare la LSD s-au făcut sub conducerea dr. Timothy 
Leary, un profesor de la Harvard, discreditat public prin anii 
60. Deşi Leary a pretins că s-a folosit de CIA pentru a obține 
fondurile necesare investigaţiilor sale, serviciile secrete s-au 
folosit la rândul lor de el. Oricare ar fi adevărul, cert este că 
Leary a fost unul din cei doi piloni ai Proiectului Monarch, un 
proiect de control al minții inițiat şi condus în anii 50. Nu 
întâmplător, Leary şi colegii săi erau cunoscuți sub numele 
de „Băieții Monarch”. Ulterior, evoluția proiectului de control 
al minții a continuat în unitatea militară dezafectată de la 
Camp Hero, în Montauk Point, New York. 

Cele mai multe informaţii revelate public în legătură cu 
cercetările făcute la Montauk au fost furnizate de Preston 
Nichols, care a participat la acest proiect în calitate atât de 
anchetator cât şi de victimă. Preston a scris mai multe cărți 
pe acest subiect, împreună cu mine. Am inclus în anexă o 
sinteză a operei sale, pentru cei care nu au avut ocazia să le 
citească până acum. Între altele, el a vorbit foarte mult de 
„băieţii din Montauk”, o expresie generală care se referă la 
toți cei programaţi din punct de vedere mental prin 
intermediul psihicului lor sexual. Recent, el a început să 


aplice această sintagmă inclusiv femeilor, pe care le numeşte 
„fetele din Montauk”. 

Cel mai tulburător este faptul că aceşti oameni programațţi 
sunt foarte numeroşi. Numai în Long Island trăiesc probabil 
sute, şi aceasta nu este decât o picătură într-un ocean. Tot 
mai mulți oameni atestă că au fost supuşi unor experimente 
ciudate de control al minţii. Ei au amintiri fragmentate ale 
unor evenimente cel puțin bizare. Vieţile lor sunt dovada cea 
mai vie a manipulării la care au fost supuşi prin tehnici de 
control al minții. 

Ajungem astfel la subiectul cărții de față: un individ care a 
suferit din cauza acestor experimente şi care a supraviețuit, 
putându-şi spune povestea. Numele său este Stewart 
Swerdlow. 


Am auzit pentru prima oară de Stewart Swerdlow în anul 
1992, când lucram încă la manuscrisul cărții Proiectul 
Montauk: Experimente legate de timp. Cel care mi-a povestit 
despre el a fost Preston, care mi-a relatat nişte lucruri 
incredibile legate de deprogramarea acestuia. Istoria era atât 
de neverosimilă încât am ajuns chiar să mă întreb dacă 
Stewart există cu adevărat. 

Mai târziu, am văzut o mărturie video a lui Stewart, în care 
acesta povestea implicarea sa în experimentele de control al 
minții, din care o parte erau incluse în Proiectul Montauk. 
Cel puţin, m-am convins că personajul era real. 

Următorul eveniment legat de Stewart pe care l-am aflat a 
fost încarcerarea lui, în circumstanțe dintre cele mai bizare. 
După ce a început să lucreze cu Preston Nichols, în 
încercarea de a-şi recupera memoria, guvernul l-a acuzat de 
crime pe care nu-şi amintea să le fi comis. Fiind controlor 
financiar, numele său apărea pe cecuri emise cu cunoştinţa 
angajaţilor săi. Acuzaţia era de fraudă financiară, dar 
adevărata sa crimă era trădarea. 

După emiterea acestor acuzaţii, am auzit că Geraldo Rivera 


urma să facă o emisiune de televiziune pe tema răpirilor de 
către  extratereştri, avându-l drept invitat principal pe 
Stewart. În ultima clipă, Stewart a anulat participarea sa la 
emisiune, căci fusese amenințat că i se va spori pedeapsa cu 
închisoarea dacă va apărea pe post. 

Deşi nu a apărut la televiziune, Stewart a primit o sentință 
foarte grea. Judecătorul părea să-l simpatizeze şi să creadă 
sincer că vinovăția lui era limitată, dar a declarat că nu avea 
de ales şi că aceasta era cea mai mică pedeapsă pe care i-o 
putea da, potrivit legislaţiei în vigoare. Stewart a fost 
condamnat la trei ani de închisoare. 

După ce a fost închis, am început să scriu O nouă vizită la 
Montauk. Scopul acestei cărți era să demonstrez cu 
argumente că Proiectul Montauk a existat cu adevărat. 
Existau diferite dovezi în această direcție, dar trebuia să fac 
cercetări. 

Implicarea lui Stewart a devenit evidentă după ce am 
primit un telefon de la o femeie pe care o voi numi Elaine 
Donald. Stewart face referire la ea în această carte, numind-o 
femeia cu accent de Brooklyn. Elaine m-a rugat să îi fac o 
vizită şi să discut despre Stewart cu ea. A adăugat că nu-mi 
putea spune nimic concret la telefon. Când i-am relatat lui 
Preston de această conversație, mi-a spus că Elaine era un 
medium care colabora cu FBI. Altfel spus, făcea lecturi 
psihice, spunându-le oamenilor că îi va căuta ea ca să le 
comunice rezultatele. Între timp, îi verifica şi le consulta 
dosarul FBI printr-un contact pe care îl avea la agenție. Aşa 
cum bănuiți, aceste dosare nu se referă în nici un caz la 
cazuri criminale. Se crede că există dosare ascunse pentru 
fiecare american, de care se foloseşte guvernul atunci când 
are nevoie. Poate că nici nu sunt deținute de FBI, ci chiar de 
CIA. Nu ştiu nici astăzi dacă Preston a avut dreptate, dar m- 
am convins de un lucru: Elaine face într-adevăr lecturi 
psihice după investigarea clientului, spunându-i că revine ea 
pentru a-i comunica rezultatele. 


Elaine era absolut convinsă că Stewart nu avea nimic de-a 
face cu Proiectul Montauk şi că toate relele i s-au tras de la 
ideile pe care i le-a băgat în cap Preston. Mi s-a prezentat ca 
o prietenă personală a lui Stewart. Mi s-a părut absurd că m- 
a făcut să bat atâta cale, cerându-mi să o cred pur şi simplu 
pe cuvânt. Erau eu însumi destul de sceptic în ceea ce îl 
priveşte pe Stewart, dar cuvintele ei m-au convins că se 
petrece ceva ciudat. Totul a devenit şi mai ciudat când i-a dat 
un telefon unei prietene din Massachussetts, pe care o voi 
numi Mary Snodgrass. Aceasta a încercat la rândul ei să mă 
convingă de faptul că Stewart nu era implicat în Proiectul 
Montauk. Comentariile acestei femei erau încă şi mai 
absurde. Când mi-a spus că Stewart a negat orice implicare 
în Proiectul Montauk după ce a fost închis, i-am prezentat o 
contra-teorie. l-am spus că nu putem fi siguri că nu a fost 
programat din nou în închisoare. M-a asigurat că nu era 
cazul, aducându-mi ca dovadă supremă faptul că ştia acest 
lucru chiar de la paznicii închisorii. Era ca şi cum aş fi 
ascultat jurământul unei vulpi care spunea că găinile sunt 
bine încuiate şi că sunt în siguranță. Culmea este că femeia 
chiar se aştepta ca eu să o cred. Probabil mă credea cam 
tâmpit. Mai târziu, Preston mi-a spus că Mary Snodgrass 
făcea parte din Aquarius Group, o grupare afiliată la CIA. 
Când Mary a citit relatarea mea referitoare la ea din cartea O 
nouă vizită la Montauk, s-a supărat, deşi am prezentat-o fără 
nici o exagerare. 

Am discutat despre toate aceste lucruri cu Preston şi ne- 
am consultat dacă pot fi incluse în carte. Am decis de comun 
acord că cel mai bine ar fi să îi scriem lui Stewart şi să îi 
cerem acordul. După câteva săptămâni, am primit de la el o 
scrisoare bătută la maşină, în care nega că ar fi participat 
vreodată la Proiectul Montauk şi denunța colaborarea cu 
Preston. La prima vedere, părea un simplu răspuns negativ. 

Ceea ce nu ştiam la vremea respectivă era faptul că înainte 
de a fi închis, Stewart făcuse un jurământ în care atesta că 


era de partea lui Preston în revelarea Proiectului Montauk şi 
că nu va da niciodată înapoi. A instituit chiar un cod secret: 
orice scrisoare pe care urma să i-o trimită lui Preston din 
închisoare, bătută la maşină, nu va descrie adevăratele sale 
intenţii, ci va fi scrisă sub influența anchetatorilor. 
Scrisoarea nu trebuia considerată autentică decât dacă era 
scrisă de mână. 

Dat fiind că scrisoarea primită îmi era adresată mie, nu lui 
Preston, nu eram absolut sigur dacă regula se aplica şi în 
acest caz. De aceea, Preston a luat decizia să folosim un 
nume fictiv pentru a-l descrie pe Stewart. Numele pe care l- 
am ales şi sub care apare în O nouă vizită la Montauk este 
Stan Campbell. 

Nu l-am întâlnit personal pe Stewart decât pe data de 12 
august 1996, când am făcut împreună o excursie la Montauk 
Point. De la bun început, mi-a cerut opinia în legătură cu 
Elaine Donald. Când i-am spus că impresia mea în legătură 
cu ea era negativă, mi-a confirmat că nu nici el avea 
încredere în ea şi că femeia nu a acționat în interesul lui. A 
vorbit în aceiaşi termeni şi în legătură cu Mary Snodgrass, 
spunându-mi că aceasta manipulează oamenii şi că ea a fost 
aceea care i-a dictat cuvânt cu cuvânt scrisoarea pe care mi- 
a trimis-o din închisoare. Nici unul din cuvintele scrise aici 
nu i-a aparținut personal. Nu a făcut decât să se conformeze, 
pentru a fi considerat un „prizonier model”. A adăugat că are 
să-mi spună foarte multe lucruri interesante. Cel mai 
important lucru era acela că s-au făcut eforturi concertate 
pentru a minimaliza ideea că experienţele prin care a trecut 
aveau ceva de-a face cu proiectul de control al minții de la 
Montauk. 

Aşa l-am cunoscut pe Stewart Swerdlow. Întreaga sa 
existență părea să aibă de-a face cu infrastructura 
proiectului guvernamental de control al minţii. Cartea de față 
va descrie de asemenea felul în care i-a cunoscut el pe 
Duncan Cameron, Preston Nichols şi Al Bielek. Înainte de a-i 


da cuvântul, aş mai dori să adaug ceva interesant în legătură 
cu Stewart. 

Înainte de a-l întâlni, Duncan mi l-a descris pe Stewart ca 
fiind mai avansat psihic decât el. Ca să folosesc propria sa 
terminologie metafizică, Duncan susține că marea majoritate 
a oamenilor sunt „de ordinul şapte”, ceea ce înseamnă că au 
o structură aurică în formă de salată, alcătuită din şapte 
straturi suprapuse, cu şapte frecvenţe de vibraţie diferite ale 
câmpului magnetic, concentrate în şapte nuclee (chakra-e), 
etc. Duncan mi-a spus că el este „de ordinul paisprezece”, 
având o aură cu dublă structură (14 straturi succesive, etc.). 
În viziunea lui, Stewart este „de ordinul 21”, având o triplă 
structură aurică. 

Duncan mi-a explicat că cei care aparțin acestei din urmă 
categorii reprezintă interferenţe ale unor alte dimensiuni 
superioare în realitatea noastră fizică. Acest lucru explică 
anumite fenomene ciudate sau paranormale despre care 
auzim, citim, sau chiar le experimentăm noi înşine. Ideea 
este că întreaga realitate manifestă este rezultatul unei 
conştiinţe a priori, care a creat materia, energia, timpul şi 
spațiul. 

Dacă cei care se ascund în spatele experimentelor legate de 
controlul minţii se aflau în căutarea unui subiect ideal 
pentru explorarea dimensiunilor ascunse ale 
subconştientului colectiv, cu siguranță Stewart era 
candidatul perfect. Experiențele prin care a trecut 
demonstrează din plin acest lucru. Aceasta este perspectiva 
din care ar trebui să citiți această carte. Chiar dacă nu toate 
experiențele prin care a trecut Stewart s-au petrecut în 
realitatea fizică, putând fi dovedite ştiinţific, majoritatea au 
lăsat totuşi urme incontestabile, care pot fi verificate cu 
rigoare. Dar cel mai important mi se pare faptul că el este un 
individ extrem de inteligent şi de înzestrat, cu o capacitate 
uluitoare de a pătrunde în domeniul subconştientului. 
Povestea sa incredibilă ne oferă o perspectivă nouă asupra 


secretelor extraterestre, dar şi asupra conştiinţei care stă la 
baza lor. Incă şi mai important este faptul că doreşte să ne 
împărtăşească tuturor această cunoaştere. 


Capitolul unu 
Experimentul Philadelphia 


La bordul navei din oțel, marinarii îşi vedeau agitați de 
treabă, emoționați şi îngrijoraţi. Li se spusese că vor face 
parte dintr-un exercițiu secret, care va fi decisiv pentru 
rezultatul războiului dintre Europa şi Asia. Unii erau 
voluntari, alții fuseseră consemnați. Tuturor li s-a spus că 
dacă vor avea succes, vor intra în istorie ca cei care au salvat 
America şi lumea întreagă. 

Ancorată în port, ascunsă ochilor curioşi, nava era 
monitorizată de toate celelalte vase din baza navală. 
Numeroşi ingineri şi savanți lucrau cu înfrigurare pentru a 
finaliza conexiunile unui echipament cât se poate de ciudat, 
situat în centrul de control de pe puntea superioară. Un al 
doilea centru de control, situat pe uscat, în imediata 
apropiere, era plin cu observatori ştiinţifici proveniți din 
eşaloanele superioare ale guvernului. Comunicarea între cele 
două centre nu înceta nici o clipă. 

Johannes von Gruber a urcat fără zgomot pe navă şi s-a 
îndreptat direct către centrul de control, în care 
echipamentul era în sfârşit pregătit. El i-a observat pe tinerii 
marinari care îşi vedeau de treabă la posturile lor, în 
aşteptarea evenimentului care urma să se producă. „Dacă ar 
şti care este adevărata misiune a acestei nave, s-ar gândi de 
două ori înainte să rămână la bord, şi-a spus el. În întreaga 
istorie a umanității nu s-a încercat niciodată până acum un 
asemenea experiment, la o scară atât de mare şi cu fiinţe vii. 
Sper ca Tesla să aibă dreptate, căci altminteri se va dezlănțui 


iadul... la propriu!” 

Şi-a amintit apoi subit de călătoria care l-a adus în 
America. Fusese un drum lent şi obositor. Ca ofițer de rang 
înalt decorat în Primul Război Mondial, von Gruber avea 
acces la multe surse de obţinere a unor documente false. 
Acestea i-au permis să călătorească în vara anului 1943, mai 
întâi în Elveţia, pentru a se întâlni cu câțiva indivizi foarte 
secretoşi, apoi în Spania, cu avionul, apoi în Portugalia, şi în 
cele din urmă în Statele Unite. Misiunea sa era personală, 
fiind considerată de o importanță extremă de toate puterile 
care se ascundeau în culisele istoriei. Această călătorie era 
atât de secretă încât nici chiar rudele şi prietenii săi apropiați 
nu ştiau de ea. Dacă misiunea sa ar fi dat greş, tuturor li s-ar 
fi spus că a căzut în război. 

Nu mai avea însă uniforma de ofițer al celui de-al Treilea 
Reich. O privire aruncată noii sale uniforme americane, de 
culoare kaki, cu cizme negre, l-a readus subit la realitate. 
Implicaţiile experimentului erau tot ce îl interesa la acel 
moment. În testele anterioare, obiecte de dimensiuni mici 
deveniseră invizibile timp de câteva secunde. Ce-i drept, nu 
toate animalele de laborator supuse testelor s-au întors la 
faza vizibilă, dar se presupunea că aceste erori au fost 
corectate. Mai întâi, oamenii de ştiinţă urmau să facă nava 
USS Eldridge complet invizibilă, iar apoi trebuiau să o 
readucă la starea normală. În continuare, ar fi trebuit să 
transporte pur şi simplu nava, cu tot cu echipaj, într-o 
locaţie diferită - probabil în Norfolk Harbor. O asemenea 
realizare ar fi eliminat definitiv războiul de pe pământ, căci 
cei care ar fi controlat această tehnologie ar fi devenit 
invincibili. Principalele guverne ale lumii - cele din Statele 
Unite, Germania, Marea Britanie, Rusia şi Franţa - s-ar fi 
unit între ele pentru a elimina puterile mai mici şi rasele care 
le incomodau. Intenţia lor era să trimită apoi armate vaste 
pretutindeni în univers. Noul guvern mondial ar fi domnit 
astfel asupra întregului univers! Pentru un asemenea 


obiectiv, Reich-ul era dispus chiar să se alieze cu Statele 
Unite. Datorită contactelor guvernului german cu anumiți 
„vizitatori”, şi Statele Unite erau dispuse să lase deoparte 
diferențele ideologice. 

Fiecare parte credea că, în final, va ajunge să controleze 
întregul plan. 

La momentul stabilit, echipamentul a fost pornit, mai întâi 
la putere mică. 

După ce piesele au intrat în vibraţie, luminile de pe navă şi 
de la centrul terestru au început clipească. Totul a fost 
scufundat într-o lumină verde. Johannes a simţit un fior de 
gheaţă de-a lungul coloanei vertebrale şi senzaţia că i se face 
greață. A continuat să privească, în timp ce cei de la bază 
transmiteau ordine să crească puterea la nivelul maxim, 
pentru a încheia astfel experimentul. Sistemul de comunicare 
cu nava a transmis un semnal de alertă, cerându-le tuturor 
să rămână pe poziţii până la încheierea experimentului. 

Oamenii de ştiinţă de la sol priveau scânteile electrice care 
ieşeau din navă. 

Aceasta a căpătat culoarea galben muştar, apoi verde 
strălucitor, şi în final, chiar înainte să dispară în hiperspațţiu, 
o nuanţă albastru electric. În acel moment, camerele de luat 
vederi de la sol au înregistrat două obiecte zburătoare 
neidentificate, care pluteau deasupra navei. Odată cu 
dispariția acesteia din câmpul vizual, au dispărut şi ele. 


La bordul navei Eldridge, von Gruber a simțit cum întregul 
corp îi este străbătut de valuri intense de energie. Deşi 
continua să simtă podeaua sub picioare, avea senzația că se 
prăbuşeşte. În jur vedea culori albastre, verzi şi violete. În aer 
se auzea un zgomot puternic, un fel de vâjâit ca de 
transformator. Întreaga navă a căpătat o aparenţă de vis. 
Oamenii din jurul său ţipau şi se văitau. Însăşi structura de 
metal a navei părea că vălureşte, ca şi cum ar fi făcut parte 
din ocean. În final, Johannes a renunţat la gândurile sale şi a 


privit cu atenţie în jur. l-a văzut pe unii membri ai 
echipajului alergând şi pe alții dând ordine, cu vocile 
bolborosite, ca şi cum s-ar fi aflat sub apă. Acele aparatelor 
de pe panourile de comandă o luaseră razna, rotindu-se în 
toate direcţiile. Încet, Johannes a ieşit din cabina de 
comandă. 

A privit către țărm şi a rămas şocat. Portul dispăruse. În 
locul lui a văzut impulsuri electrice, câmpuri energetice care 
pulsau în tot felul de culori, lumini care se roteau şi două 
nave ciudate care pluteau în apropiere. Von Gruber i-a văzut 
pe marinari strigând şi sărind peste bord. Le-a strigat să se 
oprească, dar fie nu l-au auzit, fie nu i-au acordat nici o 
atenție. De îndată ce treceau de bord, corpurile oamenilor 
păreau să se dizolve în curenții energetici. 

S-a uitat înapoi, către camera de control, şi a văzut oameni 
încercând să distrugă cu ciocanele echipamentul. A asistat 
inclusiv la imaginea oribilă a unor marinari dizolvându-se 
parțial în structurile de metal ale navei, ca şi cum totul îşi 
pierduse soliditatea. În jur nu mai exista decât energie fluidă. 
Imaginea era atât de înspăimântătoare încât însuşi Johannes 
a intrat în panică. Dacă rămânea pe punte, nava ar fi putut 
exploda sau s-ar fi putut transforma în energie. Dacă sărea 
peste bord, ar fi încetat să existe. Prin minte i-au trecut 
imagini cu soția şi cu copiii săi. S-au succedat apoi gânduri 
cu superiorii săi din organizaţiile secrete. Aceştia nu i-au 
spus niciodată că s-ar putea întâmpla aşa ceva. La naiba cu 
cauza lor şi cu acest experiment nebunesc. Drept care, s-a 
aruncat el însuşi peste bord. 

La început, i s-a părut că zboară rapid prin aer. În jur se 
auzeau zgomote: un bâzâit puternic însoțit de păcănituri. Lui 
Johannes i-a trecut prin cap că poate aceasta este moartea. 
O stare de pace intensă a coborât asupra lui şi nu şi-a mai 
simţit corpul. 

Nu au rămas decât senzațiile electrice. A început să audă 
zgomote ca de sonerie în urechi. Pe măsură ce acestea 


deveneau mai puternice, a simţit o presiune puternică, iar 
corpul său a început să capete din nou formă. Fiecare celulă 
a trupului părea să fie în vibraţie. Culorile au devenit din ce 
în ce mai cenuşii şi a simţit ceva solid sub picioare. Din ceața 
cenuşie care îl înconjura au început să apară forme şi culori 
naturale. 

Ameţit şi confuz, Johannes nu ştia unde se află. A văzut în 
jur o apă întunecată, înconjurată de stânci şi de pietre. 
Privind în jos, şi-a dat seama că se află într-un fel de peşteră 
făcută de om, chiar în peretele stâncos de pe malul apei. Deşi 
era bine luminată, nu se vedea nici un fel de instalație de 
iluminat. 

Subit, de el s-au apropiat trei persoane. Una purta o 
uniformă militară albastră, cu însemnele SUA. Celelalte erau 
două ființe mici şi cenuşii, cu ochii mari. 

Acestea i-au fluturat prin față nişte baghete lungi, 
confecționate dintr-un material metalic. Văzându-le, lui 
Johannes i-a venit să țipe, dar din gură nu i-a ieşit nici un 
sunet. Nu se putea mişca, şi totuşi a început să le urmeze de- 
a lungul unor scări sculptate în stâncă, care conduceau 
undeva în sus. În mintea sa s-a auzit o voce, care îi repeta 
continuu: „Nu-ţi fie teamă. Urmează-ne”. Omul îmbrăcat în 
uniformă militară le urma la rândul lui. 

Al doilea lucru pe care şi l-a amintit Johannes a fost o 
cameră întunecată plină cu echipament. Fiinţele l-au aşezat 
pe un scaun, i-au prins corpul cu curele şi i-au fixat capul pe 
un fel de suport. Speriat, era incapabil să vorbească sau să 
se mişte. 

După câteva ore, de el s-a apropiat un om îndesat şi mic 
de statură, îmbrăcat într-o salopetă verde, care i s-a adresat 
în germană: 

— Înţelegem că ţi-e frică, dar această senzaţie va dispărea 
în curând. Te afli într-o bază subterană americană. Locaţia 
precisă nu este importantă pentru tine acum. Ai ajuns aici 
din greşeală, dar vom avea grijă să corectăm acest lucru. 


Subit, poate din cauza şocului, Johannes şi-a recăpătat 
glasul. El a început să vorbească, rostind greu cuvintele: 

— Unde mă aflu, vă rog? 

— Acest lucru nu este important pentru tine. 

— Vă rog, lăsați-mă să mă întorc la familia mea. Vă spun 
tot ce doriți să aflați. 

— Familia ta a murit. Suntem în anul 1960. Tot ce cunoşti 
a dispărut. Germania a pierdut războiul şi toți superiorii tăi 
au fost executați. 

Johannes şi-a închis ochii şi a gemut. Cu siguranţă, trăia 
un coşmar îngrozitor. Din păcate, coşmarul a continuat, 
devenind chiar mai amenințător odată cu apariția unei ființe 
înalte, fără păr, cu ochii mari, albaştri, care i-a luat locul 
omului scund. Avea o înălțime de aproximativ 2,30 metri. Era 
foarte suplă, avea bărbia ascuţită şi pielea extraordinar de 
albă. Creatura nu i-a vorbit, dar i s-a adresat telepatic, direct 
în mintea sa. 

— Nu te teme. Te vom trimite într-un loc unde te vei simți 
mai bine. 

În continuare, creatura a atins nişte butoane pe un panou 
de control. Prin corpul lui von Gruiber au trecut curenți 
electrici cu o intensitate ce părea să depăşească câteva mii de 
volți. A intrat în convulsii violente, după care s-a liniştit. A 
simţit cum alunecă printr-un tunel de lumină, la capătul 
căruia a fost întâmpinat de nişte ființe angelice, absolut 
minunate, care i-au strâns mâinile. A urmat o recapitulare a 
vieţii sale, şi-a adus aminte de vieţile anterioare şi a simțit un 
regret profund pentru faptele rele pe care le-a făcut, dar şi o 
mare fericire pentru cele bune. I s-a spus apoi că trebuie să 
încheie o misiune importantă pe pământ. I s-a arătat o femeie 
care năştea într-un spital recent construit. Până să-şi dea 
seama ce se întâmplă, s-a trezit din nou în tunelul de 
lumină, îndreptându-se în viteză către femeie. 


Capitolul doi 
O copilărie ciudată 


Eleanor a reuşit să dea naştere primului ei copil ceva mai 
târziu decât anticipase. Ajunsă la spital, a aşteptat multe ore, 
văitându-se de durere, în timp ce alte femei care veniseră 
după ea năşteau una după alta. Îngrijorat, medicul a început 
să o consulte. I-a spus că trebuie să i se facă o operație de 
cezariană pentru ca pruncul să se poată naşte, căci canalul 
prin care copilul ar fi trebuit să iasă la lumină era complet 
blocat. Medicul se afla într-o adevărată stare de şoc, 
întrebându-se cum a putut fi conceput copilul în aceste 
condiții! Părea un veritabil miracol. Eleanor a fost 
transportată într-o altă aripă a spitalului, încă nedeschisă 
pentru public. Deşi era începutul lui noiembrie, sistemul de 
încălzire nu fusese încă instalat. Din fericire, chiar în ziua 
respectivă s-a întâmplat ca un specialist în domeniul 
naşterilor să viziteze spitalul. Acest medic urma să îl asiste 
pe doctorul ei în timpul operației. Fiind atât de frig, femeia s- 
a simțit recunoscătoare când totul s-a terminat. 

Întrucât gâtul copilului era prins cumva în jurul osului 
pubian al mamei, medicii au fost nevoiţi să folosească 
forcepsul, deconectându-i cu atenţie capul. Au fost nevoiți 
să-l extragă apoi prin canalul recent creat prin mijloace 
chirurgicale. Când am apărut în sfârşit pe lume, la data de 5 
noiembrie 1956, eram plin de vânătăi. Aveam o greutate de 


4,5 kilograme. 

Fratele bunicului meu a fost primul preşedinte al Uniunii 
Sovietice, Yakov Sverdlov. A fost un mare orator şi unul din 
principalii lideri ai mişcării bolşevice care tocmai lua naştere. 
Pe vremea când țarul Nicolai se mai afla încă la putere, el l-a 
întemnițat pe Yakov în Siberia, în încercarea de a înăbuşi din 
faşă noua mişcare. 

Acolo, a fost coleg de celulă cu Stalin. Din cauza acestei 
nedreptăți, Yakov a căpătat o mare ură împotriva ţarului şi a 
sistemului pe care îl reprezenta. Mai târziu, când familia 
imperială a fost pusă sub arest în oraşul Ekaterinburg din 
Munţii Urali, Yakov a ordonat executarea țarului şi a familiei 
sale. În semn de recunoştinţă, noul guvern comunist a numit 
oraşul în care au fost executați aceştia Sverdlovsk. Aici s-a 
născut, între altele, actualul lider rus, Boris Yelțin. Ucraina, 
o țară care şi-a recăpătat de curând independenţa, şi-a numit 
la rândul ei un oraş (din partea de răsărit a țării) Sverdlovsk. 
În Moscova există chiar un cartier numit Sverdlov. 

Bunicul meu a fost cel care a fondat Partidul Comunist din 
Statele Unite, prin anii 30. În timpul celui de-al Doilea Război 
Mondial, oficialitățile americane erau convinse că mama 
tatălui meu era spioană a URSS în Europa, împotriva 
germanilor. 

Când m-am născut eu, tata tocmai părăsise armata, după 
ce lucrase la anumite proiecte secrete de mare importanță 
pentru guvern, undeva prin sud-vestul țării. 

Înainte de a fi fost angajat să lucreze la aceste proiecte 
secrete, fusese supus de militari unor interogatorii extinse. 
M-am întrebat de multe ori de ce l-au ales pe el. Acum îmi 
dau seama că, fiind un inginer de geniu, guvernul dorea să 
se asigure de loialitatea lui. 

Tata nu vorbeşte niciodată despre părinții săi sau de 
familia din care provine. Am adunat cea mai mare parte din 
informaţiile pe care le-am cules în legătură cu unchiul meu 
dinspre bunic, Yakov Sverdlov, citind cărțile de istorie rusă. 


Mama este o femeie foarte drăguță, generoasă, plină de 
bunătate şi foarte devotată familiei sale. Bunica mea (mama 
ei) a colindat prin toată Europa Centrală însoțind caravanele 
de țigani. Pe când era doar o fetiță mică din Austria, ea se 
juca odată cu nişte veri, când a privit în sus şi a văzut 
imaginea unui bărbat care arăta exact ca şi Cavalerul de 
Spade din cărţile de joc. Le-a spus imediat verilor să 
privească în sus, dar aceştia au căzut ca secerați la pământ. 
La scurt timp după acest incident, bunica a fost trimisă la 
rudele ei din America. În mod incredibil, aproape un secol 
mai târziu am fost implicat într-un grup guvernamental 
alcătuit din indivizi care încercau să înțeleagă semnificația 
unui anumit mesaj primit din hiperspaţiu. Primit de undeva 
din afara pământului, acest mesaj nu reprezenta altceva 
decât imaginea unei ființe care semăna cu Cavalerul de 
Spade! 

Pe vremea când eram copil, vedeam spiritele celor morți 
bântuind prin apartamentele altor oameni. În urechi auzeam 
tot timpul un ţiuit. Prin fața ochilor deschişi îmi treceau 
lumini colorate şi aveam viziuni ale unor scene din viitor care 
se adevereau de fiecare dată. Din cauza coşmarurilor 
continue pe care le aveam, părinții mei petreceau mai mult 
timp la mine în cameră decât în propriul lor pat. Am fost un 
copil ciudat şi plângăcios. Deşi eram foarte bun la şcoală, 
aceasta mi s-a părut mult sub nivelul meu şi foarte 
plictisitoare. De regulă, stăteam acasă pretinzând că sunt 
bolnav şi mă distram cu tot felul de jocuri psihice şi mentale. 
Nu aveam practic nici un prieten. Copiii de vârsta mea mi se 
păreau naivi şi stupizi. În locul lor, preferam compania 
adulților, îndeosebi a celor mai vârstnici. Dintr-un motiv sau 
altul, îmi plăcea să ascult poveşti de demult, în special din 
anii 30-40. Eram nebun după filmele de război, dar mi-era 
ruşine să îmi declar simpatia față de nemți, din cauza originii 
mele evreieşti. La fel de interesantă era şi simpatia mea 
pentru indieni atunci când urmăream un western. 


În coşmarurile mele din copilărie aveam deseori vise cu 
extratereştri. După ce mă capturau şi mă examinau, aceştia 
mă îndoctrinau, alimentându-mi mintea cu cantități uriaşe 
de informaţii. Deşi mă temeam de ei, îmi plăceau filmele de 
science-fiction cu extratereştri şi ţineam întotdeauna cu ei. 
Sunt convins că psihoterapeuţii care citesc aceste rânduri 
cred că şi-ar putea da doctoratul cu mine. Diagnosticul 
standard ar fi fost probabil un abuz în copilărie, care a 
provocat acele stări de teamă şi de mânie care ieşeau la 
suprafața minţii prin intermediul coşmarurilor. Dincolo de 
aceste aparenţe, am fost examinat de patru terapeuti diferiți, 
care m-au declarat absolut sănătos, stabilind că nu am fost 
victima unui abuz. 

Îmi place să afirm că nu am avut niciodată copilărie, că m- 
am născut direct ca adult. Nu m-am simțit niciodată copil, 
nu mi-am dorit să particip la jocurile celor de vârsta mea, să 
mă duc la petreceri sau să fac toate acele lucruri pe care le 
fac copiii. 

Ori de câte ori încercam să le explic altora experienţele 
mele din timpul zilelor, dar mai ales al nopţilor, aceştia mă 
luau peste picior, spunându-mi că doar mi le imaginez. 

După o vreme, m-am închis în mine şi am devenit un 
băiețel nefericit şi foarte introvertit. Profesorii notau pe fişele 
lor în dreptul numelui meu: „Foarte inteligent, dar nu 
zâmbeşte niciodată”. Dar eu gândeam: „De ce aş zâmbi când 
ştiu ce lucruri îngrozitoare se vor întâmpla pe acest pământ?” 

În copilărie am avut probleme cu văzul şi auzul. Deşi mi- 
au făcut analize, medicii nu au găsit nici o boală. Mi-au dat 
oricum ochelari de vedere şi au încercat să-mi 
îmbunătățească starea de sănătate extirpându-mi amigdalele 
şi adenoizii. Din păcate, nu au avut succes. Chiar şi la ora 
actuală am probleme cu aceste două simțuri. 

În schimb, văd aurele şi simbolurile arhetipale care emană 
din structurile subconştiente ale oamenilor. De asemenea, 
aud tot felul de zgomote subtile. 


Cele mai negre coşmaruri pe care le-am avut în copilărie 
au fost întotdeauna legate de „răpirea mea de către 
extratereştri”. La ora actuală ştiu că doar puţine din acele 
experiențe au fost reale, în timp ce celelalte nu erau decât 
experiențe în hiperspaţiu, multe dintre ele fiind generate de 
experimentele guvernului. Îmi mai amintesc încă foarte bine 
teroarea pe care o simțeam atunci când eram răpit din patul 
meu în mijlocul nopții de nişte ființe mici, îmbrăcate cu nişte 
combinezoane închise la culoare şi care nu rosteau niciodată 
cuvintele cu voce tare. 

Copil fiind, mă temeam să mă duc seara la culcare, speriat 
să nu fiu răpit din nou, de data aceasta pentru totdeauna, 
pentru a-mi face acele operaţii dureroase pe corp. Îmi 
spuneau întotdeauna că sunt înrudit cu ei şi că va veni o 
vreme când mă vor păstra pentru totdeauna. Deşi nu-mi 
păsa în mod deosebit de planeta pământ şi de populația 
crudă care trăia pe ea, îmi iubeam totuşi familia şi nu 
doream să o părăsesc. 

Îmi amintesc şi acum cât de insistent le rugam pe acele 
fiinţe să îmi dea drumul. În cele din urmă, o făceau, dar asta 
nu mă făcea să capăt mai multă încredere în ele. 

Ori de câte ori mă răpeau, îmi era foarte frig. Deşi am avut 
nenumărate experiențe de acest fel, nu pot spune cu 
siguranță dacă mă aflam la bordul unei nave spațiale, cu 
excepția a două cazuri când am văzut că nu mă mai aflam pe 
pământ. 

Complet lipsite de inimă şi de emoţii, acele ființe îşi făceau 
testele, fără să le pese în vreun fel de mine, după care îmi 
dădeau drumul. Îmi amintesc că de câteva ori am coborât 
rapid cu un ascensor. Când am ajuns la destinație, am văzut 
inclusiv oameni îmbrăcați în uniforme de culoare albastru 
închis, fără ecusoane. Unii dintre ei erau înarmați. Alţii 
conduceau diferiți copii sau adulți către o încăpere sau alta 
din respectivul complex. Nu existau nicăieri ferestre. Pereții şi 
podelele erau netede şi perfect şlefuite. Vehicule de 


dimensiuni mici se plimbau silențios pe culoarele înguste ale 
complexului. De câteva ori, am fost condus în nişte încăperi 
asemănătoare unor peşteri, în care erau depozitate cutii. De 
atunci, nu mai suport să mă aflu într-un depozit uriaş. Îmi 
amintesc că odată am scăpat din camera în care fusesem 
închis şi că alergam gol pe coridoare. La un moment dat, m- 
am ascuns sub o masă dintr-o încăpere micuță. Câţiva 
oameni au venit în căutarea mea. Când m-au găsit, am făcut 
pe mine de frică. 

Evenimentul cel mai spectaculos din viața mea s-a 
petrecut când aveam şase ani. Îmi amintesc că mă aflam la 
bordul unei nave micuţe care zbura prin aer. Avea forma unei 
camere rotunde, cu pereţi argintii. În interior exista o scăriță 
care ducea către o cameră în formă de dom. Nava nu avea 
alte încăperi. Lângă mine se afla o creatură cu o tentă 
cenuşiu-verzuie, cu capul în formă de inimă şi ochii rotunzi, 
de culoare neagră. Avea aceeaşi înălțime ca şi mine, nu purta 
haine şi nu avea decât patru degete la fiecare mână. 
Picioarele sale mici se terminau cu două degete de lungime 
egală. Pielea umedă a creaturii îmi amintea de frunzele care 
înfăşoară ştiuleţii de porumb. Mi-a vorbit mental, dar lent, şi 
mi-a arătat o fereastră în perete, indicându-mi să mă uit 
afară. Am constatat că ne aflam deasupra plafonului de nori. 
Nu departe de noi zburau alte nave, identice cu a noastră. 
Atmosfera din interior era umedă şi neplăcută. Deşi nu era 
deloc cald, transpiram abundent. Când am urcat scărița 
pentru a urma creatura în camera în formă de dom, aceasta 
a devenit dintr-o dată transparentă. Era ca şi cum am fi 
zburat pe acoperişul navei, fără pereţi în jurul nostru! 

Văzând viteza cu care călătoream, mi s-a făcut pielea de 
găină. Nasul îmi ardea, ochii îmi lăcrimau şi simțeam o 
senzație puternică de greață. Din când în când, nava îşi 
încetinea viteza şi putem vedea diferite locuri de pe pământ, 
pe deasupra cărora zburam. Îmi amintesc că am zburat o 
vreme foarte jos, pe deasupra unui ocean, apoi deasupra 


unor oraşe foarte mari, pe care le vedeam dincolo de nori. 
Acum ştiu că unul din aceste oraşe era Parisul. Un altul a 
fost cu siguranță Roma, apoi Atena. Am văzut piramidele din 
Egipt şi întinderea deşertului. Au urmat nişte munți foarte 
înalți, înzăpeziți, despre care acum cred că erau Himalaya. 
Îmi amintesc că am zburat o vreme cu viteză mică deasupra 
unui drum de țară, probabil din India, apoi deasupra Chinei 
şi Japoniei. Uneori, numele țării deasupra căreia ne aflam 
îmi trecea fulgerător prin minte, fără să ştiu de ce. Alteori, îl 
puteam vizualiza pe o hartă a lumii care îmi apărea distinct 
în minte. Alaska şi Antarctica mi s-au părut regiunile cele 
mai interesante, căci am o afinitate înnăscută față de locurile 
acoperite cu gheaţă sau cu zăpadă, dar despre acest subiect 
voi vorbi pe larg mai târziu. 

Creatura mi-a spus că am făcut înconjurul pământului de 
trei ori de la vest către est, şi de alte trei ori de la nord către 
sud, şi că a existat un motiv precis pentru această călătorie 
şi pentru alegerea locurilor pe care le-am văzut. În final, pe 
când am început să zburăm în sus, i-am spus că doresc să 
mă întorc acasă. Eram încă în pijamale şi nu doream să îmi 
sperii părinţii. Creatura nu mi-a răspuns, dar am început să 
coborâm atât de rapid încât am căzut la podea şi mi s-a făcut 
rău. 

În cele din urmă, nava spaţială şi-a încetinit viteza. Subit, 
am putut vedea pământul prin zidul transparent. Spațiul 
cosmic era absolut întunecat. Nu se vedea nici o stea. Luna 
părea uriaşă. La mare distanță am văzut un glob uriaş şi 
strălucitor; mi s-a spus că acela era soarele nostru. Creatura 
mi-a poruncit apoi să mă întorc şi să mă apropii de celălalt 
perete al navei. Am văzut cu uimire că ne apropiam de o 
uriaşă platformă metalică ce plutea prin spaţiu. Pe ea se 
aflau diferite tipuri de nave; altele zburau deasupra ei. Unele 
aveau formă de disc, în timp ce altele arătau ca nişte globuri, 
dar cele mai ciudate semănau cu nişte tuburi sau cu nişte 
triunghiuri. Nu-mi mai puteam ţine ochii deschişi, căci m-a 


cuprins brusc o stare de somnolență teribilă. 

Mi-am dat seama că nu mă mai pot mişca deloc. 

Când m-am trezit, pluteam prin aer într-un loc puternic 
luminat. În jurul meu pluteau în cerc tot felul de ființe, de 
toate speciile imaginabile. Uşor, am coborât la sol. Inima îmi 
bătea cu putere în piept, dar nu-mi era frică. Teama a apărut 
abia mai târziu, când mi-am dat seama că nu visez! Acela a 
fost momentul în care a început adevărata mea educație. 


Capitolul trei 
Menajeria 


Aşezat în centrul acestui cerc, eram înconjurat de 
pretutindeni de o sumedenie de ființe, de toate tipurile 
posibile. Cel mai frumos şi mai impunător între toate era un 
fluture gigantic. Părea să plutească prin aer, în fața unei 
ferestre uriaşe, prin care puteam vedea pământul. În mintea 
mea de copil de şase ani, eram convins că am ajuns pe un 
tărâm de basm. Mult prea entuziasmat pentru a fi speriat, 
simțeam că nu-mi pot închide gura căscată în fața tuturor 
acestor minuni. După câteva minute, gândurile acestor ființe 
mi-au inundat mintea. Vorbeau cu toţii simultan (telepatic), 
aşa că tot ce auzeam era un fel de vuiet colectiv. La un 
moment dat, mi-am dat seama că mă pot pune la unison cu 
oricine doresc, ascultând ce zice. 

M-am concentrat mai întâi asupra fluturelui, pentru că mi 
se părea de o măreție sublimă. Mi-ar fi plăcut să plutesc prin 
aer la fel de uşor ca şi el. La început, fluturele a părut uimit 
că l-am ales pe el între atâtea ființe. Surpriza lui m-a uimit în 
egală măsură! Crezusem că doreşte să vorbească cu mine. 
Auzeam în fundal voci care mă implorau să le acord atenția 


mea. Văzând că îmi manifest intenția de a vorbi cu fluturele, 
acestea au tăcut. 

M-am apropiat de fereastră şi de frumoasa creatură, fără 
să-mi simt deloc picioarele mişcându-se. Nu am făcut decât 
să mă gândesc că mă apropii de ea, şi acest lucru s-a produs! 
Camera era extrem de friguroasă, dar, dintr-un motiv sau 
altul, acest lucru nu mă deranja. Probabil mă aflam într-o 
stare de şoc. În cele din urmă, fluturele mi s-a adresat 
telepatic. Nu am auzit nici un cuvânt, dar ştiam ce dorea să- 
mi spună. Mi-a explicat că structurile noastre de comunicație 
erau extrem de diferite, motiv pentru care îi era foarte dificil 
să-mi vorbească. În timp ce încerca din greu să îmi traducă 
gândurile şi să îmi răspundă într-o manieră pe care să o 
înțeleg, mi-a spus că nu era nici mascul, nici femelă, şi că nu 
avea un nume, ca mine. În schimb, fiecare membru al speciei 
sale era identificat de ceilalți în funcţie de tonalităţile 
frecvenței sale individuale de vibrație. La începutul istoriei 
pământului, această specie a donat din ADN-ul ei pentru 
Proiectul Terra, pentru a crea acele creaturi de pe planeta 
noastră cărora noi le spunem fluturi. A continuat spunându- 
mă că fluturii de pe pământ monitorizează magnetismul 
planetei şi ştiu să îl modifice astfel încât să aibă efecte 
benefice asupra mediul înconjurător. Moliile au fost create ca 
o contrapondere (ca un aspect negativ al fluturilor) de către 
partea întunecată. Pentru orice lucru bun de pe pământ, 
partea întunecată a creat un aspect opus, în vederea 
echilibrării situației. 

Fluturele mi-a spus că specia sa nu construieşte nave 
spaţiale. Dacă doresc să călătorească în afara sistemului lor 
solar, o fac însoțind grupurile de humanoizi. 

Luxuriantă şi verde, planeta sa natală este plină de flori 
minunat colorate, care nu există pe pământ. Ea este 
localizată într-un sector îndepărtat al galaxiei, dar speciile lor 
au fost luate pentru a popula alte lumi din alte universuri, 
mai potrivite pentru nevoile lor. Oriunde s-ar afla în univers, 


fluturii pot comunica unii cu alții la voință. 

Nu prea au contacte fizice cu alte specii aflate în alte lumi, 
dar le face plăcere să le trimită mesaje spirituale telepatice 
umanoizilor. În anumite cazuri, „adoptă” chiar câte un 
humanoid ca adept spiritual. De altfel, acesta era motivul 
pentru care venise el însuşi la această întâlnire. Se pare că 
eram adeptul lui! În final, mi-a spus că a sosit timpul să 
comunic şi cu alte ființe, dar a adăugat că atât timp cât voi 
rămâne pe acest pământ, îmi va trimite fluturi de pe Monarch 
pentru a mă saluta şi pentru a-mi da sfaturi. Ori de câte ori 
voi vedea un fluture alb într-un moment crucial, să ştiu că 
acesta avea un mesaj pentru mine. În timp ce fluturele 
gigantic comunica cu mine, din aripile sale superbe ieşeau 
scântei colorate. 

În continuare, m-am întors cu faţa către restul ciudatului 
grup. Aceştia au început să se rotească din nou în jurul meu. 
Următoarea creatură care a încercat să comunice cu mine 
era o călugăriță albă (o insectă), de dimensiuni uriaşe. În 
timp ce mă apropiam de ea, am înghețat de frică. Am încercat 
să țip, dar din gură nu mi-a ieşit nici un sunet. Călugărița 
emitea nişte sunete ciudate, care mă iritau îngrozitor. Pur şi 
simplu nu puteam rezista în prezența ei. Dându-şi seama de 
acest lucru, a dat imediat înapoi. Călugărița nu era o 
creatură malefică. Pur şi simplu, avea o structură mentală 
neconvenţională  (ne-umanoidă). În raport cu realitatea 
noastră, speciile de insecte sunt cu adevărat extraterestre. 

Următoarea creatură care s-a aşezat în fața mea avea o 
înălțime de aproximativ 1,75 m şi un cap mare, în formă de 
con. Purta o robă lungă, de culoare argintiu-cenuşie, şi avea 
pielea umedă, părând să imite culoarea robei. Ochii mari, ca 
de caracatiță, erau opaci şi negri. Nu avea un nas vizibil, iar 
gura ei semăna cu cea a unui peşte. Mi-am dat imediat 
seama că era o creatură amfibie şi că în scurt timp va trebui 
să se întoarcă în apă. Mi-a spus telepatic că era de sex 
masculin şi că ADN-ul meu era de origine marină. Părea 


cumsecade şi a adăugat că va veni o vreme când îmi voi da 
seama de originea noastră comună. 

Următorul lucru pe care mi-l amintesc a fost o senzație de 
amețeală şi de greață. Am căzut la pământ, după care m-am 
trezit pe un scaun. În fața mea stăteau şapte persoane. Mult 
prea mare pentru mine, scaunul părea un fel de tron. Abia 
ajungeam cu umerii la nivelul braţelor laterale, iar picioarele 
mele nu atingeau solul. 

Ori de câte ori una din ființe îmi vorbea, scaunul se rotea 
astfel încât să o pot privi în față. 

Au luat cuvântul pe rând, de la dreapta la stânga. Prima 
creatură avea o formă reptiliană şi semăna cu o şopârlă 
îmbrăcată cu o uniformă neagră. Vorbea cu un fel de sâsâit, 
într-un limbaj gutural şi greoi. Simultan, puteam auzi în 
minte traducerea cuvintelor sale. Mi-a spus că făcea parte 
dintr-un imperiu vast, care se întindea pe o mare porțiune a 
galaxiei, şi că membrii speciei sale încearcă să cucerească 
toate sistemele solare de la frontierele acestei galaxii. El 
însuşi era un trădător şi dorea să îi avertizeze pe membrii 
acestui consiliu de intențiile acestor forțe invadatoare. 

Şopârla mi-a povestit că pământul a fost invadat cu mii de 
ani în urmă de o armată a poporului său, sosită cu o navă 
spaţială care staționează la ora actuală pe o bază selenară. O 
altă asemenea navă urma să sosească, trebuind să ajungă 
până la sfârşitul acestui secol (XX), conform manierei noastre 
de a calcula timpul. După ce au fost alungați de pe pământ 
de către alți invadatori proveniți din Imperiul Lirian, s-au 
retras în interiorul pământului, unde au intrat într-o stare 
narcoleptică, din care vor fi reactivați la sosirea noii nave. 
Aceşti reptilieni au baze inclusiv pe Venus şi pe lunile altor 
planete din sistemul nostru solar. Poporul său este alcătuit 
exclusiv din membri de sex masculin, aşa că au fost nevoiți 
să îşi creeze femele, cu scopul de a se reproduce. 

Totuşi, principala metodă de reproducere rămâne clonarea. 
În final, şopârla mi-a spus că va veni o zi când îi voi converti 


poporul la Lumină, căci sufletul meu a fost cândva un emisar 
coborât printre ei, cu mulți ani în urmă. Îşi mai aduceau încă 
aminte de mine şi ar fi respectat cuvintele mele. 

Următoarea creatură cu care am vorbit era o ființă amfibie, 
care semăna perfect cu „Creatura din Laguna Neagră”. Avea 
un corp umed şi subțire, acoperit cu o piele solzoasă, de 
culoare verde-cenuşie. În timp ce încerca să-mi vorbească, 
respira greu. l-am auzit imediat gândurile intrându-mi în 
minte. Mi-a spus că civilizația sa a fost prima specie care a 
locuit pe acest pământ înainte de sosirea celorlalți invadatori. 

La vremea respectivă, pământul era acoperit aproape în 
totalitate de ape şi mlaştini. 

Decimaţi de oameni şi de extratereştri, din specia sa nu au 
mai rămas la ora actuală decât o mână de membri, ascunşi 
în profunzimile oceanului. Din când în când, ies la țărm ca să 
stea la soare (aşa au apărut de altfel legendele despre sirene). 
Această specie a lucrat foarte mult cu atlanțţii, înainte de 
scufundarea continentului. Ei le-au servit acestora drept 
punți de legătură cu delfinii şi cu balenele. A adăugat că 
aceste mamifere reprezintă rase avansate venite dintr-o altă 
galaxie. Cei mai mulți dintre membrii speciei sale au părăsit 
planeta şi au plecat în oceanele subterane de pe Neptun, cu 
ajutorul unor nave de extratereştri binevoitori. Mi-a mai spus 
că am un ADN de delfin. De aceea, puteam învăța să comunic 
cu această specie, pentru a ajuta astfel deopotrivă 
umanitatea şi comunitatea acestor mamifere (inclusiv cea a 
balenelor). 

Următoarea ființă care mi-a adresat cuvântul semăna cu 
un om mititel, cu părul şi ochii atât de negri, încât aproape 
că străluceau. Privirea sa părea să pătrundă prin mine şi mi 
s-a părut extrem de greu să i-o susțin. Afirma că reprezintă 
Federaţia de Planete din această galaxie, care include peste 
120 de civilizații diferite. Va veni o zi când i se va cere şi 
pământului să intre în ea, dar numai dacă vor reuşi să 
alunge forța invadatoare care controlează la ora actuală 


planeta noastră. În caz contrar, pământul ar putea fi atacat 
de Federație, până la alungarea reptilienilor. 

Omul cu părul negru mi-a mai spus că am fost ales pentru 
a vorbi cu toți aceşti extratereştri deoarece fiecare specie a 
contribuit la crearea ADN-ului meu. Am fost creat genetic cu 
scopul precis de a aparține unui număr cât mai mare de 
grupuri. 

De aceea, fiecare din acestea era dispus să stea de vorbă 
cu mine şi să îmi accepte ideile, căci - până la un punct — 
aparțineam speciei lor. A adăugat că personalitatea sufletului 
meu a fost de acord cu această misiune încă cu foarte mult 
timp în urmă, încarnându-se în diferite galaxii şi universuri 
alternative, cu scopul de a se antrena. 

Mi-a mai spus că cea mai mare parte a informaţiilor care 
mi-au fost dezvăluite cu ocazia acestor antrenamente au 
rămas ascunse în memoria mea celulară, de unde nu vor ieşi 
la suprafață decât atunci când vor deveni necesare pentru a- 
mi îndeplini misiunea. Până atunci voi avea de luptat însă cu 
multe greutăți şi voi avea un destin trist. Nedorind să mai 
aud nimic în această privință, mi s-a făcut rău, fiind pe 
punctul de a vomita. Următorul lucru pe care mi-l amintesc 
era că mă aflam în continuare pe scaun, vorbind cu o altă 
ființă. 

Această creatură era foarte palidă, având o culoare 
cenuşiu deschis. Avea ochii negri, rotunzi şi mari, şi un nas 
lung. Spatele capului îi era acoperit cu un fel de material. 
Avea gura subțire, care nu se mişca deloc atunci când 
vorbea, lucru care nu mă împiedica să îi aud telepatic 
cuvintele. Cu o atitudine rigidă, această ființă mi-a spus că 
venea din sistemul solar Rigel. Deşi nu şi-a dorit să ia parte 
la această întâlnire, superiorii lui i-au ordonat să vină. 
Misiunea sa era de a monitoriza întregul proces, căci am 
făcut cândva parte din rasa lor. Demult, lumea sa natală era 
parte integrantă din civilizaţia liriană. După ce s-a destrămat, 
reptilienii le-au invadat planeta. La ora actuală, membrii 


speciei sale au fost asimilați imperiului acestora, fiind nevoiți 
să le asculte ordinele. Mi-a mai spus că îşi va trimite din 
când în când subalternii, nişte creaturi cenuşii micuţe, să mă 
controleze. De cele mai multe ori nu îmi voi aminti de aceste 
întâlniri, decât cel mult ca de nişte coşmaruri. 

A adăugat că va veni o vreme când aceşti cenușii vor intra 
în război cu o parte din lumile reprezentate la această 
întrunire. Misiunea mea era să le monitorizez activităţile şi să 
le raportez superiorilor mei tot ce descopăr în legătură cu ei. 
Corpul meu conţine substanțele chimice necesare rasei sale. 
Mi-a mai spus că membrii rasei sale au avut şi ei o formă 
umanoidă, până când războiul le-a contaminat mediul şi au 
degenerat genetic. Corpul meu le-a fost prezentat ca un 
simbol al speranței şi al păcii. 

Li s-a permis să îmi folosească sistemul genetic pentru a-şi 
actualiza propriul ADN muribund, dar nu-mi vor putea face 
rău cu bună ştiinţă, nu mă vor putea răpi permanent şi nu- 
mi vor permite să-mi aduc aminte de ceea ce îmi făceau 
pentru a preleva substanțele de care aveau nevoie. Acestea 
erau regulile pe care erau siliți să le asculte pentru a putea 
beneficia de pe urma creației mele, păstrând în acelaşi timp 
status quo-ul. 

Dacă misiunea mea ar fi eşuat sau dacă vreunul din 
participanţii la acest proiect nu ar mai fi dorit să continue, 
urma să fiu dus într-un loc sigur cât timp se vor lupta ceilalți 
între ei, eventual chiar la suprafața planetei pământ. În final, 
mi-a spus că membrii speciei sale nu doreau decât să 
corecteze erorile comise împotriva lor, pentru a putea evolua. 
Doreau să devină independenţi de reptilieni şi să îşi recreeze 
vechea civilizație, înainte de a fi prea târziu. Dilema în care se 
aflau era legată de faptul că dacă încercau prematur acest 
lucru, ar fi fost distruşi complet de cei care îi guvernau. Pe de 
altă parte, dacă ar fi continuat să asculte de aceştia, ar fi 
devenit ţinta atacurilor membrilor Federaţiei de planete. 
Simțindu-se neputincioşi în fața acestei dileme, nu mai erau 


interesați decât să se salveze cu orice preț. 

În acest moment, ultima ființă aflată la masa consiliului, 
chiar la mijloc, l-a întrerupt pe rigelian. Era o creatură foarte 
înaltă. S-a ridicat în picioare şi şi-a întins lateral mâinile. 
Purta o robă albă, frumoasă, ornată cu nişte modele de un 
albastru cum nu mai văzusem până atunci. Capul său mare 
era rotund în partea de sus şi avea o bărbie ascuţită. Stând 
cu brațele întinse, părea o statuie vie. Ochii săi ovali erau de 
un albastru strălucitor. Pielea îi era albă, la fel ca fildeşul. 
Era de departe cea mai impresionantă creatură de la această 
masă de consiliu. Când gândurile sale mi-au invadat mintea, 
nu mi-am mai putut aminti nici măcar propriul meu nume! 
Vedeam pur şi simplu cuvintele limbii sale ciudate 
învârtindu-se în aura eterică din jurul capului său. 

Mi-a spus cum îl cheamă, dar nu-mi pot aduce aminte. 
Venea de pe planeta Khoom din sistemul solar binar Sirius. 
Semenii săi erau descendenţi ai unor ființe ne-fizice care 
populau hiperspațiul, o lume situată în afara conştiinţei 
timpului şi spațiului. Ei au fost cei care au creat vechea 
civilizație egipteană şi poporul evreu, căruia i-a dăruit Tora. 
Craniul de cristal era creaţia lor şi erau responsabili de foarte 
multe evenimente care s-au petrecut în galaxia noastră şi 
dincolo de granițele ei. 

Personalitatea sufletului meu aparținea acestui popor, 
singurul suficient de avansat pentru a putea crea un corp 
hibrid ca al meu. Întrucât siriusienii dispun de cea mai 
avansată tehnologie din univers, toate celelalte specii 
apelează la ei pentru a obţine informaţii. Acum, când am 
ajuns în stadiul de adult, îmi dau seama că acest grup este 
cel care animă inclusiv războaiele între civilizații, pentru a le 
determina astfel să evolueze, dar şi în propriul lor interes. 

Cu cât voi îmbătrâni mai mult, a continuat ființa, cu atât 
mai multe amintiri îmi vor reveni în memorie. Nu îmi voi 
aminti doar ce se întâmplă acum, ci şi existențiale mele din 
alte sisteme solare şi din alte universuri. Voi fi un maestru 


pentru foarte multe rase şi specii. Tot în interiorul meu se 
găseşte şi un program de auto-distrugere, care mi-ar putea 
anula misiunea pentru totdeauna. Mi-a mai spus că 
deocamdată nu am cum să înțeleg semnificația misiunii 
mele, dar aşa trebuie să stea lucrurile. În acest fel, nu am 
cum să mă joc cu ea sau cu programarea mea. Sunt mulți cei 
care vor încerca să mă păcălească - chiar şi cei pe care îi 
consider aliații mei cei mai apropiaţi. Siriusianul a adăugat 
că mă va ghida ori de câte ori voi avea nevoie, afirmând că 
personalitățile sufletelor noastre sunt conectate într-un mod 
pe care nu îl voi putea înțelege decât când voi fi mai matur. 
Adevărata mea misiune nu va începe decât atunci când mai 
multe fragmente ale eurilor mele alternative se vor unifica. 

Până atunci, situația în care mă voi afla va fi destul de 
precară. Voi înțelege motivele necesității acestui lucru, dar 
mult mai târziu. 

A început apoi să emită o lumină alb strălucitoare, cu 
nuanţe violete, aurii şi argintii. În final a dispărut în centrul 
propriei sale lumini, iar eu m-am trezit țipând în patul meu 
de acasă, simțind o teroare greu de imaginat. Ţipetele mele 
au trezit-o pe surioara mea mai mică, iar părinţii au alergat 
speriați să vadă dacă mă atacă cineva. 

Nu mi-am putut trage sufletul decât după o vreme 
îndelungată. Nici chiar atunci nu i- am lăsat însă pe părinți 
să iasă afară din camera mea. Deşi mi-aş fi dorit din inimă, 
nu le puteam spune ce se întâmplase. Pur şi simplu, 
cuvintele nu s-ar fi potrivit în acest caz. 

În anii care au urmat, am avut coşmaruri repetate în 
legătură cu acest eveniment. Cu fiecare nou vis, îmi 
aminteam tot mai multe detalii. Cam la doi ani de la această 
experiență, am început să văd imagini ale oamenilor morți 
care bântuiau în jurul celor vii. În plus, primeam informații 
mentale despre starea de sănătate a celor care se aflau în 
fața mea. Simpla auzire a numelui unei persoane îmi 
permitea să mă pun în rezonanţă cu aura ei şi să ofer un 


tablou complet al stării sale de sănătate. 

Cu cât înaintam în vârstă, coşmarurile deveneau tot mai 
intense. La fel şi preocupările mele legate de extratereştri şi 
de OZN-uri. Exista un impuls interior care mă făcea să 
privesc fiecare film de science-fiction şi fiecare spectacol de 
televiziune pe această temă. Citeam de asemenea tot ce îmi 
cădea în mână despre explorarea spațiului cosmic. Intuitiv, 
îmi dădeam pe loc seama dacă o poveste era adevărată sau 
falsă. 

Frustrarea mea a devenit din ce în ce mai mare pe măsură 
ce începeam să-mi dau seama că nu există nimeni pe 
suprafața pământului cu care să pot conversa despre aceste 
lucruri. Aş fi dorit să le împărtăşesc şi altora cunoaşterea 
mea legată de celelalte dimensiuni, dar mă temeam de 
reacțiile lor. În acele zile (sfârşitul anilor 50 şi începutul 
anilor 60), OZN-urile erau considerate încă de domeniul 
bolilor psihice. 

Când am ajuns la vârsta pubertăţii, schimbările produse în 
ființa mea au fost ceva mai profunde decât în cazul celorlalți 
copii. Ele nu mi-au afectat numai trupul. 

Experiențele mele nocturne au devenit încă şi mai ciudate. 
Aproape în fiecare noapte, simțeam cum conştiinţa mea se 
desprinde de trupul fizic şi pătrunde într-o cameră puternic 
luminată în care primeşte numeroase instrucțiuni. Subiectele 
care îmi erau predate variau de la originea mea şi până la 
natura realității fizice şi călătoriile în timp. Reveneam 
întotdeauna în interiorul corpului fizic înainte de ivirea 
zorilor, epuizat şi tulburat. Mă simțeam de parcă aş fi alergat 
80 de kilometri fără oprire. 

Prea obosit ca să mai doresc să merg la şcoală, mă 
prefăceam bolnav. Am repetat de atâtea ori această 
procedură încât am primit de vreo două ori vizita unui 
consultant din partea şcolii. Atunci când mă duceam totuşi 
la şcoală, întregul proces de învățământ mi se părea extrem 
de plictisitor. Eram mai bun decât colegii mei la toate 


materiile şi simțeam că mă trag în jos. Mintea mea era 
preocupată tot timpul de stele, în care ştiam că există 
adevăratul meu cămin. Pământul îmi era la fel de străin cum 
i se pare unui om obişnuit o stea îndepărtată din galaxie. Nu 
îmi plăceau oamenii de pe această planetă, căci nu gândeam 
şi nu simțeam ca ei. Eram atât de singuratic încât părinții 
mei au încercat cu disperare să îmi facă prieteni printre 
ceilalți copii. Oricât de arogant ar putea suna, simplul gând 
de a juca nişte jocuri stupide cu alți copii mi se părea 
aberant, în condiţiile în care aş fi putut foarte bine să lucrez 
la un program NASA. 

Noapte de noapte, îi imploram pe oamenii din stele să vină 
şi să mă ia acasă, pentru totdeauna. De ce a trebuit să vin pe 
această planetă primitivă? Deşi mă temeam întotdeauna de 
răpirile extratereştrilor, ceva mă făcea să mă simt mai 
apropiat de ei decât de oamenii de pe planeta mea. Într-o 
noapte, pe când aveam 11 ani, am trăit o altă experiență 
interesantă. 

La miezul nopții, m-am trezit în dormitorul meu cu 
senzația stranie că cineva mă priveşte. Am încercat să îmi 
strig părinții, dar din gură nu mi-a ieşit nici un cuvânt. Doar 
corpul mi s-a înfiorat. Pe neaşteptate, m-am trezit în față cu 
trei ființe de culoare cenuşiu deschis. Brusc, corpul meu a 
luat o poziție verticală şi a început să zboare, trecând prin 
fereastra închisă. M-am trezit într-o cameră micuță, cu 
pereții metalizați, alături de un extraterestru. Pe perete exista 
un ecran, în spatele căruia se afla o bandă transportoare, 
care trecea prin perete printr-o deschizătură. Micul cenuşiu 
mi-a spus telepatic să privesc imaginile de pe ecran şi să le 
corelez cu alimentele care vor trece cât de curând prin fața 
mea pe banda transportoare. 

În timp ce identificam imaginile cu alimentele, trebuia să 
răspund dacă aş putea mânca aşa ceva. Pe ecran a apărut 
mai întâi imaginea unui rinocer în mişcare. 

Simultan, banda transportoare a început să se mişte, 


aducând o bucată de carne, despre care am înțeles că era de 
rinocer. Am strigat imediat (mental): „Cu siguranţă nu!” Pe 
ecran a apărut apoi imaginea unei vaci, iar banda 
transportoare a adus o friptură. M-am gândit: „Asta da”, şi 
instantaneu, am simțit în gură gustul cărnii — negătită însă! 
Imaginile şi alimentele au continuat să se succede o vreme. 
Astfel, prin față mi-au trecut pui, capre, elefanţi, insecte, 
viermi, păsări, animale marine şi diferite plante. 

În final, am început să obosesc şi mi s-a făcut rău la 
stomac. Micuța ființă a oprit atunci ecranul, escortându-mă 
abrupt înapoi în camera mea. Oricât de ciudat ar putea 
părea, m-a trecut simultan prin pereţii navei şi ai camerei 
mele. Am fost pur şi simplu aruncat înapoi în pat. Mi-am dat 
seama că sunt furioşi pe mine pentru că nu am încheiat 
testele sau studiile pe care le făceau. Era aproape dimineaţă. 
Mă simțeam cu adevărat rău, dar după ce îi spusesem de 
atâtea ori mamei că nu pot merge la şcoală, m-am forțat să 
mă ridic din pat. Amintirea acestei experiențe m-a bântuit 
zile la rând. Nu mă puteam opri să nu mă gândesc la acele 
imagini, conştient că extratereştrii omorâseră toate acele 
animale pentru a le obține carnea. Acest lucru mi se părea 
cel mai îngrozitor între toate. Oroarea mea a devenit şi mai 
intensă când mi- am adus aminte că ultima imagine pe care 
o văzusem pe ecran (chiar înainte de a mi se face rău) era 
aceea a unui om! 


Capitolul patru 


Pubertatea 


Din punct de vedere exterior, anii adolescenței s-au derulat 
în maniera tipică, dar viața mea interioară continua să fie la 
fel de ieşită din comun. Eram răpit de 2-3 ori pe săptămână. 
La ora actuală, îmi dau seama că nu toate aceste răpiri erau 
fizice. 

De fapt, nu am avut parte decât de 2-3 răpiri fizice pe an. 
În restul timpului era vorba de răpiri astrale ale sufletului 
meu, în vederea instruirii şi îndoctrinării sale. 

De regulă, mă culcam în patul meu şi mă „trezeam” într-o 
cameră micuță, cu pereții metalizați, în care totul părea 
construit dintr-o singură bucată, fără muchii sau încastrări. 
Pereţii nu aveau colțuri, ci erau rotunjiți. Pe margine se aflau 


bănci, pe care stăteam gol, alături de alți oameni. Pe ecran 
apăreau tot felul de imagini colorate, iar în minte auzeam cu 
toții instrucțiunile pe care trebuia să le urmăm. 

Cea mai mare parte a învățăturilor primite se referea la 
rolul pe care urma să-l joace în viitor planeta pământ. Se 
pare că eram un fel de brigadă sau de armată programată să 
îndeplinim anumite funcții atunci când va sosi timpul. Nu ne 
puteam aminti aceste funcții până când nu urmau să fie 
activate. În inima mea simțeam însă că era o programare 
malefică, dar nu ştiam cum să scap de ea. Faptul că purtam 
în interiorul meu asemenea lucruri teribile mă înspăimânta, 
cu atât mai mult cu cât nu ştiam exact despre ce este vorba. 
După mai multe ore de instrucțiuni, ne ridicam cu toții, ne 
întorceam cu spatele la ecran şi eram escortaţi la casele 
noastre. 

Pe când aveam 13 ani, familia mea s-a mutat din Brooklyn 
în Suffolk County, Long Island. Faptul că eram atât de 
departe de aglomeraţia şi înghesuiala oraşului mă făcea să 
mă simt mult mai liber. Ne-am mutat într-o zi friguroasă de 
iarnă. Noua casă era uriaşă şi avea multe locuri în care mă 
puteam ascunde. Am primit o cameră personală, cu propria 
sa baie. Casa era despărțită printr-o curte interioară şi un 
gard de lemn de un cinematograf deschis. Iarna, când copacii 
rămâneau fără frunze, puteam vedea filmele proiectate de la 
fereastra celui de-al doilea etaj al casei. Îmi amintesc că am 
văzut astfel Cowboy-ul de la miezul nopții, cu Dustin Hoffman 
şi cu Jon Voight, în anul 1970. Sora mea şi cu mine râdeam 
văzând scenele erotice, făcându-i pe părinţi să strige la noi de 
jos, dar acest lucru nu a făcut decât să ne amplifice 
amuzamentul. 

Primele săptămâni petrecute în noua casă nu au fost deloc 
rele. Visele mele erau normale, dar ceva mă neliniştea. Mă 
culcam întotdeauna purtând pijamale şi acoperit cu o pătură, 
dar dimineața mă trezeam gol şi cu pătura aruncată pe jos. 

Alteori, eram proiectat în afara corpului fizic şi pluteam 


prin casă, într-o dimensiune diferită, în care totul pulsa şi 
strălucea. 

De câteva ori am avut coşmaruri recurente. În aceste vise, 
fugeam de nişte oameni în uniforme, într-un fel de depozit 
foarte mare, fără ferestre. Mă ascundeam întotdeauna sub o 
masă dintr-o cameră micuță care dădea într-un coridor. În 
cele din urmă, bărbaţii dădeau buzna în camera mea, se 
uitau după mine fără să mă găsească şi ieşeau pentru a-şi 
continua căutarea. leşeam atunci de sub masă, dar chiar în 
acel moment intrau alți oameni, care mă capturau. Începeam 
să tip şi mă trezeam din somn, cu o senzație de sufocare. Ori 
de câte ori mă trezeam din aceste coşmaruri şi priveam pe 
fereastra dormitorului, vedeam fața unui om blond 
înconjurată de o lumină roşiatică. De fiecare dată țipam, iar 
omul blond începea să râdă de mine. Cu cât tipam mai tare, 
cu atât mai puternice deveneau hohotele sale de râs. 
Simțeam atunci cum mi se scurge întreaga energie din corp. 
Invariabil, mama intra în cameră să vadă ce se întâmplă cu 
mine. Când priveam din nou pe fereastră, fața nu mai era 
acolo. Acest coşmar s-a repetat ani la rând. Cel mai straniu 
mi se părea faptul că aveam senzaţia că îl cunosc pe omul 
acela. Aproape că mi se părea un prieten sau o rudă 
apropiată. 

Cu alte ocazii s-au întâmplat lucruri chiar mai rele. Cel 
puţin o dată sau de două ori pe lună, mă trezeam într-o 
cameră ciudată şi răcoroasă. Complet gol, mă simțeam 
paralizat şi incapabil să vorbesc. În jurul mesei pe care eram 
aşezat se aflau întotdeauna mici ființe cenuşii, care refuzau 
să răspundă gândurilor şi privirilor mele temătoare. Uneori, 
auzeam o voce în minte care îmi spunea că în curând totul se 
va termina şi că nu îmi voi mai aminti nimic. Drama era că 
îmi aminteam de fiecare dată totul. Îmi introduceau 
întotdeauna un tub prin penis, care era de regulă erect, şi îmi 
prindeau cu un aparat testiculele şi sfârcurile. Uneori, îmi 
băgau inclusiv un tub în rect. Întregul proces era extrem de 


dureros şi aveam tot timpul lacrimi în ochi. 

Aceste ființe erau reci şi neprietenoase. Odată, una dintre 
ele mi-a spus că făceam parte dintr-un proiect al lor, despre 
care ştiam şi cu care fusesem de acord. Ce mai, mi-a spus să 
tac din gură, căci eram unul dintre ai lor. La sfârşitul acestor 
experiențe, ejaculam întotdeauna dureros. Eram convins că 
lichidul seminal care ieşea era amestecat cu sânge. În final, 
îmi scoteau tuburile şi aparatele, lăsându-mă să zac multă 
vreme pe masa rece, fără nici un cuvânt. În continuare, unul 
dintre ei îmi examina ochii, nasul şi urechile. Prin nări îmi 
erau introduse nişte obiecte lungi, care arătau îngrozitor. De 
fiecare dată când făceau acest lucru, mă trezeam dimineața 
în patul meu cu o hemoragie nazală. La un moment dat, 
părinții m-au dus chiar la un specialist, pentru a-mi 
cauteriza nările şi pentru a-mi face o spălătură în urechi. 

Hemoragiile nu s-au oprit însă. 

Ori de câte ori eram răpit de cenuşii, aveam un fel de 
reacție fizică. De multe ori, ochii îmi erau iritați, căci îmi 
băgau în ei un fel de lentile de contact. Odată, mi-au extras o 
bucată mare de masă gelatinoasă din gât. Am vomat 
instantaneu. 

Efectul emoțional al acestor experiențe asupra mea ca 
adolescent era cât se poate de interesant: îmi doream cu 
disperare copii! Ciudată reacţie pentru un băiat adolescent. 
Mă simțeam exact ca un tată care şi-a pierdut copiii. Nu 
ştiam cine erau aceştia, unde erau; nu ştiam nici măcar dacă 
existau cu adevărat. Mintea mea logică îmi spunea că nu 
putea fi adevărat, dar emoțiile continuau să se manifeste. 

La vârsta de 17 ani, am primit o confirmare. M-am trezit 
într-o navă de-a lor, stând pe un scaun, complet îmbrăcat. 
Acest lucru era ieşit din comun, căci până atunci fusesem 
întotdeauna răpit gol. În jurul meu roiau micii cenușii, în 
mijlocul cărora se afla însă şi o ființă înaltă şi blondă, 
îmbrăcată într-o uniformă albastră. Ceva mai în spate 
stăteau doi bărbați (oameni) îmbrăcaţi în uniforme militare. 


Se pare că erau simpli observatori, în timp ce ființa blondă 
era cea care controla direct situația. 

După câteva minute, cenuşiii m-au dus într-o cameră 
mică, iluminată diferit. 

În interior se afla un bebeluş legănat în braţe de un alt 
cenuşiu cu vagi caracteristici feminine. Acest lucru m-a 
surprins la culme, căci îmi spuseseră întotdeauna că nu 
aveau sex (cel puţin, aşa cum îl înțelegem noi). Poate că 
femeia era un fel de hibrid. 

Când extraterestra mi-a pus copilul în brațe, mi s-a părut 
că nu avea deloc greutate. l-am privit fața osoasă şi am văzut 
că avea pielea palidă şi moale. Avea ochii deschişi, închişi la 
culoare şi migdalați. Capul avea o formă alungită şi era lipsit 
de păr. Nu scotea nici un sunet. Ştiind că era prea slăbit 
pentru a scoate vreun zgomot sau pentru a se mişca, am 
simţit cum inima mi se umple de compasiune. Mi s-a spus 
apoi că era copilul meu şi că s-au folosit de materialul meu 
genetic pentru a produce mai mulți asemenea copii. Câţiva 
dintre ei muriseră, iar cei mai puternici au fost duşi într-o 
altă locaţie, pe o planetă sigură (nu ştiu exact la ce se referau 
atunci când spuneau acest lucru). Prin actualul experiment, 
cenuşiii doreau să ştie în ce măsură răspundeau copiii mici 
(în special cei umani) la atingerea părintească şi dacă între ei 
şi părinţi se stabilea astfel o legătură sufletească. Îmi 
amintesc că m-am simţit fericit că aveam un copil, dar şi 
furios pentru că era bolnav şi pentru că nu era complet 
uman. 

Ştiam că nu voi putea spune nimănui de existenţa lui şi că 
nu voi asista la creşterea şi educarea lui. 

Ființa înaltă şi blondă părea mulțumită de felul în care s-a 
desfăşurat această întâlnire. Mi-au luat copilul din brațe şi 1- 
au scos din cameră. l-am întrebat pe extratereştri dacă 
micuțul va trăi şi dacă îl voi mai putea vedea vreodată. Mi-am 
luat chiar inima în dinți şi i-am întrebat dacă nu aş putea sta 
tot timpul cu el. Întrebările mele au rămas fără răspuns şi 


am fost trimis imediat acasă. M-am trezit câteva ore mai 
târziu, cu ochii în lacrimi. Dorul de copiii mei era mai 
puternic ca oricând. 

La scurt timp după această întâlnire, mi-am schimbat 
brusc obişnuințele. Am simțit subit nevoia să îmi mențin 
corpul fizic într-o condiție cât mai bună. Am început să fac 
exerciții fizice dificile şi să țin post de câteva ori pe 
săptămână. Nu mâncam decât o singură dată pe zi, exclusiv 
alimente foarte sărace în grăsime, şi beam foarte multă apă. 
Când vremea era frumoasă, am început de asemenea să fac 
multă plajă. 

Aveam tot timpul senzația ciudată că ochii mei erau folosiți 
ca nişte camere de luat vederi. Ori de câte ori priveam ceva 
interesant, simțeam că o altă conştiinţă se uită prin ei, 
alături de mine. De câteva ori mi-am întors chiar capul ca şi 
cum aş fi dorit să surprind pe imagine întreaga panoramă. 
Cealaltă pereche de ochi din capul meu era interesată în 
special de călătoriile în interiorul vehiculelor aflate în 
mişcare, de cumpărăturile efectuate în mall-uri şi în 
magazine, şi era absolut fascinată de scenele de iarnă (care 
includeau zăpada şi gheața). Ori de câte ori ningea, ochii mei 
scanau întregul peisaj, urmărind să surprindă toate formele 
şi culorile mediului înconjurător, până la ultimul detaliu. 
Dându-mi seama că posesorul celorlalți ochi din mintea mea 
nu era familiarizat cu zăpada şi cu frigul, am înțeles intuitiv 
că ochii mei le dădeau posibilitatea să recepteze impresii la 
prima mână, pe care nu le-ar fi putut obține altfel. M-am 
întrebat chiar dacă acest fenomen nu era legat de capacitatea 
mea vizuală redusă. Oare îmi fusese introdus un aparat în 
globii oculari care le permitea celorlalți să privească prin ei? 
Sau se foloseau doar de capacităţile lor mentale pentru a 
privi prin ochii mei? Când i-am întrebat în sfârşit, mi-au 
răspuns că se focalizau mental asupra unui mic cip pe care 
mi-l introduseseră în corneea celor doi ochi. Da, mi-au 
confirmat ei cu răceală, este posibil ca acest lucru să îmi 


diminueze capacitatea vizuală. Nu erau deloc nişte ființe 
pline de compasiune. 

În timpul uneia din răpirile ulterioare, am fost dus într-o 
cameră în care m-au aşezat cu spatele la zidul metalizat. 
Camera era complet goală. Doar în stânga mea se afla unul 
dintre extratereştrii cenuşii. Subit, zidul din spatele meu a 
devenit un ecran uriaş, care îmi proiecta toate gândurile sub 
forma unor imagini vizuale. Nu ştiu dacă doar descărcau 
imaginile înregistrate prin ochii mei de-a lungul timpului sau 
chiar îmi prezentau gândurile actuale. Ca să verific, am 
început să fac un test. M-am gândit la un cal. Într-adevăr, 
imaginea de pe ecran s-a transformat într-un cal aflat în 
galop. 

Acest experiment a părut să îl enerveze pe tovarăşul meu, 
care mi-a cerut cu asprime să încetez. 

În mod evident, mintea mea putea influența aparatul. 
Privind imaginile din copilăria mea şi altele care urmau - se 
pare - să se deruleze în viitor, am înțeles că acest exercițiu 
era o proiecţie a vieții mele pornind de la structurile mele 
mentale. 

Extratereştrii au înregistrat tot ce făcusem până atunci în 
viață şi calculatorul proiecta viitorul către care mă 
îndreptam. Acest lucru m-a speriat, căci m-am întrebat dacă 
nu cumva îmi pot influența viitorul, astfel încât acesta să 
corespundă intenţiilor lor, nu propriilor mele interese. 
Această experiență s-a repetat de câteva, ori, după care a 
încetat brusc. Fie au obţinut toate informaţiile care îi 
interesau, fie au reuşit să îmi reprogrameze viața aşa cum 
doreau. Nu ştiu nici astăzi care este răspunsul corect. 

Răpirile au continuat până la sfârşitul adolescenței şi în 
primii ani ai tinereții mele. Cele mai multe serveau unor 
scopuri genetice, dar au mai existat câteva ocazii în care am 
fost îndoctrinat, folosit pentru drenaj energetic (ocazii cu care 
îmi foloseau energiile personale în scopurile care îi interesau), 
iar uneori pur şi simplu interogat. 


Aspectul cel mai hidos al acestor experienţe era legat de 
ceea ce doreau să le fac altor copii umani. Pe la mijlocul 
anilor 70, acest aspect a devenit din ce în ce mai evident. 

Eram de multe ori dus într-un sediu subteran, cu pereți de 
stâncă, prin care se simțea umezeala. Uneori vedeam chiar 
picături de apă prelingându-se pe la colțuri. Nu existau 
ferestre, dar se auzeau în schimb zgomote. Erau țipete de 
copii care plângeau. 


Capitolul cinci 
Teroare la Montauk 


Nici până în ziua de azi nu pot suporta țipetele copiilor 
care plâng sau vocile înspăimântate. În plus, simt dorința 
copleşitoare de a avea grijă de toți copiii abandonaţi din 
lume. Poate că este o penitenţă; poate că nu voi reuşi 
niciodată să îmi scot aceste imagini din minte. Poate aşa se 
explică de ce am avut atât de mulți copii în această viaţă. 


Oricare ar fi adevărul, povestea pe care am să v-o spun în 
continuare prezintă adevărul curat, aşa cum s-a petrecut în 
realitate. 

Amintirile mele legate de Proiectul Montauk nu sunt deloc 
plăcute. Pe vremea când eram doar un copil în stadiul 
prepuber, rolul meu era de cobai. Aşezat pe o masă şi legat 
cu curele, eram examinat, scanat mental pentru identificarea 
semnăturii mele cerebrale sau abuzat sexual pentru 
stabilirea structurii mele energetice, care era redată apoi pe 
un computer. Aceste experimente au continuat până am 
ajuns în faza de pubertate. 

Întrucât nu încercasem să evadez decât o singură dată, 
eram considerat cooperant de către supraveghetorii mei 
adulţi. În plus, nu murisem din cauza testelor la care 
fusesem supus, aşa că mi s-a „oferit” posibilitatea unei 
promovări. 

Administratorii m-au pus să îi disciplinez pe copiii mai 
mici care erau aduşi în continuare, pregătindu-i astfel pentru 
testele fizice şi mentale care urmau. 

Pregătirea copiilor includea un proces educativ prin care 
aceştia erau învățați să asculte orbeşte ordinele, fără să pună 
vreodată întrebări. l-am învățat cum să se focalizeze mental 
la comandă astfel încât energiile lor corporale să poată fi 
folosite de mediumul care răspundea de ei, ce culori şi 
simboluri trebuiau să folosească mental pentru a facilita un 
anumit experiment, şi cum să depăşească mecanismul de 
auto- apărare inerent oricărei fiinţe vii pentru a putea muri în 
caz de necesitate. 

Mediumii sunt de mai multe feluri: unii se folosesc de 
energiile psihice, iar alții de cele mentale. Mediumii psihici nu 
fac decât să observe şi să descrie structurile subtile ale 
realității. Cei mentali pătrund efectiv în aceste structuri şi le 
manipulează, creând manifestări diferite ale realității. Ei 
reprezintă principalul obiect de interes al guvernului. 
Oamenii pot crea maşinării sau computere care să citească 


structurile subtile ale realității, dar acestea nu pot fi 
modificate decât de mintea umană. 

Lucrul mediumilor mentali cu copiii nu este deloc uşor, 
căci ancora care stabilizează personalitatea sufletului de trup 
este extrem de fragilă în cazul acestora din urmă. Din 
nefericire, copiii mici de sex masculin au structura mentală 
şi psihică necesară pentru ca un medium mental să le poată 
folosi energia cu ajutorul unui computer. Dorinţele şi 
temerile acestor copii se opun însă direct acestei sarcini, 
provocând daune la toate nivelele. De multe ori, în asociere 
cu presiunile fizice şi mentale generate de aceste operațiuni, 
teama îi ucide definitiv pe copii. 

Cei mai vulnerabili erau pre-adolescenţii cu vârste 
cuprinse între 3-12 ani. 

Foarte prețuiți din cauza materialului lor genetic şi a 
tiparelor mentale perfecte pentru proiectele lor, acest grup 
era considerat pur şi necontaminat. Din păcate, teama 
copleşitoare a copiilor, combinată cu dorința arzătoare de a 
se întoarce acasă, conducea la blocaje şi scurgeri energetice 
care îi încurcau teribil pe oamenii de ştiinţă care se ocupau 
de ei. Peste toate, erau adeseori ținta unor abuzuri sexuale 
făcute de anumiți membri lipsiți de scrupule ai proiectului. 
Din cauza lor, mulți băieți înnebuneau şi trebuiau lichidați, 
căci nu mai erau de nici un folos. Ar fi fost imposibil ca ei să 
fie returnați societății sau familiilor lor în acea stare, căci 
minţile lor erau prăjite şi nu mai putea fi reprogramate. 
Singura soluție era moartea. Cel mai adesea, erau înfometați 
până la moarte şi lăsați să se descompună în anumite peşteri 
subterane. În final, rămăşiţele le erau aruncat în mare, unde 
erau consumate de animalele marine. În cazuri excepţionale, 
anumiți savanți sau alți lucrători care nu aveau copii şi care 
se mutau în alte regiuni ale globului luau cu ei câte un copil 
preferat, făcându-i acte false, ca şi cum ar fi fost copilul lor. 
De multe ori, îi schimbau inclusiv culoarea părului şi 
amprentele digitale. 


Unii băieți erau răpiți, aşa cum a fost cazul meu, chiar din 
paturile lor. 

Timpul şi spațiul erau manipulate apoi, într-o manieră 
care sfidează orice imaginaţie, pentru a ascunde dispariția 
lor. Aceşti băieți erau considerați speciali, în sensul că 
proveneau din familii care aveau conexiuni politice sau 
militare cu guvernul secret. 

Tratați complet diferit de băieții „obişnuiţi”, ei erau 
returnați fără excepţie căminelor din care au provenit. 

Pre-programați pentru anumite scopuri specifice, noi eram 
elita grupurilor de copii, aşa că primeam sarcini speciale. 
Unii dintre noi erau folosiți pentru a ieşi în afară şi a găsi alți 
băieți care urmau să fie răpiți şi folosiți în proiect. Din câte 
mi-am dat seama, cu toții aveam implanturi în interiorul 
ochilor. Era o tehnologie extraterestră pe care supraveghetorii 
noştri o aveau de la colaboratorii lor şi pe care o foloseau 
pentru a obține informațiile care îi interesau. Minţile noastre 
erau programate să ne vedem de treabă la şcoală, la 
cumpărături, etc., fără să ne dăm seama ce facem. Mă întreb 
câte asemenea victime nevinovate am desemnat eu însumi în 
vederea răpirii, fără măcar să-mi dau seama că îi condamn 
pe mulți la moarte sigură! 

Îmi amintesc de poveştile cu doctorul Mengele din lagărul 
de concentrare de la Auschwitz. Se spune că atunci când 
sosea un transport nou cu deținuți, dr. Mengele îi tria de la 
bun început pe aceştia, stabilind cine urma să trăiască şi 
cine nu. El era cel care stabilea cine urma să fie pus la 
muncă silnică şi cine trebuia să facă parte din bizarele sale 
experimente. În ce fel eram eu diferit de acest monstru? La 
urma urmei, Johannes von Gruber nu a fost nazist? Nu a 
fost el implicat în varianta germană a Proiectului Montauk? 
Chiar şi astăzi, aceste sentimente de vinovăție mă împiedică 
să am o imagine de sine pozitivă, făcându-mă să fiu excesiv 
de autocritic şi să mă pedepsesc frecvent. Poate că încerc 
astfel să răscumpăr o parte din răul pe care l-am făcut. 


Cea mai mare parte a băieților erau din afara zonei New 
York-ului, căci dispariția unui număr atât de mare de copii 
dintr-un singur loc ar fi trezit suspiciuni. 

De aceea, băieții „obişnuiţi”, considerați „consumabili”, 
erau aduşi din alte părți ale țării. Răpiți din familii care nu 
aveau să le simtă prea mult lipsa, aveau părinți alcoolici, 
prostituate, dependenţi de droguri, sau proveneau din mediul 
rural, din familii cu mulți copii. Dacă experimentatorii îşi 
doreau foarte tare un copil care nu corespundea acestui 
profil de familie, ei înscenau pur şi simplu un accident. 
Copilul era astfel luat sub prezumția că a murit în accident şi 
nimeni nu se mai interesa de soarta lui. Aceste accidente 
includeau prăbuşiri ale unor maşini în râuri, incendii în 
urma cărora rămâneau corpuri de nerecunoscut şi dezastre 
naturale, de genul uraganelor, tornadelor şi cutremurelor. Pe 
scurt, erau folosite toate locurile în care se produceau 
catastrofe şi în urma cărora dispăreau foarte mulți oameni, 
care puteau fi considerați morți. 

Pe de altă parte, erau răpiți foarte mulți oameni care 
fugeau de acasă şi care bântuiau pe străzi, despre care se 
ştia că nu vor lipsi nimănui. Majoritatea erau adulți, folosiți 
în călătoriile în timp din cadrul Proiectului. Oamenii vii erau 
necesari pentru a observa efectele vortexului asupra trupului 
uman, precum şi pentru a afla cum poate fi mutată o 
persoană dintr-un punct spațio-temporal în altul. Copiii nu 
erau folosiți niciodată în aceste scopuri, căci semnătura lor 
energetică este complet diferită de cea a unui adult. De altfel, 
cei pe care doreau să îi folosească în ultimă instanță în 
manipulările lor asupra timpului şi spațiului erau adulți. 

De multe ori, atunci când răpeau pe cineva din patul său 
sau dintr-o altă locație pentru a-l folosi în Proiect, 
trimițându-l în final înapoi în mediul său, cercetătorii de la 
Montauk modificau timpul şi spaţiul astfel încât nici victima 
şi nici cei din jurul acesteia să nu-şi dea seama că a lipsit 
vreo clipă. Alteori, ei lăsau o structură energetică în camera 


victimei care îi împiedica pe cei din jur să intre în ea şi să-şi 
dea seama de dispariției ei. Vă reamintesc că aveau 
echipamente care le permiteau să trimită oameni în diferite 
locaţii în aceeaşi perioadă a „prezentului” şi să modifice 
timpul în anumite locuri geografice terestre. Puteau stabili cu 
uşurinţă vibrația fiecărui loc de pe planetă, modificând astfel 
prezentul după cum doreau. 

Singurele probleme apăreau atunci când doreau să trimită 
pe cineva în alte lumi sau în momente îndepărtate din timp 
(din trecut sau din viitor). Până când reuşeau să descopere 
frecvențele corecte, erau nevoiţi să facă tot felul de încercări, 
folosind în acest scop cobai umani (adulți). Mulţi dintre 
aceştia s-au pierdut în timp sau în spațiu, aşa cum s-a 
întâmplat cu cei de pe Eldridge. În cele din urmă, savanții au 
reuşit să facă o hartă a punctelor spațio-temporale care îi 
interesau, putând să călătorească cu uşurinţă între ele. La 
destinațiile cele mai comune plasau întotdeauna un receptor 
pentru a fixa semnalul şi a uşura astfel conexiunile. 

Rolul meu era să îi pregătesc pe băieți pentru lucrul cu 
mediumii, în special cu Duncan Cameron, mediumul-şef 
folosit în experiment. Utilizată ca baterie de alimentare a 
energiei mentale a mediumului, creativitatea unui copil mic 
este fără egal. Această energie era receptată, amplificată şi 
focalizată asupra lui Duncan pentru a-i mări acestuia 
puterea mentală de care avea nevoie pentru a deschide porți 
către alte dimensiuni, creând astfel căi de acces către 
acestea. Capacităţile sale erau folosite pentru a face legătura 
cu hiperspaţiul şi cu planul astral, locul în care sunt 
înmagazinate toate materialele şi tiparele pre-fizice ale 
realităţii materiale. În final, acesta aducea informaţiile 
necesare în forme pe structura cărora puteau fi construite 
tehnologii. 

Băieţii erau rapid goliți de energie şi trebuiau să se 
odihnească foarte mult timp. Atunci când unul dintre ei se 
simţea epuizat, îi era indus un program de teamă, pentru a 


crea astfel un val de adrenalină care să-i trezească din nou 
energia. Acest procedeu îi golea complet de energie pe mulți 
dintre ei, care nu mai puteau fi folosiți. 

Inimile lor fragile cedau. Alții înnebuneau, sau aveau un 
atac cerebral. 

Atunci când pentru alimentarea cu energie erau folosiți 
adolescenți sau tineri, erau folosite programe combinate de 
teamă şi excitație sexuală, pentru a le dinamiza astfel 
energia. De multe ori, cadavrele care rămâneau în urma 
experiențelor le erau cedate extratereştrilor cenuşii, care 
aveau nevoie de ele pentru sânge şi prelevări de ţesuturi. 
Cenugşiii nu se hrănesc la fel ca oamenii. Ei folosesc hormonii 
depozitați în organele şi țesuturile diferitelor specii, dar mai 
ales ale oamenilor, căci au fost creați cu mii de ani în urmă 
dintr-un material genetic uman. 

Rasele micilor cenuşii nu sunt înzestrate cu sisteme 
digestive. Membrii lor absorb substanțele nutritive şi elimină 
deşeurile prin piele. După ce colectează diferite organe şi 
fluide corporale, ei le depozitează în recipiente uriaşe, în care 
se scaldă apoi ore întregi pentru a absorbi substanțele de 
care au nevoie. Acest procedeu le alimentează trupurile cu o 
energie care le ajunge timp de câteva zile. Altminteri, 
„foamea” îi face deosebit de nervoși. 

Cu câteva secole în urmă, cenuşiii au creat genetic 
anumite ființe pe care le lăsau să crească pe pământ şi 
cărora le colectau fluidele corporale pentru a se hrăni, 
evitând astfel să fie detectați de oameni. Aceste ființe au 
devenit cunoscute sub numele de vampiri, incubi şi sucubi. 
Ele evită lumina soarelui, care anihilează energia fluidelor 
colectate. În vremurile moderne, extratereștrii se folosesc de o 
creatură din America Latină, cunoscută sub numele de 
chupacabra, sau „cea care suge sângele caprelor”. 

Alte grupuri de extratereştri sunt interesate exclusiv de 
experimentele legate de controlul minţii. Aceştia doresc să 
controleze grupuri largi de oameni, fără a crea o armată în 


acest scop. Din această categorie fac parte îndeosebi 
reptilienii mari veniți din sistemul solar Draco. 


Cea mai dureroasă experiență pe care am trăit-o, dincolo 
de suferințele personale, a fost să aud țipetele de teamă şi 
agonia copiilor şi adolescenților care erau folosiți în 
experimentele de la Montauk. Deşi eram parțial responsabil 
de aducerea lor în această stare, nu puteam face nimic 
pentru a-i ajuta. Mă gândeam deseori la părinții şi la rudele 
care nu vor şti niciodată adevărul în privința celor întâmplate 
cu copiii lor. Mă gândeam de asemenea la copiii cărora le era 
dor de părinţii lor. Simțeam atunci o mare apăsare pe piept. 
Chiar şi astăzi mă trezesc uneori în miez de noapte, 
sufocându-mă şi ţipând în urma coşmarurilor legate de aceşti 
copii. Privindu-mi propriii fii, mă jur că nimeni nu-i va 
supune vreodată unui asemenea tratament. Deşi îmi dau 
seama că nu am fost personal responsabil de faptele mele de 
atunci, nu pot să nu realizez că un anumit aspect al 
personalității sufletului meu a simţit nevoia să experimenteze 
aceste realități, lucru care mă înspăimântă. Mă rog frecvent 
ca Dumnezeu să aibă milă de acele sărmane victime, dar şi 
de sufletele torționarilor lor. 


Capitolul şase 


Peste ocean 


Perioada pe care am petrecut-o la colegiu a fost marcată de 
confuzie. Am început şcoala la Universitatea Mcgill din 


Montreal, dar m-am simțit atât de neadaptat încât m-am 
întors în scurt timp în Statele Unite. Mă simțeam de mulți 
ani atras de Canada, unde aveam rude la care îmi petreceam 
vacanțele de vară. Plănuiam chiar să emigrez în această țară 
şi să devin cetățean al ei, dar oricât de mult încercam să 
părăsesc Long Island-ul, ceva mă atrăgea înapoi. 

În cele din urmă, m-am înscris la un colegiu local din 
sudul Long Island, unde am studiat contabilitatea, o materie 
pe care o uram cu convingere. Bănuiesc că am fost împins să 
urmez acest curs pentru a ţine gestiunea băieților din 
Montauk. O parte a implicării mele în Proiect consta în 
păstrarea echilibrului între computerul care controla 
emisfera stângă şi cel care controla emisfera dreaptă a 
mediumului mental. 

Cele două coloane ale contabilităţii (debitul şi creditul) m- 
au învățat să fac acelaşi lucru (ele trebuie menținute tot 
timpul în echilibru). De altfel, fiecare aspect al vieții mele mă 
obligă să repet acest model (să menţin echilibrul). La vremea 
respectivă nici nu-mi dădeam seama cât de dezechilibrată era 
viața mea. 

În timpul ultimului meu an de colegiu mi-a apărut o 
alergie interesantă. În vacanţa de Crăciun, eram programat 
să îmi scot patru măsele de minte şi un molar. În timpul 
operației, mi-a apărut o reacție severă la anestezicul folosit, 
pentatolul de sodiu. Inima şi respirația mea s-au oprit. 
Inspirat, chirurgul dentar mi-a administrat oxigen şi mi-a 
făcut şocuri electrice pentru a-mi resuscita inima. După ce 
mi-am revenit, a continuat operaţia chirurgicală. 

Ani mai târziu, diferiți medici mi-au spus că este foarte 
neobişnuit să fii alergic la pentatolul de sodiu. De regulă, 
numai cei asupra cărora s-a folosit excesiv această substanță 
dezvoltă asemenea reacții severe. Pentatolul de sodiu mai 
este cunoscut şi sub numele de „serul adevărului”. 
Administrat spionilor în timpul interogărilor, aceştia 
dezvăluie toate informaţiile secrete pe care le ascund. Mi-a 


fost oare injectată această substanță pe vremea când mă 
aflam la Montauk Point? Îmi amintesc perfect că mi-au fost 
injectate ace, dar nu ştiu ce substanţă au folosit. Poate că 
pentatolul de sodiu este folosit inclusiv pentru controlul 
minții umane (şi extraterestre). 

Tot în timpul anilor de colegiu am făcut şi una din primele 
mele excursii peste ocean. Am fost sponsorizat de o 
organizație sionistă care dorea să atragă voluntari în Israel, 
promovând astfel colonizarea deşertului de acolo. Aceştia 
recrutau oameni din toată lumea, îi îndoctrinau şi îi 
trimiteau în nişte ferme colective numite kibbutz-uri. 

Un kibbutz este probabil forma cea mai pură de comunism 
care a existat vreodată în lume. Nici un membru al 
colectivității nu primeşte mai mult sau mai puțin din 
produsele rezultate decât ceilalți membri. Deasupra fiecărui 
kibbutz flutură steagul roşu sovietic, cu secera şi ciocanul. 
Chiar şi pământul este deținut în proprietate de către guvern. 
Nici un individ nu are dreptul la proprietate. Singurul 
stimulent pentru a produce este loialitatea față de patrie şi 
faptul că ţi se asigură toate necesitățile. Deşi nu doream 
deloc să merg în această excursie, am fost obligat de un 
impuls interior, mai puternic decât logica mea şi decât 
avertismentele familiei mele. 

Călătoria în Orientul Mijlociu a fost lungă şi interesantă. 
Am ales un traseu care includea Franța, Italia şi Grecia, 
ocazie cu care am descoperit frumusețea fără seamăn a 
insulei Creta şi a vulcanului din Stromboli, în Sicilia. Deşi 
vulcanul Pompeii din Napoli părea să-mi aducă aminte de o 
existență anterioară, m-am focalizat îndeosebi asupra 
viitorului. În timpul călătoriei, o franţuzoaică cu cetățenie 
italiană a încercat să mă convingă să mă fac medic şi să mă 
însor cu fiica ei. Ideea mi s-a părut absurdă la vremea 
respectivă, dar privind retrospectiv, mă gândesc că poate aş fi 
făcut mai bine să îi accept oferta! 

Când am ajuns în Israel, am fost cuprins de o emoție 


copleşitoare. În timp ce avionul cobora pe aeroportul Lod, 
deasupra Tel Avivului, ochii mi s-au umezit de lacrimi. Mă 
simțeam de parcă aş fi ajuns în sfârşit acasă. Nu îmi pot 
explica aceste emoții, căci mă simțeam cuprins de frică şi 
neîncredere. Intenția mea era să ajung pe aeroport, iar apoi 
să mă întorc imediat în Statele Unite. 

De acum înainte, îl rog pe cititor să urmărească cu cea mai 
mare atenție firul evenimentelor. Deşi pasajele care urmează 
pot părea confuze, le voi povesti exact aşa cum mi le 
amintesc. Nu uitaţi că aceste evenimente mi-au indus 
inclusiv mie o stare de confuzie. Am făcut totuşi tot ce mi-a 
stat în puteri pentru a reda aceste secvenţe ilogice în maniera 
cea mai rațională cu putință. 

Când am ajuns, s-a petrecut un lucru ciudat şi 
inexplicabil. După ce am părăsit avionul, m-am trezit 
rătăcind prin zona porților de intrare, încercând să ajung la 
banda care transporta bagajele, pentru a mi le recupera şi a 
mă întoarce acasă. 

Ridicându-mi privirea către panoul de afişaj al zborurilor, 
am văzut o cursă care urma să plece către Teheran, în Iran. 
Am simţit imediat că trebuie să mă urc în ea. Am rămas 
astfel, transfigurat, până când cineva mi-a cerut să mă dau 
la o parte. Deşi credeam că nu trecuseră decât câteva 
secunde, mi-am dat seama privindu-mi ceasul că se scursese 
aproape o oră! 

S-a petrecut apoi un al doilea eveniment neobişnuit. Pe 
când încercam să ajung în zona bagajelor, am privit din nou 
către panoul de afişaj şi am sesizat o cursă care urma să 
plece către Johannesburg, Africa de Sud, cu escale în Addis 
Abeba, Etiopia, şi Nairobi, Kenya. Din nou, am rămas 
transfigurat, imaginându-mi că mă aflu la bordul acestei 
curse, împreună cu alți oameni, dar ştiind că mă voi întoarce 
în Israel fără ca cineva să-şi dea seama de faptul că am fost 
plecat. Am fost trezit din această stare de un alt student, care 
venise cu mine în zborul inițial şi care mi-a spus că ştie cum 


să ne retragem mai repede bagajele. Tânărul susținea că era 
un student din Georgia venit să vadă Țara Sfântă şi să 
lucreze la un kibbutz. Nu-mi plăcea de el, căci era arogant şi 
făcea tot timpul comentarii răutăcioase. De altfel, un al 
şaselea simț îmi şoptea că nu spune tot adevărul. 

După ce ne-am luat bagajele, am ajuns într-o zonă a 
aeroportului în care trebuia să fim aşteptaţi de un 
reprezentant al Fundaţiei Tineretului Sionist din SUA, care 
urma să ne preia şi să ne ducă în kibbutz-ul în care urma să 
lucrăm în următoarele două luni. Alături de noi mai aşteptau 
trei femei. 

Au trecut mai multe ore, dar nimeni nu a venit să ne 
întâmpine. Nu-mi amintesc ce s-a petrecut în acest interval 
de timp, cu excepţia faptului că stăteam pe bagaj. La un 
moment dat, a apărut un israelian negricios. Acesta ne-a 
spus că în loc să mergem direct la kibbutz, urma să rămânem 
peste noapte în Ierusalim. Înghesuiţi în micul său Renault, 
ne-am îndreptat către acest străvechi oraş. Eram atât de 
epuizat încât nu mai puteam admira peisajul istoric pe lângă 
care treceam în timp ce urcam munții ludeei, îndreptându-ne 
către oraşul sfânt. Pe drum, am trecut pe lângă tot felul de 
clădiri moderne, construite printre ruine şi rămăşiţe ale unor 
tancuri şi piese de artilerie iordaniene. Oraşul Ierusalim este 
construit - conform legii — exclusiv din pietrele luate din 
munții din jur. De aceea, este greu să spui de la distanță 
unde începe oraşul şi unde se termină regiunea rurală care îi 
precede. Oricum, priveliştea este magnifică. Semnificaţia 
cuvântului Ierusalim este „Oraşul Păcii”. 

Prea obosit ca să mai mănânc, tot ce îmi mai doream era 
să fac un duş şi să mă trântesc într-un pat confortabil. 
Femeile care ne însoțeau au fost lăsate la un motel exclusiv 
pentru femei. Şoferul ne-a dus apoi pe mine şi pe tovarăşul 
meu către un loc care semăna cu o închisoare. Era o clădire 
mare, din piatră, cu porți de metal şi fortificaţii, complet 
neluminată. Şoferul a menționat în treacăt că era o fostă 


baracă a armatei britanice. Avea mărimea unui castel, dar nu 
era nimeni în ea decât noi! După ce ne-a scos bagajele, 
şoferul ne-a cerut să-l urmăm şi a descuiat poarta grea din 
metal. Interiorul era întunecat, umed şi îți dădea fiori pe şira 
spinării. Am aşteptat în vestibul până când şoferul a aprins 
luminile, după care l-am urmat de-a lungul unei scări 
înguste până la un etaj unde se aflau tot felul de dormitoare. 
Ne-a introdus într-o cameră mică, asemănătoare cu o celulă 
de închisoare, cu două paturi de metal şi două scaune din 
lemn. Un singur bec atârna din tavan, agăţat de un fir. Ne-a 
arătat apoi cum putem ajunge printr-un coridor la o sală de 
duşuri, care arăta de parcă nimeni nu se mai spălase acolo 
din timpul celui de-al Doilea Război Mondial. Ne-a spus apoi 
că se va întoarce dimineața, după care a mormăit ceva din 
care rezulta că îşi va petrece noaptea la Tel Aviv şi că avea un 
drum lung de făcut. A plecat brusc. 

Tovarăşul meu nu a scos aproape nici un cuvânt. Am făcut 
duş pe rând, după care ne-am culcat în paturile 
neconfortabile de metal. Când am stins unicul bec, camera s- 
a scufundat într-o beznă desăvârşită. Aproape că puteam 
simţi gândurile soldaţilor care staționaseră cândva aici. Le 
simțeam singurătatea şi dorul de casă. 

Amintindu-mi de propria mea familie şi de confortul de 
acasă, m-am gândit că am fost nebun să vin aici. Lătratul 
câinilor de afară mi-a adus aminte de alte zgomote familiare 
de acasă. M-am simțit astfel şi mai însingurat. Când am auzit 
un muezin (un cleric musulman) făcând apelul pentru 
rugăciunile de noapte din minaretul unei moschei din 
apropiere, am realizat mai clar ca oricând că „nu mă mai 
aflam în Kansas!” 

Următoarea experiență nu pare să se încadreze în această 
suită logică. Înclin să cred că ea a fost „înghesuită” în timpul 
liniar. Urmăriți-mă cu atenție. 

Privind în sus, am observat nişte mici sfere luminoase care 
apăreau pe tavan. 


Se învârteau şi îşi schimbau culorile de la alb la galben, 
apoi la albastru şi verde. 

Simțeam că mă învârt odată cu ele. Le-am urmărit cu 
privirea până când am simţit că nu îmi mai pot ţine ochii 
deschişi. Pe neaşteptate, m-am trezit înapoi pe aeroportul din 
Tel Aviv, în ziua când am aterizat pe el. Am urcat în avionul 
de Teheran. Nu aveam alt bagaj decât o mică geantă de mână 
care nu îmi aparținea. Deşi mi s-a părut ciudat, ştiam exact 
ce fac. 

Îmi amintesc că am decolat şi ne-am îndreptat către nord- 
vest, nu către est, unde se afla Iranul. Cel care stătea alături 
de mine mi-a spus într-o ebraică perfectă că, fiind israelian, 
aparatul nu putea zbura deasupra teritoriilor arabe. De 
aceea, ne îndreptam către spațiul aerian turcesc. Urma apoi 
să ne îndreptăm către est şi să intrăm astfel în spaţiul 
teritorial iranian. Totul se petrecea în anul 1975, când nu 
exista un tratat de pace în regiune. Dimpotrivă, se vorbea de 
un nou război. În timp ce munții Anatoliei apăreau la orizont, 
o voce ne-a anunţat că trebuie să tragem storurile geamurilor 
în timp ce treceam pe deasupra spațiului aerian iranian. 
Urma să fim însoțiți de avioane de luptă iraniene, care ar fi 
tras fără ezitare dacă ar fi observat storurile netrase. Ni s-a 
mai spus că acest procedeu se aplica doar avioanelor care nu 
zburau pe rute regulate, suspectate de spionaj. 

Îmi amintesc apoi că am zburat pe deasupra Teheranului, 
cu praful şi cu minaretele sale. Câţiva zgârie-nori stăteau 
mărturie a programului de modernizare inițiat de şah. După 
ce am aterizat, am părăsit avionul. Am intrat singur într-o 
maşină neagră, micuță şi strălucitoare, care m-a condus pe 
străzile înguste ale oraşului, apoi pe nişte bulevarde largi, 
care dădeau într-o autostradă ce ieşea din oraş şi se îndrepta 
către munții acoperiți cu zăpadă. Şoferul a luat-o pe un drum 
de țară, după care am cotit brusc la stânga şi am ajuns la o 
peşteră în stânca muntelui. În timp ce intram în peşteră, mi- 
am amintit ca prin ceață de Johannes von Gruber, apărând 


brusc în peştera subterană. 

Doresc să-i reamintesc cititorului că majoritatea 
amintirilor sunt liniare, adică urmează una după cealaltă, 
într-o ordine secvenţială. În cazul de faţă, conştiinţa mea 
pare să fi urmat însă mai multe linii temporale, pătrunzând 
în realitățile lor corespondente. Fiecare univers alternativ se 
întrepătrunde cu celelalte, iar conştiinţa mea avea un acces 
simultan la toate datorită unui proces de activare a lui 
kundalini!, care mi-a trezit integral puterea minții. Pentru a 
putea înțelege un anumit eveniment, trebuie să mă focalizez 
asupra lui. Ceea ce încerc în capitolul de față este să enumăr 
evenimentele în ordinea în care le-am experimentat. Deşi ele 
s-au petrecut simultan, mintea umană nu le poate percepe 
decât unul câte unul. 

Din restul timpului petrecut în Iran nu am reținut decât 
frânturi de amintiri. 

Am auzit voci vorbind în limba ebraică, în farsi (persană) şi 
în germană, şi ocazional în rusă. În cea mai mare parte a 
timpului mă simțeam drogat şi dezorientat. Îmi amintesc de 
doi oameni de ştiinţă îmbrăcaţi în halate albe, care au intrat 
în camera mea. Mi s-au adresat în germană. Îmi mai 
amintesc de o examinare dureroasă, în timpul căreia am fost 
complet dezbrăcat. În final, pe cap mi-a fost aşezată o cască 
metalică ce părea să îi transmită creierului meu tot felul de 
informaţii. Tot ce ştiu este că am fost programat să fac ceva, 
ce nu trebuia să conştientizez. Am fost dus apoi cu un lift 
care a coborât cu o viteză ameţitoare. Cu această ocazie, mi- 
am adus aminte de excursia cu OZN-ul pe care am făcut-o pe 
vremea când eram doar un băiețel de şase ani şi când am 
coborât cu o viteză atât de mare încât mi s-a făcut rău. Eram 


1 Activarea lui kundalini se referă la trezirea energiei fundamentale situate (de regulă 
latent) la baza coloanei vertebrale şi la trezirea succesivă a centrilor de forță (chakra-elor), 
permiţând astfel folosirea integrală a minţii şi conştientizarea simultană a mai multor 
realităţi. 


însoțit atunci de un extraterestru asemănător unei plante. 
Presiunea datorată vitezei era atât de mare încât pielea mi s-a 
lipit de oase şi dinții mi s-au încleştat. Când liftul s-a oprit 
pentru o clipă, mi s-a făcut din nou rău. 

Îmi simţeam picioarele atât de grele încât îmi era greu să 
mi le mişc. Peste toate, mi-am dat seama că făcusem pe 
mine. Am fost introdus într-un vehicul alungit, în forma unui 
diamant, care aştepta pe un peron asemănător celor din gări. 
Atât în față cât şi în spate se întindea un tunel care părea 
infinit. În timp ce uşa vehiculului se închidea în urma mea, 
am remarcat că în interior se aflau deja doi bărbați mai în 
vârstă decât mine, îmbrăcaţi în costume negre, cu cămăşi 
albe. Vehiculul a pornit şi a început să meargă cu o viteză 
atât de mare încât a început să vibreze. Unul din cei doi 
bărbați mi-a zâmbit şi mi-a spus că ne aflăm într-un metrou 
care înconjoară întregul glob, călătorind prin hiperspaţiu. 
„Nimeni nu ştie cine l-a construit, a adăugat el, dar prietenii 
noştri extratereştri ne-au arătat cum îl putem folosi şi cum 
putem construi noi tronsoane”. 

Probabil am adormit. Cert este că atunci când m-am trezit, 
mă aflam din nou pe aeroport. De data aceasta, am urcat în 
cursa de Johannesburg, cu escală în Addis Abeba şi Nairobi. 
Cei doi bărbați mă însoțeau şi de această dată, susținându- 
mă de o parte şi de alta. Deşi mi s-a părut ciudat, o parte din 
mine accepta situația şi ştia ce se petrece. Era ca o 
experiență „deja-vu” a vizitei mele în Iran. Mă simțeam 
confuz, dar viața mea este alcătuită în principal din 
evenimente neconvenționale. 

După ce am decolat şi am luat-o către sud, pe deasupra 
deşertului Negev, avionul a zburat o vreme pe deasupra Mării 
Roşii. La stânga se vedea coasta Arabiei Saudite. La dreapta 
se întindea Egiptul, apoi Sudanul. Tovarăşii mei mi-au spus 
că de-a lungul întregului traseu, asupra noastră erau 
îndreptate arme antiaeriene. La cea mai mică schimbare a 
cursului de zbor, acestea ar fi deschis focul asupra noastră — 


un gând foarte liniştitor atunci când călătoreşti neajutorat 
prin aer! M-am rugat ca pilotul să aibă mâinile sigure pe 
manşă. 

Pe când treceam de granița Sudanului, am făcut un viraj 
brusc către vest. Mi-am îndreptat coloana, dar nu am reuşit 
să scot nici un cuvânt; nu ştiu dacă din teamă, pentru că mi 
se uscase gâtul, sau din ambele motive. Unul dintre tovarăşii 
mei mi-a spus că ne îndreptam către coasta Etiopiei şi către 
centrul Africii, ceea ce însemna că eram în siguranţă. 
Stăteam aşezat la fereastră. Una dintre escorte era aşezată pe 
acelaşi rând cu mine, dar către culoarul din mijloc. Scaunul 
dintre noi era gol. 

Cealaltă escortă stătea pe un scaun dincolo de culoarul 
despărțitor. Am aterizat la Addis Abeba, dar nu am stat decât 
cât să alimentăm avionul. Câţiva pasageri au coborât. Nu mi- 
am părăsit nici o clipă locul, nici măcar ca să mă duc la 
toaletă. 

Etiopia mi s-a părut murdară şi urâtă. Aerul era uscat şi 
mă făcea să tuşesc. Oraşul era înconjurat de deşert. 

Următoarea escală a fost la Nairobi şi a durat puţin peste o 
oră. Ținutul mi s-a părut mai verde şi existau mai multe 
rezervaţii naturale. Oricum, aeroportul era primitiv, 
supraîncălzit şi lipsit de aer condiționat. Aici, mi s-a permit 
să merg la baie, însoțit de una din escorte. Toaletele erau 
murdare şi podeaua era acoperită cu nisip şi cu murdărie. Pe 
pereți se mişcau şopârle. M-am simțit neconfortabil şi 
nelalocul meu. 

Ne-am întors în avion şi am zburat pe deasupra unor 
păduri tropicale luxuriante, de o mare frumusețe. Am văzut 
în zare un munte superb, acoperit cu zăpadă, despre care mi 
s-a spus că era Kilimanjaro. Locul părea înconjurat de o aură 
ciudată. Nu m-ar mira deloc dacă aş afla că sub el există o 
bază subterană de un fel sau altul. 

Am continuat să zburăm pe deasupra unor munți de o 
mare frumusețe. La un moment dat am văzut un vulcan. Mi 


s-a spus că ne aflăm deasupra Zairului. Peisajul verde de sub 
noi a căpătat treptat nuanţe de galben şi maro, şi am fost 
informat că ne aflăm deasupra Zimbabwe (care se numea 
Rhodesia la vremea respectivă) şi a Africii de Sud. După ce 
am ajuns la Johannesburg, tovarăşul meu mi-a spus să mă 
pregătesc pentru o experienţă interesantă. 

Avionul a fost oprit înainte de a ajunge la terminal. Soldaţi 
în uniforme maronii, care îmi aminteau de imaginile cu 
nazişti, ne-au pus să coborâm din avion şi ne-au îmbarcat 
într-un jeep, cu care ne-au dus până la un alt avion mai mic, 
care aştepta pe o pajişte din apropiere. Privind cursa cu care 
veniserăm, El Al 707, care îşi continua drumul către 
terminal, i-am spus celui care mă escorta că îmi era frică să 
zbor cu avioane mici. A fost o greşeală, căci m-a lovit imediat 
în biceps cu un obiect extrem de ascuţit. Următorul lucru pe 
care mi-l amintesc este că m-am trezit pe un scaun, cu 
cureaua ataşată, privind pe un hublou. Dedesubt se vedea 
un peisaj de țară. 

Mi s-a spus că mergem la o întrunire foarte importantă din 
Capetown. 

Probabil că am adormit din nou. Când m-am trezit, am 
văzut nişte plaje superbe şi un oraş foarte frumos. Când am 
aterizat, am căzut din nou în inconştiență. 

La trezire, eram gol şi legat de un scaun rece şi dur, într-o 
cameră fără ferestre, cu ziduri din cărămizi. Am văzut mai 
mulți soldați îmbrăcaţi în uniforme care aminteau de cele ale 
naziştilor, un om mai în vârstă într-o uniformă albastră, care 
părea americană, şi un extraterestru cenuşiu, mic şi hidos, 
îmbrăcat în alb, care îmi amintea de personajul de desene 
animate Gumby. Neavând ochelarii la mine, trebuia să îmi 
mijesc ochii pentru a vedea cât de cât. 

Simțind o durere în zona inghinală, m-am uitat în jos şi 
am constatat că aveam un tub introdus în penis. Testiculele 
îmi erau prinse în nişte cleşti. Durerea era greu de suportat 
şi orice mişcare nu făcea decât să o amplifice. Deşi camera 


era friguroasă, transpiram abundent. Mi-aş fi dorit să plâng, 
dar lacrimile refuzau să îmi iasă din ochi. Mi-aş fi dorit să 
tip, dar nu aveam voce. Celelalte persoane din cameră şi-au 
dat seama că m-am trezit. Adresându-mi-se într-o engleză 
perfectă, omul îmbrăcat într-o uniformă albastră mi-a spus 
să nu mă tem. A adăugat că făceam parte dintr-un plan 
măreț, de care depindea soarta umanității din mai multe 
lumi paralele - dacă supraviețuiam. Mulţumesc frumos! 
Probabil că am leşinat din nou. Când mi-am revenit, eram 
aşezat pe o bancă, cu spatele la zid. Eram în continuare gol, 
dar aveam un prosop în jurul coapselor. În faţa mea se aflau 
mai mulți bărbați care îmi vorbeau în ebraică. Aveau voci 
blânde, dar îmi displăceau teribil. Mă simțeam foarte 
stânjenit. 

Când m-au întrebat cum mă simt, le-am răspuns scurt: 
„Bine”. 

Ceva mai încolo se afla siriusianul înalt despre care am 
vorbit mai devreme în această carte. Mi-a spus telepatic că 
era un ambasador al ţării sale trimis la israeliți şi la aliaţii 
acestora de pe planeta Khoom din Sirius A. Făcând eu 
însumi parte din rasa lor, aveam o misiune de îndeplinit. În 
timp, o voi înțelege şi îi voi ierta pentru tot ce mi-au făcut. 
Anumite celule ale trupului meu fuseseră programate să-şi 
amintească diferite informații în viitor. Aceste informații nu 
puteau fi extrase însă decât prin metode specifice, aplicate la 
momentul potrivit. Corpul meu era construit special în acest 
scop, având o structură energetică unică. Va veni o zi când 
mă voi întoarce pe Khoom pentru a-mi ajuta poporul să îşi 
depăşească anumite tipare mentale distructive. Experiențele 
pe care le trăiam aici, ca şi cele avute în alte sisteme solare, 
aveau o importanţă vitală pentru această misiune. 

Următorul lucru pe care mi-l amintesc este că m-am trezit 
din nou în vehiculul tubular care călătorea cu mare viteză 
prin canalul hiperspațiului. Când am deschis ochii, i-am 
regăsit pe cei doi tovarăşi ai mei, care îmi zâmbeau. În acel 


moment simțeam că îi urăsc şi, dacă aş fi putut, i-aş fi ucis. 
Nu puteam face însă nici cea mai mică mişcare. Tot ce 
puteam face era să-i privesc şi să-i urăsc. Câteva clipe mai 
târziu, m-am trezit pe patul metalic din baraca din Ierusalim. 
Eram gol şi transpirat. Mă simțeam epuizat mai presus de 
orice închipuire. Studentul arogant se afla deja la duş. 

Ceasul arăta orele 8:00 dimineața. Când m-am dat jos din 
pat, m-am simțit de parcă aş fi fost îngropat sub câteva sute 
de tone de ciment. Trebuia totuşi să mă pregătesc şi să plec 
la kibbutz. Nu ştiam exact dacă ceea ce trăisem fusese o 
halucinație, sau un eveniment real. Mintea logică îmi spunea 
că aşa ceva nu se putea întâmpla. Corpul meu era însă 
categoric în această privință. 


Capitolul şapte 
La Kibbutz 


Când am coborât, aducându-ne bagajele, femeile ne 
aşteptau deja în interiorul unui mic microbuz. Ni s-a spus că 
s-a produs o schimbare de planuri. 

Kibbutz-ul bogat din nordul Galileii în care ar fi trebuit să 
mergem era plin, aşa că urma să ne ducem într-un kibbutz 
sărac numit Gvar Am, care înseamnă puterea poporului. 
Acest kibbutz era localizat chiar lângă Fâşia Gaza, în deşertul 
Negev. 

Următorul oraş israelian prin care urma să trecem era 
Ashkelon. Călătoria până la Gvar Am a fost îngrozitoare. 
Când ne-am oprit la Ashkelon, l-am aşteptat pe 
reprezentantul kibbutz-ului, care urma să ne conducă mai 
departe. Zona era plină de muncitori palestinieni veniți la 
muncă, pentru a-şi câştiga traiul de zi cu zi. Ni s-a spus să 
ne ferim de ei, căci erau puşi pe furtişaguri şi tâlhării. Oraşul 
arăta la fel ca orice localitate din Orientul Mijlociu: cu 
drumuri aglomerate, veritabile furnicare de oameni, şi cu tot 
felul de mirosuri care îţi tăiau orice apetit. 

Când reprezentantul kibbutz-ului a ajuns, acesta ne-a 
condus la noul nostru cămin. Am fost cazați în cele mai vechi 
clădiri de pe proprietate, construite cândva de primii colonişti 
germani stabiliți în această regiune, prin anii 30. Podelele din 
piatră ale clădirii nu erau bine netezite, având suişuri şi 
coborâşuri care îmi aminteau de valurile oceanului. Pereţii şi 
acoperişul erau din lemn. Deasupra porții era o inscripţie cu 
un vers dintr-un vechi cântec ebraic: „Heenay ma tov u ma 
nayim shevet achim gom yachad („lată cât de bine şi de 
minunat este atunci când frații trăiesc împreună”). M-am 
întrebat dacă prin „frați” înțelegeau viespile şi gândacii de 
mărimea unor şobolani, care mişunau prin încăpere! 


Aerul era uscat şi fierbinte; nativii nu păreau deloc 
prietenoşi. Bănuiesc că îi priveau cu dispreț pe străinii care 
veneau să lucreze în kibbutz-ul lor, apoi se întorceau în țările 
lor bogate pentru a spune poveşti despre vizita pe care au 
făcut-o în patria-mamă, în timp ce ei rămâneau şi îşi duceau 
mai departe existența mizerabilă. Nu a trecut mult până când 
tinerii din zonă ne-au asaltat cu întrebări despre proprietăţile 
noastre. Vă reamintesc că mă aflam într-o societate pur 
comunistă, în care nimeni nu avea voie să aibă alte bunuri 
decât restul comunității. 

În fiecare zi ne trezeam la 4:30 dimineaţa şi începeam să 
lucrăm la livezile de peri de la 5:00 la 8:00, când se servea 
micul dejun, dar nu înainte ca o bună parte din voluntarii 
scoțieni să leşine deja din cauza epuizării şi a căldurii. După 
micul dejun, ne înclinam capetele înaintea drapelului roşu cu 
secera şi ciocanul, după care ne întorceam la lucru. La 
amiază era prea cald ca să putem lucra, aşa că ne întorceam 
la sediu ca să luăm prânzul. După-amiaza era liberă, dar nu 
aveam unde să ne ducem. 

Cât timp am stat la acest kibbutz, m-am împrietenit cu un 
englez. Ne făcea plăcere să lucrăm împreună şi am rămas în 
contact mulți ani după această experiență, ba chiar ne-am 
vizitat reciproc. Câţiva ani mai târziu, am aflat că era dublu 
agent, atât al serviciilor secrete britanice, cât şi al celor 
sovietice. 

În scurt timp, m-am săturat de regimul spartan comunist 
şi m-am decis să fug din kibbutz. Pentru a putea pleca oficial, 
trebuia să primesc aprobarea consiliului local. Am preferat să 
nu risc, aşa că într-o dimineață devreme, cu mult înainte de 
răsăritul soarelui, mi-am împachetat lucrurile şi am plecat. 
Intenția mea era să îmi caut rudele din cartierul Holon. M-am 
trezit însă angrenat într-o altă aventură, pe care nu o 
planificasem. 

Drumul cu autobuzul până la Tel Aviv era lung şi încins. 
De-a lungul coastei, aerul era umed, nu uscat, ca cel din 


interior. Aşezat în autobuz cu bagajul (destul de voluminos) 
alături, am constatat că sunt măsurat din cap până în 
picioare de ceilalți pasageri, care se temeau să nu fiu un 
eventual terorist. Un străin cu un bagaj voluminos în 
autobuz era ceva destul de suspect. 

La sosirea în stația centrală din Tel Aviv, m-am trezit că nu 
ştiu ce să fac. 

Păreau să existe o mie de autobuze care plecau în toate 
direcțiile. Oamenii alcătuiau un adevărat furnicar. După ce 
m-am agitat îndelung, am reuşit să găsesc un autobuz care 
părea să ducă la Holon. Când mi-am plătit biletul, l-am rugat 
pe şofer, care avea o figură părintească şi bună, să mă 
anunţe unde trebuia să cobor. Mi s-a părut că am călătorit 
câteva ore. În cele din urmă, am rămas singura persoană din 
autobuz. Când i-am reamintit şoferului de promisiunea pe 
care mi-a făcut-o, a răspuns că a uitat să mă anunțe, aşa că 
mă va conduce personal cu autobuzul până la adresa dorită. 
Din păcate, nu cunoşteam decât strada şi oraşul. Şoferul nu 
auzise niciodată de strada respectivă, aşa că m-a dus până la 
un fel de iarmaroc, în speranța că voi găsi acolo pe cineva 
care să mă ajute. Oricum, a fost deosebit de amabil. Nu vei 
găsi niciodată aşa ceva în New York! 

M-a lăsat la un colț de stradă, cu puţin timp înainte să se 
însereze. l-am mulțumit şi a plecat. Singur, obosit, înfometat 
şi speriat, am început să merg pe străzile înguste, perfect 
conştient de faptul că habar n-am încotro mă îndrept. În 
final, m-am decis să îmi caut un loc de dormit pe stradă, 
urmând ca a doua zi să mă duc la aeroport şi să mă întorc 
acasă. Nici un loc nu mi se părea suficient de sigur, aşa că 
am continuat să rătăcesc fără țintă. 

Subit, m-am oprit în fața unei clădiri vechi din piatră, care 
s-ar fi integrat perfect într-un film despre Casbah. Deşi nu 
existau lumini la intrare, m-am simțit ispitit să intru în ea. 
Urcând pe scările vechi ale clădirii, am auzit vocile locatarilor 
care sporovăiau în ebraică şi în arabă. Mirosurile atât de 


caracteristice Orientului Mijlociu mă asaltau din toate 
părţile. În cele din urmă, m-am oprit la etajul cinci, m-am 
îndreptat către o poartă şi am bătut la uşă. Intenţia mea era 
să cer un sfat, sau chiar un loc de dormit peste noapte. Mi-a 
răspuns un bătrânel pe nume Leon, care nu vorbea decât în 
ebraică şi în poloneză. Când i-am spus numele meu, mi-a 
zâmbit şi mi-a răspuns că mă aştepta! 

Cum vă spuneam mai devreme, regula de aur a vieții mele 
este neprevăzutul. 

În cele din urmă, s-a dovedit că bătrânelul era nimeni altul 
decât soțul verişoarei bunicii mele. Forțe invizibile mă 
conduseseră la poarta lui. Bătrânul i-a telefonat fiicei sale, 
care şi-a adus întreaga familie să mă cunoască. În final, m- 
am dus acasă la ea, unde am şi rămas în următoarele două 
luni. Nu mă întâlniseră niciodată şi nu le cunoşteam nici 
măcar numele. Întreaga întâmplare mi s-a părut un miracol, 
ce-i drept, unul binevenit. 


Capitolul opt 


Siriusienii 


Apartamentul din Holon a devenit sediul meu permanent, 
din care făceam excursii frecvente prin regiune, care dureau 
uneori mai multe zile. 

Una din aventurile care au urmat s-a petrecut pe când mă 
aflam în deşertul Negev, în sudul Israelului. Tocmai trecusem 
de zona interzisă din jurul oraşului Dimona, o localitate în 
care se afla o uzină nucleară secretă. Locul era păzit de 
Falasha, Evreii Negri din Etiopia, care pretind că sunt 
descendenţii regelui Solomon şi ai reginei din Sheba. Se 
presupune că regina s-a înapoiat în cele din urmă în Etiopia, 
ducând cu ea Arca Conventului, care a şi rămas în această 
țară, unde a fost păzită cu strictețe până recent. 

Se spune că regele Solomon a fost un mistic cu puteri 
remarcabile. Sfetnicii săi discutau adeseori cu el despre 
viitor. Legenda afirmă că regele a fost avertizat că vor veni 
vremuri când Israelul va fi cucerit de duşmani, principala 
țintă fiind chiar Arca Sfântă a Conventului. 

Bănuiala mea este că, în înțelepciunea lui, Solomon a 
încercat să ascundă Arca într-un loc în care nimeni nu s-ar fi 
gândit să o caute. Din fericire, regina din Sheba tocmai îi 
ceruse amantului ei regal un semn de afecțiune şi credinţă. 
De aceea, Solomon a trimis Arca în Etiopia, cu suita reginei, 
făcând un duplicat pe care l-a expus public. 

Pentru a-şi asigura şi mai mult devoţiunea reginei, 
Solomon a avut grijă ca aceasta să-i poarte copilul în pântec, 
astfel încât să simtă o obligaţie față de poporul copilului ei. 
Planul s-a dovedit perfect. 

Descendenții reginei au devenit cunoscuți sub numele de 
Falasha, o facțiune numeroasă din Etiopia. Se crede că la un 


moment dat au existat peste 500.000 de Falasha în această 
ţară. Însuşi Haile Salassie, liderul Etiopiei până la detronarea 
sa printr-o lovitură de stat militară, s-a auto-numit „Leul 
ludeilor”. Mossad-ul israelian (agenţia serviciilor secrete din 
această ţară) a sprijinit provincia Eritreea să scape de tutela 
Etiopiei, deoarece aici se afla ascunsă Arca, iar guvernul 
militar a refuzat să coopereze cu israeliții. De aceea, aceştia 
din urmă nu s-au sfiit să creeze o ţară de sine stătătoare cu 
care să negocieze. Arca a fost transferată cu succes în Ţara 
Sfântă, iar guvernul militar din Etiopia le-a permis 
comunității Falasha să emigreze în Israel. A fost o suită 
ciudată de evenimente, despre care se crede că anunță 
venirea lui Mesia al evreilor. 

Ajuns lângă Dimona, am fost răpit de siriusieni şi am trăit 
o nouă aventură incredibilă. Tocmai mă plimbam printre 
formațiunile stâncoase care ieşeau din deşert. 

Soarele era puternic, iar atmosfera extrem de uscată. 
Transpiram abundent, dar apa mi se evapora de pe corp în 
numai câteva secunde. Brusc, am fost orbit de o lumină 
puternică. Acoperindu-mi ochii cu mâinile, mi-am dat seama 
că nu se auzea nici un zgomot; de fapt, tăcerea era atât de 
deplină încât părea neverosimilă. 

Când mi-am descoperit ochii, m-am trezit în fața unei 
camere uriaşe ce părea un fel de sală a tronului greacă sau 
romană, mărginită de coloane uriaşe şi având pe perete un 
ecran. Lumina era iminentă şi nu părea să provină dintr-o 
sursă. Nu existau ferestre sau uşi. Un siriusian îmbrăcat 
într-o robă albă cu ornamente albastre a apărut dintr-o nişă 
ascunsă lângă ecran. Era aproape identic cu cel pe care îl 
văzusem în copilărie. Avea pielea palidă şi o înălțime de 
aproximativ 2,30 metri. Urechile îi erau ascuţite şi mari, 
nasul lung şi la fel de ascuțit, iar ochii migdalați erau mari şi 
albaştri. 

Gura şi buzele erau foarte subțiri. Avea degete lungi şi 
delicate. Stătea în fața mea cu brațele deschise. Roba îi 


atingea pământul. Era o privelişte minunată. Parcă era o 
statuie vie! Nu simțeam nici un fel de teamă, în prezenţa lui, 
căci mai cunoscusem o ființă asemănătoare şi încă de prima 
dată m-am simțit „acasă” împreună cu ea. 

Ecranul s-a închis în urma lui şi am văzut pe el imaginea 
pământului, de care ne îndepărtam într-o navă spațială care 
se îndrepta lin către Marte. În camera în care ne aflam nu 
exista nici o senzație de mişcare. Atmosfera era caldă şi 
primitoare, chiar mai confortabilă decât acasă. 

Ființa a avansat şi mi-a zâmbit, spunându-mi telepatic 
„Bun venit”. Mi-a confirmat - prin gândurile sale - că ne 
îndreptăm către Marte, pentru a vedea ceva care îmi va fi de 
folos mai târziu. A continuat spunându-mi că specia sa a 
creat un popor din oamenii care fuseseră aduşi pe pământ de 
pe o altă planetă. Aceste creaturi sunt cunoscute sub numele 
de ebraici, aşa cum îşi spun inclusiv cei de pe pământ. O 
mare parte din moştenirea lor genetică a fost distorsionată 
însă din cauza mileniilor care s-au scurs. Specia sa se afla la 
ora actuală în contact cu urmaşii acestor creaturi originale, 
încercând să-i purifice şi să le corecteze defectele înainte de a 
se declanşa următorul val de erori. Concluzia era că 
siriusienii nu considerau că actualii evrei mai au structura 
genetică pe care au creat-o cândva ei. Întrucât este prea 
târziu pentru a le mai schimba structura fizică, tot ce se mai 
poate face era să le fie schimbate tiparele mentale, 
permițându-le astfel să ia contact cu ale ființe extraterestre. 
În timp ce comunica telepatic cu mine, imaginile cuvintelor 
sale apăreau pe ecranul din spatele său. Am putut vedea 
astfel istoria acelor perioade îndepărtate ca şi cum s-ar 
desfăşura în prezent. 

M-am trezit apoi pe o masă, într-o cameră puternic 
luminată, cu aspect de clinică. Siriusianul era de față, însoțit 
de un cenuşiu cu ochi rotunzi şi negri, şi o înfăţişare 
amuzantă. Mi-a fost prezentat ca un vegan (un membru al 
populaţiei de pe Vega), o altă creaţie a siriusienilor din 


propriul lor material genetic, amestecat cu puţin material 
genetic prelevat de la cenuşii. Deşi nu eram legat, nu mă 
puteam mişca. 

Mi-am dat seama că sunt gol. Pentru prima dată în viața 
mea, mi s-a făcut frică inclusiv de siriusieni. În fața mea se 
afla un aparat strălucitor, în timp ce cei doi mi-au verificat 
organele genitale, stomacul şi pieptul. Siriusianul mi-a spus 
că trebuie să verifice eventualele reziduuri care să ateste 
rezonanța genetică a corpului meu cu al lor. A adăugat că 
mi-au creat corpul folosindu-se de anumite forțe terestre, 
pentru a-şi putea duce la bun sfârşit planul. Se pare că eram 
un fel de cobai într-un joc interstelar. 

Pentru a complica şi mai mult lucrurile, mi-a spus că 
personalitatea sufletului meu era un fel de entitate provenită 
dintr-un sistem nefizic aparţinând constelației Sirius, care 
avea un nivel de conştiinţă chiar mai înalt decât al lui. 
Corpul meu conținea ADN siriusian, absolut necesar pentru 
ca personalitatea sufletului meu să poată opera cu el. În timp 
ce vorbea, am început să am crâmpeie de viziuni în care îmi 
era revelată adevărata mea identitate. Erau imagini 
deopotrivă magnifice şi înspăimântătoare. Pe față au început 
să-mi curgă lacrimi pe care îmi era imposibil să le controlez. 
Siriusianul şi veganul păreau amuzați de acest lucru. M-am 
gândit în sinea mea: „Dacă aş arăta la fel ca unul dintre voi, 
nu aş râde!” 

M-am trezit apoi că sunt ridicat instantaneu într-o poziție 
verticală. Purtam o robă siriusiană şi nu îmi simțeam deloc 
picioarele. Trăiam o senzație de mare exaltare, imposibil de 
descris pentru cineva care nu a trăit-o personal. Simțeam că 
ştiu totul, că sunt una cu întregul univers şi cu toate ființele, 
fără a-mi pierde însă identitatea individuală. L-am urmat pe 
siriusian prin perete şi am ajuns într-un fel de peşteră 
maronie, cu un tavan foarte înalt, care părea să se întindă pe 
kilometri întregi. Privind înapoi, am văzut nava care ne 
transportase. Semăna cu o perlă gigantică. Avea o culoare 


albă, cu o uşoară tentă violet, şi nu scotea nici un zgomot. 
Mi-am dat seama instantaneu că am călătorit prin spațiu la 
fel ca un electron atunci când se transformă în undă, într-o 
realitate situată între lumea fizică şi cea spirituală. 

În faţa mea se afla un grup mare de oameni. Majoritatea 
păreau de 20 şi ceva de ani, câţiva erau adolescenți, iar alții 
erau mai în vârstă. Săpau la unison, folosind lopeţi, şi se 
mişcau ca nişte roboți. Nişte ființe mari, cu capetele ca nişte 
pepeni, îi supravegheau. Printre ei se mişcau şi câțiva 
cenuşii, cu o înălțime de 1,30 m. Am văzut o sumedenie de 
tuneluri şi foarte multe nave de forma unor discuri. Brusc, 
toți oamenii s-au oprit din lucru şi au privit în sus, unde se 
afla o platformă. O voce puternică a strigat: „Va vorbi 
emisarul venit din Rigel”. 

În acel moment, o ființă cu o înălțime de 1,65 metri a 
apărut pe platformă. 

Avea ochii negri şi rotunzi. Capul său mare era acoperit la 
spate. Purta un fel de uniformă neagră şi părea destul de 
amenințător. Avea în mână un baston care părea simultan 
metalic şi cristalin. Toţi cei de față păreau să îi înțeleagă 
comunicarea mentală. După ce a explicat că actualul grup de 
oameni şi-a încheiat misiunea pe pământ şi pe avanpostul de 
pe Marte, el le-a spus că urmează să fie examinati în vederea 
unui transport pe Rigel, pentru a fi folosiți la diferite 
experimente. Cei cărora nu li se va găsi o întrebuințare vor fi 
eliminați. Bărbaţii au fost conduşi apoi într-un disc zburător. 
Am remarcat în treacăt că aveau lanţuri la picioare. Întreaga 
scenă părea orchestrată numai pentru mine. Nu ştiu dacă 
acest lucru era adevărat, şi care era scopul. Poate că întregul 
incident nu reprezintă altceva decât o amintire implantată în 
memoria mea. 

Următorul lucru pe care mi-l amintesc este că m-am trezit 
din nou pe nava siriusiană. Călătorind prin hiperspațţiu, 
eram aşezat într-o cameră întunecoasă, direct pe podea, 
alături de vegan şi de siriusian. Lumina slabă îmi permitea 


să văd simultan atât în interiorul navei, cât şi în afara ei. 
Hiperspaţiul avea nuanțe minunate de albastru închis şi 
violet. În timp ce călătorea, nava părea să aibă forma unui 
diamant. 

Siriusianul mi-a spus că ne îndreptăm către țara noastră 
natală, Khoom, o planetă care orbitează în jurul lui Sirius A 
în sistemul lor binar. Ulterior, puteam să iau singur decizia 
dacă doream să mă întorc pe pământ. Mi-am dat seama că 
noi trei suntem singurele ființe de la bordul navei, care era 
operată exclusiv de voința noastră. M-am simţit într-o stare 
de pace şi siguranţă totală. Ştiam că mă îndrept spre casă. 

Nu-mi amintesc mare lucru despre şederea mea pe Khoom. 
Mi s-a spus că memoria îmi va reveni la momentul potrivit. 
Era o lume înghețată, acoperită cu zăpadă şi ghețuri. 
Strălucirea soarelui la suprafața planetei era orbitoare. De 
aceea, locuitorii săi trăiau în subteran. Planeta era protejată 
de un sistem de apărare extrem de elaborat şi absolut 
impenetrabil. Deşi a fost cândva o lume cu o climă 
subtropicală, Khoom a fost împinsă de pe orbita ei 
primordială cu mulți eoni în urmă din cauza războaielor. Din 
spaţiu, pare o planetă alb-albăstrie. Nu are luni. Victimă a 
bătăliei între forțele binelui şi cele ale răului, planeta a fost 
scoasă de pe orbita ei de cei care au creat rasa draconiană, 
reptilienii care încearcă să domine galaxia şi spaţiul de 
dincolo de ea. Creatorii acestei rase au venit dintr-un alt timp 
şi spațiu. Ilustrând prima geneză a lui Lucifer, numele lor 
denotă răul suprem. 

În acelaşi spaţiu fizic ca şi Khoom, dar pe o frecvență de 
vibraţie diferită, se află o altă lume, nefizică, guvernată de un 
consiliu alcătuit din nouă ființe, numit Consiliul Ohalu. Deşi 
nu sunt identici cu „Cei Nouă” de care vorbeşte un anumit 
gen de literatură, ei comunică într-adevăr cu aceştia. Primul 
care a scris despre „Cei Nouă” a fost dr. Adreja Puharich. 
Acest savant a lucrat cu diferiți mediumi, între care a întâlnit 
câțiva care pretindeau că se află în contact cu acest grup 


extraterestru. 

Primul care i-a identificat ca foste ființe fizice care şi-au 
transferat minţile şi esențele sufleteşti în nouă computere 
avansate a fost Uri Geller. Fiecare din aceste nouă computere 
reprezintă un aspect diferit al Minţii lui Dumnezeu. „Cei 
Nouă” comunică cu câțiva indivizi atent selectați de pe 
pământ, încercând să ridice astfel nivelul de conştiinţă 
planetar. 

Consiliul Ohalu guvernează inclusiv planeta Khoom din 
sistemul solar Sirius, căci siriusienii nu sunt altceva decât 
vibraţiile inferioare corespondente acestui consiliu, la fel cum 
oamenii de pe pământ nu sunt altceva decât vibraţiile 
inferioare corespondente ale sufletelor lor. 

Se pare că cel care m-a trimis pe pământ a fost Consiliul 
Ohalu, care i-a învățat pe siriusieni cum să-mi creeze corpul 
fizic. Mi-au spus că pe pământ există nouă ființe asemenea 
mie. Fiecare dintre ele este sub controlul unui membru al 
consiliului. Cât timp am stat pe Khoom, mi s-au arătat 
trecutul şi viitorul. Am fost dus apoi pe o altă planetă, care 
orbitează în jurul lui Sirius B. Era o lume acoperită cu o 
junglă tropicală şi mlăştinoasă, în care trăiau nişte ființe 
scunde, care locuiesc în colibe. Extrem de avansate, aceste 
creaturi se pot proiecta astral oriunde doresc. 

Atunci când doresc să călătorească fizic într-o altă lume, 
preferă să apeleze la alții. 

Rareori se întâmplă însă să o facă, întrucât nu-şi prea 
doresc să plece din locul lor de baştină. Nu au un limbaj 
vorbit, căci comunică exclusiv mental. 

Sirisienii mi-au povestit — între altele - de iminenta invazie 
a draconienilor asupra pământului, însoțiți de aliaţii lor, cei 
din Confederaţia Orion. Au adăugat că cei din Orion şi cei din 
sistemul solar Sirius se află la ora actuală în război. 
Negustorii supremi ai universului, siriusienii le-au furnizat 
celor din Orion arme pe care aceştia le folosesc acum 
împotriva lor. Oricum, siriusienii îşi păstrează întotdeauna 


armele cele mai bune pentru ei înşişi, aşa că nu pierd 
niciodată o bătălie. De fapt, ei îi privesc pe cei din Orion ca pe 
nişte copii neascultători care se joacă cu chibriturile. Nu 
încearcă în nici un fel să-i distrugă, ci doar să-i ţină sub 
control. În general, nu intervin în destinul oamenilor şi al 
celorlalte ființe din univers, lăsându-le să îşi urmeze destinul. 

Deşi nu doream să mă întorc pe pământ, Consiliul Ohalu 
m-a convins să o fac. Ajuns înapoi în Israel, am constatat că 
nu au trecut decât trei zile. Îmi era tot timpul sete, slăbisem 
cinci kilograme şi eram atât de obosit că nu mai vedeam clar. 

Întors la Holon, am dormit încontinuu aproape o 
săptămână, cu mici pauze pentru a mânca ceva. 

În timpul acestei perioade de „odihnă”, am înţeles că Arca 
Conventului nu era altceva decât un aparat de comunicare 
între lumea fizică şi hiperspaţiu. Se pare că siriusienii le-au 
dat evreilor instrucțiuni, spunându-le cum să o construiască. 
Cu câțiva ani în urmă, aparatul a fost reconstruit de cei de la 
Universitatea din Minnesota, urmând cu precizie 
instrucțiunile din Biblie. Aparatul s-a dovedit însă atât de 
puternic încărcat cu energie încât a fost considerat periculos 
şi a trebuit distrus. 

După părerea mea, siriusienii încearcă să contracareze 
planurile celorlalte facțiuni implicate pe pământ: cei din aşa- 
numita Nouă Ordine Mondială, draconienii, cenuşiii, blonzii 
înalți, etc. Scopul lor este să lase evenimentele să se deruleze 
până când ajung la apogeu, iar apoi să uzurpe orice putere 
existentă pe pământ, eventual prin intermediul israelienilor. 
Aceasta este doar o speculație personală. Timpul ne va spune 
mai multe. 


Capitolul nouă 
Flăcările gemene 


După vacanță, m-am întors în Statele Unite pentru a-mi 
continua studiile universitare. Chipurile care îmi apăreau 
noaptea la fereastră şi răpirile nocturne efectuate de 
extratereştrii cenuşii au continuat cu o frecvență chiar mai 
mare. Dorinţa mea de a avea copii şi o tovarăşă de viață a 
devenit aproape o obsesie. Într-o noapte, am fost dus într-un 
loc în care am cunoscut cea mai frumoasă fată pe care am 
văzut-o vreodată. La vremea respectivă, nu ştiam că nu are 
decât 16 ani. O mai văzusem o dată, mai demult, la o 
întrunire pe care am avut-o noi, băieţii, cu supraveghetorii 
noştri. Ni s-a spus atunci că aceia dintre noi care eram 
implicaţi în experimente genetice trebuia să fim împerecheaţi 
cu anumite femei, pentru a produce un tip particular de 
progenituri. Proiectul era cunoscut sub numele de „Proiectul 
Căsătoriei” sau „Proiectul Primei Soții”. 

Personal, am fost împerecheat cu o fată de 14 ani din 
Massachusetts, a cărei structură energetică arăta faptul că 
avea aceeaşi frecvență ca şi mine, lucru cunoscut în 
literatura metafizică prin expresia „suflete pereche”. Numele 
fetei era Mia, ceea ce mi s-a părut foarte relevant, căci o 
simțeam într-adevăr a mea. Au fost efectuate ceremonii false, 
pe care noi le-am luat foarte în serios. Ni s-au eliberat chiar 
certificate care atestau faptul că am fost uniți prin căsătorie 
cu scopul precis al împerecherii. În acea seară, toate 


perechile căsătorite au primit câte o masă într-o cameră albă, 
în care au fost nevoite să îşi ducă la bun sfârşit sarcina (să 
îşi consume căsătoria). Pentru Mia, experiența a fost destul 
de neconfortabilă, pe de o parte pentru că era virgină, iar pe 
de altă parte pentru că eram priviți de numeroase perechi de 
ochi de dincolo de un panou de sticlă. 

În următorii doi ani, Mia şi cu mine nu am avut nici un fel 
de contact fizic. Nu mi-o puteam scoate însă din gânduri şi 
din vise. Ştiam că în curând ne vom reuni şi speram ca de 
data aceasta să fie pentru totdeauna. Am pierdut foarte mult 
timp şi am făcut mari eforturi căutând o femeie care să 
semene cu Mia, dar în zadar. Inima mea îi aparținea definitiv 
acesteia. În mai multe ocazii, pe când călătoream prin 
hiperspaţiu, Mia era prezentă. Îmbrăcată în alb, avea câmpul 
energetic al unui înger. Era suficient să mă gândesc la ea 
pentru a mă vindeca de orice boală. Bănuiesc că şi ea trăia 
experiențe asemănătoare în ceea ce mă priveşte, dar era 
foarte tânără şi probabil nu înțelegea sau nu accepta ceea ce 
se petrecea. 

Într-o seară, când Mia avea 16 ani şi eu 24, am fost reuniți 
într-o clinică, sub privirile atente ale oamenilor de ştiinţă. Ni 
s-a explicat aici că genetica noastră era perfect aliniată, 
având secvențe care se completau reciproc. Mia avea o 
genetică mai mult pleiadiană, în timp ce genetica mea era 
mai mult siriusiană. Această combinație ar fi produs un copil 
cu capacități absolut neobişnuite. După ce ne-au dezbrăcat, 
ne-au introdus într-o cameră albă şi am fost puşi să facem 
dragoste de trei ori la rând. 

Întregul episod a fost asemănător unui vis. În final, am 
ştiut că Mia a rămas însărcinată. Zăcea pe masă, ameţită şi 
nemişcată. În ceea ce mă priveşte, am fost dus într-o altă 
cameră, pentru o examinare amănunțită. Bănuiesc că au 
făcut acelaşi lucru cu ea. 

Un an mai târziu, am fost informat că aveam un copil pe 
nume Jaime. Când fetița avea câteva luni, mi s-a permis să o 


văd. Mi s-a spus că nu mă pot implica în educaţia ei, pentru 
a evita astfel contaminarea tiparelor sale mentale. Urma să 
fie supravegheată şi monitorizată îndeaproape pe întreaga 
durată a procesului de creştere. Am văzut-o din nou la vârsta 
de doi ani, după care nu am revăzut-o timp de 12 ani. M-am 
concentrat adeseori pentru a-i cunoaşte gândurile, dar am 
suferit intens că nu pot face parte din viața ei. Ştiu că Mia şi 
Jaime au avut parte de multe greutăți în timpul acestor ani. 
Mi-aş fi dorit să le pot ajuta. 

Deşi îmi doream cu atâta disperare copii, ştiam că aceştia 
îmi vor fi întotdeauna luați. Nu eram considerat un părinte 
potrivit pentru un copil cu capacități speciale, căci eram prea 
dominator şi înclinat către control. În plus, se temeau să nu 
îmi educ copilul în spiritul convingerilor mele, împiedicând 
astfel fluxul natural al informațiilor pe care ar fi trebuit să le 
primească. 

Mia a avut parte de greutăți din partea familiei sale, cu 
care a sfârşit prin a întrerupe complet orice comunicare. 
Interesant este faptul că una din vecinele ei din copilărie avea 
să joace mai târziu un rol esenţial în viața mea. Voi scrie 
despre acest lucru într-un capitol ulterior. 

Într-adevăr, Mia şi cu mine suntem ca două flăcări 
gemene. Cândva, personalitățile sufletelor noastre au fost 
una. Ne-am despărțit în urmă cu mai mulți eoni, în timpul 
unei călătorii pe Arcturus. Ea şi-a dorit să trăiască în Pleiade, 
iar eu am preferat să merg în Sirius. În final, amândoi am 
ajuns pe pământ, dar niciodată nu ne-am întrupat în acelaşi 
timp, până în actuala viață. Când două flăcări gemene se 
întrupează în acelaşi timp, înseamnă una din două: fie au o 
misiune uluitor de importantă pe care trebuie să o ducă la 
bun sfârşit pentru civilizația din care provin, fie urmează 
sfârşitul unui ciclu temporal. Istoria noastră pre-terestră mi- 
a fost povestită în timpul unei şedinţe de deprogramare de la 
începutul anilor 90. De altfel, amintirea personalității 
sufletului ei a fost întotdeauna extrem de puternică în 


memoria mea, chiar şi înainte să o cunosc în actuala viață 
fizică. 

Jaime are un potențial cu totul special. Fetiţa are 
capacitatea de a vedea viitorul şi toate realitățile alternative 
posibile, stabilind astfel care este calea de urmat cea mai 
avantajoasă. Imaginați-vă ce ar însemna acest lucru pentru 
cei care dețin puterea pe pământ. Mi-am petrecut mult timp 
pentru a o ajuta pe Jaime în hiperspaţiu, vindecând-o de 
orice dezechilibru ar fi suferit. La ora actuală este 
adolescentă şi nu îşi realizează încă potenţialul de care 
dispune. Am scris o carte exclusiv despre Jaime, dar până 
acum nu a citit-o. Mama ei o împiedică deocamdată, 
aşteptând ca Jaime să mai crească şi să se maturizeze 
suficient pentru a putea cunoaşte adevărul. Nu mi-ar plăcea 
să văd că fetița mea repetă aceleaşi greşeli pe care le-am 
făcut eu şi mama ei. Oricum, întotdeauna va fi protejată, căci 
puteri mult mai înalte decât a mea sau a guvernului 
veghează asupra ei. 

În anii din urmă, Mia şi cu mine ne-am reîntâlnit. Ne 
ocupăm acum cu vindecarea vechilor răni. Mia a venit la 
mine pentru consiliere şi pentru a o ajuta să îşi aducă aminte 
experiențele noastre din trecut. Întotdeauna voi fi alături de 
ea. 

La ora actuală, Mia trece printr-o perioadă dificilă, căci 
negativitatea trebuie eliminată definitiv din tiparele ei 
mentale. Trebuie să aleagă o cale -— fie cea a luminii, fie cea 
întunecată. Dacă va alege corect, capacitățile ei vor creşte. 

Jaime este şi ea foarte dificilă şi încăpățânată, amintindu- 
mi în multe privințe de mine însumi. Deşi în clipa de față nu 
avem o relaţie foarte strânsă, timpul în care va avea nevoie de 
mine pentru a se pregăti în vederea aventurii vieții se 
apropie. 


Capitolul zece 
Căsătoria 


După ce am absolvit colegiul, un prieten de familie mi-a 
găsit o slujbă în New York City. Ca să ajung la serviciu, 
trebuia să parcurg zilnic 160 de kilometri, lucru pe care l-am 
detestat de la bun început. În plus, trebuia să mă scol foarte 
devreme pentru a mă pregăti în vederea unui drum atât de 
lung. Programarea care îmi fusese inoculată mă silea să fac o 
oră de exerciţii fizice în fiecare dimineaţă şi alta seara. 

Dimineața ridicam greutăți, iar seara făceam aerobic 
(uneori, şi body-building). Nu mâncam la micul dejun sau la 
prânz decât mâncarea pregătită de mama. În timpul pauzei 
de masă de la prânz făceam marşuri (mers rapid) pe o 
distanță de cinci kilometri în jurul clădirii în care lucram. 
Vara, mă întorceam în clădirea dotată cu aer condiționat din 
Park Avenue scăldat în sudoare. larna, nu renunțam la acest 
exercițiu, deşi eram nevoit să-l practic pe un frig de crăpau 
pietrele. Eram pur şi simplu condiționat de necesitatea de a 
face exerciţii fizice. Nu puteam controla acest proces. 

Nu aveam un gram de grăsime corporală, dar chiar şi aşa, 
toată lumea credea că sunt nebun. 

În timpul acestei perioade, coşmarurile mele s-au 


înrăutățit. Visul în care încercam să scap din acea bază 
subterană devenea din ce în ce mai obsesiv. Eram 
întotdeauna prins şi mă trezeam mereu ţipând. În alte vise o 
vedeam pe Mia. Eram dus într-o cameră cu pereți argintii, în 
care o puteam vedea pe Mia gravidă, cu imaginea fătului pe 
ecranul din spatele ei. Ce nu ştiam la vremea respectivă era 
că aceasta era o sonogramă. 

Experiențele cele mai neplăcute erau cele în care eram 
prins în curele pe o masă, gol puşcă, ataşat la o maşinărie. 
La un moment dat, mi-am putut vedea interiorul trupului pe 
un ecran, în timp ce alţii îmi făceau o operaţie chirurgicală. 
M-aţi putea întreba cine erau aceşti „alții”. Nu ştiu cu precizie 
nici acum. Uneori era vorba de extratereştri de diferite specii. 
Alteori erau oameni îmbrăcați în halate albe. 

Odată, am fost legat cu spatele la zid, cu organele genitale 
şi sfârcurile prinse cu fire de un aparat care scotea lumini 
verzi şi violete. După o vreme, am fost dezlegat şi îmbrăcat cu 
un fel de togă albă. Am fost condus într-o cameră austeră şi 
slab luminată, în care nu se aflau decât o măsuţă din lemn şi 
un scaun pe care trebuia să mă aşez. La un moment dat, în 
cameră au intrat o femeie şi un bărbat îmbrăcaţi în nişte 
uniforme medicale. Bărbatul s-a aşezat la masă, în fața mea, 
în timp ce femeia, care avea părul roşcat, a rămas în picioare, 
cu un clipboard în mână. Mi s-a adresat în limba rusă. 
Bărbatul vorbea germana. Le-am răspuns în respectivele 
limbi. M-au întrebat cum mă simt şi mi-au comunicat 
rezultatul testelor pe care mi le făcuseră. 

Au părăsit apoi camera, iar eu am rămas singur. Deşi 
eram extrem de obosit, înțelegeam perfect de ce mă aflam 
acolo şi ce trebuia să fac. Gândurile care îmi treceau prin cap 
erau că a doua zi trebuia să mă duc la lucru şi că mi-aş fi 
dorit să fiu în patul meu. Ceasul de pe perete arăta orele 2:00 
dimineața. 

Când cei doi s-au întors, femeia mi-a pus o serie de 
întrebări despre viața mea sexuală. M-am simţit stânjenit. 


Avea circa 50 de ani. Prin minte mi-a trecut gândul că dacă 
ar fi fost bărbat, mi-ar fi fost mai uşor să-i răspund. De 
aceea, ori de câte ori îi răspundeam, mă uitam la bărbatul de 
alături. Mi-au spus că experimentele vor fi repetate în viitor, 
folosind acelaşi tip de donatori. Când i-am întrebat despre ce 
vorbesc, mi-au răspuns că se referă la copilul pe care îl 
aveam cu Mia. Au adăugat apoi că mariajul meu cu ea s-a 
destrămat şi că trebuia să mă integrez pentru o vreme în 
lumea exterioară, ducând o viață cât mai convențională cu 
putință. Confuz, le-am spus că doresc să îmi văd copilul. 
Următorul lucru pe care mi-l amintesc era ceasul deşteptător 
din dormitorul meu şi gândul că trebuie să plec la slujbă. 
Eram gol şi epuizat, iar pătura era trântită pe jos. Încă 
mahmur, mi-am pus halatul şi m-am dus la baie. Am 
constatat că am penisul roşu şi că mă ustură atunci când 
urinez. Spatele mă durea şi gâtul îmi era foarte rigid. Nu mi i- 
am putut scoate toată ziua din cap pe cei doi doctori. Chiar şi 
astăzi, încă mai sunt obsedat de ei. 

La vremea aceea, eram auditor intern la o companie 
farmaceutică. Eram nevoit să călătoresc foarte mult 
(săptămâni la rând), aşa că nu îmi rămânea prea mult timp 
pentru viața socială. 

Am cunoscut-o pe Michele, prima mea soție, după ce am 
cerut şi am primit transferul la o divizie cu sediul permanent 
în New York. Michele lucra ca secretară pentru unul din 
cercetătorii companiei. Prezentarea ne-a făcut-o o altă colegă 
de-a ei, care spera să rămânem împreună, căci locuiam 
amândoi în Long Island. Adevărul este că nu-mi păsa prea 
tare de Michele, căci era răutăcioasă şi cu nasul pe sus, dar 
ceva m-a făcut să o invit să petrecem împreună un week-end. 
Absolut convins că nu ne vom potrivi, mi-am aranjat alte 
două întâlniri (cu alte femei). Eram sigur că prima întâlnire 
cu Michele va fi şi ultima. 

Ne-am dus la un restaurant, după care am făcut o 
plimbare prin Port Jefferson, oraşul meu favorit din Long 


Island. Am vizitat magazinele pentru turişti, am privit 
feribotul care pleca spre Bridgeport, după care am vorbit de 
planurile noastre de viitor. Spre surpriza mea, am constatat 
că avea idei asemănătoare cu ale mele. Amândoi doream să 
ne căsătorim, să avem copii, să ne bucurăm de vacanțe; pe 
scurt, să ducem vieți cât mai convenţionale. 

Seara, când ne-am întors acasă, ştiam deja foarte multe 
lucruri despre Michele şi familia ei. Nu îmi plăcea tot ce 
aflasem, dar erau cu siguranță multe lucruri pe care le 
aveam în comun. De teamă, nu i-am spus nimic despre viața 
mea secretă şi despre experimentele la care eram supus. 
Ştiam că o asemenea poveste ar fi pus pe fugă chiar şi pe cea 
mai curajoasă dintre femei. 

Am continuat să mă văd cu Michele, deşi inima îmi spunea 
că fac o greşeală. 

Pur şi simplu, avea ceva care mă scotea din minți. Poate că 
era vorba de temperamentul ei, sau poate felul în care vorbea 
cu oamenii. Poate că nu era vorba decât de familia ei 
disfuncțională. Ar fi trebuit să-mi ascult sentimentele, dar, ca 
de atâtea ori, am fost nevoit să ascult de un ordin interior pe 
care nu îl puteam controla. 

Michele nu era idealul meu de femeie. Îmi era dor de Mia, 
dar până la urmă ne-am căsătorit. 

Logodna noastră a luat pe toată lumea prin surprindere, 
inclusiv pe mine! Nu o cunoşteam decât de o lună. De fapt, 
nici măcar nu am întrebat-o dacă doreşte să se mărite cu 
mine. Într-o după-amiază, pe când stăteam în maşina ei, pe 
docurile din Babylon, s-a făcut o linişte mormântală. Am 
întrerupt conversaţia banală în care eram angrenați şi ne-am 
privit timp de câteva clipe care ne-au părut o eternitate. Apoi, 
la fel de brusc, lucrurile au revenit la normal. Respirând 
profund, am căzut amândoi de acord să ne grăbim către casă 
ca să le anunțăm tuturor fericita veste. În realitate, nu 
doream să mă însor cu ea; nici ea să se mărite cu mine. 
Probabil nu vom şti niciodată ce s-a întâmplat cu adevărat, 


dar lucrurile nu mai puteau fi desfăcute. 

Când le-am spus părinților mei, aceştia nu au manifestat 
nici o reacție. 

Părinţii ei nici atât. l-am cumpărat un inel şi am făcut 
publică intenția noastră la aniversarea tatălui meu, care 
împlinea 50 de ani. Cu o noapte înaintea acestei aniversări, 
am făcut pentru prima oară dragoste fără să ne protejăm. În 
urma acestei nopți, Michele a rămas însărcinată. Decizia ei a 
fost să facă un avort, căci nu dorea să arate că este 
însărcinată când este dusă la altar; am fost de acord. 

Privind retrospectiv lucrurile, acum îmi pare rău că nu am 
încercat să o opresc. La ora actuală, sunt convins că avortul 
este un act greşit, exceptând cazul în care viața mamei este 
în pericol sau în care sarcina a fost rezultatul unui viol. Ştiu 
acum că personalitatea sufletului nu pătrunde în noul trup 
decât odată cu prima respirație a acestuia, dar consider că 
cea care trebuie să decidă dacă doreşte sau nu să îşi 
continue viața fizică este exclusiv ea. Oamenii care nu îşi 
doresc copii ar trebui să îşi ia măsurile de precauție necesare 
înainte de sarcină, nu să distrugă o viață potenţială după ce 
au creat-o. Deşi aceste cuvinte pot părea fundamentaliste 
unora, ştiu cu siguranță că aceasta este calea cea dreaptă. 

Logodna ar fi trebuit să ne deschidă ochii în privința 
viitoarei căsătorii. Ne- am certat de multe ori şi au fost multe 
neînțelegeri între noi. La un moment dat, Michele dorea să 
renunțe, căci nu era îndrăgostită de mine. Nici eu nu eram 
îndrăgostit de ea, dar, dintr-un motiv sau altul, simțeam că 
trebuie să mă însor neapărat în acel moment. Practic, nu mai 
aveam timp să caut pe altcineva! Drept urmare, am convins-o 
să continuăm. 

Într-o seară, după ce ne-am dus la culcare, am primit o 
vizită mentală de la o ființă pe care nu o pot descrie decât ca 
o pulsație energetică. Nu avea formă, dar îmi era foarte 
familiară. Nu avea sex, dar o percepeam mai degrabă ca pe 
un bărbat decât ca pe o femeie. Părând că înțelege 


disconfortul meu în fața alegerii unei asemenea partenere de 
căsătorie, m-a reconfortat trimițându-mi valuri de energie 
luminoasă. 

Vorbindu-mi telepatic, mi-a spus că totul se desfăşoară 
conform planului. Această femeie fusese de acord să fie 
canalul de intrare în planul fizic al copiilor mei. De altfel, 
căsătoria nu va fi permanentă. Se pare că fusesem eu însumi 
de acord cu acest plan. 

Trebuia să mă consider norocos că nu am împărtăşit 
destinul celorlalți copii implicați în Proiectul Montauk. 
Majoritatea nu aveau să cunoască niciodată sentimentul de a 
fi părinte. Mulţi dintre ei nu vor avea nici măcar relații 
amoroase în lumea exterioară. 

Într-o bună zi, a continuat entitatea, aveam să cunosc 
adevărul despre mine însumi, dar până atunci, mă aflam sub 
controlul deplin al celor care îmi controlau viața. 

După această experienţă, am acţionat cu o hotărâre nouă, 
ca şi cum aş fi avut o misiune de îndeplinit. Nunta a fost 
frumoasă şi scumpă, după care am plecat la Acapulco, 
pentru a ne petrece luna de miere. La întoarcere, am închiriat 
un apartament spațios în Bayside, Queens, de la ferestrele 
căruia puteam vedea zgârie-norii din Manhattan. Aveam 
amândoi slujbe bine plătite şi păream angrenați într-o spirală 
ascendentă, dar numai Dumnezeu şi supraveghetorii mei 
ştiau ce mă aşteaptă în viitor. Mi-ar fi plăcut să ştiu şi eu... 


Capitolul unsprezece 
Fenomene ciudate 


La un an după ce ne-am căsătorit, am cumpărat un lot de 
teren pe coasta sudică a Long Island, lângă Patchogue, cu 
scopul de a ne construi o casă pe el. Două luni mai târziu, 
Michele a rămas pe neaşteptate însărcinată. Planurile 
noastre de plată a ipotecii presupuneau ca amândoi să 
lucrăm cu normă întreagă. Era o perioadă în care ratele de 
ipotecă ajungeau până la 20%. 

Inițial, situația noastră financiară părea destul de sumbră. 
Spre uimirea noastră, constructorul casei a fost de acord să 
reducă cu trei procente ipoteca. În plus, ne-a oferit tot felul 
de alte facilități, căci casa noastră era una din ultimele pe 
care le avea de construit în zonă şi dorea să scape de ea. Şi 
mai incredibil, atât mie cât şi lui Michele ni s-a oferit o 
promovare la slujbă, însoțită de o creştere substanţială de 
salariu. Ne-am putut astfel plăti rata lunară mult mai uşor. 
În continuare, Michele a primit un concediu prelungit de 
maternitate, plătit integral. În pofida sorţilor care păreau 
nefavorabili, „puterile” care vegheau asupra noastră au făcut 
totul pentru a ne muta în acea casă. În final, Michele a 
necesitat o operaţie de cezariană, care a făcut să nu se poată 


duce la lucru alte câteva săptămâni, dar a continuat să fie 
plătită. Deşi ne iubeam casa, întâmplările care s-au petrecut 
în ea ne-au depăşit cu mult aşteptările. 

Era o casă în stil ranch, localizată deasupra unuia din 
tunelurile subterane ale metroului care călătorea prin 
hiperspaţiu şi care făcea legătura între continentul american 
şi Long Island, având ca destinaţie finală Montauk Point. De 
la casa noastră şi până la Montauk Point era o distanță de 90 
de minute de mers cu maşina. De mai multe ori, am văzut 
lumini ciudate plutind pe deasupra casei noastre şi 
îndreptându-se fie către ocean, fie către Montauk Point. 

La exact o lună după ce ne-am instalat, ne-au vizitat 
părinţii lui Michele, veniți din New Mexico. Urmau să stea la 
noi până la naşterea copilului. Într-o noapte geroasă de 
ianuarie, ne aflam cu toții în vizită la părinții mei, unde 
fuseserăm invitaţi la cină. Michele şi cu mine ne-am simțit 
tot timpul prost. Când ne-am întors acasă, ştiam că ceva nu 
era în regulă. La plecare, lăsasem luminile aprinse; acum 
erau stinse. 

Întreaga casă era scufundată într-o beznă ciudată, care îţi 
dădea fiori pe şira spinării. 

Când am intrat, am găsit geamul de la uşa din spate spart. 
Din casă lipseau un televizor micuţ şi nişte bijuterii. În 
schimb, arma şi banii socrului meu erau la locul lor! 

Am anunțat poliția, care a trimis doi detectivi la fața 
locului. Aceştia au căutat amprente, dar nu au găsit. Zăpada 
de afară era prea înghețată pentru a putea lăsa urme de paşi 
pe ea. La plecare, cei doi detectivi ne-au spus că spargerea a 
fost dată probabil de puştii din vecini, în căutare de bani 
pentru droguri. Mi se părea greu de crezut. A doua zi, am 
găsit mâzgălit pe o porțiune a geamului spart cuvântul 
„Hello”. 

Indiferent cine a fost, ştia exact ce face. Se pare că dorința 
spărgătorilor a fost ca noi să ştim că se află prin apropiere. 
Nu ne-a fost luat nimic de valoare şi nu au distrus nimic, cu 


excepția geamului de la uşa din spate. Oricum, am luat 
avertismentul în serios. 

După ce s-a născut primul nostru fiu, Matthew, socrii mei 
s-au întors acasă. 

În timpul zilei, viaţa noastră se derula relativ normal, dar 
în timpul nopţilor era cu totul altceva. Auzeam zgomote 
ciudate în casă şi în jurul ei, sau chiar paşi pe acoperiş. 

La început, am crezut că sunt zgomote specifice lemnăriei 
care se usucă, dar apoi ne-am dat seama că paşii apăreau 
întotdeauna lângă garaj, la capătul casei, se îndreptau spre 
dormitorul nostru, se opreau, după care se întorceau şi o 
luau în direcția opusă! 

Ne-am gândit că poate era vorba de un animal, dar 
zgomotele au continuat chiar şi într-o zi în care a nins 
abundent. Nici un animal nu ar fi putut avea picioare atât de 
lungi pentru a se urca pe acoperiş trecând prin stratul acela 
gros de zăpadă. 

De mai multe ori, ne-a trezit din somn un bocănit suficient 
de puternic pentru a muta patul din loc şi pentru a zgâlțâi 
întregul tavan. A treia oară când s-a întâmplat, am alergat 
afară şi m-am uitat pe acoperiş, dar nu am văzut nimic acolo. 
Cerul era senin şi vântul nu bătea deloc. Aceste fenomene 
ne-au scos din minți. Oare ce putea fi? 

Cu o altă ocazie, la puțin timp după ce ne-am dus la 
culcare, am auzit cheile de la casă scoțând un clinchet. Erau 
puse pe un panou în bucătărie, dar nu m-am putut duce să 
le verific, căci trupul meu refuza să se mişte. Următorul lucru 
pe care mi-l amintesc a fost că m-am trezit dimineața, după 
un vis în care fusesem răpit. 

Prezența extratereştrilor în visele şi coşmarurile mele a 
continuat cu o intensitate şi mai mare. De două-trei ori pe 
săptămână eram vizitat chiar în patul meu, deşi îmi ţineam 
ochii deschişi. Dacă încercam să tip, pe gură nu îmi ieşea 
nici un sunet. 

Michele era imposibil de trezit în asemenea momente, 


părând complet moartă față de lumea exterioară. 

Într-o altă noapte, imediat după culcare, am auzit ceva 
spărgându-se în bucătărie, cu un zgomot înfiorător. Convins 
că s-au întors hoţii, i-am spus lui Michele să sune la poliţie, 
în timp ce eu urma să verific ce se întâmplă. Tot ce am găsit 
în bucătărie a fost coşul de gunoi răsturnat. Uşile şi 
ferestrele erau încuiate. Când au sosit poliţiştii, au căutat în 
exterior cu lanternele. În final, ne-au spus că nu au găsit 
altceva decât urmele de paşi ale copiilor noştri. Le-am 
răspuns că nu aveam decât un singur copil, care nu mergea 
încă. Urmându-i pe poliţişti afară, am văzut într-adevăr nişte 
urme ca de copii sub vârsta de zece ani. Începeau de sub 
fereastra dormitorului nostru şi continuau prin întregul 
perimetru al casei. Câteva zile mai târziu, am instalat un 
sistem de alarmă şi am construit un gard cu o înălțime de doi 
metri în jurul proprietăţii. 

Într-o seară, Michele era plecată şi copilul dormea. Tocmai 
mă uitam la televizorul de la subsol, când privirea periferică 
mi-a fost atrasă de o mişcare în bucătărie. Privind în sus, am 
văzut o licărire mişcându-se rapid dincolo de uşa cuptorului. 
La început am crezut că este doar o reflexie a farurilor unei 
maşini care trecea pe afară, dar mi-am dat seama că cuptorul 
era orientat în direcția opusă, şi oricum, storurile de la 
ferestre erau trase. O oră mai târziu, am văzut din nou 
aceeaşi licărire. Am auzit apoi un scaun din bucătărie trântit 
la pământ. Aproape că mi-a sărit inima din piept. 

M-am îndreptat încet către bucătărie. Toate luminile erau 
aprinse. Unul din taburetele de la masă era tras mai departe, 
dar era în picioare. Aveam nişte taburete grele, din metal, pe 
care le țineam întotdeauna trase lângă masă atunci când nu 
le foloseam. Întreaga poveste mi-a dat o stare de nervozitate, 
şi când nevastă-mea s-a întors acasă, i-am spus ce s-a 
întâmplat. 

Mi-a mărturisit la rândul ei că de când s-a născut 
Matthew, s-a simţit în permanenţă supravegheată, în special 


când se afla la subsol. Ori de câte ori se uita în sus, vedea o 
siluetă scundă, acoperită cu o manta, ascunzându-se după 
colț. De îndată ce îşi dădea seama că a fost văzută, fugea 
repede către dormitoare. Acest fenomen s-a repetat zi şi 
noapte. Cine era acea figură micuță şi de ce ne supraveghea? 
Se pare că nu dorea să ne facă rău, ci doar să ne sperie. Avea 
o formă umanoidă şi nu se lăsa văzută decât atât cât să ne 
dăm seama că este lângă noi. 

Coşmarurile mele nocturne au crescut din nou în 
intensitate. În fiecare seară mă duceam la culcare cu teamă. 
Cel puţin de două ori pe săptămână mă trezeam în altă parte. 
Uneori mă aflam în prezența unor extratereştri; alteori, într- 
un laborator, înconjurat de tot felul de echipamente şi de 
oameni de ştiinţă care lucrau. De fiecare dată, eram absolut 
gol, zăceam pe o masă sau pe o platformă, cu tot felul de fire 
şi de aparate ataşate de mine. 

Odată, m-am trezit într-un tub negru şi lung, extrem de 
rece. Prin ferestrele laterale i-am putut vedea pe cenuşii 
lucrând cu nişte echipamente. Eram țintuit de o masă 
metalică, la fel de rece, cu tot felul de fire şi de obiecte 
ascuțite înfipte în corp. 

Când am urlat că îmi este frig şi mă doare, unul din 
cenuşii mi-a făcut semn prin fereastră. Mi-a transmis 
telepatic că nu contează, căci oricum nu îmi voi mai aminti 
nimic după aceea. A continuat apoi să-şi vadă de treabă, fără 
nici un semn de compasiune. Unul din tuburi îmi era înfipt 
în penis şi pătrundea adânc în interior, până la testicule. Am 
încercat să tip din nou, dar mi-am dat seama că nu mai 
aveam voce. Când m-am trezit înapoi în patul meu, 
tremuram din toate încheieturile, îmi era greață şi simțeam 
nevoia să urinez de urgență. Văzând puroiul albicios care îmi 
ieşea din corp, mi s-au înmuiat genunchii. 

Cu o altă ocazie, m-am trezit în mijlocul nopții din cauza 
unei luminozități stranii. Privind în sus, am văzut două 
capete care pluteau deasupra patului meu, fără corpuri. Nu 


erau umane, dar nici extraterestre. Păreau mai degrabă nişte 
roboți. 

Vorbeau unul cu celălalt într-o limbă ciudată şi trebuiau 
să se întoarcă față în față atunci când comunicau. Din când 
în când, priveau în jos către mine. Am vrut să țip, dar nu 
aveam voce. Am încercat să o trezesc pe nevastă-mea, dar nu 
m-am putut mişca. În cele din urmă, cele două capete au 
dispărut. Camera a redevenit întunecoasă şi mi-am recăpătat 
instantaneu vocea. Am trezit-o imediat pe Michele, care era 
deja obişnuită cu coşmarurile mele. 

De mai multe ori, nevastă-mea a visat la rândul ei că este 
răpită de oameni care o pun pe o masă şi o examinează în 
fața unui auditoriu alcătuit din figuri orientale. De fiecare 
dată, aceştia o verificau dacă este însărcinată. Ori de câte ori 
avea acest vis, descoperea în scurt timp că era într-adevăr 
gravidă. 

Odată, după ce ne-am trezit, ne-am povestit reciproc 
acelaşi vis. Eram urmăriți de oameni înalți, cu părul blond şi 
fețe ciudate, îmbrăcaţi în halate medicale. 

Ne-au aşezat pe un pat, în vederea examinării, dar ne-am 
ridicat amândoi şi am luat-o la goană. Ne-au prins în scurt 
timp şi ne-au adus înapoi. Mi-au spus că aveam implantat în 
corp un aparat care îmi stimula producția de spermatozoizi, 
pentru a fi cât mai fertil. Am într-adevăr un nodul 
subcutanat în regiunea scrotului, care mi-a apărut brusc pe 
vremea când eram adolescent, prin anii 70. În perioada cât 
am stat la Montauk, un medic mi-a spus că sunt folosit nu 
doar ca baterie pentru mediumii care aveau nevoie de 
energie, ci îndeosebi în scopuri de procreare. Extratereştrii 
erau extrem de mulțumiți de calitatea spermei mele. 

Într-o noapte, am auzit în salon un zgomot, chiar când 
eram pe punctul de a adormi. Câteva clipe mai târziu, în 
cameră au intrat tot felul de oameni graşi, scunzi şi albaştri, 
conduşi de un cenuşiu ce părea liderul lor. Complet 
paralizat, nu mă puteam mişca sau vorbi. De teamă, ochii îmi 


ieşeau din orbite. Am văzut cum mă ridică şi mă transportă 
pe deasupra capetelor lor, ca pe un buştean. În timp ce 
priveam tavanul dormitorului, imaginea acestuia s-a 
schimbat, căpătând o textură metalică, cu inflexiuni de bronz 
auriu şi cu diferite gravuri. Când am fost pus pe picioare, am 
simţit cum corpul meu revine la normal. A fost unica 
experiență de acest fel, şi nu pot spune că a fost propriu-zis 
neplăcută. 

Am fost condus apoi către o poartă care se deschidea ca o 
spirală dintr-un punct central, făcând trecerea către o 
cameră rotundă cu o depresiune circulară în mijloc. În jurul 
depresiunii se afla o balustradă pe care stătea o fetiță cu 
părul blond, cu spatele la mine. Pe pereții circulari ai camerei 
se aflau panouri de control, dincolo de care priveau nişte 
extratereştri cenuşii. Doi bărbați în uniforme militare au 
intrat şi m-au încadrat de o parte şi de alta. Mi-au spus să 
mă duc la fetiță, căci mă aşteaptă. 

Un cenuşiu m-a luat de braț şi m-a condus la fetiță. Când 
m-am apropiat, am văzut că avea un cap destul de mare 
raportat la restul corpului. Braţele îi erau în schimb foarte 
subțiri. Purta o rochiță fără mâneci. M-a luat de gât şi m-a 
îmbrățişat. Am simţit instantaneu o senzație copleşitoare de 
iubire şi de pace. Aş fi vrut să pot rămâne cu ea pentru 
totdeauna. 

Unul dintre bărbaţii îmbrăcați în uniforme militare mi-a 
spus că era fetița mea, dar că nu era umană. Urma să fie 
trimisă undeva departe şi dorea să mă vadă încă o dată, căci 
era posibil să fie ultima oară. Cenuşiul ne-a despărțit şi fetița 
s-a uitat în sfârşit la mine. Ochii îi erau ovali şi aveau cea 
mai pură culoare albastră pe care am văzut-o în viața mea. 
Nările îi erau doar nişte deschizături minuscule, şi avea 
buzele foarte subțiri. Părea atât de speriată şi de tristă încât 
îmi venea să plâng. Din păcate, nu-mi mai amintesc altceva. 
M-am trezit dimineața în patul meu, cu o senzație de tristețe, 
dar şi de afecțiune. Mi se părea că am descoperit în sfârşit 


iubirea. 

Casa mea a căpătat o tristă celebritate pentru atacurile din 
partea elicopterelor negre care zboară de regulă către est, 
îndreptându-se către Montauk Point. În mijlocul nopţii, 
acestea zboară la numai câțiva metri deasupra acoperişului 
casei mele, declanşând toate alarmele, ale căror baterii se 
termină rapid. De multe ori, în timpul acestor „atacuri cu 
elicoptere” sună telefonul, dar când răspund linia este 
moartă sau nu se aude decât un bâzâit la celălalt capăt. 
Posturile de radio se schimbă misterios, obiectele dispar zile 
întregi, după care revin în casă, dar nu la locul lor. 

Cu toate aceste fenomene ciudate şi cu toate problemele 
financiare pe care le aveam, îmi iubeam casa şi eram hotărât 
să rămân în ea. Obsesia mea față de exerciţiile fizice s-a 
amplificat, căci trupul meu trebuia să fie perfect sănătos în 
vederea experimentelor la care eram supus. Ironia sorții a 
făcut însă ca temerile provocate de coşmarurile din timpul 
nopții să mă determine să beau cam mult, şi chiar să fumez 
din când în când câte o ţigară. Ori de câte ori fumam sau 
beam, extratereştrii nu făceau experimente cu mine, dar 
oamenii de ştiinţă nu se lăsau impresionați de atâta lucru. 

Viața mea continua să fie o aventură continuă, marcată 
din păcate de foarte multă confuzie. Încercam să descopăr 
răspunsuri la întrebările mele şi o cale către Dumnezeu. Ori 
de câte ori mi se părea că am descoperit calea cea dreaptă, o 
nouă experiență mă arunca din nou în confuzie. Simțeam că 
mintea mea nu îmi aparține, motiv pentru care eram nefericit 
şi mă simțeam adeseori deprimat. Pe scurt, nu eram deloc 
satisfăcut de direcția pe care o lua viața mea. 


Capitolul doisprezece 
Copiii mei 


Cât timp am trăit în casa din Patchogue, am avut 
împreună cu soția mea trei băieței minunati. Toţi s-au născut 
prin operaţie cezariană. Între aceste naşteri, lui Michele i-au 
apărut nişte chisturi ovariene mari, care au necesitat 
extirpare chirurgicală. Medicul i-a recomandat să rămână din 
nou însărcinată, pentru a lăsa ovarele să se odihnească o 
vreme. 

La scurt timp după ce ne-am mutat în casa cea nouă, în 
anul 1983 s-a născut Matthew, exact la data aşteptată. 
Michele a avut o naştere cu probleme; după 12 ore de 
contracții fără nici o evoluție, medicii au considerat necesar 
să-i facă o operaţie cezariană. Am fost amândoi foarte 
dezamăgiți, căci urmaserăm cursuri pentru o naştere 
naturală. Cu o greutate de aproape cinci kilograme, Matthew 


avea obrajii rumeni, ochii mari şi albaştri, şi un păr incredibil 
de negru. 

De mic, Matthew a avut probleme cu colicii. Timp de 18 
luni, a plâns în toate nopțile şi a refuzat să doarmă. Singurul 
care putea să-l legene ca să adoarmă eram eu. 

În tot acest timp, soția mea şi cu mine am avut amândoi 
vise despre răpirea lui Matthew de către nişte necunoscuți. 
Mult timp, am preferat să nu ne povestim reciproc visele. 
Personal, am continuat să am coşmarurile mele obişnuite 
despre răpiri şi experimente. Noutatea era că Michele a 
început să aibă şi ea asemenea vise. Îmi spunea că sunt 
contagios! Visam amândoi că oameni necunoscuți ni-l luau 
pe Matthew, spunându-ne apoi că a murit. Îmi amintesc că 
plângeam isteric în somn, înainte să mă trezesc, după care 
alergam în camera copilului să verific dacă visul era adevărat 
sau nu. Alteori o auzeam pe Michele făcând acelaşi lucru. Îmi 
spunea de fiecare dată că nu face decât să verifice cum se 
simte copilul. 

Într-o dimineaţă, pe când ne uitam cum micuțul se joacă, 
am discutat dacă să-i luăm o îngrijitoare. l-am spus lui 
Michele că mi-ar fi frică să-l las cu o străină. A izbucnit în 
lacrimi şi mi-a spus că este de aceeaşi părere, după care mi-a 
povestit pentru prima oară de visele pe care le avea. Simțind 
că îmi îngheaţă sângele în vine, i le-am împărtăşit şi eu pe ale 
mele. Am stabilit de comun acord să nu-l lăsăm niciodată 
singur cu altcineva decât cu un membru al familiei. 

În timpul uneia din excursiile mele nocturne, mi s-a spus 
că, de fapt, copiii mei nu erau ai mei. Fiind simple 
experimente, ei nu se aflau sub jurisdicția mea. De aceea, 
dacă va fi necesar, va trebui să-i predau. Mi s-a părut 
absolut inacceptabil şi m-am decis să nu permit niciodată ca 
acest lucru să se întâmple. M-am jurat că nu voi mai renunța 
niciodată la un copil al meu. Experimentatorii ar fi trebuit să 
mă ucidă mai întâi pe mine, dacă doreau să îmi ia copilul. 
Nu-mi dădeam seama la vremea respectivă că acest lucru nu 


ar fi contat prea mult pentru ei! 

25 de luni mai târziu s-a născut Jeremy. A urmat apoi 
Daniel, peste alți doi ani şi jumătate. Îi iubeam pe toţi trei 
mai presus de propria mea viață. Refuzam chiar şi să mă 
gândesc că vreunul dintre ei ar putea trece vreodată prin 
torturile fizice şi mentale prin care am fost nevoit să trec eu. 
Hotărât să-i învăţ cum să se apere împotriva acestor atacuri 
din exterior, mi-am dat seama odată cu trecerea timpului că 
duceam o bătălie pierdută din start. 

Matthew era un copil inteligent. A început să meargă la 
vârsta de opt luni şi jumătate şi a vorbit la scurt timp după 
aceea. Pe măsură ce trecea timpul, ochii i se făceau din ce în 
ce mai negri, semănând dureros de mult cu cei ai unui 
extraterestru. 

La vârsta de patru ani, mi-a vorbit de un bărbat înalt cu 
ochii roşii strălucitori. Mi-a spus că acesta purta haine negre, 
trăia în subteran şi venea noaptea în camera lui. 

Întrucât nu am discutat niciodată cu copiii mei despre 
experiențele pe care le-am trăit, ar fi fost imposibil să preia 
aceste informaţii de la mine. În plus, îi monitorizam atent 
orele petrecute în fața televizorului şi nu îi dădeam voie să se 
uite la filme de groază. 

Când a mai crescut, am observat că ori de câte ori la 
televizor venea vorba de extratereştri într-o formă sau alta, 
Matthew fugea din cameră. Cel mai mult îi displăceau micii 
cenuşii. Când pe ecran apăreau asemenea imagini, îşi 
acoperea ochii şi urechile cu o pernă şi mă ruga să-i spun 
când se termina programul. Altminteri, refuza să discute cu 
mine despre acest subiect. 

Într-o după-amiază de vară, după ce băieţii s-au dat cu 
bicicletele prin curtea din spate, ne-am aşezat cu toţii sub un 
copac, pentru a ne odihni la umbra lui. 

Matthew a făcut o observaţie referitoare la albastrul 
cerului, după care ne-a indicat un nor circular, aflat chiar 
deasupra noastră. Fiind singurul nor de pe cer, ne-am uitat 


cu toţii la el cu un sentiment de tulburare. Subit, norul a 
dispărut în numai câteva secunde, ca şi cum ar fi fost şters 
cu guma de la un capăt la altul. După ce a dispărut, copiii au 
alergat în casă şi au refuzat să mai iasă la joacă, deşi afară 
era o vreme minunată. 

Câteva luni mai târziu, adunam frunze în curte. Matthew, 
care avea şapte ani la acea vreme, m-a întrebat dacă poate să 
mă ajute. După ce am discutat despre şcoală şi despre alte 
subiecte obişnuite, Matthew m-a întrebat pe neaşteptate dacă 
ştiu ceva despre subteranele pământului. Când i-am povestit 
despre versiunea oficială a ştiinţei despre interiorul 
pământului, a insistat să-mi spună că acolo există oraşe 
mari. A adăugat că omul îmbrăcat în negru venea noaptea la 
el în cameră ca să-l înveţe despre aceste lucruri. Omul i-a 
spus că vine din acea lume şi că Matthew însuşi era unul de- 
al lor. I-a mai spus că a fost trimis la suprafață pentru a o 
supraveghea pe soția mea şi pe mine, ca să nu facem greşeli. 
Să fi fost vorba de ființa pe care am văzut-o împreună cu 
Michele după naşterea lui Matthew, din subsolul care dădea 
în bucătărie? Matthew a continuat spunându-mi că energia 
este distribuită în galeriile subterane prin intermediul unor 
relee care trimit raze energetice unul către celălalt. 
Descrierea era atât de precisă încât mi-am dat seama că nu 
putea proveni din imaginaţia unui copil de şapte ani! 

În continuare, Matthew mi-a povestit că „omul în negru” 
scoate un fel de bâzâit de frecvenţă joasă, care se traduce în 
mintea lui prin cuvinte. Ființa i-a spus lui Matthew că sub 
Long Island, la fel ca sub toate regiunile din lume, trăiesc 
oameni. 

Cândva, au trăit la suprafață, dar acum se ascund. 

Cu cât treceau anii, cu atât mai multe îmi destăinuia 
Matthew despre vizitele sale nocturne. De două ori pe 
săptămână era luat din corpul său, trecând printr-un vortex. 
Mai întâi, îşi vedea corpul adormit pe pat. În continuare, 
simțea că pluteşte către acoperiş, trecea prin acesta şi se 


simțea atras de o lumină strălucitoare. În final, se trezea într- 
un loc în care se aflau mai mulți extratereştri cenuşii, care îl 
priveau. Îi dădeau tot felul de lucruri cu care să se joace, dar 
i-au arătat şi diferite tehnologii, inclusiv dispozitivul energetic 
care le alimentează nava. Avea forma rotundă a unei mingi de 
fotbal şi i s-a dat voie să-l țină în mâini. l-au mai arătat nişte 
arme, care arătau ca nişte lansatoare portabile de rachete, şi 
i-au spus că va veni o zi când va folosi el însuşi aceste arme 
în bătălia pentru pământ. Au adăugat că atunci când va fi 
mai mare, va face experimente cu materiale genetice ale 
diferitor ființe, pentru a crea altele mai bune. De atunci, 
Matthew a rămas cu o fascinație aparte pentru bătăliile în 
spaţiu şi pentru armele atotputernice cu laser. A avut chiar o 
viziune cu el însuşi rănit într-o bătălie împotriva 
extratereştrilor, în timp ce apăra o anumită zonă de pe 
această planetă. La fel ca şi mine, Matthew vede aurele şi 
arhetipurile care se învârt în jurul capetelor oamenilor. Se 
poate focaliza la dorință asupra frecvenţei individuale şi poate 
citi gândurile oamenilor. 

Cel de-al doilea fiu al meu, Jeremy, este un copil de 
excepție, fiind antrenat în şcoli speciale pentru copii 
avansați. Spre deosebire de fratele său, nu este deloc 
interesat de extratereştri sau de fenomenele psihice. Singura 
dată când a făcut o menţiune despre ceva ieşit din comun s-a 
întâmplat pe când avea doi ani. Lăsasem cartea Comuniune 
pe măsuța pentru cafea. Cartea are pe copertă imaginea unui 
extraterestru cenuşiu. Jeremy a comentat că imaginea era a 
unui om rău. Îl cunoştea, căci a venit noaptea în camera lui, 
i-a luat jucăriile şi nu i le-a mai dat înapoi de atunci. Trebuie 
să recunosc că jucăriile lui Jeremy dispăreau adeseori din 
camera lui, dar am presupus întotdeauna că el era cel care le 
rătăcea. În realitate, prin anii 80 multe articole dispăreau pur 
şi simplu din casă, reapărând uneori (în cel mai bun caz) 
câteva săptămâni sau luni mai târziu. De cele mai multe ori 
dispăreau pentru totdeauna, dar dacă reapăreau, erau 


plasate în locuri dintre cele mai ciudate, precum 
congelatorul, colțul din spate al unui dulap sau în spatele 
cuptorului. 

Fiul meu cel mai mic, Daniel, a pătruns în această lume 
într-o manieră interesantă. Când soția mea era gravidă în 
patru luni, o analiză a sângelui a scos la iveală existența unei 
proteine ciudate, care indica posibilitatea ca fătul să fie 
afectat de Sindromul Down sau de spina bifida. Am fost 
foarte îngrijorați, până când am primit rezultatele 
amniocentezei, care arăta că fătul este normal. Totuşi, la 
scurt timp înainte de a primi rezultatele analizei, am trăit o 
experiență de răpire absolut terifiantă. 

Luat din pat în mijlocul nopţii de către cenuşii, am ţipat, 
dar nu am putut-o trezi pe soția mea. Am fost dus într-o 
navă, mai precis într-o cameră argintie, puternic luminată şi 
fără piese de mobilier. În cameră a intrat un extraterestru 
cenuşiu, despre care am intuit că este femeie. Avea în braţe o 
mică mogâldeață. În timp ce se apropia de mine, o voce 
masculină mi-a spus că dorea să-mi arate ceva. Trăgând 
uşor pătura care acoperea mogâldeața, extraterestra a scos la 
iveală un copilaş adorabil, cu părul blond. Vocea masculină 
mi-a spus că micuțul este al meu şi m-a întrebat dacă doresc 
să-l țin în brațe. Când am răspuns că vreau, extraterestra a 
tras complet pătura care acoperea copilul. S-a dovedit că 
acesta avea capul prins de un trup de caracatiță, cu mai 
multe tentacule. Ţipând de oroare, am strigat să îl ia de la 
mine. Vocea mi-a spus că micuțul urma să fie dus într-o 
lume acvatică şi că nu îl voi mai vedea vreodată. 

Trezindu-mă în patul meu, m-am rugat din inimă ca 
Danny să fie un copil normal. Nu vă pot descrie uşurarea pe 
care am simtit-o când medicul ne-a spus că analizele au ieşit 
perfecte. 

Când Danny a început să vorbească, mi-a povestit de un 
bărbat cu o față de clovn care venea noaptea în camera lui şi 
îl ducea să zboare. Mi-a spus că atunci când omul îi punea o 


baghetă magică pe frunte, se trezea imediat într-un loc în 
care existau lumini colorate, ca nişte baloane. 

Odată, Danny s-a trezit având fața plină de zgârieturi. 
Când l-am întrebat cum a reuşit să se zgârie astfel, mi-a 
răspuns că omul cu fața de clovn l-a dus să îşi cunoască 
surioara. Când a încercat să îi atingă fața, aceasta l-a zgâriat 
pe față, căci avea cleşti în loc de mâini! Una dintre zgârieturi, 
situată la baza nasului, s-a concretizat într-o cicatrice care a 
rămas până astăzi. De altfel, el mai are o cicatrice pe piept, 
care indică faptul că a suferit o operație chirurgicală cusută 
în final cu copci, deşi noi nu ştim nimic de o asemenea 
operaţie. 

Danny are capacitatea de a vedea şi de a comunica cu 
îngerii. Ori de câte ori le pune întrebări despre viitor, aceştia 
îi răspund cu o precizie uimitoare. Nu este vorba de ființe 
extraterestre, ci de entități angelice, care vin la el în timpul 
nopții, când nu doarme. Nu îl duc nicăieri, nu îl ating şi nu îl 
sperie. 


Capitolul treisprezece 
Recrutarea de către CIA 


În timpul anilor pe care i-am petrecut la Patchogue, am 
făcut mai multe excursii la Montauk Point. În mod paradoxal, 
abia aşteptam să merg acolo, dar când ajungeam, simțeam o 
senzaţie de teamă şi de nelinişte. Îmi manifestam imediat 
dorința de a ne întoarce acasă, lucru care nu părea să-i 
încânte deloc pe ai mei, care abia aşteptau să exploreze zona 
după o călătorie de o oră şi jumătate. 


Aveam întotdeauna coşmaruri cu o zi înainte şi după o 
excursie la Montauk. 

Îmi aminteam tot timpul de acea noapte din anul 1976, 
când un OZN ne-a urmărit până acasă, după ce am luat cina 
în oraşul Montauk. Din punct de vedere fizic, simțeam fiori 
reci de la baza şirei spinării până în creştetul capului. Părul 
mi se încărca întotdeauna cu electricitate statică. Pielea mi se 
făcea ca de găină şi simțeam nevoia continuă de a urina şi o 
senzație de răceală în stomac. Pe scurt, mă simțeam de parcă 
prin corp mi-ar fi trecut un curent electric de voltaj mediu. 

În mod ciudat, după ce vizitam Montauk-ul vedeam 
întotdeauna în minte scrisori scrise în caractere evreieşti. 
Acestea apăreau sub formă de crâmpeie în fața ochilor, sau 
în gândurile mele. Uneori, mă trezeam dintr-un somn adânc 
şi îmi aminteam diferite informații din aceste scrisori. Am 
devenit fascinat de piramide şi de relaţia lor cu Egiptul şi cu 
Atlantida. Am aflat chiar (intuitiv) că o rămăşiţă din Atlantida 
era localizată în Long Island. 

Îmi doream să scap de toată această poveste. Căsnicia mea 
nu mergea prea bine. Mă certam tot timpul cu Michele, 
insultându-ne adeseori în faţa copiilor. Îmi uram slujba şi am 
început chiar să urăsc ceea ce reprezint: un om cu un trecut 
obscur, care nu poate vorbi nimănui despre acesta, şi cu un 
viitor marcat de aceleaşi răpiri, coşmaruri şi obsesii. Nu este 
o imagine tocmai încântătoare. 

Din toate aceste motive, citeam cu religiozitate pagina cu 
anunțuri din ziarul de duminică, încercând să descopăr o 
cale de ieşire din impas. Într-o zi, un anunţ mititel dintr-un 
colț al paginii mi-a atras atenția, obsedându-mă atât de tare 
încât am simţit nevoia să fac ceva. Anunţul spunea că CIA 
caută agenți pentru intern şi extern. 

Doritorii trebuiau să scrie o scrisoare de intenție şi să o 
trimită la o adresă din Maryland. Am scris câteva cuvinte pe 
o bucată de hârtie şi am pus-o la poştă. Nevastă- mea mi-a 
spus că sunt nebun, dar în ultima vreme îmi spunea tot 


timpul acest lucru... 

Nu am văzut niciodată un asemenea anunț, nici până 
atunci, nici de atunci încoace. Părându-mi-se atât de ciudat, 
le-am vorbit despre el câtorva prieteni despre care ştiam că 
citesc pagina de anunțuri cu aceeaşi fervoare ca şi mine. Nici 
unul dintre ei nu îl remarcase! Am început să mă întreb dacă 
nu cumva chiar sunt nebun. 

Au trecut mai multe săptămâni, dar nu am primit nici un 
răspuns. Într-o noapte, la 2:00 dimineaţa, a sunat telefonul. 
Am auzit-o pe Michele răspunzând: „Nu vă dați seama cât e 
ceasul?” Apoi mi-a înmânat brusc receptorul, spunându-mi: 
„E pentru tine — prietenii tăi de la Washington!” 

Am auzit în receptor vocea unui bărbat care mi-a spus că 
au primit scrisoarea mea şi că este prietenul meu din 
Washington. Înţelegeam despre ce vorbeşte? „Da”, am 
răspuns eu. A continuat spunându-mi că voi primi în curând 
un pachet mare prin poştă, cu nişte teste psihologice 
importante, pe care trebuie să le completez atât eu cât şi 
soția mea. Dacă vom termina testele în intervalul de timp 
specificat, trebuia să le trimit înapoi prin poştă, apoi să 
aştept alte instrucțiuni. 

La scurt timp după această conversaţie mi-a fost livrat un 
plic, care conţinea două seturi foarte ample de teste pentru 
Michele şi pentru mine. Erau incluse de asemenea nişte 
formulare în care trebuia să completez diferite informații 
referitoare la rude, prietenii recenți şi cei din copilărie, felul 
în care reacționez în diferite circumstanțe, precum şi 
preferinţe şi antipatii. În sfârşit, plicul conţinea un formular 
de examinare fizică completă, care conţinea inclusiv o analiză 
complexă a sângelui pe care trebuia să mi-o fac la un medic. 
Intervalul de timp în care trebuia să completăm aceste 
formulare sau să le returnăm era de zece zile. Alergând încolo 
şi încoace ca un nebun, am reuşit să completez toate 
formularele şi să-mi fac toate analizele. De câteva ori, am 
primit nişte telefoane noaptea, în care eram întrebat dacă am 


nelămuriri. De fiecare dată, la celălalt capăt al firului era o 
altă persoană, care se recomanda cu un nume fictiv. 

Am primit în curând o altă scrisoare adresată confidențial 
în care era menționat numele fictiv pe care trebuia să-l 
folosesc ori de câte ori îi contactam: Nathan Diton. 
Instrucţiunile îmi cereau să distrug scrisoarea şi să nu 
deconspir nimănui acest nume, nici măcar soției mele. Mi s-a 
dat apoi un număr de telefon sigur, la care trebuia să sun de 
la un telefon public, între anumite ore. Apelul meu urma să 
fie direcționat apoi către un agent de legătură. 

Următorul telefon nocturn pe care l-am primit m-a trimis 
la Hyatt Regency Hotel din New York City. Mi s-a spus că mă 
prezint într-o anumită zi, la o anumită oră, şi să sun de la 
telefonul din recepție la o anumită cameră din hotel. După ce 
îmi spuneam numele fictiv, urma să aştept returnarea 
apelului. Am făcut ce mi s-a spus, după care am aşteptat 
aproape o oră, înainte să fiu chemat de recepţioner. Acesta 
mi-a spus să folosesc din nou telefonul pentru oaspeţi. Am 
format numărul camerei şi mi s-a spus să urc, dar la un alt 
etaj şi la o cameră diferită. Scăldat în sudoare, am bătut la 
uşă, după care am observat că aceasta era situată în 
imediata vecinătate a unei magazii pentru ustensile. 

După câteva clipe, mi-a deschis un bărbat scund, destul 
de vârstnic, cu o față pătrățoasă. Purta un costum negru, o 
cămaşă albă şi o cravată neagră, arătând ca un spion din 
filmele anilor 30. După ce mi-a strâns mâna, mi-a spus cum 
îl cheamă, cu un puternic accent britanic. Extrem de 
politicos, m-a rugat să iau loc pe un scaun aşezat cu fața la o 
oglindă aflată pe peretele care dădea în magazia de alături. 
Când am remarcat şi servieta neagră de pe pat, m-am simțit 
foarte stânjenit şi a început să-mi pară rău că am venit. 

Stând lângă mine, bărbatul mi-a vorbit pe un ton 
prietenos, dar plin de forță. 

Cu un zâmbet discret, mi-a spus că organizaţia sa este 
foarte interesată de mine. În finalul chestionarului pe care îl 


completasem cu informații despre rude şi hobby-uri, am 
menționat că ar putea fi o problemă legată de activităţile 
unchiului meu dinspre bunic din Uniunea Sovietică. 
Zâmbind, mi-a spus să nu-mi fac probleme. Se pare că 
guvernul era interesat de mine pentru că vorbeam zece limbi 
străine. Căutau un asemenea lingvist care să poată călători 
prin lume sub acoperirea unui om de afaceri, pentru a 
colecta informaţii de la anumite persoane. La fel de bine, aş fi 
putut fi folosit ca ataşat la o ambasadă, pentru a aduna 
informaţii din această ipostază. Urma să mi se pună la 
dispoziție tot ce aş fi cerut. Altfel spus, aş fi devenit aproape 
un om bogat. 

Pentru antrenament, aveam două posibilități: fie să fiu 
pregătit la o şcoală a lor, cu toate cheltuielile plătite, şi apoi 
să fiu mutat în Virginia, fie să fiu antrenat într-o casă sigură 
dintr-o locaţie nedivulgată, astfel încât nimeni să nu ştie că 
am participat la şcoala lor. 

La sfârşitul întâlnirii, mi-a strâns din nou mâna şi mi-a 
dat nişte materiale ca să le citesc. Mi-a cerut apoi să mă 
înscriu la un test de opt ore care se ținea în week-end-ul 
următor la Institutul de Tehnologie din New York. Mi-a dat o 
parolă alcătuită din cifre, menţionând că intrarea se făcea 
exclusiv pe bază de invitaţie. În final, m-a privit în ochi şi mi- 
a spus cu răceală: „Să fii acolo!” 

Am părăsit oraşul şi m-am îndreptat către casă. Capul îmi 
pleznea, gura îmi era uscată şi nu mă puteam împiedica să 
nu transpir abundent. Dintr-un motiv sau altul, am simțit 
nevoia să mă duc la plajă. Mi-am luat familia şi ne-am 
îndreptat cu toţii către plaja Smith Point, din partea sudică a 
insulei. Ajuns acolo, îmi amintesc că am privit lung către est, 
unde se afla Montauk Point. 


Capitolul paisprezece 
Risc de securitate 


Testul se dădea la etajul doi al unei clădiri situate la 
capătul campusului. Am fost printre primii care au sosit. Pe 
măsură ce soseau şi alții, am constatat că nimeni nu vorbea 
cu ceilalți, aşa cum primiserăm instrucțiuni. Eram în total 
circa 20 de persoane, toți cu vârste între 25 şi 30 de ani. 
Marea majoritate erau bărbați albi. 

Fiecare secțiune a testului a fost cronometrată şi 


supravegheată de altcineva. Nu ni s-a permis să punem 
întrebări. Printre subiecte se numărau: matematica, 
evenimentele de zi cu zi, ştiinţa şi chiar muzica. Erau 
probleme cu opțiuni multiple, eseuri, probleme de logică, 
întrebări la care trebuia să completăm răspunsul, etc. Părând 
interminabil, testul a durat de la 8:00 dimineaţa până la 4:00 
după-amiaza. Nu am primit decât ceva frugal de mâncare şi 
câteva pauze scurte pentru toaletă. 

Când am plecat, de-abia mai puteam conduce maşina. 
Fața îmi era contorsionată. Îmi simțeam dureros fiecare 
muşchi, aveam o migrenă cumplită, iar încheieturile mă 
chinuiau îngrozitor. Chiar şi dinții mă dureau, astfel încât nu 
puteam vorbi. Mă simțeam de parcă aş fi fost călcat de tren. 
Au trecut 48 de ore până când mi-am revenit la normal. 


Câteva săptămâni mai târziu, am primit un nou apel 
telefonic, în care mi s-a spus că testul meu a fost atât de bun 
încât şefii mă doreau imediat la Washington. 

Odată ajuns acolo, urma să stau la un hotel sigur. Trebuia 
să dau un test cu poligraful, să fiu evaluat mental la Langley 
şi să mi se facă un nou examen medical. Am făcut rezervări 
pentru un zbor la Washington în săptămâna care urma. 

Zborul TWA de la Laguardia la Aeroportul Naţional din 
Washington a fost lipsit de evenimente, ba chiar reuşit, dat 
fiind că am trecut peste Chesapeake Bay pe o vreme 
excepțional de frumoasă. Apa era de un albastru ireal şi 
conturul țărmului era încântător. Nu-mi luasem cu mine 
decât un bagaj de mână, căci nu suport să aştept pe aeroport 
la bagaje. Când avionul a aterizat, am trecut direct în sala de 
aşteptare. Aici, am fost preluat de cineva fără prea multă 
ceremonie şi înghesuit într-un taxi. Maşina a plecat înainte 
de a apuca să-i spun şoferului unde să mă ducă. 

Acesta era un bărbat de origine indiană. Cu un zâmbet 
larg pe buze, era excesiv de prietenos şi mi-a pus tot felul de 
întrebări despre mine. Când a auzit că sunt din Long Island, 


a devenit agitat şi mi-a spus că şi el este tot de acolo, şi că 
mai are încă rude în zonă. Când i-am spus că îmi plac 
îndeosebi parcurile şi plajele, mi-a răspuns că locul său 
favorit a fost întotdeauna Montauk Point şi că era de părere 
că indienii nativi din acea zonă era foarte interesanţi. În acest 
punct al conversațţiei, mi-am dat seama că ieşiserăm din 
districtul Washington şi că ne îndreptam către Virginia. Nici 
măcar nu-i spusesem şoferului care este destinația mea! De 
aceea, l-am întrebat cum se face că ştie încotro mă îndrept. 
Brusc, s-a prefăcut surprins şi m-a întrebat la ce hotel 
doresc să mă cazez. Nu-i spusesem însă că doresc să merg la 
un hotel. 

I-am răspuns că aveam rezervare la hotelul Holiday Inn din 
Tyson's Corners. 

A dat din cap şi nu a mai avut multe de comentat în restul 
drumului. Câţiva ani mai târziu, aveam să aflu că acest hotel 
era de fapt o casă de siguranţă care aparținea CIA-ului şi că 
fusese folosit pentru a prinde în capcană şi a captura un 
agent sovietic. 

Aşa cum fusesem instruit, m-am cazat la hotel sub numele 
meu fals, Nathan Diton. Hotelul avea mai multe etaje. 
Camera mea se afla cam la jumătatea înălțimii sale. Văzând 
că sunt cazat tot într-o cameră vecină cu debaraua, m-am 
amuzat, convins că sunt supravegheat în permanenţă. Mai 
puţin încântat am fost când am constatat că până şi oglinda 
din baie era plasată tot pe peretele care dădea în debara. 

La câteva secunde după ce am intrat în cameră, a sunat 
telefonul. O voce de bărbat mi-a urat bun venit în Virginia şi 
mi-a spus să nu părăsesc hotelul sub nici un motiv. 

Urma să primesc un telefon a doua zi, dimineața devreme, 
în care voi primi informațiile necesare referitoare la 
examinarea cu poligraful. 

În continuare, m-am dus jos, la sala de forţă şi la piscină. 
Spre uimirea mea, nu am văzut mai mult de cinci oameni în 
toată clădirea, lucru destul de straniu pentru un hotel de 


dimensiunea acestuia. La restaurant, am rămas la fel de 
şocat să constat că sunt singurul client. M-a servit o femeie 
frumoasă de origine arabă, care mi-a spus că era din 
Iordania. Am vorbit o vreme despre Orientul Mijlociu şi i-am 
povestit că am făcut o excursie în țara ei. Mă simțeam extrem 
de stingher şi de singur. Am mâncat rapid. Pe când mă 
pregăteam să plec, am văzut un grup alcătuit din trei 
japonezi aşezându-se la bar. Păreau foarte bine dispuşi. 
Râdeau şi făceau glume în japoneză. 

M-am ridicat, am plătit nota şi m-am întors în camera 
mea, anticipând o noapte lungă, petrecută în solitudine. 

După ce am făcut un duş, am dat drumul la televizor, am 
verificat dacă uşa era închisă şi m-am trântit în pat, 
acoperindu-mă cu pătura până sub bărbie. Am aprins apoi 
lampa de lângă pat. Acesta a fost ultimul lucru pe care mi-l 
amintesc, până când a sunat telefonul. Când m-am trezit, 
eram gol şi cu fața în jos, cu posteriorul ridicat. Pătura zăcea 
aruncată pe jos. Televizorul era tot aprins, la fel ca şi lampa 
de lângă pat. Ceasul arăta ora 8:00. Nu m-am trezit niciodată 
în viață atât de târziu! O voce diferită de bărbat mi-a spus să 
cobor la micul dejun, apoi să mă prezint într-o altă cameră la 
ora 10:00. 

În timp ce aşezam receptorul la loc în furcă, prin minte îmi 
treceau zeci de întrebări. Cine mă dezbrăcase? Cum de m-am 
trezit la ora 8:00 după ce mă pusesem în pat la ora 9:00 
seara, fără să ştiu cum s-a scurs timpul? De ce îmi ardeau 
testiculele şi de ce aveam dureri în rect? Speriat, mi-aş fi 
dorit să plec, dar unde aş fi putut merge? Ochii mă usturau 
şi pieptul îmi pulsa nebuneşte. Oare avusesem parte de o 
experiență sinistră în noaptea precedentă? 

După un mic dejun frugal, am început să mă plimb prin 
perimetrul hotelului, aşteptând să treacă timpul. În tot acest 
timp, prin minte îmi treceau crâmpeie de amintiri legate de o 
femeie blondă şi înaltă. Era legată cu curele pe o masă. 
Lângă ea eram legat eu. De câte ori îmi treceau asemenea 


imagini prin minte, simțeam o durere de stomac şi o senzație 
de neajutorare. Peste toate, în aer plutea un miros de gaz 
care îmi dădea o stare de leşin. Simțeam cum mi se învârte 
capul. Să fi fost o simplă stare de nervozitate? Mi-am dorit 
din nou să fiu acasă. 

La ora 10:00, m-am prezentat în camera care îmi fusese 
indicată. Am fost întâmpinat de o femeie brunetă, cu o 
înfăţişare plăcută, care punea în funcţiune un echipament. 
Avea mai puțin de 30 de ani. Era durdulie, dar foarte 
prietenoasă, şi mi-a explicat cum se va derula testul. Mi-a 
spus dinainte toate întrebările care urmau să-mi fie puse, ca 
să nu avem surprize. Doreau cu orice preț să trec testul. Mi-a 
spus că va dura circa două ore. M-am aşezat pe un scaun, în 
timp ce ea îmi citea întrebările stând pe pat. Unele erau 
întrebări foarte simple, cum ar fi cele despre mediul în care 
am crescut sau despre preferințe şi antipatii. Altele erau 
foarte directe şi personale. Se refereau la apetitul meu sexual 
şi la modalitatea în care folosesc baia! Când mi-a prins firele 
cu care m-a conectat la poligraf eram deja lac de sudoare. Am 
început testul la ora 11:30. M-am mai uitat o dată la ceas la 
ora 12:00. 

Următorul lucru pe care mi-l amintesc este că se făcuse 
ora 3:00 după-amiază. Şocat, mi-am dat seama că nu-mi 
amintesc nimic din ceea ce s-a petrecut în cele trei ore! 
Femeia îmi scotea firele. Mi-a spus că mă voi simți bine în 
Virginia, după care m-a rugat să aştept timp de 15 minute 
după plecarea ei, apoi să fac curat în cameră, ca şi cum nu 
ar fi fost nimeni în ea. În final, trebuia să las cheia la 
recepție, să mă întorc în camera mea, să aştept instrucțiuni 
şi să nu vorbesc cu nimeni. Am făcut tot ce mi s-a cerut. 

La ora 4:00 după-amiaza, un bărbat îmbrăcat în costum a 
intrat în camera mea. Mi-a decontat banii pe care îi plătisem 
pe biletul de avion şi mi-a spus că urma să primesc 
instrucțiunile referitoare la evaluarea mentală de la Langley a 
doua zi dimineață. În acea noapte am preferat să nu dorm 


deloc. M-am uitat toată noaptea la televizor şi am citit ceva. 
Dimineaţa, am primit un telefon în care mi s-a spus că mă 
întorc la New York, fără nici o altă explicaţie. Am luat primul 
zbor înapoi. Câteva săptămâni mai târziu, cineva m-a sunat 
la serviciu. O voce de bărbat mi-a spus că cererea mea a fost 
respinsă, din cauza unui risc de securitate. Când i-am cerut 
detalii, mi-a răspuns doar să mai încerc peste câţiva ani. 


Capitolul cincisprezece 
Îl cunosc pe Preston 


Privind retrospectiv, ceea ce s-a întâmplat în continuare în 
viaţa mea pare un vis, dar s-a petrecut cu adevărat. Încă îmi 
vine greu să discut despre aceste lucruri. 

Totul a început atunci când patronul meu s-a mutat într- 
un alt sediu, iar eu am decis să nu mai lucrez pentru el. În 
timp ce îmi căutam de lucru, am văzut pe spatele unui 
camion de distribuție a alimentelor în spatele căruia mă 
aflam un număr care începea cu 800. Acest număr m-a 
obsedat săptămâni la rând, până când m-am decis în sfârşit 
să sun. 

M-au angajat pe loc şi am început să lucrez în mai puțin 


de două săptămâni. 

Eram încântat că am o slujbă atât de aproape de casă, 
încât puteam merge chiar pe jos până la serviciu, dacă 
doream. Totuşi, încă din primele zile de lucru mi-am dat 
seama că era ceva în neregulă. Patronii erau patru frați, 
extrem de aroganți şi de încrezuți. Ţineau tot timpul şedinţe 
între ei, cu porțile închise, după care le dădeau angajaţilor 
ordine pe un ton aspru. Am aflat în scurt timp că aveau 
legături cu crima organizată, dar şi cu diferiți bancheri, 
politicieni şi oameni de afaceri de mare anvergură. 
Duminicile, când nu era nimeni prin preajmă, aveau întruniri 
cu liderul unui sindicat al crimei, o figură dintre cele mai 
cunoscute în New York City. Din când în când, preşedintele 
unei mari bănci locale venea cu elicopterul şi discuta ore 
întregi afaceri cu ei. În depozitele lor erau depozitate mari 
sume de bani. Aveau afaceri cu alți distribuitori şi 
producători, de mare anvergură, cu care nu se puteau 
compara, deşi conturile lor măsurau opt cifre. 

La scurt timp după ce am fost promovat auditor al 
companiei, unul din cei patru frați mi-a cerut să îi imit vocea 
şi să vorbesc în locul lui la telefon cu diferiți clienți, şi chiar 
cu profesorii de la şcoala fiicei sale. Toţi patru aveau copii 
răsfățați, cu probleme de comportament. Mi s-a cerut de 
asemenea să scriu scrisori adresate altor companii, 
pretinzând că sunt unul dintre ei. Nu-mi plăceau aceste 
lucruri, dar nu doream să-mi pierd slujba. Cei patru frați 
erau bogați, puternici, şi nu se sfiau să îşi amenințe 
duşmanii atunci când era cazul, sau chiar să se amenințe 
între ei. Unul dintre ei a cumpărat casa lui Ferdinand Marcos 
de pe coasta sudică a Long Island. Un altul şi-a construit o 
casă uriaşă pe coasta nordică. Ceea ce nu ştiam la vremea 
respectivă era că Duncan Cameron, mediumul principal 
folosit în Proiectul Montauk, era angajat la ei ca tâmplar! 

Într-o zi, cam la doi ani de la angajare, patronul mi-a cerut 
să răspund la un telefon, în locul lui. Când l-am întrebat 


despre ce este vorba, mi-a spus că are legătură cu piaţa şi cu 
stocurile. Mi-a cerut apoi să fac tot ce dorea interlocutorul 
meu, după care a părăsit clădirea. Mi s-a transferat apelul 
telefonic. O voce ciudată s-a recomandat şi mi-a spus numele 
unei companii din Colorado care se ocupa cu investiţiile. 
Când i-am spus că firma mea nu avea legături de afaceri cu 
ei, şi-a schimbat tonalitatea vocii şi am simțit o stare de ceață 
mentală. Nu îmi mai amintesc decât că era vorba de o 
companie din Austria care vindea echipamente speciale 
pentru protecția clădirilor împotriva cutremurelor şi a 
furtunilor. Compania dorea să intre pe piața americană şi 
avea nevoie de investitori. 

Ceea ce s-a întâmplat în următoarele 18 luni a fost 
deopotrivă oribil, şocant şi foarte tulburător pentru mine şi 
pentru familia mea. Cum-necum, am reuşit să cumpăr stocul 
respectiv de produse, folosindu-mă de fondurile corporației şi 
de sigiliul păstrat într-un seif a cărui combinație nu o aveam. 
În anul care a urmat, se spune că am delapidat peste 
300.000 de dolari! Fac această afirmație: „se spune), 
deoarece personal nu-mi amintesc nimic de acest fel. Chiar şi 
ancheta FBI a stabilit că scrisul de mână de pe cecurile emise 
nu-mi aparţinea. În plus, nimeni nu a putut găsi dovezi în 
calculator că aş fi umblat la coduri pentru a scrie cecurile. 

La ora actuală, sunt convins că am fost manipulat fizic, 
într-un fel sau altul, şi silit să comit această crimă. Tot ce îmi 
amintesc este că am fost într-adevăr la băncile locale pentru 
a deschide conturi pentru anumite corporații fictive. De 
asemenea, am folosit o parte din fonduri pentru mine, pentru 
simplul motiv că mi s-a spus că pot face acest lucru. O parte 
din cecurile cu pricina erau chiar ştampilate de cei patru 
frați. Deşi ştiau tot ce se întâmplă în conturi, contabilii şi 
auditorii firmei nu au spus nimic timp de un an de zile. 
Conturile fictive au fost deschise chiar la banca folosită de 
patronul meu. Dacă aceste activități s-ar fi derulat împotriva 
voinței acestuia, cum credeți că aş fi putut să continui 


„delapidarea” o perioadă atât de lungă de timp? 

Privind retrospectiv, îmi dau seama că în toată acea 
perioadă am acționat mai degrabă ca un observator care 
priveşte de la distanţă, decât ca un participant activ. 

Ştiu că la vremea respectivă mă gândeam că toată povestea 
aceasta trebuie să se oprească, dar nu puteam face nimic. 
Pur şi simplu, nu îmi puteam controla propriile gânduri şi 
acțiuni. Aş fi dorit să fug, dar gândul la copiii mei m-a 
împiedicat să fac acest lucru. În anumite zile mă gândeam 
chiar să mă sinucid. 

Odată, m-am dus să deschid alte conturi fictive la Banca 
de Economii din Long Island, şi îmi amintesc că era coadă la 
ghişeu. Dincolo de acesta se afla o femeie roşcată, care s-a 
sculat şi a venit la mine. Mi-a vorbit cu un puternic accent 
rusesc şi mi-a spus să o iau în fața cozii şi să mă aşez la 
ghişeul ei. De acum înainte, urma să vin direct la ea ori de 
câte ori aveam nevoie de serviciile băncii. Deşi în mod normal 
ar fi trebuit să îmi prezint actele pentru a putea deschide 
aceste conturi false, mi-a spus că nu are nevoie de ele. A 
acceptat imediat să încaseze cecurile, în timp ce eu aşteptam. 

Privindu-mă ciudat, mi-a spus că este din Leningrad şi mi- 
a vorbit de unchiul meu dinspre bunic şi de familia acestuia 
din Uniunea Sovietică. Mi-a spus că numele real al acestuia 
nu era Sverdlov şi că şi-l crease singur. El a fost cel care a 
ordonat uciderea ţarului şi a familiei sale, la Ekaterinsburg, 
motiv pentru care oraşul a fost numit mai târziu în onoarea 
lui: Sverdlovsk. Mi-a povestit de asemenea că soțul ei era 
redactor la Radio Europa Liberă şi că acesta ar putea fi 
interesat să-mi ia un interviu care să fie difuzat în Rusia. 
Într-un mod extrem de straniu, în următoarele luni am 
continuat să mă lovesc de această femeie oriunde m-aş fi 
dus. Chiar şi maşina ei, pe care flutura un steguleț al Rusiei, 
apărea adeseori subit în fața sau în spatele maşinii mele, 
când eram în trafic. Într-o zi, după ce au început problemele 
cu justiția, m-am dus la bancă să închid conturile. O altă 


femeie mi-a spus iritată că prietena mea rusoaică nu mai 
lucra la ei. A refuzat să îmi spună mai multe, iar eu nu am 
mai revăzut-o niciodată pe femeia roşcată. 

Tot în această perioadă am devenit obsedat de OZN-uri şi 
de extratereştri. 

Aceştia îmi apăreau în vise aproape în fiecare noapte. De 
aceea, când am văzut în ziar un anunț despre formarea unui 
grup de sprijin pentru cei răpiți de extratereştri, am sunat 
imediat. Am fost sunat înapoi de o femeie cu o voce 
prietenoasă şi deschisă. 

Întrucât aveam o casă mare, chiar în centrul insulei, am 
căzut de acord să o folosim ca loc pentru întâlnirile noastre 
săptămânale. Deşi acest lucru a indispus-o foarte tare pe 
nevastă-mea, am acceptat. 

Am devenit extrem de încăpățânat şi de agresiv, îndeosebi 
cu familia şi cu prietenii. Cu toții mi-au spus că m-am 
transformat peste noapte într-un om rău. 

Foarte sever cu copiii, ţipam tot timpul la ei. Le spuneam 
să îşi strângă jucăriile, chiar şi atunci când se jucau cu ele. 
Din păcate, la ora actuală îmi dau seama că acel 
comportament avea să stea la baza anilor de terapie la care 
urmau să fie supuşi. Chiar şi propria mea mamă a început 
să-mi spună Hitler. Culmea este că la vremea respectivă 
aproape că îmi plăcea porecla. 

Când am constatat că grupul de sprijin era un pretext 
pentru ca tot felul de ciudați să se perinde prin casa mea, am 
decis să pun capăt acestui experiment. La ultima noastră 
întrunire, ne-am dus împreună să vedem filmul Comuniune, 
pe care eu îl consideram o farsă. În noaptea prăbuşirii acelui 
avion în Long Island, m-a sunat lidera grupului, care mi-a 
spus că doreşte o nouă întrunire, întrucât şi-a dat seama 
„despre ce este vorba”. Când a ajuns, m-a prins de mâini şi a 
început să vorbească. 

Abia aşteptam să ascult răspunsurile pe care le aşteptam 
de atâta vreme. 


lată ce mi-a spus: „Totul este numai din vina lui Satan. 
Acesta ne controlează mințile şi ne spune tot felul de poveşti 
ciudate. Îşi pune demonii să ia chipul unor extratereştri, 
pentru a ne amăgi. M-am dus la biserică şi i-am spus 
preotului ce cred. 

M-a aşezat pe un scaun şi a început să se roage pentru 
mine. Am auzit atunci voci ciudate şi am vorbit în limbi 
străine”. 

Când preotul i-a spus în sfârşit că a fost eliberată, s-a dus 
acasă şi a distrus toate cărțile, benzile şi notele despre OZN- 
uri. l-am mulțumit pentru vizită şi am condus-o rapid către 
uşă. Eram convins că era nebună de legat, chiar mai nebună 
decât credeau oamenii că sunt eu. Cel puţin, pentru ea totul 
s-a terminat. De acum înainte, nu va mai avea îndoieli sau 
întrebări fără răspuns. Îşi găsise calea. 

În timpul acestei perioade de nebunie temporară, am 
primit un telefon la slujbă de la un alt bărbat. Vorbind cu un 
accent franțuzesc, acesta mi-a spus că lucra pentru o altă 
companie de investiții, de data aceasta din New York. Când a 
adăugat că este din Madagascar, în mintea mea s-a făcut din 
nou ceață! Nu-mi amintesc restul conversației, cu excepția 
faptului că am fost de acord să mă întâlnesc cu un prieten 
de-al lui, foarte bogat, fost angajat la NASA. 

În săptămâna care a urmat, în biroul meu a intrat un 
bărbat înalt şi subțire, care s-a recomandat ca lucrând 
pentru compania „Real World One”. Numele său era John 
Giovanelli şi avea foarte multe particularități. Mai întâi de 
toate, vorbea întotdeauna cu o voce foarte joasă şi monotonă. 
Avea pielea extrem de palidă, şi indiferent de temperatura de 
afară, purta întotdeauna cămăşi cu mânecă lungă şi un 
pulover. În anul care a urmat, acest om m-a convins să intru 
în afaceri alături de el şi să construim împreună case ieftine 
pe coasta de est a Long Island. După ce i-am dat câteva mii 
de dolari, a dispărut complet de pe suprafața pământului. 

Odată, înainte să dispară, a venit acasă la mine, însoțit de 


soția sa cubaneză, şi mi-a povestit de planurile sale de a 
deschide o afacere în Madagascar. Mai târziu, când ne-am 
întâlnit în oraş, era însoțit de „prietena lui” din Washington, 
D.C. Mi-a spus că aceasta lucra pentru o Organizaţie a 
Statelor Africane, aşa că putea fi persoana noastră de 
legătură cu aceste țări. Ca să nu lungesc vorba, în final 
bărbatul a fost arestat pentru că încerca să cumpere green- 
card-uri la negru, fiind acuzat inclusiv de propuneri 
indecente făcute femeii procuror care îl ancheta! Halal 
prieteni mai aveam... 

Între timp, problemele mele au continuat să devină din ce 
în ce mai complicate. Aproape în fiecare zi, pe acoperişul 
casei mele aterizau elicoptere negre. 

Coşmarurile despre răpiri şi vizite în subteran au devenit 
atât de intense încât a ajuns să-mi fie frică să mai stau în 
propria mea casă. În anul 1990, de Valentine Day, am sunat 
la Autoritatea Federală pentru Aviaţie pentru a face o 
plângere din cauza elicopterelor. Chiar a doua zi am primit 
un telefon de la inspectorii Poliţiei Federale. 

Aceştia mi-au spus că eram supus unei investigații. Am 
simțit că mi se opreşte inima. 

Atât mi-a fost! Am fost convins că totul se va sfârşi. Mă 
simțeam simultan uşurat şi deprimat. 


Avocatul care o ajutase pe sora mea să divorțeze mi-a 
recomandat un avocat specializat în cazuri penale. La vremea 
respectivă nu prea ştiam mare lucru despre sistemul legal şi 
aveam mare încredere în avocatul meu. Deşi i-am plătit o 
sumă mare de bani, mi-am dat seama în scurt timp că nu era 
deloc de partea mea. De fapt, era prieten bun cu procurorul 
care mă ancheta, cu care lucrase înainte la Agenţia împotriva 
Drogurilor. După ce mi s-au făcut două teste cu poligraful, 
mi-au spus că am trecut la unul, dar am picat la celălalt. 
Investigatorii mi-au comunicat că, după părerea lor, sunt 
vinovat, dar eu ştiam că fusesem manipulat. Ori de câte ori 


încercam să le redau varianta mea, îmi spuneau pe un ton 
răstit să tac din gură. 

În timpul acestei perioade cumplite, m-am izolat în casă. 
Mă temeam chiar şi să mă duc la fereastră, căci ştiam că 
sunt supravegheat. Uneori suna telefonul, dar când ridicam 
receptorul nu auzeam decât o respiraţie de cealaltă parte sau 
țiuitul unui computer. Într-o zi, am răspuns la un apel 
împotriva voinţei mele şi am auzit în aparat vocea unei femei 
cu un puternic accent de Brooklyn. Mi-a spus că era prietena 
unui amic comun şi că dorea să îmi publice povestea, astfel 
încât să le fie de folos şi altora. 

M-a invitat apoi în casa ei din Brooklyn, unde urma să 
cunosc pe cineva pe nume Preston Nichols. Acesta urma să 
țină un discurs despre Proiectul Montauk. Când am auzit 
care era tema discuţiei, mi-a înghețat sângele în vine, dar am 
acceptat să vin. Tot ea a aranjat mai târziu ca Preston să mă 
conducă acasă. La scurt timp după ce am vorbit cu ea, 
femeia mi-a trimis o bandă video despre OZN-uri şi despre 
Montauk. A inclus de asemenea în pachet şi o cutie plină cu 
documente despre proiectul Majestic-12. Erau acolo hărți ale 
unor tuneluri subterane, rapoarte de autopsie ale unor 
extratereştri, şi chiar fotografia unui extraterestru mort! De 
ce îmi trimitea oare toate aceste informații? 

Întrunirea a avut loc în seara în care sărbătoream a zecea 
aniversare a căsătoriei noastre. Nu conta prea mult, căci 
avusesem o căsnicie foarte nereuşită. Mi se părea chiar mai 
potrivit să nu fiu acasă în seara respectivă. Atunci când am 
ajuns, am rămas şocat să constat cât de mulți oameni se 
strânseseră. Nu bănuisem până atunci că existau atât de 
mulți oameni interesați de aceste subiecte; nici nu-mi 
imaginasem că ar putea exista oameni care să ţină conferințe 
pe aceste teme. Gazda a fost amabilă, dar era în mod evident 
o persoană pusă pe făcut bani. Mi-a spus că este co-autoarea 
unei cărți, că este medium psihic şi primeşte informaţii de la 
o entitate pe care o cunoaşte din copilărie, şi că un 


extraterestru reptilian şi-a manifestat interesul amoros 
pentru ea. 


În drum spre casă, Preston mi-a povestit ceva mai multe 
despre experiența de la Montauk şi a adăugat că bănuieşte 
că sunt unul din „băieţii din Montauk”. Era vorba de copiii 
folosiți în experimente îngrozitoare, genetice şi de control al 
minţii, precum şi legate de călătoriile în timp. În timp ce îmi 
povestea de evenimentele de la Montauk, pe şira spinării îmi 
treceau fiori reci. Părea să îmi povestească propria mea viaţă. 
M-am întrebat chiar cum de putuse afla de experiențele mele. 
Preston a continuat şi mi-a spus că nu eram singurul. 
Existau şi alții ca mine. l-am răspuns că doream să-i cunosc, 
ca să mă conving că nu sunt nebun. A aranjat să ne întâlnim 
odată în săptămâna următoare, acasă la mine, într-o zi când 
soția mea lipsea de acasă şi la o oră când copiii mei dormeau. 

Când a sosit, ne-am retras în biroul meu particular. Eram 
nervos şi nu ştiam la ce să mă aştept. Când Preston a 
început să-mi aplice tehnica sa psihotronică (bazată pe 
tehnologia inventată de Wilhelm Reich?, am intrat imediat în 
transă. Corpul meu a devenit rigid. Când am început să 
retrăiesc acele experienţe, mi-am pierdut vocea. 

Auzeam întrebările lui Preston, dar nu puteam răspunde la 
ele. Nu mi-a spus nici o clipă ce anume să vizualizez sau să 
retrăiesc. 

Subit, m-am trezit din nou în anii îndepărtați ai 
adolescenței, legat de o masă, într-o cameră puternic 
luminată. Mai mulți bărbați îmbrăcați în medici lucrau 
asupra trupului meu. Eram în stare de conştiență şi simțeam 


2 Această tehnică presupune creşterea cantităţii de energie orgonică (energia vieţii) în 
corp, pentru ca mintea să o poată utiliza în scopuri psihice sau pentru proiecţii în 
hiperspaţiu. O parte din acest echipament a fost descris în primele două cărți din seria 
Montauk. Psihotronica este o ştiinţă care asigură interfaţa între spirit, minte şi corp, 
punând un accent particular pe influenţa tehnologiei asupra acestora. 


durerile aferente operaţiei. În plus, îi auzeam ce vorbesc. 
Spuneau că îmi vor folosi materialul genetic şi că îmi vor 
introduce un dispozitiv în zona inghinală, pentru a mă face 
extrem de fertil. Am vizualizat în continuare o scenă în care 
eram înconjurat de cenuşii, care mi-au cerut să fac ceva, dar 
nu ştiu ce anume. Din când în când, simțeam că plutesc prin 
nişte câmpuri de energie colorată şi extrem de strălucitoare; 
alteori, mă învârteam printr- un vortex, apoi mă deplasam în 
sus cu o viteză ameţitoare. În final, am simţit că mă întorc în 
interiorul corpului, dar nu m-am putut mişca, deşi am 
încercat să revin la poziția verticală. 

L-am auzit pe Preston încercând să mă trezească, dar tot 
nu mă puteam mişca. Foarte lent, corpul meu a început să 
răspundă din nou la comenzi, dar îmi era extrem de frig. Mă 
simțeam amețit şi dezorientat. După ce i-am povestit lui 
Preston tot ce mi-am amintit, acesta mi-a spus că în timpul 
experienței, corpul meu a devenit rigid ca o piatră. Se pare că 
cineva mă antrenase foarte mult timp să am o asemenea 
reacție. 

Deşi de-abia aşteptam să mă întâlnesc din nou cu Preston, 
mă şi temeam de ceea ce mi-ar putea aduce deblocarea 
amintirilor. La următoarea întâlnire, Preston i-a adus cu el pe 
Al Bielek (fratele lui Duncan Cameron din timpul 
Experimentului Philadelphia), care se afla chiar în spatele lui, 
şi pe încă un bărbat. Fața acestuia mi-a amintit instantaneu 
de fața care râdea de mine la fereastra dormitorului în 
copilăria mea. Cine putea fi acest om? Ce însemna acest 
coşmar care prinsese viață? Privindu- mă la fel de uimit, 
Duncan Cameron mi-a zâmbit şi a intrat în casă. 
DUMNEZEULE! 

Era chiar omul de la fereastra dormitorului meu! Era o 
persoană reală... Nu fusese un vis! Era fața celui care îmi 
terorizase anii adolescenţei. 

Când Duncan mi-a fost prezentat, am simţit un curent 
electric trecându-mi pe şira spinării. Era o senzaţie pe care 


aveam să o simt de multe ori în timp ce îmi erau eliberate 
amintirile reprimate. Era aceeaşi senzație pe care o simțeam 
când eram copil, atunci când împotriva mea era folosit la 
Montauk instrumentul electric cu care obişnuiau să supună 
voința copiilor, silindu-i să devină ascultători. Prietenos şi 
politicos, Duncan nu semăna deloc cu cel pe care mi-l 
imaginam eu. Avea o voce blândă, care nu amintea cu nimic 
de mediumul malefic pe care îl cunoscusem în timpul 
coşmarurilor mele din adolescență. Pe de altă parte, am fost 
încântat să pot vorbi în sfârşit despre aceste experienţe cu 
oameni care înțelegeau despre ce este vorba, fără să mă tem 
că voi fi considerat nebun. Peste toate, aceştia îmi puteau 
aduce dovezi care să ateste veridicitatea sau falsitatea acestor 
experienţe. 

Şedinţa din acea noapte a fost extrem de interesantă. 
După ce am intrat în starea de transă, în corpul meu a intrat 
o mică ființă albă, care semăna cu un cenuşiu clasic. La 
început a vorbit într-o limbă stranie, pe care numai Duncan 
o înțelegea, după care a vorbit în engleză, căpătând accente 
amenințătoare. Entitatea a spus că avea tot dreptul să îmi 
posede corpul, căci eram unul de-al lor! Contestând această 
afirmaţie, Preston i-a spus că sunt o ființă umană, cu un 
suflet primit de la Dumnezeu, şi că nimeni nu are dreptul să 
folosească trupul meu decât numai eu însumi. Entitatea l-a 
blestemat pe Preston şi i-a spus că lucram pentru ei şi că 
îndeplineam o misiune vitală pentru succesul programului 
lor pe pământ. 

Atât Preston cât şi Duncan au văzut cum forma corpului 
meu se schimbă, transformându-se în forma unui 
extraterestru cenuşiu. Trăsăturile feței mele s-au modificat la 
rândul lor. Fiinţa a început apoi să îmi mişte corpul. Ea s-a 
sculat în picioare (în corpul meu) şi a început să se plimbe 
încolo şi încoace, făcând comentarii malițioase la adresa celor 
prezenți. Deşi aveam ochii închişi, corpul meu se plimba prin 
cameră de parcă i-aş fi ținut deschişi. 


Când Preston a început să-i pună întrebări referitoare la 
planurile lor, creatura a ezitat să răspundă. În continuare, o 
entitate infinit mai puternică a expulzat literalmente micul 
cenuşiu din corpul meu şi a preluat controlul. S-a 
recomandat ca fiind un comandant draconian, pe nume 
Gengeeko. Preston l-a recunoscut imediat ca fiind unul din 
războinicii reptilieni, extrem de puternici. Creatura i-a spus 
lui Preston că o forță de invazie se afla în drum spre pământ 
şi că nimic nu o putea opri din cale. 

Prima lor navă era chiar luna care orbitează în jurul 
pământului. Aceasta a sosit în jurul planetei noastre cu mulți 
eoni în urmă, cu scopul de a controla planeta. După ce au 
creat civilizația lemuriană, draconienii au fost alungați de pe 
pământ de atlanti şi de descendenții Imperiului dezmembrat 
Lirian, cu ajutorul pleiadienilor. Acum, se întorceau să pună 
stăpânire pe ceea ce era al lor, urmând să folosească 
pământul ca bază militară pentru intrarea în galaxie. Abia 
acum am înțeles de ce erau interesate atâtea rase de planeta 
noastră. Dacă acest punct strategic cădea, restul galaxiei ar fi 
fost în pericol. 

În continuare, draconianul s-a ridicat şi l-a avertizat pe 
Preston să nu îşi folosească echipamentul şi contactele 
pleiadiene pentru a încerca să-i oprească. Ceea ce a urmat a 
fost de necrezut. El l-a atacat fizic pe Preston! Ajutat de 
Duncan, Preston a fost nevoit să respingă atacul (făcut în 
corpul meu), până când entitatea s-a liniştit şi a continuat să 
vorbească. Pretinzând că oamenii sunt slabi, el a spus că 
aceştia au nevoie de ordinea pe care invazia lor o va impune 
pe pământ. În acest fel, toată lumea va avea de profitat. 
Draconienii vor primi materialele, forța de muncă şi hrana de 
care au nevoie pentru a putea invada restul galaxiei, iar 
pământul va fi protejat de-a pururi de ei. 


Liderii politici ai umanității ştiu de invazia care se 
pregăteşte, pregătind treptat populația prin intermediul 


spectacolelor de televiziune şi al filmelor artistice. 

Există chiar lideri ai unor țări care sunt oameni cu suflete 
de draconieni. Reptilianul a continuat să vorbească prin gura 
mea, afirmând că Naţiunile Unite urmau să devină un forum 
al guvernului central mondial. Conducătorii Statelor Unite 
respectau întru totul planurile draconienilor, adeseori fără să 
ştie acest lucru. Unii lideri şi-au pregătit refugii pe Marte, 
unde aveau deja echipamente activate, precum şi pe alte 
planete şi luni din sistemul solar. Pe Marte există o bază 
subterană uriaşă, construită de siriusieni cu 500.000 de ani 
în urmă. 

Gengeeko a mai spus că îmi putea folosi trupul deoarece 
am fost cândva un ambasador în ţara lor trimis de Consiliul 
Ohalu, formațiunea care conduce sistemul solar siriusian. 
Din acest punct de vedere, eram neutru şi nu-mi păsa prea 
mult cine se află la putere. Acest lucru corespunde într- 
adevăr naturii mele cele mai intime; nu am nimic de 
politician în mine. Ceea ce mă interesează este să-i ajut pe 
indivizi să avanseze pe calea evoluției mentale şi sufleteşti. 
Continuând, Gengeeko a afirmat că am fost creat prin 
tehnologii genetice extraterestre şi că personalitatea 
sufletului meu nu este umană; ea nu aparține nici măcar 
acestui sistem solar. Aşa se explică de ce posed atât de multe 
capacităţi considerate neconvenţionale pe pământ. 

Când am ieşit din această transă, câteva ore mai târziu, 
corpul meu era deshidratat şi îmi era foarte frig. Dezorientat 
şi confuz, nu mi-am revenit la starea normală decât două zile 
mai târziu. Peste toate, am rămas cu o hemoragie rectală, 
dificultăți respiratorii şi frisoane puternice. Una peste alta, 
nu a fost deloc o experiență plăcută. 


Capitolul șaisprezece 
În Caraibe 


În noaptea care a urmat vizitei lui Gengeeko, am început 
să-mi amintesc detalii legate de o croazieră pe care am făcut- 
o cu doi ani înainte, împreună cu Michele. În cea de-a doua 
zi, pe când navigam de-a lungul coastei Cubei, am fost 
cuprins de o senzație ciudată în timp ce priveam munții înalți 


şi sătucurile de pescari de pe țărm. Când am ajuns în 
Havana, am făcut fotografii, dar mai târziu, când le-am 
developat, pe acestea nu se vedea nimic, decât un fel de ceață 
sau de fum. Am intuit că motivul avea de-a face cu mine şi că 
voi juca probabil un anumit rol într-un eveniment care se va 
petrece în Cuba chiar a doua zi. 

În noaptea respectivă a plouat şi marea era destul de 
agitată. În timp ce dormeam, am fost trezit de o voce care 
striga „David”. Am deschis ochii şi am întrebat-o pe nevastă- 
mea ce dorea. Nu mi-a răspuns nimic. Când m-am întors 
către ea, am văzut în locul lui Michele o femeie frumoasă, 
îmbrăcată într-o rochie vaporoasă albă, care flutura într-un 
curent de aer imaginar. Şi-a unit palmele ca şi cum m-ar fi 
implorat şi a continuat să strige: „David”. Subit, a devenit din 
ce în ce mai mică şi a ieşit plutind pe fereastra din spatele 
cabinei (altminteri, închisă). Mi-am dat seama că sunt 
scăldat în sudoare şi că mi-e rău de la stomac. După ce m- 
am întins din nou pe spate, am intrat într-un fel de transă. 

Prin fața ochilor mei a apărut viziunea unui avion care 
circula pe o pistă. 

Personal, stăteam dincolo de gardul aeroportului, alături 
de alți oameni. În mâini aveam un aparat care a emis o undă 
de energie. Când avionul s-a ridicat în aer, cineva mi-a spus 
să îl dobor. Am pornit aparatul printr-o comandă mentală. 
Din acesta a ieşit o rază de lumină roşie, care a lovit în plin 
avionul, deşi acesta era acum ascuns de rafalele de ploaie. 
Am auzit o explozie şi vocea unui bărbat care îmi spunea: 

„Excelent!” 

A doua zi, m-am trezit cu o durere îngrozitoare de cap şi de 
stomac. Soția mea nu-şi amintea nimic din noaptea trecută. 
Mi-a spus chiar că a dormit foarte adânc. 

În ziua respectivă am ajuns în peninsula Yucatan, în 
Mexic, unde am făcut o excursie minunată la ruinele mayaşe. 
Am rămas extrem de impresionat de sculpturile în piatră care 
înfățişau şerpi zburători şi ființe care păreau să controleze 


nave spaţiale. 

Urcarea treptelor care duceau către vârful piramidelor mi-a 
făcut o plăcere imensă. 

Când m-am întors pe navă, am luat unul din ziarele locale. 
Spre marea mea uimire, am văzut pe prima pagină poza unui 
avion care căzuse cu o noapte înainte lângă aeroportul 
Havana, datorită furtunii. Toţi cei de la bord muriseră. 
Majoritatea victimelor erau turişti italieni care se întorceau la 
Roma! Ce făcusem? Cum era posibil? Oare chiar am fost la 
aeroport în timpul acelei viziuni? Să fi fost mai mult decât o 
simplă viziune? 

În restul zilei aproape că nu am vorbit cu nimeni. A doua 
zi, m-am certat cu Michele, în timp ce ne îndreptam către 
insulele Cayman. Noaptea, mi s-a făcut frică să mă culc. De 
aceea, am ieşit împreună cu Michele să luăm o gură de aer. 
Cerul era senin şi stelele magnifice. Am început să mă 
relaxez, simțind că tensiunea începe să mă părăsească. 
Subit, un arc de lumină strălucitoare a iluminat întreaga 
navă. Începea de undeva, din sud, şi se întindea până spre 
Cuba. Toţi cei aflați pe punte la ora aceea au rămas siderați. 
Fenomenul s-a repetat apoi din nou. De data aceasta, lumina 
avea o tentă albăstrui-verzuie. În timp ce majoritatea 
cuplurilor se grăbeau să intre în cabine, m-am gândit că 
poate întregul fenomen nu era altceva decât un fulger. Într- 
adevăr, părea să fie un curent de energie. Sprijinindu-ne de 
balustrada din față a vasului de croazieră, am constatat, 
împreună cu Michele, că cerul devenise complet negru. Pe 
neaşteptate, o sferă de culoare argintie a venit rapid dinspre 
dreapta, ieşind din mare, a trecut la câţiva centimetri de 
fețele noastre, după care şi-a continuat călătoria pe deasupra 
mării. Ne-am privit unul pe celălalt. Am întrebat-o pe 
Michele: 

„Ai văzut?” Nevastă-mea a dat din cap uluită, când un al 
doilea obiect argintiu a ieşit din mare, a trecut pe deasupra 
capetelor noastre într-o fracțiune de secundă, după care a 


continuat să plutească într-o altă direcție. Ne-am întors 
instantaneu şi am alergat în cabinele noastre! 

Următoarea escală era Haiti. În timp ce mă plimbam pe 
coasta nordică a insulei, am fost copleşit de un val de căldură 
şi lumină. Nu ştiu ce anume l-a provocat, dar după ce m-am 
întors acasă, m-am trezit că sufăr de un caz sever de arsură 
provocată de radiaţii. Pielea mi s-a înroşit, am făcut febră şi 
pe piele mi-au apărut băşici. Buzele îmi erau arse şi gâtul 
blocat. Din penis îmi ieşea o pastă albicioasă. Nu puteam să 
mă mişc, să beau sau să mănânc. Speriat şi în delir, am 
pierdut patru kilograme zilnic. Medicul a refuzat să mă 
atingă şi chiar să ia mostre din fluidele mele corporale. 
Practic, eram pe moarte. Mi-a spus că dacă simptomele vor 
continua timp de trei zile, fără să beau apă, mă va interna în 
spitalul pentru boli exotice. 

În noaptea respectivă, m-am pregătit pentru moarte. Eram 
atât de slăbit încât eram chiar recunoscător că voi muri. Am 
închis ochii şi m-am aşteptat la tot ce putea fi mai rău. Ştiam 
că nu voi rezista niciodată într-un spital. Când mi-am 
deschis în sfârşit ochii, eram înconjurat de cenuşii. Sângele 
meu curgea prin nişte tuburi care îmi fuseseră înfipte în 
braţe. Eram înfăşurat cu un cearşaf argintiu. Incapabil să mă 
mişc sau să vorbesc, pur şi simplu nu-mi păsa ce se 
întâmplă. Mi-am amintit atunci de un alt moment în care 
stăteam pe o masă, într-o cameră strălucitor de albă. Aveam 
şi atunci tuburi introduse în mâini şi priveam cum sângele 
îmi curge printr-un aparat manevrat de doi cenuşii. Prin 
hubloul din fața mea puteam vedea nişte stânci albe. Pe cer 
se vedea... pământul! Eram într-o clinică pe lună! M-am 
trezit gândindu-mă cât de ciudat este să ai o amintire în 
timpul unei viziuni — sau poate nu era o viziune? 

În continuare, am observat că băşicile şi febra îmi 
dispăruseră. Puteam să mă dau jos din pat! Privindu-mă în 
oglindă, am remarcat că fața mea revenise la normal. 

Gâtul nu mă mai durea şi am putut bea în sfârşit apa pe 


care mi-o doream atât de mult. Chiar şi urina îmi devenise 
clară. 

Evident, nimeni nu m-a crezut când le-am spus ce s-a 
întâmplat. Practic, nici nu există o explicaţie logică. Tot ce 
ştiu este că aşa s-au petrecut lucrurile. Chiar şi fişa medicală 
dovedeşte acest lucru. Nu ştiu nici astăzi ce fel de radiație a 
fost cea la care am fost expus. Nimeni nu mi-a explicat nimic. 
Oricum ar fi, nu doresc să mai trăiesc vreodată o suferință 
atât de atroce. 


Capitolul şaptesprezece 
Revelația 


Următoarea dată când Preston a adus aparatul care 
folosea tehnologia lui Wilhelm Reich, el a venit şi cu un 
reportofon. De data aceasta, în trupul meu a intrat o entitate 
pe nume „lubor”, cu o forță atât de mare încât m-am clătinat 
şi aproape am căzut la pământ. Tubor pretindea că este unul 
din draconienii care aveau misiunea de a pregăti pământul în 
vederea ocupației. Sarcina lui era de a veghea ca alte 


influențe umane sau extraterestre asupra populaţiei să nu le 
afecteze planurile. Aceşti reptilieni sunt foarte obraznici şi 
extrem de ostili față de oricine încearcă să-i interogheze. Tot 
ce a comentat Tubor a fost că era dezgustat de corpul meu şi 
că îi displace profund ceea ce simt oamenii. Nu întâmplător 
ne consideră ei o rasă slabă, fragilă şi predispusă către 
reacții emoționale excesive. 

Insistând că aveau un contract cu mine care le permitea să 
îmi folosească oricând doresc trupul înainte de sosirea 
oficială, Tubor a mai spus că eu urma să fiu omul de legătură 
în timpul invaziei. Folosirea unui intermediar uman ar fi 
permis ambelor părți să înțeleagă mai bine structura mentală 
a celeilalte părți. A confirmat şi el că am fost cândva de acord 
cu acest plan, pe vremea când eram ambasadorul siriusian 
în țara lor, precum şi în Arcturus şi într-o planetă numită 
Umo. În această calitate de diplomat, negociasem cu succes 
un contract pentru un schimb de tehnologie între draconieni 
şi siriusieni. Cei de pe Sirius A au fost de acord să le livreze 
înalta tehnologie în schimbul permisiunii de a călători 
oriunde doreau cu navele lor prin Imperiul Draco, fără a plăti 
vreun fel de taxe. Acest contract i-a supărat pe cei din 
Confederaţia Orion, care, fiind controlaţi de draconieni, nu-şi 
puteau cuceri libertatea. Semnarea contractului a provocat 
chiar un război între Confederaţia Orion şi Sirius A, care 
continuă până în prezent. 

Tubor ne-a mai spus că Proiectul Montauk a utilizat 
tehnologie siriusiană. 

Draconienii controlau toate experimentele, dar erau cu 
deosebire interesați de cele care implicau manipularea 
genetică. Fiind o rasă androgină, ei sunt extrem de interesați 
de rasele care procreează sexual. Faptul că sexualitatea poate 
fi folosită pentru programarea oamenilor şi dobândirea 
controlului asupra minții lor îi fascinează de-a dreptul. 

Când Preston a încercat să-i pună întrebări sau să îşi 
exprime anumite opinii, Tubor s-a enervat. El l-a numit în 


bătaie de joc pe Preston - Pripituls, iar pe Duncan - Cutia cu 
Bălegart. Din când în când, Tubor şuiera şi îşi întindea 
braţele către cei doi. A încercat chiar să îmi rănească trupul 
lovindu-l şi răsucindu-mi membrele. O oră mai târziu, o altă 
entitate a intrat în corpul meu, scoțându-l afară cu forța pe 
Tubor. După ce a căzut la pământ ca o cârpă, corpul meu s-a 
ridicat din nou. 

Noua entitate a pretins că este un siriusian pe nume 
Mishka. Ne-a spus că a intrat forțat în trupul meu numai 
pentru a-mi arăta cum trebuie să procedez de acum înainte 
pentru a nu mai permite folosirea ostilă a corpului meu. 
Având ADN siriusian, puteam învăța cu uşurinţă cum să mă 
apăr de agresiuni folosindu-mi capacităţile. 

Mishka ne-a spus că locuieşte pe o mare stație spațială 
siriusiană numită Calumba, care orbitează între Marte şi 
Terra. Scopul ei este să monitorizeze interferențele cu 
pământul şi cu planetele din apropiere. Siriusienii sunt 
extrem de independenţi şi sunt consideraţi negustorii 
universului. Având cea mai înaltă tehnologie din univers, 
multe rase apelează la ei pentru ajutor. Chiar şi armele 
folosite de draconieni au provenit de pe Sirius. Când Preston 
a remarcat că acest lucru îi face vinovaţi de răul pe care 
draconienii îl fac altora, Mishka a replicat că fără aceste 
arme, ei s-ar folosi de forțe mult mai brutale pentru a-şi 
dobori victimele. Pe scurt, siriusienii se consideră forța de 
echilibru din galaxia noastră. 

În următoarele luni, Mishka, asistentul acestuia, Marshak, 
Tubor şi Gengeeko s-au folosit în repetate rânduri de corpul 
meu pentru a lansa avertismente şi ultimatumuri. Mi s-a 
transmis astfel informaţia că URSS-ul era aliat cu draconienii 
şi că le permitea să folosească bazele ruseşti pentru diferite 


3 Joc de cuvinte: Pressed On (Pripitul, în traducere aproximativă), se pronunţă identic ca 
Preston. 

4 Joc de cuvinte: Dunk Can (asemănător cu Dung Can — Cutie cu Bălegar), se pronunţă 
identic cu Duncan. 


operațiuni. La un moment dat, URSS-ul se va diviza însă în 
națiuni mai mici şi va rupe înțelegerea cu ei. Când acest 
lucru s-a şi întâmplat, mi s-a spus că această poveste era 
doar un pretext pentru a da restului lumii sentimentul unei 
false păci. Guvernele sovietice care se succedau respectau cu 
strictețe această linie directoare. Când ocazia potrivită se va 
ivi, ei nu vor ezita să atace din nou ţările din jur, care nu 
suspectează nimic. În acest fel, draconienii aveau un aliat 
puternic pe pământ, care îi ajuta să îşi rezolve treburile 
murdare. 

În timpul uneia din aceste şedinţe, la suprafața minţii mele 
a ieşit o amintire îngropată foarte adânc. Mi-am amintit că în 
timp ce dormeam în camera hotelului din Virginia, patru 
bărbați au venit şi mi-au injectat o substanță care m-a 
paralizat complet. Mi-au înfăşurat corpul într-o pânză de 
cort, m-au pus într-un cărucior şi m-au dus astfel până la 
lift. După ce m-au scos din hotel, m-au aşezat în portbagajul 
unei maşini şi au condus timp de cel puţin două ore, pe nişte 
drumuri în serpentină ce părea să urce. Îmi amintesc că 
eram sufocat din cauza gazelor de eşapament, dar nu puteam 
face nimic. 

Când maşina s-a oprit brusc, am fost scos din portbagaj şi 
dus în vestibulul unei case mari cu un frontispiciu din 
piatră. Mi-am dat seama că sunt gol. În continuare, am fost 
dezlegat şi dus de nişte oameni în uniforme militare într-un 
subsol răcoros, din piatră. Acolo, m-au legat din nou şi m-au 
aşezat pe o masă în formă de Y. 

Mi s-a aşezat un dispozitiv pe tâmple şi mi s-a inserat ceva 
lung în anus. Un bărbat în uniformă medicală mi-a injectat 
apoi un ac lung şi dureros sub penis, chiar deasupra 
scrotului, şi a spus: „Nimeni nu va găsi urme aici”. 

Unul dintre militari l-a numit pe acest bărbat „Dr. Hans”. 
Mai erau şi alții în cameră. Am mai auzit nume şi apelative 
precum Jim, Jesse sau Colonelul. După ce mi-au ataşat nişte 
electrozi pe sfârcuri, penis şi scrot, mi-au injectat ceva în 


ombilic. Am văzut tot felul de maşinării, dar nu mi-am dat 
seama la ce folosesc. În continuare, s-a deschis o uşă şi în 
cameră a intrat un cenuşiu. M-a atins cu un deget care părea 
murdar şi lipicios. M-am strâmbat şi am vrut să tip. 

Cineva a spus că trebuie să fiu returnat la hotel până la 
ora 4:30. Au căzut cu toții de acord să mă ducă în camera 
mea prin bucătărie. Următoarea amintire a fost că m-am 
trezit în patul meu, gol, cu fața în jos şi cu posteriorul ridicat. 
Preston a emis ipoteza că fie încercau să obțină informații 
stocate în celulele mele, fie depozitau ei înşişi asemenea 
informații pentru un scop viitor. Oricare ar fi adevărul, 
experiența a fost una dintre cele mai neplăcute. 

Şedinţele cu Preston au continuat acasă la mine, o dată 
sau de două ori pe săptămână. Aveam nevoie de intervalele 
de pauză pentru a mă odihni şi pentru a-mi relaxa trupul. 
Într-un fel, scufundarea în experienţele de zi cu zi îmi aducea 
o mare uşurare. Rutina mea zilnică părea să contracareze 
toate aceste contacte atât de bizare. 

Într-o noapte, mi-am fixat ceasul să sune la ora obişnuită: 
4:45 dimineața. 

Alarma m-a trezit însă la ora 2:00. Când m-am uitat la 
ceas, am constatat că alarma era setată corect. Am auzit 
atunci o voce în minte care mi-a spus să vin în linişte până în 
sufragerie. Dintr-un motiv sau altul, nu mă temeam şi nu mi 
s-a părut nimic neobişnuit. În timp ce treceam prin hol, am 
văzut că sufrageria era scăldată într-o lumină gălbuie, 
blândă, deşi nici o lampă nu era aprinsă. 

M-am aşezat într-un fotoliu şi am aşteptat. În colţul opus 
al camerei, a apărut subit o lumină albastru închis, care 
părea să emane din tavan şi care a coborât până când a atins 
solul. Din această lumină au apărut două ființe înalte, suple, 
dar puternice, acoperite cu pelerine negre care le acopereau 
în întregime trupurile. Nu aveau decât capul descoperit. 
Pelerinele aveau gulere înalte, stil Dracula. Ambele entități 
aveau capete prelungite şi lipsite de păr, cu ochi migdalațţi şi 


albaştri. Nasurile şi bărbiile erau ascuţite. În timp ce una 
dintre ele s-a apropiat de mine, am observat că avea pielea 
foarte palidă. Având o înălțime de aproximativ 2,40 metri, 
aproape că atingea tavanul. Pe măsură ce se apropia, în jurul 
capului meu au început să se învârtă tot felul de litere şi de 
simboluri. Ființa a spus: „Acum ne înţelegi în sfârşit 
limbajul”. 

S-a recomandat ca fiind Mishka şi mi-a spus că a adus pe 
cineva special care dorea să mă cunoască. Cealaltă ființă s-a 
apropiat şi ea. Era puţin mai scundă. Nu avea decât 2,15 
metri. Trăsăturile sale semănau ceva mai mult cu cele ale 
oamenilor. 

Mishka mi-a spus că ne va lăsa singuri, după care a 
dispărut într-o străfulgerare albastră. Cealaltă ființă s-a 
apropiat de mine şi mi-a întins o mână, cu toate cele cinci 
degete întinse. 

„Bună, tată”, mi-a spus el. Şocat, l-am întrebat ce vrea să 
spună cu asta. Mi-a răspuns că numele său era Elsinob şi 
că, echivalată în ani pământeşti, vârsta sa ar fi de 400 de ani. 
Pe la jumătatea secolului al XVI-lea, a continuat el, 
personalitatea sufletului meu era întrupată ca profesor la o 
universitate din centrul Germaniei. La vremea respectivă, am 
fost răpit de cenuşii. Aceştia au luat o mostră genetică din 
trupul meu şi le-au vândut sperma mea siriusienilor, care au 
folosit-o pentru un experiment de hibridizare. 

Rezultatul a fost Elsinob, care şi-a dorit întotdeauna să îşi 
cunoască tatăl biologic. De aceea, mi-a monitorizat 
personalitatea sufletului în timp şi spaţiu, așteptând până 
când am devenit capabil să înțeleg şi să accept ce anume s-a 
întâmplat. 

ADN-ul său era practic identic cu al meu, căci structurile 
de ADN se formează în jurul tiparelor mentale ale 
personalității sufleteşti. De aceea, i se pare normal să-mi 
spună „tată”. Dorea de asemenea să ştiu că apreciază 
contribuția mea la crearea sa. A adăugat că minţile noastre 


sunt legate şi că într-o bună zi vom avea o misiune comună 
pe acest pământ. La ora actuală trăieşte pe Calumba, stația 
spaţială dintre pământ şi Marte, de unde călătoreşte în 
sistemul solar Sirius şi în alte lumi atunci când este cazul. 
Țara noastră natală este planeta Khoom. Chiar dacă la ora 
actuală este acoperită cu gheață, îşi păstrează încă 
frumusețea excepţională. 

Femeile siriusiene, a continuat el, sunt mult mai mici şi 
mai subțiri ca bărbaţii. Fiind integrate într-o societate numai 
a lor, nu prea călătoresc prin spațiu. 

Mi-a mai spus că în testiculele mele fusese implantat un 
aparat pentru creşterea numărului de spermatozoizi, care mă 
făcea să fiu extrem de fertil. De aceea, foarte multe rase erau 
interesate de mine, pentru a obține materialul meu genetic. 
Deşi era mândru de asta, a adăugat că nu ar mai trebui să 
accept să fiu folosit fără discriminare, de către oricine. 

Restul conversațţiei a inclus o serie de informaţii despre 
interesele siriusienilor legate de Israel şi de poporul evreu. 
Mi-a spus că evreii au fost creați printr-un efort comun de 
către siriusieni şi draconieni. Materialul genetic original a 
provenit de la Ebraici, o rasă de sorginte siriusiană. Liderii 
civilizației siriusiene, cei care alcătuiesc Consiliul Ohalu, le- 
au dat evreilor Tora (primele cinci cărți ale lui Moise, 
respectiv Vechiul Testament din Biblie), care era plină de 
informații codificate pe care ar trebui să învăţ să le descifrez. 
De fapt, ohalienii sunt ființe nefizice, care trăiesc în 
hiperspaţiu. Siriusienii nu sunt altceva decât descendenții lor 
în planul fizic. Limba pe care o vorbesc membrii consiliului 
este ebraica veche. Este o limbă sfântă, care provine direct 
din mintea lui Dumnezeu. Fiecare literă a ei reprezintă un 
simbol, un număr, un arhetip şi o formă geometrică ce 
traduce voința spirituală în planul fizic. 

De aceea, fiecare capitol din Vechiul Testament poate fi 
decodificat pornind de la structurile alcătuite de litere. Atunci 
când mai multe tipare recurente se suprapun, ele dau 


naştere unor forme geometrice, printre care cea de gogoaşă, 
de diamant, de triunghi tridimensional, etc. Prin înfăşurarea 
acestor structuri se obține forma unui  tetraedru 
multidimensional. Altfel spus, proiecția sa în planul 
tridimensional este cea de tetraedru, dar adevărata sa formă 
transcende orice formă grafică ce ar putea fi desenată cu 
actuala tehnologie de care dispunem. Toate literele din 
alfabetul ebraic pot fi găsite în forma tetraedrului. 

În vechiul alfabet ebraic există patru litere care au 
deasupra o „coroană” stilizată. Nimeni nu ştie de ce. Un lucru 
este cert: chiar dacă toate celelalte litere ar fi uitate, dintr-un 
motiv sau altul, acestea patru sunt suficiente pentru a 
reconstrui forma tetraedrului, din care ar putea fi apoi din 
nou derivate celelalte litere. 

Oamenii de ştiinţă din Ierusalim şi New York au început 
abia recent să-şi dea seama de informațiile codificate în 
Vechiul Testament, pe care le studiază cu ajutorul 
computerului. Ce tip de minte a putut crea acest document 
care transcende timpul? 

Cu siguranță, nu una umană. 

În concluzia conversaţiei noastre, Elsinob mi-a spus să mă 
întorc în pat. În timp ce mă îndreptam către dormitor, am 
observat că strălucirea din sufragerie a dispărut. În clipa 
când am pus capul pe pernă, am adormit. Ceasul a sunat 
apoi ca de obicei, la ora 4:45. La trezire, mi-am amintit totul. 
Abia acum mi s-a făcut frică. 


Capitolul optsprezece 
Christos 


Având în sfârşit acces la informaţii şi amintiri personale, 
au început să-mi displacă şedinţele cu Preston. Nu mai 
simțeam nevoia să aplic procedeul lui Wilhelm Reich, pe care 
îl percepeam ca pe o invazie în sfera intimității mele. Între 
timp, unul din prietenii lui Preston mi-a dat numărul de 
telefon al unei femei din New England, despre care spunea că 
m-ar putea ajuta să îmi fac publică povestea. Răpită de mic 
copil, aceasta a rămas oarbă în urma experimentelor la care 
a fost supusă. Din fericire, avea capacitatea vederii psihice, 
de care se folosea pentru a deprograma alte persoane 
traumatizate de evenimente considerate neconvenționale. 

În timpul lunilor care au precedat încarcerarea mea, am 
lucrat numai cu ea. 

Am aflat astfel foarte multe lucruri despre mine şi despre 
capacitățile cu care sunt înzestrat. Chiar şi după ce am fost 
închis, vorbeam ore întregi cu această femeie de la telefonul 
închisorii. Lucram împreună pentru a vindeca alte persoane 
de boli şi accidente grave. Am învățat multe lucruri despre 
trecutul meu, dar şi despre viitor. De aceea, le-am prezentat- 
o lui Preston şi unui binecunoscut antrenor de fotbal. La 
început, au părut să se înțeleagă, dar, în timp, a încercat să 
mă despartă de prietenii mei. M-a avertizat că Preston şi 
Duncan au o reputație proastă în domeniile lor de referință şi 
mi-a spus că nu crede că Proiectul Montauk şi în 
Experimentul Philadelphia au avut cu adevărat loc. Întrucât 
devenise mentorul meu, am ascultat-o şi m-am despărțit de 
aceşti oameni. Treptat, a început să mă înveţe ce să spun, cu 
cine să vorbesc, ce să studiez şi cum să acționez. Factura ei 
de telefon şi toată „educaţia” mea erau plătite de preşedintele 
unei mari companii petroliere. M-am împrietenit cu acesta 
încercând să-l vindec de un cancer foarte avansat. După ce a 
murit, plățile au încetat. Deşi nu-mi dădeam seama la 
vremea respectivă, femeia nu făcea altceva decât să mă 
transforme într-un robot care asculta numai de ea. Peste 
toate, mi-a făcut diferite promisiuni pe care nu şi le-a 


respectat. 

Cel mai recunoscător îi sunt pentru faptul că mi-a făcut 
din nou legătura cu Mia şi cu fiica mea, pe care nu o 
văzusem de foarte mulți ani. Aproape instantaneu, Mia a 
devenit punctul meu de echilibru în hiperspaţiu. Capacităţile 
mele extrasenzoriale s-au îmbunătățit dramatic. Puteam 
acum să transcend timpul şi spaţiul la voință. Am învățat 
cum să îi ajut pe cei răpiți să se vindece şi cum să citesc 
mințile oamenilor. Atunci când aveam urgențe, puteam 
comunica direct cu extratereştrii. 

Pe măsură ce data sentinţei se apropia, am început să mă 
simt din ce în ce mai arogant şi mai pus pe hartă. M-am 
certat cu părinții şi cu sora mea. Căsnicia mea era pe 
punctul de a se destrăma de tot. Copiilor le era teamă de 
mine. Chiar şi mie însumi îmi era teamă de mine. Eram tot 
timpul obsedat de gândul de a fugi sau de a mă sinucide. Îl 
întrebam de multe ori pe Dumnezeu care este rostul vieții 
mele şi am decis mai degrabă să mor decât să ajung la 
închisoare. De aceea, într-o zi, am ieşit cu jeep-ul de pe şosea 
şi am încercat să intru într-un copac. Am apăsat pe 
accelerator, am orientat volanul astfel încât să mă îndrept 
direct spre copac, şi am închis ochii, aşteptând impactul. Au 
trecut câteva momente, dar nu s-a întâmplat nimic. Când am 
deschis ochii, am constatat că mă aflu pe un alt drum, 
conducând lent! Cum a fost posibil? 

Starea continuă de anxietate a condus la apariția unor 
dureri de piept. 

Medicul pe care l-am consultat mi-a prescris Prozac, un 
antidepresiv. În urma ingerării acestuia, am devenit anorexic 
şi insomniac. De aceea, medicul mi-a prescris noi 
medicamente, care să mă ajute să dorm. Ziua mă simțeam 
foarte bine, dar nopţile erau groaznice. Când a auzit aceste 
simptome, mi-a dublat dozele. În scurt timp, am început să 
leşin din cauza faptului că nu mâncam nimic şi am pierdut 
într-o asemenea măsură simțul realității că, într-o zi fierbinte 


de vară, am ieşit afară fără haină, cu intenţia de a muri 
înghețat! Când nevastă-mea m-a tras înapoi în casă, am fugit 
în baie şi am încercat să-mi tai venele cu o foarfecă. Michele 
a spart uşa şi a intrat peste mine. Mi l-a arătat pe Danny 
(copilul meu cel mic) şi mi-a spus să mă gândesc la viitorul 
lui. Am suspinat, simțindu-mă mai rău ca oricând până 
atunci. 

La scurt timp după acest incident, hotărârea de a părăsi 
această lume mi-a revenit. Refuzam să mai accept legile şi 
decepțiile specific umane. Am aflat că până şi soția mea 
colaborează cu procurorul, ca să nu mai vorbim de avocatul 
pe care îl plăteam. Cu toţii doreau să mă convingă să 
mărturisesc singur că am comis crima de delapidare. 
Procurorul şi avocatul m-au amenințat chiar că o vor arunca 
şi pe Michele la închisoare dacă nu voi mărturisi ce doresc de 
la mine, sub pretextul că a fost complicea mea. Fără ştirea 
mea, au sunat-o pe nevastă-mea şi au silit-o să mă convingă 
să scriu scrisori din care să rezulte că sunt vinovat. Nimeni 
nu dorea să creadă ce aveam eu de spus. Când i-am dat 
avocatului să citească un text pe care l-am scris şi în care îmi 
descriam propria viață, mi-a spus că voi fi închis pe viață 
dacă voi publica aşa ceva. A adăugat că voi fi etichetat drept 
nebun şi închis pentru totdeauna într-un azil. Ori de câte ori 
eram la el în birou, elicopterele negre îi acopereau 
literalmente fereastra, zburând în imediata ei apropiere. 

Disperat şi deprimat la culme, l-am sunat pe Duncan şi i- 
am lăsat un mesaj de adio pe robot. În noaptea care urma, 
nevastă-mea urma să iasă în oraş cu nişte prietene. Intenţia 
mea era să-mi curm viața imediat ce băieții s-ar fi dus la 
culcare. L-am sunat pe Duncan pentru simplul motiv că 
eram convins că era singurul om din lume care îmi putea 
înțelege durerea şi suferința, singurul care ştia ce înseamnă 
să nu aparții acestei lumi, să fii folosit de toți, dar să nu fii 
apreciat de nimeni. Gata, eram decis să pun capăt acestui 
coşmar. 


De aceea, după ce băieţii s-au dus la culcare, i-am sărutat 
pe frunte, în semn de rămas bun. M-am gândit apoi la ce 
intenționez să fac, la durerea pe care o vor simți părinții şi 
copiii mei. Michele s-ar fi simțit cu siguranță uşurată; nu mă 
putuse suporta niciodată. De altfel, eram convins că avea o 
relaţie cu şeful ei. 

După toată această trecere în revistă, m-am decis să trec 
la treabă. La urma urmei, după ce mă vor plânge o vreme, 
părinții şi sora mea îşi vor vedea în continuare de vieţile lor. 
Oricum, îi aveau pe nepoți. Băieții mei erau suficient de tineri 
pentru a mă uita după o vreme. Gândindu-mă la cel care aş 
fi putut să fiu şi la ceea ce eram de fapt, am început să plâng. 
Nu aveam nici o garanţie că pe lumea cealaltă îmi va fi mai 
bine, dar m-am rugat ca Dumnezeu şi îngerii săi să mă 
protejeze şi să mă ghideze. I-am cerut iertare, incapabil totuşi 
să-i iert la rândul meu pe cei care m-au adus în această 
situație. 

Am deschis o sticlă de votcă şi am luat cutia de Prozac. Am 
continuat să beau şi să iau pastilă după pastilă, până când 
n-am mai ştiut ce fac. Am alunecat lent într-o stare de 
somnolență, aşa că mi-am pus capul pe masa din bucătărie. 
Îmi era frig, dar nu-mi mai păsa. Nu ştiu cât timp a trecut 
până când am simțit mâini grele scuturându-mă şi voci 
îngrijorate în jurul meu. Nu doream decât să fiu lăsat în 
pace. 

Prin ochii încețoşați, i-am văzut în bucătăria mea pe 
Preston, Duncan şi Al Bielek. Se pare că Duncan a venit 
acasă seara şi a auzit mesajul meu. l-a chemat imediat pe 
ceilalți şi au venit să mă salveze. 

Au sunat la spitalul local şi la centrul de control al 
otrăvurilor din Atlanta, cerând ajutor. Eram încă suficient de 
conştient pentru a le spune că nu merg la nici un spital. I-am 
rugat să mă lase să mor. M-au dus la subsol şi m-au aşezat 
pe canapea. 

Cineva m-a silit să beau o cafea şi să mănânc o prăjitură. 


Au rămas multă vreme cu mine şi au vorbit încontinuu. 
Treptat, am devenit din ce în ce mai conştient. Mă simțeam 
stânjenit, dar o parte din mine era fericită că au venit. La ora 
actuală, îmi dau seama că mesajul pe care i l-am lăsat lui 
Duncan a fost o tentativă a subconştientului meu de a fi 
salvat. Acesta nu dorea să mor, ci doar să îmi schimb modul 
de viaţă. Într-un fel, doream să aflu dacă exista cineva pe 
lume căruia îi păsa de mine. De aceea, le sunt recunoscător 
celor trei pentru că mi-au salvat viața. 

Sinuciderea nu reprezintă niciodată o soluție. Sunt atâtea 
experiențe pentru care merită totuşi să trăieşti. 

Dată fiind starea mea psihică şi faptul că data sentinţei se 
apropia, Preston a început să vină de mai multe ori pe 
săptămână, pentru a mă ajuta să descarce informațiile 
înmagazinate în mine. Duncan mă suna aproape în fiecare zi 
pentru a se asigura că mă simt bine. Am început să am 
viziuni în care mă aflam la Ierusalim în perioada în care lisus 
urca pe Muntele Templului. Mă simțeam din ce în ce mai 
copleşit de prezenţa Lui. 

În timpul uneia din cele mai intense şedinţe pe care le-am 
făcut cu Preston şi cu Duncan, am intrat în transa indusă de 
aparatul lui Wilhelm Reich. Mi-am amintit brusc de unul din 
momentele de la Montauk, când eram legat pe o masă, iar un 
bărbat aflat în spatele unui perete de sticlă îmi administra 
şocuri electrice. Altcineva, pe nume Jesse (să fi fost oare 
şoferul maşinii din perioada cât m-am aflat în Virginia?), se 
afla lângă mine şi îmi injecta ceva cu un ac. Deasupra mea se 
afla un ecran dreptunghiular, pe care se vedea o scenă 
petrecută într-un oraş din vechime. Oamenii erau îmbrăcați 
în robe. Instantaneu, m-am trezit atras în acea imagine, cu o 
viteză uluitoare. 

Tranziția s-a produs printr-o mişcare în spirală, care m-a 
amețit şi mi-a dat o stare de greață. Am ajuns astfel pe 
treptele unei clădiri romane, construită din piatră galbenă, 
cu coloane în față. Poarta clădirii s-a deschis şi pe ea a ieşit 


un om îmbrăcat cu o robă. 

Am ştiut imediat că acest om era lisus. O voce din mintea 
mea a spus: „Ucide-l! Ucide- 1!” Am simțit lângă piciorul stâng 
un pistol. Nu mai folosisem niciodată până atunci o armă. 
Deşi întreaga mea ființă se revolta împotriva acestei comenzi, 
am ţintit arma către acel om minunat. Aflat sus, la capătul 
treptelor, lisus s-a uitat la mine cu o privire calmă şi intensă. 
Părea complet împăcat. Am aruncat arma şi am fugit după 
colț. Nu am putut să trag! Alergam însă de parcă aş fi comis 
crima. Oare fugeam de propria mea latură spirituală? Un 
lucru ştiam sigur: că El mă iertase. 

În continuare, m-am trezit la picioarele unei cruci uriaşe 
din lemn. Privind în sus, am văzut aceeaşi față nobilă privind 
în jos către mine. Din frunte îi curgea sânge, iar în partea 
dreaptă a corpului avea o rană urâtă. Am simţit apoi că am 
ceva în mâini. Am privit în jos şi am constatat că în mâna 
stângă aveam o eprubetă de sticlă, iar în cea dreaptă un ac. 
Oare de unde apăruseră? Intuitiv, am ştiut că trebuie să 
umplu eprubeta cu sângele acestui om. Întrucât nu puteam 
ajunge până la fruntea sau la rana sa laterală, i-am înțepat 
cu acul degetul mare de la piciorul stâng. Nici măcar nu a 
tresărit. A continuat să mă privească, cu capul căzut în piept. 
Am umplut eprubeta cu sânge. Deşi era o rană mică, sângera 
abundent. Privind din nou în sus, am văzut că îmi zâmbea. 
Oare ştia că nu acționez din propria mea voință? Că eram 
obligat să fac acest lucru? Mi-am dorit să fi fost eu pe cruce, 
în locul Lui. 

Am astupat capătul de sus al eprubetei cu degetul şi m-am 
trezit instantaneu într-un deşert friguros, cu un relief 
roşiatic. În jurul meu domnea tăcerea. Cerul avea o nuanţă 
rozalie şi era dificil să respir în acea atmosferă. Mi-am dat 
seama că mă aflu pe Marte. Continuând să țin în mână 
eprubeta, am început să merg prin deşert, afundându-mă 
uşor în nisipul moale. În vârful unei coline din apropiere, am 
văzut o figură înaltă, îmbrăcată cu o robă strânsă pe talie cu 


o frânghie, cu capul acoperit de o glugă. Pe fundalul roşiatic, 
figura părea cenuşie. Ştiam că trebuia să-i dau eprubeta. 

În timp ce şi-a întins mâna stângă către eprubetă, cu 
dreapta şi-a tras gluga. În faţa mea se afla Duncan, care îmi 
zâmbea! M-a prins de braț şi am plecat împreună către o 
peşteră care se deschidea în interiorul peretelui de stâncă. 

leşind brusc din transă, am simțit cum pe obraji îmi curg 
lacrimi. Corpul îmi era ca de gheață. Duncan m-a liniştit, 
spunându-mi că şi el era la fel de afectat de acel experiment. 
Îmi amintesc să sângele lui Christos trebuia folosit pentru a 
clona un corp cu un creier android, un fel de copie a lui 
Iisus, dar cu o minte controlată de guvern! 

Sângele său s-ar fi potrivit perfect cu cel de pe Giulgiul din 
Torino, şi nimeni nu s-ar mai fi putut îndoi că acesta era 
adevăratul Christos. Era un plan perfect de control al 
maselor. Locul ideal pentru ascunderea mostrei de sânge era 
Marte. Guvernul folosea baza abandonată de pe această 
planetă încă din anii 50. Nava Aurora, construită de guvernul 
secret cu tehnologie OZN (obţinută la acea vreme în urma 
capturării OZN-urilor prăbuşite la sol), zbura pe Marte în 
fiecare săptămână, pornind de la baza sa din Nevada, celebra 
Zonă 51. 

Guvernul secret spera de asemenea să poată activa 
sistemele de apărare de pe Marte şi de pe lună înainte de 
invazia draconiană. Era însă o cursă contra cronometru. De 
aceea, oficialii doreau ca masele să aibă o încredere oarbă în 
ei şi să creadă orice le-ar fi spus. Şi în cine altcineva ar fi 
avut încredere oamenii dacă nu în Christos însuşi? 


Capitolul nouăsprezece 
Agende politice 


După ce mi-am reamintit episodul cu lisus, am început să 
simt o stare de vinovăţie pentru toate acțiunile mele în slujba 
guvernului. Mi-am dat seama că majoritatea copiilor cu care 
lucrasem erau fie morţi, fie nebuni. Ştiam de asemenea că cei 
care au supraviețuit torturilor şi acţiunilor de control al 
minții erau „adormiți”. 

Altfel spus, erau programațţi să facă anumite lucruri în 
anumite momente în care vor fi activați. Marea majoritate nu 
ştiau ce anume se ascunde în mintea lor. 

Unii dintre aceşti „somnambuli” erau programați să 
acționeze ca grupuri vigilente pentru a elimina opoziția 
împotriva guvernului în perioade de haos. Alţii trebuiau să 
creeze enclave sataniste, pentru a atrage noi victime pentru 
experimentele care continuau să se deruleze. Mai erau şi unii 
programaţi să conducă acte de sabotaj împotriva forțelor 
invadatoare şi să întrerupă sistemele acestora de comunicație 
ori de câte ori acest lucru era posibil. La ora actuală, îmi dau 
seama că unele dintre aceste grupuri au fost activate 
prematur, sau poate au fost testate în funcţie de 
evenimentele curente. Sunt absolut convins că programatorii 
lor doresc să se asigure că totul funcționează la parametrii 
doriţi. În acest scop, ei selectează un grup-ţintă şi transmit 
membrilor acestuia un semnal care activează un anumit 
software inoculat în mintea lor. Aceste programe sunt 
îngropate adânc în subconştientul acestora. La primirea 
semnalului, programul începe să se deruleze. Este ca şi cum 
ai introduce temporar o dischetă în computerul minţii, care 
începe să ruleze un program diferit. Indivizii acționează 


potrivit acelui program. Când experimentul se încheie, 
discheta este scoasă şi softul original se activează din nou. 
Sunt şi cazuri în care noul software este activat prematur. În 
altele, el nu mai poate fi dezactivat. 

Aşa se explică evenimente de genul bombei din Oklahoma 
City, exploziile de la metroul din Paris, atacurile împotriva 
civililor din Orientul Mijlociu, şi chiar atacul cu bombă de la 
Jocurile Olimpice din Atlanta, din anul 1996. Luate în parte, 
aceste atacuri nu înseamnă nimic pentru publicul inocent. 
Dacă le privim însă în totalitatea lor, ele îşi revelează fața 
hidoasă. 

În timpul antrenamentului la care am fost supus, am fost 
învățat cum să mă amestec printre oameni, cum să acționez 
şi ce să spun pentru a evita orice suspiciune, şi cum să atrag 
încrederea celor din jur. Am fost învățat chiar cum să mă 
infiltrez în orice organizație, dispărând apoi fără urmă. Dacă 
aş fi dorit, aş fi putut deveni fără probleme un actor, şi 
probabil că aş fi luat cu uşurinţă premiul Oscar. De altfel, 
am şi fost trimis la Hollywood pentru câteva zile, pentru a 
juca rolul unui turist în autobuz. 

Nu v-ar veni să credeți dacă ați şti câte contacte am reuşit 
să-mi creez în numai câteva zile. 


O mare parte din informațiile primite mi-au fost inoculate 
de către instructori cu care mă antrenam ore întregi pe teren. 
Majoritatea antrenamentelor se făceau în Orientul Mijlociu şi 
în Hawaii. Spre exemplu, o tânără japoneză din Honolulu, 
care făcea pe ghidul turistic, m-a dus odată într-un 
apartament din Kuhio Boulevard, în care se aflau mai mulți 
agenți. Aceştia erau eurasiatici cu numeroase contacte în 
Japonia. Timp de câteva zile, m-au îndoctrinat învățându-mă 
care sunt jocurile de interese între puterile zonei. Cea mai 
mare parte a sumelor imense de bani care curgeau către 
băncile japoneze proveneau de fapt din SUA şi Marea 
Britanie, fiind transferați prin terțe canale, pentru a nu le 


putea fi identificată sursa. În schimb, guvernul japonez este 
controlat de puterea de la Beijing, care se consideră încă 
urmaşa dinastiilor de acum câteva mii de ani. 

Chinezii au avut întotdeauna legături secrete, dar durabile, 
cu Ierusalimul. 

Există legende care atestă existența unor evrei chinezi încă 
din perioada invaziilor romane în vechiul Israel. Refugiații 
evrei au ajuns la granița de vest a Chinei, unde au convertit 
mii de oameni la credința lor. Deşi evreii nu sunt cunoscuți 
pentru prozelitismul lor, nu trebuie să uităm că regele 
Solomon a convertit-o pe regina din Shaba la credința 
iudaică, creând astfel o întreagă cultură a evreilor negri 
etiopieni. În plus, evreii refuză de regulă căsătoriile inter- 
confesiuni, cu excepţia cazului în care partenerul sau 
partenera acceptă convertirea la iudaism. Aşa se explică de 
ce există atâția evrei blonzi şi cu ochi albaştri, proveniţi din 
Europa centrală şi de nord. O asemenea convertire în masă 
s-a produs lent, dar sistematic, şi în partea centrală şi de 
vest a Chinei, acum mai bine de o mie de ani. 

La sfârşitul Evului Mediu, se crede că existau milioane de 
evrei chinezi, care controlau majoritatea comerțului în 
regiune. Această realitate istorică a fost păstrată în secret de- 
a lungul secolelor. Chiar şi astăzi, israelienii îi ajută frecvent 
pe chinezi cu tehnologie şi cu sfaturi. 

În schimb, chinezii le-au promis ajutor în invazia 
planificată pentru viitorul apropiat asupra țărilor musulmane 
fundamentaliste. Intenţia lor este să atace din est, în timp ce 
israelienii vor ataca dinspre vest. Dacă sute de milioane de 
chinezi vor ataca Iranul şi Irakul, este puţin probabil că vor 
întâmpina vreo rezistenţă. Israelienii ar putea anihila la fel de 
uşor Siria, lordania şi statele din Golf, cu ajutorul armelor lor 
nucleare. Dispun de asemenea de arme sonice şi cu laser, pe 
care le-au primit de la siriusieni. Fundamentaliştii 
musulmani reprezintă singura forță de rezistență care s-ar 
opune deschis invaziei draconiene la sosirea acestora. De 


aceea, draconienii îşi doresc eliminarea lor anticipată, pentru 
a-şi asigura o tranziție a puterii cât mai lină. 

Un alt interes comun al chinezilor şi al israelienilor este 
menținerea disensiunilor dintre India şi Pakistan, pentru ca 
nici una din cele două țări să nu devină prea puternică în 
regiune. Aşa se explică inclusiv revolta cecenilor împotriva 
fostei Uniuni Sovietice. Toate aceste revolte nu sunt altceva 
decât diversiuni inteligente puse la cale pentru a slăbi 
armatele respectivelor țări, astfel încât la momentul potrivit 
nimeni să nu fie capabil să ajute țările musulmane atacate. 

Am primit de asemenea informații legate de viitorul 
negrilor din Africa şi al descendenților acestora. Rasa neagră 
a fost creată cu mai mulți eoni în urmă de un grup de 
extratereştri care aveau nevoie de sclavi pentru a munci în 
minele din Africa şi din Asia. Aşa se explică folosirea negrilor 
ca sclavi de diferite națiuni ale pământului, întrucât aceştia 
au programat genetic un statut inferior. Celelalte rase au la 
rândul lor amintiri genetice care le determină să îi considere 
sclavi. Această stare de lucruri trebuie însă să se schimbe, 
căci rasa neagră a evoluat de-a lungul timpului, trecând pe 
un nivel superior de conştiinţă. De altfel, la ora actuală există 
o întreagă planetă pregătită exclusiv pentru ea, pentru a se 
evita astfel interferențele în evoluția lor ulterioară. Lideri 
precum Louis Farrakhan sau Jesse Jackson au rolul de a 
pregăti subconştientul colectiv al negrilor, învățându-i că 
sunt diferiți şi că trebuie să rămână separați de restul 
societăţii. Personal, nu concep ideea de separație, dar nu pot 
să nu recunosc cât de abuziv a fost tratată în trecut această 
rasă. De aceea, nu exclud ca negrii să întâmpine cu 
entuziasm şansa de a-şi crea o civilizație proprie, în care să 
aibă parte de toată frumusețea, abundența şi naturalețea 
care le-au lipsit până acum. 

Am mai aflat că, la origini, pe pământ au existat 
douăsprezece rase extraterestre primordiale, care s-au înțeles 
între ele să însămânțeze viața umană pe această planetă cu 


ajutorul manipulărilor genetice, ca parte a unui mare 
experiment. 

Scopul lor era să stabilească dacă toate principalele 
frecvenţe care există în galaxie pot trăi armonios împreună, 
sau vor avea tendința să se distrugă reciproc. 

Cele douăsprezece rase de extratereştri şi-au supravegheat 
atent creaţiile de-a lungul mileniilor. Unele şi-au pierdut 
interesul, în timp ce altele şi-au modificat fundamental ideile 
originale. Oricum, fiecare dintre ele are la ora actuală 
interesul de a-şi ajuta rasele umane corespondente înainte de 
sosirea forțelor invadatoare pe pământ, care îi vor afecta pe 
toți deopotrivă. Rezultatul invaziei nu poate fi încă prevăzut. 

Multe din aceste rase primordiale păstrează încă baze în 
sistemul nostru solar, pentru a supraveghea pământul. Baza 
siriusiană de pe Marte există de mii de ani. Amfibienii au 
baze pe Neptun şi pe Titan, una din lunile lui Saturn. 
Draconienii, respectiv reptilienii care se pregătesc să ne 
atace, au baze pe Venus, dar şi în interiorul pământului. 
Pleiadienii au o bază pe o lună a lui Jupiter. Alții îşi mențin 
platforme sau staţii orbitale în jurul pământului şi al altor 
planete din sistemul nostru solar. Mulţi dintre ei nu doresc 
(încă) să fie descoperiți. 

Pe la începutul anilor 90, am fost contactat de un om din 
Los Angeles în numele Marinei Popovici, cosmonauta 
sovietică, care tocmai făcea un turneu de conferințe în ţara 
noastră. În secret, ea investiga dispariția unei nave sovietice 
plecată în misiune de recunoaştere pe Marte. În timp ce se 
apropia de Phobos, una din lunile marţiene, din spatele 
acesteia a apărut o navă străină, cu o formă ciudată, care a 
emis un fel de undă către nava sovietică, de care nu se mai 
ştia nimic de atunci. 

Doamna Popovici cunoştea istoria familiei mele în Rusia 
(vă reamintesc că unchiul meu dinspre bunic a fost primul 
preşedinte al Uniunii Sovietice) şi ştia de trecutul şi de 
pregătirea mea. De aceea, era interesată să afle ce ştiam de 


dispariția navei sovietice. 

După mai multe tentative de a discuta cu mine la telefon, 
Marina a fost trimisă brusc înapoi la Moscova. Din câte ştiu, 
nu s-a mai întors niciodată în SUA. Nu am avut niciodată 
şansa să-i spun că nava sovietică fusese distrusă de una 
siriusiană, cu aprobarea guvernului american şi a celui 
israelian! Se pare că aceşti lideri nu doreau ca lumea să afle 
de monumentele care există pe Marte, sau că americanii 
lucrează deja în bazele subterane de pe această planetă, 
încercând să activeze tehnologia extraterestră. Ruşii lucrează 
cu ființele din Tau Ceti, care au creat rasele slave. Deşi în 
teorie atât siriusienii, cât şi ruşii, cei din Tau Ceti, israelienii 
şi americanii lucrează împreună împotriva Confederaţiei 
Orion şi a Imperiului Draco, fiecare are propria sa agendă 
politică, ascunzând informaţii de aliații lor. Americanii şi 
israelienii doresc controlul suprem, pentru a putea domina în 
final întreaga lume. 

Premisa lor este simplă: guvernul care va deține în final 
cele mai multe informații şi tehnologia cea mai înaltă va 
învinge. 

Cât timp a stat în SUA, Marina Popovici a apărut la multe 
spectacole de televiziune, explicând că guvernul rus ştie de 
existența OZN-urilor şi a extratereştrilor. 

Din păcate, agenda ei nu s-a potrivit deloc cu cea a 
guvernului american, care doreşte să ascundă aceste 
informații prin dezinformare. De aceea, a fost obstrucționată 
discret, iar în final silită să se întoarcă acasă. Despre aceste 
subiecte sensibile nu au voie să vorbească decât oamenii 
autorizați de guvernul SUA, dar mai ales de cei care 
controlează acest guvern din culise. Ceilalți oameni nu pot 
decât să repete ceea ce li se spune. Un asemenea om a fost 
Carl Sagan. Tot în această categorie intră şi anumiţi 
producători celebri de la Hollywood, care scriu scenarii 
politice şi de science-fiction pentru filmele lor. 


Capitolul douăzeci 
Noi capacităţi 


Antrenamentul meu personal, care mi-a amplificat 
capacitatea de a vedea aurele şi de a citi gândurile, a început 
încă de pe vremea când eram copil. După prima mea întâlnire 
cu un extraterestru, mi-am dat seama că am dobândit o 
„cunoaştere”. 

Puteam citi literalmente gândurile oamenilor care se aflau 
lângă mine doar privindu-i. 

La vremea respectivă, nu-mi dădeam seama că acest lucru 
era ciudat; eram convins că toată lumea face acelaşi lucru. 
Când le-am povestit mamei şi bunicii mele, acestea au crezut 
că fabulez. De aceea, am renunțat imediat să mai pomenesc 
de acest subiect şi nu m-am mai folosit de acea putere. 

Cu fiecare nouă întâlnire cu extratereştrii, capacităţile 
mele se amplificau din ce în ce mai mult. La vârsta de zece 
ani, puteam privi aura oamenilor, dându-mi seama ce anume 
funcționează greşit în corpul lor. Puteam privi chiar şi în 
propriul meu corp, corectând şi vindecând orice durere sau 
boală. Am dobândit această cunoaştere în mod natural, ca şi 
cum mi-ar fi fost pre-programată. Altfel spus, era rezultatul 
activării succesive a anumitor secvențe de ADN din corpul 
meu, care corespunde unei treziri parțiale a energiei 
fundamentale kundalini, proces prin care toată lumea trece, 
într-un grad mai mare sau mai mic. Codurile ADN nu sunt 
altceva decât nişte instrucţiuni care îi spun corpului ce 


trebuie să facă sau să devină. Unele devin operative încă de 
la naştere. Acestea ne fac să avem ochi albaştri, două mâini 
şi două picioare, etc. Altele nu se activează decât mai târziu 
în viață, cum ar fi: anumite stări de boală, talentul de a cânta 
la un instrument sau din voce, etc. De-a lungul coloanei 
vertebrale există o serie de centri nervoşi, numiți ganglioni, 
cărora le corespund nişte centri energetici numiți chakra-e, 
cuvânt care înseamnă „roată” în sanscrită. Ei se succed de-a 
lungul coloanei vertebrale, care este curbată şi are forma 
unui „S” sau a unui şarpe. În limba sanscrită, kundalini 
înseamnă chiar „şarpe”. 

Activarea acestei energii se referă la deschiderea tuturor 
chakra-elor situate de-a lungul coloanei. Această trezire 
activează la rândul ei toate secvențele de ADN din corp. Dacă 
energia este trezită prematur, ea poate conduce la nebunie, 
boală şi chiar la moarte. 


Îmi amintesc că în timpul răpirilor mele de către 
extratereştri, aceştia mi-au vorbit despre diferite subiecte, 
inclusiv despre viitorul umanităţii. Mi-au fost predate de 
asemenea tehnici de control al minţii şi de vindecare. Aceste 
îndoctrinări nu se făceau verbal. De regulă, eram un grup de 
oameni care stăteam pe o bancă curbată într-una din navele 
lor. În spatele nostru se afla un aparat mare, dotat cu ecran, 
prin care se făcea transferul informațiilor în minţile noastre. 
Nu îmi aminteam niciodată informaţiile exacte până când nu 
aveam nevoie de ele. În asemenea momente, ele îmi apăreau 
în partea frontală a minții mele. Era suficient un cuvânt, o 
imagine, un miros, o culoare sau un eveniment pentru a 
declanşa activarea informațiilor, după care puteam avea 
acces oricând doream la ele. Este ca şi cum ai găsi subit un 
cont bancar secret despre care nu ştiai că îl ai. De îndată ce 
descoperi numărul contului, poți face retrageri de numerar 
oricând doreşti. 

Când am devenit adolescent, procesul de învățare a luat o 


turnură nouă. În afara  îndoctrinării practicate de 
extratereştri, „visam” uneori că mă aflu într-o şcoală, dar nu 
de felul celor de pe pământ. Era un fel de „academie în 
hiperspaţiu”. Nu eram niciodată singur, ci participam la 
cursuri împreună cu alți oameni. Eram instruiți în tot felul 
de domenii, de la vindecare la schimbările planetare şi ale 
universului sau vechea istorie a pământului şi a galaxiei. 
Instructorii ne testau scanându-ne mințile, pentru a vedea 
dacă informațiile au fost asimilate. De cele mai multe ori erau 
buni şi blânzi, dar atunci când doreau puteau fi foarte severi 
şi înspăimântători. În cea mai mare parte, erau fiinţe 
angelice; unii nici nu aveau o înfăţişare fizică, apărând doar 
ca nişte sfere de lumină. Existau şi câţiva profesori care 
arătau exact ca extratereştrii. O mică parte dintre ei aveau 
chipuri umane. Aceştia erau suflete ale unor oameni decedați 
care îşi făceau datoria pentru a avansa mai sus pe scara 
nivelului de conştiinţă. Erau evaluați şi primeau note de la 
fiinţele angelice, la fel cum făceau ei cu studenţii lor. În cazul 
meu, acest proces de învățare a durat circa 20 de ani. 

Spre deosebire de această etapă din viața mea, sarcinile pe 
care le aveam de îndeplinit pentru guvern nu erau deloc 
plăcute. Multe dintre ele aveau chiar efecte negative asupra 
corpului meu. La Montauk, o mare parte din antrenamentul 
la care am fost supus avea la bază metoda condiţionării prin 
reacții adverse. Aceasta consta în primirea unor pedepse 
corporale sau mentale pentru fiecare răspuns greşit. 

„Educaţia” noastră (a băieților de la Montauk) se făcea 
într-o cameră friguroasă şi goală, în care eram ţinuţi în pielea 
goală şi bătuți fără milă de un torționar. Dacă cineva crâcnea 
în timpul unei şedinţe, instructorii îi prindeau organele 
genitale cu mâna şi le strângeau foarte tare. În plus, ne 
înțepau cu instrumente ascuţite şi ne aplicau şocuri 
electrice. Scopul era să învăţăm astfel să răspundem la un 
interogatoriu şi să ne ascundem în timpul unei misiuni. Din 
când în când, ni se spunea cine suntem şi ce rol vom avea 


după ce vom fi reintegrați în familiile noastre. Am aflat astfel 
că SUA nu erau decât o fațadă a adevăratei puteri de pe 
pământ şi că trebuia să manifestăm o supunere 
necondiționată față de această putere reală din spatele 
guvernului. Erau zile în care lecţiile ni se predau în întregime 
într-o altă limbă, precum germana, rusa sau ebraica. 
Personal, înțelegeam cu uşurinţă aceste limbi, dar nu eram 
sigur dacă şi ceilalți înțeleg ceva. Acestea erau zilele bune... 

Lecţiile cele mai brutale constau în legarea noastră de 
nişte mese şi injectarea cu nişte substanţe care ne modificau 
starea de conştiinţă. Când mă aflam într-o asemenea stare, la 
tâmple şi la organele genitale mi se ataşa un aparat. Acesta 
scotea un fel de bâzâit, însoţit de o vibrație pe care o simțeam 
în întregul corp. De regulă, era o senzaţie dureroasă, care mă 
speria şi mă făcea să-mi fie greață. De-abia aşteptam ca 
aceste şedinţe să se termine. La ora actuală, bănuiesc că în 
acest fel îmi inoculau în corp informaţii codificate, la fel cum 
au procedat extratereştrii cu mintea mea. 

Foloseau metode bazate pe aceeaşi tehnologie a lui 
Wilhelm Reich (la fel ca cea pe care mi-a aplicat-o Preston), 
prin care introduceau sau anulau anumite informaţii. În 
acest fel, se asigurau că nici un interogatoriu nu ar fi putut 
scoate la iveală informaţiile ascunse în corpul subiectului 
dacă nu ar fi avut la dispoziție un aparat similar de 
modificare a stării sale de conştiinţă şi de activare a 
secvenţelor celulare corespunzătoare. Stocarea sau scoaterea 
informaţiilor prin această metodă era un proces extrem de 
delicat, căci activarea unei secvențe greşite putea ucide 
persoana sau o putea face să înnebunească. 

Tot la Montauk, am fost învățat să alimentez cu energie şi 
cu informații un medium aflat pe un scaun şi conectat la 
diferite computere de control al minţii. Eram legat la rândul 
meu de un scaun şi ascultam instrucțiunile în căşti. După ce 
mă conectam telepatic şi energetic cu mediumul, continuam 
să primesc instrucţiunile, dar numai pe cale mentală. Îi 


transferam energie direct din mintea şi din corpul meu, 
pentru a-i amplifica astfel la maxim puterea în timpul 
experimentului. În schimb, computerele îmi dinamizau 
propriile mele capacități, permițându-mi să călătoresc în 
planul astral sau în hiperspaţiu. În timp, am învăţat să fac 
acest lucru şi fără ajutorul computerului sau al altor 
influențe străine. Când cei care mă monitorizau au descoperit 
acest lucru, au început să mă supravegheze şi mai 
îndeaproape. Ştiau că am un temperament puternic şi că mă 
folosesc uneori de puterile mele pentru a le da peste cap 
experimentele. 

Pentru a mă împiedica să mai fac astfel de lucruri, mi-au 
dat sarcina de a-i pregăti pe copiii începători. Intenţia lor era 
să mă determine să îmi folosesc capacitățile împotriva unor 
oameni aleşi de ei, nu împotriva lor. Sarcina era ingrată, dar 
înclin să cred că mi-a oferit o oarecare plăcere sadică, căci 
ceva din Johannes von Gruber continua să existe în mine. 
Eram foarte strict cu copiii care îmi fuseseră dați în grijă. Am 
început cu grupe de băieți cu vârste între 4 şi 10 ani, dar am 
avansat rapid la grupe de adolescenți şi tineri cu vârste de 
până la 25 de ani. Rareori mi-a fost dat să văd oameni cu 
vârste mai mari de 25 de ani. Se considera că dincolo de 
această vârstă, tiparele mentale devin prea rigide, iar 
spargerea lor ar putea ucide rapid victima. De altfel, marea 
majoritatea a băieților de care vorbesc au murit sau au 
înnebunit ei înşişi. Cei mai puternici dintre ei au fost trimişi 
ca sclavi pentru cenuşii, în alte lumi. Uneori, trupurile lor 
erau folosite în experimente legate de călătoriile în timp, 
pentru a alinia frecvențele între diferitele câmpuri temporale. 
Pierderea unui trup în hiperspaţiu nu era considerată de 
nimeni ceva deosebit. 

Am primit de asemenea numeroase cărți şi broşuri cu 
tehnici de vindecare şi de control al minţii. În continuare, mi 
s-au dat diferite exerciţii, pentru a-mi testa astfel capacitatea 
practică. Am obținut cele mai bune rezultate la testele de 


modificare a culorilor aurice. Din cauza acestor abuzuri, 
vederea şi auzul mi-au fost afectate pentru totdeauna. În loc 
să privească şi să asculte la fel ca în cazul celorlalți oameni, 
creierul meu s-a obişnuit să culeagă îndeosebi informații din 
câmpurile energetice. De pildă, în loc să privesc corpul fizic al 
persoanei aflate în fața mea, eu primesc în primul rând 
informaţii legate de tiparele sale mentale şi de secvențele 
ADN. Aparatele electromagnetice de tipul telefoanelor, 
computerelor şi televizoarelor amplifică aceste câmpuri 
energetice, permițându-mi să îi „citesc” şi mai uşor pe 
oameni. 

Fluxurile energetice masive care au trecut prin corpul meu 
la o vârstă încă fragedă mi-au afectat definitiv sistemul 
nervos, făcându-mă iritabil şi greu de suportat. Sistemul meu 
digestiv s-a deteriorat. Am ulcerațţii de-a lungul întregului 
tract stomacal şi intestinal, care îmi provoacă hemoragii 
interne şi o stare aproape continuă de slăbiciune. Am de 
asemenea dureri abdominale severe şi migrene îngrozitoare. 
Nu pare deloc o imagine plăcută, ceea ce nu mă împiedică să 
pun un diagnostic asupra altei persoane aflată în partea 
opusă a globului sau să simt un cutremur care se petrece la 
câteva mii de kilometri depărtare. În plus, pot comunica cu 
ființe aflate în alte dimensiuni sau galaxii. Fiecare capacitate 
extrasenzorială de care dispun a avut însă prețul ei. 

Mai trebuie să precizez că femeia din New England (care 
m-a deprogramat timp de câţiva ani) mi-a activat şi 
capacitatea înnăscută de a citi şi de a înțelege arhetipurile 
mentale. Măcar pentru asta îi sunt recunoscător. Apreciez de 
asemenea procedura pe care mi-o aplică Preston, de scoatere 
la lumină a amintirilor îngropate adânc, odată cu care mi s- 
au activat şi o parte din aceste capacități. Mi-ar fi plăcut să 
pot învăța aceste lucruri pe o cale mai uşoară, dar se pare că 
personalitatea sufletului meu a acceptat cândva această cale 
dificilă. Nu aveam de ales decât să acționez aşa cum m-am 
auto-programat sau să mor. De aceea, sunt recunoscător că 


am supraviețuit pentru a-mi spune povestea şi pentru a le fi 
de folos altora prin cunoştinţele mele. 


Capitolul douăzeci şi unu 
Sentința 


În tot acest timp, procesul meu se apropia de sfârşit. Cu o 
întârziere de doi ani, sentința a fost dată la data de 27 
februarie 1992. Avocatul mi-a promis că dacă voi accepta să 
fac o confesiune, voi primi o sentință privativă de libertate de 
patru luni la o tabără de detenție din apropiere, cu condiții 
foarte bune, asemănătoare unui club de țară, din care aş 
putea petrece două luni într-o casă de corecție din New York. 

Cu două săptămâni înainte de data sentinței, am primit 
informații că una din principalele puteri ale lumii intenționa 
să trimită o rachetă nucleară într-o țară micuță din Orientul 
Mijlociu. Având anumite canale în țara respectivă, am 
avertizat guvernul acesteia împotriva atacului iminent. Îmi 
place să cred că am jucat un anumit rol în salvarea 
cetățenilor acelei țări. Din păcate, această acțiune a avut 
repercusiuni tragice asupra libertății mele personale. 

La o săptămână după ce am trimis avertismentul, avocatul 
mi-a spus că data sentinței a fost schimbată şi mi-a cerut să 
scriu o scrisoare de regret pe care să o citesc în fața 
judecătorului. Eram într-o stare de şoc, căci nu mă aşteptam 
ca sentința să fie pronunțată atât de curând. Deşi i-am dat şi 


ultimii mei bani, acest avocat continua să ia şapte piei de pe 
mine. Îmi spunea tot timpul că mă va reprezenta chiar dacă 
aş mărturisi că am comis cele mai atroce crime. Pur şi 
simplu, nu înțelegeam ce doreşte de la mine. Se pare că 
procurorul, care îi era prieten, şi agenţii guvernamentali, 
împreună cu nevastă-mea, îl convinseseră să mă facă să 
plătesc până când nu voi mai rămâne cu nimic, după care 
urma să mă părăsească. Bănuiesc că acest comportament că 
nu este ieşit din comun în profesiunea avocățească. 

Tot el m-a pus să folosesc un contabil care era prieten de- 
al lui. Acesta mi-a rearanjat dosarele astfel încât să nu pot fi 
acuzat de evaziune fiscală. A încercat astfel să justifice toți 
banii luaţi de la compania pentru care am lucrat, inclusiv 
sumele returnate. Din păcate, datorită acestor aranjamente, 
s-a creat o asemenea încurcătură încât nu cred că voi mai 
scăpa vreodată de hărțuiala fiscului. Se pare că intenţia a 
fost de a mă ţine într-o stare continuă de sărăcie, la 
cheremul companiilor de credit şi al agenţiilor de colectare. 
Cei aflați în această situație nu prea îşi pot permite să facă 
probleme guvernului. 

În ziua în care s-a dat sentinţa, la tribunal s-au prezentat 
părinții mei, sora, soţia, Preston şi Duncan. Chiar şi 
antrenorul de fotbal pe care l-am ajutat cândva a fost 
prezent. Întrucât judecătorul avea multe cazuri în acea zi, a 
durat câteva ore până s-a ajuns la dosarul meu. Deşi 
procurorul îmi promisese că va cere clemenţă, a ţinut o 
pledoarie de încheiere în care nu a pronunțat nici un cuvânt 
în favoarea mea. 

În cele din urmă, am fost condamnat la 33 de luni de 
detenție într-o închisoare federală şi mi s-a cerut să mă 
prezint în termen de 30 de zile. Judecătorul mi-a spus că nu 
crede în vinovăția mea şi că mi-a dat sentința cea mai blândă 
pe care o permitea legea. A adăugat că are mâinile legate şi 
că ar trebui să fac apel. Slavă cerului că sala era plină cu 
martori, căci cuvintele sale au dispărut ulterior în mod 


misterios din procesul verbal! 

Nu-mi venea să cred că voi putea supraviețui o perioadă 
atât de lungă în închisoare. În mod evident, avocatul mă 
mințise. De altfel, am aflat mai târziu că mi-a ascuns în mod 
intenționat anumite informaţii pe care le cunoştea. Spre 
exemplu, am fost condamnat sub incidența unei legi noi, 
aprobată în anul 1987, în care se preciza clar că perioada de 
încarcerare nu poate fi mai mică de 85% din pedeapsa 
acordată. 

Înainte de anul 1987, legea preciza că perioada de 
încarcerare poate fi redusă la 33,3% din pedeapsă. Avocatul 
m-a informat în mod greşit că voi fi liber în 11 luni. În 
realitate, am fost nevoit să stau aproape 23 de luni în 
închisoare, plus încă şase într-o casă de corecție. 

Cu o săptămână înainte de ziua în care trebuia să mă 
predau, i-am sunat pe şerifii federali pentru a afla unde voi fi 
dus. Am fost şocat să aflu că urma să fiu trimis la Ashland, 
Kentucky! Nu am auzit în viața mea de acest loc. De altfel, 
era situat în afara regiunii federale la care eram arondat, şi, 
oricum, este împotriva legii să trimiți un deținut la o distanță 
mai mare de 500 de mile de casă, cu excepţia cazului în care 
viața sa este pusă în pericol sau în care reprezintă o 
ameninţare pentru comunitatea locală. În mod evident, 
cineva dorea să mă pedepsească inclusiv emoțional, 
trimițându-mă cât mai departe de familia mea. Mi-am dat 
seama că îmi va fi greu să îmi mai văd copiii în timpul 
perioadei de detenţie. În acel moment, aş fi preferat mai 
degrabă să fiu executat. Îi uram în egală măsură atât pe 
guvernanți cât şi pe avocatul meu. Deşi mi-a fost foarte 
dificil, între timp i-am iertat, ştiind că prin acţiunile lor, au 
ales o cale care se va dovedi foarte dificilă pentru ei. 

Mi-am rezervat un bilet de avion fără retur pentru o 
dimineață de vineri. 

Trebuia să mă prezint la închisoare la ora 2:00 după- 
amiaza. În caz contrar, aş fi fost considerat un fugar. 


Programul era următorul: trebuia să zbor mai întâi de la 
Islip, New York, până la Pittsburgh, Pennsylvania, apoi să mă 
transfer într-un avion către Huntington, West Virginia, de 
unde trebuia să iau un taxi către Kentucky. Nu uitaţi că 
acceptasem să mă predau singur. Niciodată nu am fost 
însoțit de paznici sau de forțe de ordine; nici chiar când m-au 
transferat la o altă închisoare, sau când am fost mutat în 
casa de corecție. 

Mi-am petrecut ultimele 30 de zile de închisoare închis în 
casă. Am stat aproape de copii, am mâncat felurile mele 
preferate de mâncare şi am băut multă votcă. În zilele în care 
mă simțeam deosebit de deprimat, acceptam vizitele mamei 
sau ale lui Duncan, care veneau să îmi ridice moralul. De 
cele mai multe ori, preferam însă să fiu lăsat în pace şi să mă 
scufund într-o stare de beţie. În ultimul an făcusem chiar şi 
şedinţe de terapie, dar psihiatrul meu era mai interesat de 
poveştile mele despre răpiri din timpul stărilor de hipnoză, 
decât de starea mea psihică propriu-zisă. 

În cea mai mare parte a timpului, după ce băieţii plecau la 
şcoală şi Michele la slujbă, mă retrăgeam la subsol şi 
plângeam până când nu mai eram capabil să produc vreo 
lacrimă. Între timp, continuam să lucrez zilnic la telefon cu 
prietena mea din New England, care mă deprograma. Mi-a 
adus multă alinare, dar şi-a exercitat excesiv de puternic 
capacitatea de control asupra mea. Mai târziu, aveam să aflu 
că a avut anumite motive, nu tocmai dezinteresate. Facturile 
telefonice îi erau plătite de un fost preşedinte al companiei 
Sunoco Oil, care locuia în Toronto. Aşa cum am povestit într- 
un capitol anterior, acest om era bolnav de cancer, într-o fază 
terminală. Una din condiţiile deprogramării mele era să 
lucrez cu el pentru vindecare. Era un om bun şi generos, de 
care am să-mi amintesc întotdeauna cu mare plăcere. 

În dimineaţa în care trebuia să plec la închisoare, am 
suferit o cădere nervoasă. Pur şi simplu nu mă puteam da jos 
din pat! Refuzam să mă dau jos din el, căci ştiam că nu mă 


voi mai întoarce vreodată înapoi. Eram sigur că voi muri, 
dacă nu în închisoare, cel puțin în avionul care trebuia să mă 
ducă acolo. Văzând că refuz să plec, nevastă-mea a sunat-o 
imediat pe deprogramatoare şi mi-a dat-o la telefon. 

Aceasta mi-a spus că puteam face lucruri deosebite în 
închisoare, căci acolo se aflau oameni care aveau o nevoie 
disperată de ajutorul meu. A adăugat că aceasta era o 
misiune din partea extratereştrilor cu care lucra, pe care 
trebuia să o duc la bun sfârşit. 

Există o diferență între alien şi extraterestru“ (ET). Un alien 
este o ființă ce trăieşte într-o altă lume fizică. Un ET este o 
ființă care trăieşte într-o stare superioară de existență, la 
limita dintre lumea fizică şi cea angelică. Extratereştrii (ET) 
sunt ființe foarte avansate, care îşi pot asuma forme fizice, 
dacă acest lucru se dovedeşte necesar. 

De pildă, Consiliul Ohalu este alcătuit din ET. Grupul cu 
care lucra deprogramatoarea mea se numea EI, deoarece nu 
şi-au dat un nume şi au preferat această denumire generică 
(Extraterrestrial Inteligences). 

Femeia mi-a mai spus că dacă voi privi pe fereastra 
avionului, EI îmi vor da un semn. Asigurându-mă din nou că 
totul va fi bine, mi-a mai spus că avionul nu se va prăbuşi, 
căci acest lucru nu ar fi corect față de ceilalți pasageri din el. 
Mi-a cerut apoi să vizualizez nişte mâini violet susținând 
avionul în aer. 

Ajuns pe aeroport, am trăit cele mai traumatice momente 
din întreaga mea viață. Nu îmi venea să le dau drumul 
copiilor. I-am îmbrățişat atât de strâns încât aproape că i-am 
sufocat. Privindu-le fețele inocente, lacrimile au început să 
îmi curgă necontrolat pe obraji. Îmi simțeam inima ca de 
plumb. Tristeţea pe care o simțeam era insuportabilă. Pur şi 


SN. Tr. Atât alien cât şi extraterrestrial se traduc în limba română prin „extraterestru”. Nu 
există în limba noastră un cuvânt corespondent pentru fiecare dintre ele. De aceea, pentru 
a păstra distincţia făcută în acest paragraf, am păstrat cuvântul alien în original. În restul 
textului, cuvântul alien este peste tot tradus prin extraterestru. 


simplu, nu-mi venea să urc treptele care duceau la uşa 
avionului. 

Cred că am provocat o adevărată scenă, căci nevastă-mea 
a început să țipe la mine să plec odată. M-am întors încă o 
dată să le văd fețele dragi. 

În timp ce avionul a început să ruleze pe pistă, o parte din 
sufletul meu m-a părăsit şi nu s-a mai întors niciodată în 
acest trup. În acele momente, mi-am imaginat dramatismul 
victimelor din lagărele de concentrare atunci când trebuiau 
să îşi ia rămas bun pentru totdeauna de la cei dragi. Am 
urcat foarte rapid deasupra norilor şi lumina puternică a 
soarelui m-a trezit din nou la realitate. Nu-mi venea să cred 
că mă predam voluntar şi acceptam să intru la închisoare 
pentru ceea ce mi se ceruse să fac pentru guvernul meu. 

Am încercat să uit de toate citind o carte, dar am 
descoperit că nu mă pot concentra. În timp ce priveam pe 
fereastră, m-am întrebat când îmi voi revedea copiii. 

Voi rata atât de multe evenimente din viața lor. Mi se părea 
atât de nedrept! Eu nu am răpit pe nimeni din mijlocul 
familiei sale! Atunci, de ce eram pedepsit în acest fel? 

Apoi mi-am amintit de băieții din Montauk. Câţi dintre 
părinții lor nu i-au mai revăzut niciodată? Poate că era un act 
de justiție divină, deşi nu m-am considerat niciodată vinovat 
de ceea ce s-a întâmplat atunci. La urma urmei, eu însumi 
am fost o victimă. Privind plafonul de nori, am văzut reflexele 
luminii solare. Apoi mi-a sărit în ochi mesajul. Norii 
alcătuiau două litere majuscule: „EI! 

Când am aterizat la Pittsburgh, m-am gândit în mod serios 
să iau o altă cursă şi să fug din țară. Am avut nevoie de 
întreaga mea voință pentru a mă urca în avionul de 
Huntington. Vederea inițialelor pe cer mi-a redat într-o 
oarecare măsură starea de calm interior, dar eram încă într-o 
stare emoțională extrem de intensă. Zborul a fost scurt, după 
care am aterizat în West Virginia. Parcă m-aş fi întors în 
timp. Mă simțeam de parcă aş fi aterizat într-un film despre 


Beverly Hillbillies. Pur şi simplu, nu-mi venea să cred că 
asemenea oameni existau în realitate, şi nu doar ca eroi de 
film. 

Şocul cultural a fost imens. 

Taximetristul m-a dus în Kentucky, dar mai întâi a vrut să 
mă lase la un penitenciar de stat din apropiere. Văzând 
clădirea sumbră, aproape că am făcut un atac de cord. 
Dându-şi seama de greşeală, şoferul a râs. Când am ajuns la 
intrarea în tabăra federală de detenție, mi s-a părut că 
seamănă cu un campus universitar. Am apăsat apoi pe 
sonerie. 


Capitolul douăzeci şi doi 
Închisoarea 


Un paznic morocănos, între două vârste, mi-a dat drumul 
să intru. Era prietenos şi m-a condus într-o cameră în care o 
femeie mi-a făcut inventarul obiectelor personale. Mi-am 
amintit din nou de victimele Holocaustului. De data aceasta, 
mi-am imaginat prizonierii care soseau la Dachau şi la 
Auschwitz, unde erau puşi să se dezbrace şi li se luau 
obiectele personale. Deşi scenariul nu era absolut identic, 
premisele erau asemănătoare. 

Un alt paznic m-a dus într-o cameră din spate, m-a pus să 
mă dezbrac şi mi-a examinat orificiile corpului, după care mi- 
a dat o uniformă verde, de tip militar. Am fost dus apoi într-o 
altă cameră, pentru evaluare psihologică. Se pare că cineva 
de la procuratură a scris pe dosarul meu că eram predispus 
către sinucidere. Când psihologul a intrat în cameră, am 
cedat nervos, fără să mă mai pot controla. Nu puteam vorbi 
şi răspunde la întrebări. Nu mă gândeam decât la felul în 
care arătau fețele copiiilor mei atunci când am urcat în avion. 
Nu credeam că am să-i mai văd vreodată. Singura mea 


alinare era promisiunea neveste-mi că avea să-i aducă în 
vacanța de Paşti, ca să mă viziteze. Nu mai erau până atunci 
decât trei săptămâni. 

După ce am suspinat timp de câteva ore, am fost dus în 
tabăra de detenţie şi prezentat unui alt deținut, care trebuia 
să-mi arate locul. Amabil şi înțelegător, acesta mi-a spus că 
avea o soţie şi o fiică de care îi era teribil de dor. Am intrat în 
dormitor şi i-am cunoscut pe colegii mei de detenţie. S-au 
adunat în jurul meu ca muştele în jurul unui borcan cu 
miere. Aveau un accent puternic sudist, pe care nu reuşeam 
să-l înțeleg decât cu mare greutate. Ei au fost cei care mi-au 
explicat diferența dintre vechea lege şi cea actuală, sub 
incidența căreia am fost condamnat. Auzind că va trebui să- 
mi ispăşesc 85% din pedeapsă, nu 33%, aşa cum îmi spusese 
ticălosul pe care l-am angajat drept avocat, m-am simțit încă 
şi mai devastat, dacă puteţi crede acest lucru. 

Nici unul din aceşti băieți de la țară nu văzuse până atunci 
vreun new-yorkez. 

Întrucât legea interzicea să fiu deportat atât de departe de 
casă, erau convinşi că eram un mafiot. Marea majoritate erau 
închişi pentru trafic de droguri sau pentru alte motive, şi 
aveau pedepse pe termen lung. Ca să fii încarcerat într-o 
închisoare federală, trebuia să mai ai cel puțin zece ani de 
detenție. Unul dintre prizonieri era un fost miner într-o mină 
de cărbuni. A primit şase ani de închisoare pentru că tocmai 
îşi vizita fiul când Brigada Antidrog a făcut un raid în casa 
acestuia. Erau şi câțiva oameni în vârstă care fuseseră 
închişi pentru evaziune fiscală. Nici unul din colegii mei nu 
era violent. Nici unul nu ar fi trebuit despărțit de familia sa. 
Faptele de care se făceau vinovaţi nu ar fi justificat pedepse 
mai mari decât munca pentru comunitate. 

Majoritatea căsniciilor lor aveau să se destrame din cauza 
acestei despărțiri. Mulţi nu-şi vor mai găsi niciodată slujbe 
decente. Pur şi simplu, nu-mi venea să cred ce inimi bune 
aveau şi cât de amabili erau aceşti oameni. De ce cheltuia 


guvernul nostru sume atât de mari de bani din taxele 
contribuabililor pentru a-i ţine închişi? 

Nu-mi propun să descriu în acest capitol tot ce am trăit în 
tabăra de detenție. 

Singurul lucru pe care vreau să-l subliniez este că am 
învățat foarte multe lucruri despre aşa-zisul nostru sistem 
juridic. Am văzut oameni murind din cauza lipsei de îngrijiri 
medicale sau de medicamente. Am văzut cu ochii mei risipa 
care se face pentru a le construi ofițerilor şi paznicilor birouri 
luxoase şi cluburi de recreaţie care semănau cu stațiunile de 
odihnă. Am mâncat din conserve de alimente pe care scria: 

„A nu fi consumate de oameni”. Aceasta nu era justiție; era 
o farsă. Marea majoritate a celor închişi erau vinovați de 
crime minore şi nu ar fi trebuit să stea în închisoare! 

După părerea mea, procurorii lor erau mai vinovaţi decât 
ei. 

Fiind unul din puţinii prizonieri care aveau toți dinţii în 
gură, dentistul închisorii m-a programat de mai multe ori. Nu 
mai văzuse niciodată atât de mulți dinți sănătoşi într-o 
singură gură. Asistenta sa fusese vecină cu Billy Ray Cyrus, 
vestitul cântăreț de muzică country, aşa că am fost nevoit să 
ascult ore întregi poveştile ei despre acesta, cu gura plină de 
pansament dentar. 

Dată fiind educaţia mea, am fost promovat rapid ca 
profesor principal în Programul pentru obţinerea Gradului 
General de Echivalare a Studiilor (GGES), fiind nevoit să îi 
scriu supervizorului meu rapoarte săptămânale. Am devenit 
astfel veriga de legătură între închisoare şi cursurile prin 
corespondență pe care le ţineau colegiile locale. Psihologul 
închisorii mă ruga adeseori să îi consiliez pe prizonierii noi 
care aveau probleme de adaptare. Era convins că dacă eu am 
reuşit să mă adaptez acolo, oricine altcineva putea face 
acelaşi lucru. M-am înscris de asemenea într-un grup 
spiritual, condus de un preot care fusese înainte pilot de 
elicopter şi lucrase pentru John F. Kennedy. Acesta vizita 


închisoarea o dată sau de două ori pe săptămână, pentru a-i 
ajuta pe deținuți. Am scris chiar un articol, care a fost 
publicat de el în revista Gideon. Îi sunt recunoscător acestui 
om pentru sprijinul său şi pentru inspirația pe care mi-a 
transmis-o. 

Dar cea mai mare realizare a mea a fost propunerea de a 
ține un curs în interiorul închisorii, pe care directorul 
departamentului educativ mi-a aprobat-o. Le-am predat 
astfel colegilor mei tehnici de reducere a stresului şi metode 
terapeutice cu ajutorul culorilor. Eram nevoit să predau 
înaintea fiecărei lecţii o copie a cursului pe care urma să-l 
predau supraveghetorului meu, dar mă împrietenisem cu 
acesta. Aceste lecţii au avut un succes uriaş. Practic, 
întreaga tabără de detenţie a învățat să descifreze limbajul 
culorilor, arhetipurile şi tiparele mentale. Am făcut de 
asemenea analize extensive ale viselor. În scurt timp, 
deținuții au început să stea la coadă în fața celulei mele, 
pentru a obţine analize private ale viselor lor. Colegul meu de 
celulă a trebuit să facă rezervări, ba chiar să-i trimită pe 
mulți dintre ei înapoi la celulele lor, ca să pot dormi şi eu 
câteva ore. La curs, i-am învăţat pe deținuți să se vindece 
singuri de toate tipurile de boli, inclusiv de hipertensiune, 
obezitate, diabet, artrită, sau de banala răceală. 

Pe de altă parte, petreceam în fiecare zi ore întregi la 
telefon cu deprogramatoarea mea. Aceasta m-a ajutat enorm, 
îndeosebi în zilele în care eram foarte stresat. Mi-a cerut să 
îmi folosesc capacitățile mentale pentru a vindeca diferiți 
pacienți de cancer, SIDA şi de alte boli grave. Am lucrat 
inclusiv pentru faimosul medium israelian Uri Geller (la 
cererea lui). Îmi făceam fişe detaliate în legătură cu fiecare 
pacient, pentru a-mi da seama care tratament este cel mai 
benefic dintre toate. 

Cea mai mare parte a muncii de cercetare pe care am 
făcut-o s-a desfăşurat în tabăra de detenţie. 

Nopțile, şi uneori chiar în timpul zilei, primeam mesaje de 


la un consiliu numit „Cei Nouă”. Acesta reprezintă nouă 
aspecte diferite ale Minţii lui Dumnezeu, extrem de aplicate, 
proiectate în realitatea fizică cu scopul de a ajuta 
umanitatea. În toată perioada cât am fost închis am primit 
aproape zilnic mesaje de la ei. Astăzi, deşi sunt liber, nu mai 
am aproape nici un contact cu ei. 

Am primit de asemenea mesaje înscrise pe formațiunile 
noroase. Ori de câte ori priveam cerul, vedeam simboluri sau 
arhetipuri venite din hiperspaţiu, de o claritate perfectă. De 
îndată ce le citeam, dispăreau! Pentru a-mi dovedi că nu sunt 
nebun, i-am rugat şi pe ceilalți să-mi spună ce văd. Au rămas 
trăsniți când au văzut aceleaşi mesaje. Dar cel mai tare îi 
uimea faptul că puteam şterge mesajele prin simpla lor 
lectură! 

Preston a încercat să îmi trimită anumite mesaje prin 
poştă, dar nu primeam decât plicurile goale. Toate scrisorile 
erau citite înainte de alții şi toate telefoanele erau 
monitorizate şi înregistrate. Uneori, rosteam la telefon 
amenințări la adresa guvernului, dar nimeni nu m-a băgat în 
seamă. Într-o zi, am provocat chiar un cutremur de mică 
intensitate în Kentucky, căci nu mi-am mai putut controla 
mânia. 

Cel mai tare mă înfuria felul în care administraţia se juca 
cu mințile deținuților. Le promiteau tot felul de lucruri, fără 
să-şi respecte apoi promisiunile, trimiteau oameni în izolare 
fără motive serioase şi făceau raiduri neaşteptate în celule 
pentru a găsi materiale de contrabandă. Şi aşa ne eram greu 
pentru că eram închişi. 

Ce rost avea să ne mai şi tortureze psihic prin asemenea 
metode? 

Un alt lucru care mă înfuria era convingerea că soția mea 
avea o afacere amoroasă cu şeful ei. De îndată ce am plecat 
de acasă, a început să-l invite frecvent la masă. De 
asemenea, făcea deseori excursii cu acesta pe iahtul lui. 
Michele mi-a spus apoi că şeful ei intenţiona să ne cumpere 


casa. A început să bântuie prin baruri şi cluburi de noapte, şi 
mi-a dat de înțeles că nu mai sunt binevenit acasă. Nu mă 
mir că a colaborat cu procurorul pentru a scăpa de mine. Cel 
mai rău a fost faptul că a refuzat să îmi facă vizita promisă, 
împreună cu copiii, în timpul vacanței de Paşti a acestora. 
Am fost devastat. Până la urmă, mi-a făcut totuşi trei vizite la 
Kentucky, cât timp am fost închis, şi mi-a trimis chiar nişte 
bani pentru telefoane şi pentru diferite cumpărături. Oricum, 
bunica mea avea o vorbă, şi s-a dovedit că avea mare 
dreptate: 

„La ce foloseşte o vacă ce dă o găleată de lapte, dacă apoi îi 
dă cu piciorul şi o răstoarnă?” 

Ca să fiu sincer, nu o condamn deloc pentru că nu a mai 
dorit să-şi petreacă restul vieții împreună cu mine. Pur şi 
simplu nu ne înțelegeam, iar capacităţile cu care eram 
înzestrat şi convingerile mele mi-au atras numeroase 
necazuri. Deşi, personal, aş fi fost dispus să continuăm 
relația, de dragul copiilor, aceasta nu mergea. Ceea ce nu 
înseamnă că nu m-a ajutat din când în când. Spre exemplu, 
a reuşit să-mi obțină un transfer într-o altă închisoare, 
situată în Pennsylvania, pe un vârf de munte. Guvernul ar fi 
dorit să mă trimită în zona Marilor Lacuri, căci ştiam deja 
prea multe lucruri. 

Cât timp am stat la închisoare, am învățat foarte multe 
lucruri despre Noua Ordine Mondială. De pildă, am învățat 
că taberele de detenţie reprezentau un model pentru felul în 
care va arăta această lume a viitorului: oamenii vor trăi în 
tabere de muncă silnică, pentru care nu vor primi decât 
hrană şi adăpost. Am aflat de asemenea faptul că marile 
bănci japoneze erau doar o acoperire pentru deturnarea 
banilor americani şi germani, ba chiar şi faptul că existau 
deja oameni clonațţi, unii dintre ei chiar integrați în societate 
pentru a fi testați. 

Un prieten mi-a demonstrat că Serviciul Poştal american 
nu era altceva decât o acoperire pentru o bancă britanică şi 


că trimiterea unei scrisori nu costă în realitate mai mult de 
doi cenți, dacă scrii adevăratul cod legal pe ea. Am aflat, între 
altele, că trupe străine erau deja antrenate în secret în SUA 
în aşteptarea acelui moment în care toate națiunile se vor 
supune Consiliului Naţiunilor Unite, pe care îl vor recunoaşte 
ca unic guvern al pământului. Mi s-a spus că SIDA a fost 
creată într-un laborator american şi că a fost testată în anul 
1967 pe un pacient care nu bănuia nimic, dintr-un spital din 
St. Louis, Missouri. 

Pe scurt, am aflat atât de multe lucruri încât, după ce am 
fost transferat, am fost închis în biroul supraveghetorului şi 
interogat timp de două zile şi două nopți. Mi s-au pus extrem 
de multe întrebări. Pe cine sprijin? Dacă Statele Unite ar fi 
invadate, cu cine aş ţine? Mi-aş folosi vreodată capacităţile 
împotriva Statelor Unite? 

Intenţionez să dezvălui vreodată ce am aflat opiniei 
publice? Susțin invazia extratereştrilor pe această planetă? 

M-au amenințat că dacă voi vorbi vreodată public despre 
această interogare sau despre convingerile mele, guvernul mă 
va declara nebun şi mă va închide pe viaţă. 

Evident, am dat răspunsuri diplomatice la toate aceste 
întrebări! Cert este că ele mi-au cimentat convingerile pe care 
le aveam despre guvernul care ne conduce. Am mai aflat din 
folclorul închisorilor că în munți există deja rebeli înzestrați 
cu vaste arsenale de armament. Nu aşteaptă decât un semn 
pentru a se revolta. Acest semn se simte deja pretutindeni. 


Capitolul douăzeci şi trei 
Eliberarea 


Călătoria în Pennsylvania mi-a reamintit pentru o clipă de 
libertate. Am luat mai multe autobuze care m-au transportat 
din Kentucky în Ohio, apoi în West Virginia şi Pennsylvania. 
Vă reamintesc că nu am fost însoţit nici o clipă de paznici 
sau forțe de ordine şi că aş fi putut scăpa oricând aş fi dorit. 
Nu am făcut-o, căci nu doream să devin un fugar pentru tot 
restul vieţii şi să nu-mi mai pot vedea astfel familia. În timpul 
călătoriilor cu autobuzul, stăteam lângă diferiți cetățeni 
americani şi mă amuzam la gândul reacției pe care ar fi avut- 
o dacă ar fi ştiut că eram transferat dintr-o închisoare în alta. 
Păream la fel de liber ca şi ei, dar eram un prizonier al 
guvernului Statelor Unite. 


Când am ajuns în sfârşit la Minersville, am căutat o cabină 
de telefon pentru a chema un taxi. Nu am văzut nici o 
cabină, aşa că i-am întrebat pe cei de la banca locală dacă 
aveau telefoane publice. Doamnele din spatele ghişeului s-au 
dovedit extrem de amabile şi m-au lăsat să folosesc telefonul 
lor. M-au întrebat dacă eram nou venit în oraşul lor şi le-am 
răspuns afirmativ. Au vrut să ştie dacă am o slujbă; le-am 
răspuns din nou afirmativ. Când m-au întrebat unde merg, 
le-am răspuns senin: „La închisoarea federală din munți”. 
Feţele li s-au golit instantaneu de sânge. La urma urmei, 
erau singure în bancă, alături de un deținut. Le-am putut citi 
cu uşurinţă teama de jaf sau de viol, în timp ce se îndepărtau 
nervos, dar politicos, de mine. De aceea, am adăugat rapid că 
eram profesor şi le predam cursuri deținuților, dar nu le-am 
mai putut recâştiga încrederea. Mi-am luat bagajul şi am 
aşteptat în stradă timp de trei ore venirea singurului taxi din 
oraş. 

Această tabără de detenţie era foarte diferită de cea din 
Kentucky. Părea mai degrabă o bază secretă a guvernului. 
Tabăra din Kentucky era situată în centrul oraşului. Copiii se 
duceau la şcoala de peste drum. Aici, clădirile erau sumbre şi 
înconjurate de pretutindeni de pereţii stâncoşi ai munților. 
Încă de la primul contact mi-am dat seama că paznicii de aici 
erau mai apatici decât colegii lor din Kentucky, şi chiar mai 
stupizi, dacă acest lucru poate fi imaginat. Poate că era vina 
cărbunelui din mină, care le amorțise complet simțurile. 

Dormitoarele erau mai compacte aici, clădirea semănând 
cu un bloc de apartamente. Majoritatea deținuților proveneau 
din nord şi erau neprietenoşi, aroganți şi bogaţi. Mulţi dintre 
ei erau avocaţi, lucru care m-a încântat. Mi se părea că 
acesta este locul pe care îl merită orice avocat. Păcat că erau 
în viață! 

Locul era situat la doar cinci ore de mers cu maşina de 
casa mea. De aceea, Michele a început să mă viziteze mai 
des. Nu făceam însă decât să ne certăm; mi-am dat seama o 


dată în plus că nu puteam face casă comună împreună. Mi- 
am amintit însă din nou de copii, aşa că m-am decis să 
perseverez. 

La fel ca dincolo, am fost rapid numit şef al 
departamentului educativ. Le-am predat deținuților cursuri 
de GGES şi de EDL (engleză ca a doua limbă). Majoritatea 
cursanților erau imigranți ilegali din America Latină. Aveam 
şi câțiva cursanți arabi, chinezi şi europeni. Din când în 
când, treceam de la lecţiile de engleză la adevărurile care se 
ascund în spatele guvernului american. Unii dintre cursanțţii 
mei erau foşti terorişti, aşa că au rămas şocați de ce le-am 
spus. 

Când gărzile se apropiau, reveneam imediat la lecţia 
obişnuită. În mod normal, nu ar fi trebuit să predau cursuri 
fără un paznic sau un supraveghetor de față. Aceştia au 
căpătat însă atâta încredere în mine încât m-au lăsat să îmi 
țin cursurile aşa cum doream. De fapt, supraveghetorul-şef al 
închisorii mă ruga adesea să le predau inclusiv celorlalți 
supraveghetori! Evident, o parte din deținuți a interpretat 
acest lucru ca pe un semn că eram un spion în slujba 
administraţiei. Nu mi-a păsat. Aveam un post bun, şi chiar 
am scris o carte despre metoda de predare a GGES şi EDL, 
pe care guvernul şi-a arogat-o rapid, pretinzând că a fost 
scrisă de experții săi. Aveam printre colegi foşti preşedinţi şi 
vicepreşedinţi ai unor mari corporații. Am aflat foarte multe 
lucruri de la ei, motiv pentru care le sunt recunoscător. 

În închisoarea din Pennsylvania am cunoscut un om care 
avea să devină cel mai bun prieten al meu: Peter Filatov. La 
început nu l-am simpatizat deloc. Părea distant şi arogant, 
dar el a continuat să insiste. Într-o zi, când m-am întors în 
dormitor, am aflat că patul şi lucrurile mele fuseseră mutate 
în celula lui Peter. M-am simțit iritat, dar am stat toată 
noaptea de vorbă şi am descoperit că aveam multe lucruri în 
comun. El era de origine ucraineană, iar eu de origine rusă. 
Ne plăcea la amândoi să facem exerciţii fizice. Ne-am simțit 


amândoi trădați de cei în care avuseserăm încredere. l-am 
relatat povestea mea, convins că mă va crede nebun, dar a 
dat semne că mă înțelege şi mi-a cerut să afle mai multe. De 
aceea, l-am învățat despre tiparele mentale, terapiile prin 
culori şi analiza viselor. În timp, i-am povestit de capacităţile 
mele extrasenzoriale şi a insistat să scriu o carte, pentru a 
împărtăşi şi altor oameni această cunoaştere. La început am 
refuzat, dar Peter ştia să fie foarte convingător. 

Rezultatul acestei colaborări a fost o carte intitulată Vei 
culege ceea ce ai semănat, însoțită de un manual practic, 
Vindecarea minţii. De atunci, Peter a devenit cel mai bun 
prieten al meu. El a fost primul om care a suspectat că 
femeia care mă deprograma nu era complet dezinteresată, 
având anumite interese personale. Mie mi se părea un suflet 
cu adevărat bun, dar Peter şi-a dat seama în ce măsură îmi 
controla viața şi fiecare mişcare pe care o făceam. 

Într-o zi, am primit de la Peter Moon o scrisoare în care 
acesta îmi cerea permisiunea să îmi publice povestea vieții în 
cărțile sale din seria Montauk. Când i-am spus 
deprogramatoarei acest lucru, a avut o explozie de mânie şi 
mi-a dictat imediat o scrisoare pe care m-a pus să i-o trimit 
domnului Moon. De aceea, vă imaginați surpriza pe care am 
trăit-o când un coleg deținut, Craig, a venit în celula mea şi 
m-a rugat să-i dau un autograf. Avea în mână o carte pe care 
i-o trimisese mama sa din Florida. Era prima carte din seria 
Montauk şi avea numele meu trecut la referințe! În scurt 
timp, am devenit o celebritate în rândul deținuților. Toţi erau 
convinşi că eram spion. Nu-şi puteau imagina în nici un fel 
experimentele la care fusesem supus, legate de călătoriile în 
timp şi de manipularea genetică. Craig mi-a spus că maică- 
sa era practicantă a radionicii şi că dorea să stea de vorbă cu 
mine, dar am preferat să nu mă implic. Voi reveni mai târziu 
la această conexiune. 

Gardiana care tria scrisorile venite prin poştă era o femeie 
frumoasă, căreia îi voi spune Jane. Era un fost puşcaş marin 


şi avea un corp care ar fi putut ucide mai rapid decât o 
grenadă. Ne-am împrietenit, aşa că a început să-mi dea poşta 
în particular. Se furişa adesea în sala de gimnastică atunci 
când făceam exerciții şi făcea comentarii la adresa corpului 
meu. Era cea mai drăgălaşă creatură pe care am văzut-o 
vreodată. Îmi plăcea să-mi petrec timpul alături de ea, dar 
am fi putut avea amândoi necazuri serioase dacă s-ar fi aflat. 
De dragul meu, Jane a permis anumitor articole de 
contrabandă să intre în tabără şi mi-a permis să expediez 
anumite lucruri prin poştă fără permisiunea superiorilor mei. 
În final, mi-a mărturisit că singurele scrisori pe care trebuia 
să le citească erau ale mele. A adăugat că mă găsea 
fascinant, iar scrisorile primite de la diferiți oameni i se 
păreau absolut exotice. 

La un moment dat, am lucrat cu un actor pe nume Dack 
Rambo, binecunoscut din serialul de televiziune Dallas. Dack 
contractase SIDA, şi un prieten californian al 
deprogramatoarei mele m-a rugat să lucrez cu el. În scurt 
timp, Dack mi-a devenit nu doar client, ci şi prieten. Era 
ținut sub papuc de maică-sa şi de sora lui, care îi făceau din 
viață un calvar. Din păcate, deşi boala i-a intrat o vreme în 
remisiune, a murit, lucru care m-a întristat teribil. Când 
medicii săi din Los Angeles au insistat să facă radiații şi 
chimioterapie contra sindromului Karposi, l-am avertizat să 
nu accepte acest lucru. Din nefericire, nu m-a ascultat. 
Aceste tratamente i-au slăbit într-o asemenea măsură inima 
încât, la un moment dat, aceasta s-a oprit. Continui să am 
contacte cu Dack în hiperspațţiu, şi din când în când îmi dă 
diferite sfaturi. l-am promis că îi voi împlini visul de a 
deschide cândva un centru de vindecare pentru pacienții care 
suferă de boli terminale. Sper să îmi pot onora în viitor 
această promisiune. 


Şeful soției mele era prieten cu un congresman din Long 
Island. Michele a vorbit cu acesta şi l-a rugat să aranjeze 


transferul meu într-o bază militară din Philadelphia. Folosind 
instrucțiunile ei, i-am scris congresmanului o scrisoare în 
care i-am spus ce doresc de la el, menţionând că avem o 
alimentație neadecvată, un serviciu de asistență medicală 
complet ineficient, şi că guvernul cheltuieşte banii aiurea 
pentru tot felul de proiecte minore, în detrimentul deținuților. 
Imaginaţi-vă surpriza mea când congresmanul i-a transmis 
scrisoarea supraveghetorului meu! De atunci, am început să 
fiu monitorizat foarte atent, ca să nu mai vorbesc de 
mustrările pe care le-am primit din partea administratorului 
închisorii. Acesta mi-a spus că l-am făcut de râs în fața 
Congresului. De teama consecințelor, am informat-o rapid pe 
Michele de situația creată. Congresmanul l-a sunat imediat 
pe supraveghetor, care l-a asigurat că mă aflu într-o deplină 
siguranță. În decurs de câteva săptămâni, am fost transferat 
la baza militară din Philadelphia. Aceasta era situată chiar în 
vecinătatea portului în care fusese ancorat cândva USS 
Eldridge! Într-un fel, cercul s-a închis. 

Perioada pe care am petrecut-o în Philadelphia a fost 
scurtă, de numai patru luni şi jumătate. În acest interval, am 
aflat că guvernul deține stocuri uriaşe de materiale ascunse 
prin toată țara, pentru a fi folosite în caz de urgență 
națională sau globală. Mi s-a spus de asemenea că sub 
şantierul naval şi sub baza militară se afla un imens complex 
de tuneluri şi drumuri, cu o lungime de mai mulți kilometri. 

M-am întrebat dacă nu cumva acestea făceau legătura cu 
tunelurile subterane folosite pentru trenuri de mare viteză, 
precum cele pe care le văzusem şi le folosisem la Montauk. 
Aceste vehicule sunt atât de rapide încât sfidează pur şi 
simplu timpul şi spaţiul. Ele intră într-un hiperspaţiu 
subteran, care le permite să călătorească între California de 
Sud şi Maine în mai puţin de o oră! Aceste tuneluri şi tuburi 
acoperă practic întreaga planetă. Au fost descoperite la 
începutul acestui secol, dar nimeni nu ştie cine le-a 
construit. Extratereştrii le folosesc pentru a călători între 


bazele lor subterane. Reprezintă puncte secrete de intrare în 
Statele Unite, şi guvernul deține o hartă cu toate aceste 
locaţii. Una din aceste rute are ca punct de destinație 
Montauk Point. 


Am continuat să îmi petrec săptămânal câteva ore la 
telefon, vorbind cu deprogramatoarea mea. De pildă, am 
lucrat împreună cu Richard Hoagland şi cu NASA asupra 
unei imagini misterioase emise de cometa numită „Şirag de 
Perle”, care se apropia de Jupiter. Mi s-a spus că imaginea 
semănă cu cea a Cavalerului de Spade din cărțile de joc. 
Imaginaţi-vă surpriza mea când am auzit acest lucru, căci 
aceasta era imaginea pe care a văzut-o bunica mea când era 
doar o fetiță în munții Austriei! Aşa cum am povestit în 
primul capitol, când bunica le-a spus verilor ei să privească 
pe cer, aceştia au căzut ca secerațţi şi au murit. Hoagland era 
extrem de interesat de această poveste, inclusiv de 
capacitatea mea de a înțelege vechile hieroglife şi caractere 
ebraice. Se pare că aceste semne erau de asemenea 
transmise către pământ de pe respectiva cometă, dar nimeni 
nu înțelegea care este mesajul lor. Peste toate, literele erau 
intercalate cu anumite simboluri venite din hiperspațţiu. 
Combinaţiile de numere şi de arhetipuri erau considerate 
indescifrabile de NASA şi de alte agenţii care le studiau. 


Îmi sunam în fiecare zi deprogramatoarea şi îi comunicam 
semnificația ultimului set de transmisiuni. În cea mai mare 
parte, era vorba de instrucțiuni pentru upgradarea ADN-ului 
uman şi a tiparelor mentale actuale. Pe lângă acestea, mai 
erau şi o serie de avertismente legate de extratereştri şi de 
anumite catastrofe care se vor petrece pe pământ. Am înțeles 
că aceste mesaje proveneau de la o civilizație ET avansată, 
similară Consiliului Ohalu cu care comunicam eu. Potrivit 
mesajelor, cometa „Şirag de Perle” era un eveniment creat de 
anumite ființe cu scopul de a transforma planeta Jupiter 


într-un soare, care ar fi trebuit apoi să topească gheața de pe 
lunile lui Jupiter şi ale lui Saturn. În acest fel, s-ar fi creat 
mai multe planete mici, asemănătoare pământului, care ar fi 
putut fi colonizate. Mi s-a dat chiar o listă cu populaţia care 
ar putea locui pe fiecare asemenea lună, odată dezghețată. 

Perioada de încarcerare s-a scurs astfel în totalitate, 
nemairămânându-mi de ispăşit decât cele şase luni pe care 
trebuia să le petrec „într-o frumoasă casă de corecție din 
Bedford-Stuyvesant, cartierul Brooklyn, New York”. Ca de 
obicei, am fost trimis la noul loc de detenție fără să fiu 
însoțit. Mergând pe străzile New York-ului, am avut mare 
grijă să nu mă las atras în vreo confruntare între găştile de 
cartier. Casa de corecție era situată chiar lângă o clădire din 
care se auzeau continuu focuri de armă. Ni s-a spus să nu ne 
apropiem de ferestre în timpul nopții. 

Regimul de detenţie era într-adevăr mult mai uşor aici. 
Ziua mă puteam chiar plimba pe afară, dar noaptea eram 
obligat să dorm în clădirea casei de corecție. În timpul unui 
control de rutină dintr-o noapte, un gardian m-a băgat într-o 
toaletă, sub pretextul unei probe de urină necesară pentru a 
depista eventualele droguri pe care le-aş fi consumat. După 
ce a închis uşa cu cheia, mi-a arătat nişte fotografii ale Zonei 
51, luate dintr-un satelit sovietic, şi mi-a cerut să identific 
clădirile şi căile de acces. A continuat să vină şi după aceea 
în camera mea, de câteva ori pe săptămână, pentru a discuta 
despre OZN-uri şi despre planurile guvernului. Odată, a 
intrat într-o stare necontrolată de emoție, şi chiar a plâns. 
Mi-a spus că subiectul îl sperie şi că era fericit că poate 
discuta cu cineva despre el. După ce am părăsit instituția şi 
m-am întors acasă, m-a sunat şi m-a întrebat dacă poate 
aduce la mine acasă un grup de oameni ca să discutăm 
despre OZN-uri, dar nu a venit niciodată. 

La scurt timp după aceea, deprogramatoarea mi l-a 
prezentat pe autorul cărții Omul care ştia prea multe. Acesta a 
rămas un week-end întreg acasă la mine şi mi-a luat un 


interviu pentru un spectacol special care urma să fie difuzat 
pe HBO. Mi-a cerut chiar notițele personale, pe care mi le-a 
ținut timp de câteva luni. Până la urmă, spectacolul nu s-a 
mai ținut, iar relația mea cu deprogramatoarea s-a deteriorat. 
Începuse să îşi asume informaţiile pe care i le transmiteam, 
spunându-le altor persoane că le introdusese personal în 
mintea mea, pe vremea când mi-a făcut o vizită la închisoare. 
În curând, mi-am dat seama cât de mult mă manipulase. Se 
pare că a încercat chiar să se bage în căsnicia mea. De aceea, 
am început să o sun mult mai rar. La rândul ei, nu m-a mai 
sunat decât atunci când dorea să obțină anumite informații 
referitoare la mesajele pe care le primeam sau pentru a-i 
critica pe Preston şi pe Duncan. Dincolo de aceste amănunte, 
mă bucuram că sunt din nou acasă, alături de copiii mei, şi 
am încercat să fac tot ce puteam pentru a-mi pune căsnicia 
pe roate. 
Nu am reuşit. 


Capitolul douăzeci şi patru 
Viaţa merge mai departe 


Când m-am întors acasă, am constatat că nu prea erau 
multe slujbe disponibile în Long Island. În cele din urmă, am 
acceptat o slujbă prost plătită de instructor într-o instituție 
de tratament a persoanelor retardate mental şi a adulților cu 
handicapuri psihice. Aveam imediat acces la informațiile din 


ADN-ul şi din tiparele lor mentale, şi îmi dădeam seama că 
marea majoritate au fost diagnosticați şi tratați greşit încă 
din copilărie. Acest lucru mi-a creat o stare îngrozitoare de 
stres, căci nu mi se permitea să fac comentarii cu privire la 
pacienți sau la tratamentul care li se acorda. Mi-ar fi plăcut 
să îi pot trata cu ajutorul culorilor, sau să le modific tiparele 
mentale, îmbunătățindu-le astfel starea de sănătate. 

Lucrul în această instituție era mai rău decât detențţia într- 
o închisoare. 

Oamenii trebuiau să raporteze tot ce vedeau. 
Supraveghetorii nu erau cu mult mai vârstnici decât copiii 
mei şi nu aveau nici un fel de experiență în lumea reală. 
Scriau de multe ori rapoarte defavorabile despre angajaţii lor, 
nu pentru că aceştia le-ar fi dat motive, ci pur şi simplu din 
răutate. Trebuia să fii extrem de atent cum te comportai şi ce 
spuneai în fața unui pacient, căci orice putea fi interpretat 
greşit şi considerat un abuz. Această experiență mi-a amintit 
de zilele petrecute la Montauk, când copiii de vârste mici 
erau învățați cum să lucreze cu mediumul principal, Duncan. 
Nici acolo nu exista nimeni care să îi supravegheze pe 
torționari, împiedicându-i să comită toate acele atrocități. 
Poate că o putere superioară m-a plasat în acest loc, cu 
scopul de a învăţa o lecție despre umilinţă şi iertare. 

Pacienţii instituției în care lucram erau oameni 
neajutorați, care depindeau întru totul de cei din jur, chiar şi 
pentru cele mai mici nevoi. Au existat anumite momente în 
viața mea când m-am simțit şi eu la fel. Am înțeles cu 
această ocazie că aşa trebuie să ne privească îngerii şi 
extratereştrii avansați (ET): ca pe nişte retardați şi 
handicapaţi psihici. Oamenii speră tot timpul că puterile 
superioare îi vor ajuta să avanseze şi îi vor trata cu 
compasiune. Pornind de la această imagine, mi-am propus ca 
țel să procedez la fel cu pacienţii din clasa mea. Am inițiat 
chiar un curs avansat pentru pacienții vârstnici sau bolnavi. 
Din fericire, nici unul dintre cursanții mei nu era violent, dar 


pe holurile instituției erau mulți pacienți periculoşi. Chiar 
dacă personalul era instruit cum să se comporte în cazul 
unor izbucniri violente, mulți din cei aflați în preajma 
bolnavilor în criză aveau de suferit. 

Am rămas uimit să constat ce sume uriaşe de bani 
risipeşte aiurea statul pentru a-i îngriji pe aceşti oameni. 
Bănuiesc că scopul oficialităților era să evite cu orice preț o 
nouă situație de genul celei petrecute la Willowbrook. Dacă 
vă mai aduceți aminte, Willowbrook a fost o instituție pentru 
bolnavi mintali din Long Island. Faptele petrecute aici au fost 
expuse public de Geraldo Rivera, la începutul anilor 70. 
Acesta s-a infiltrat în interior ca un angajat oarecare şi a 
filmat cu o cameră ascunsă toate abuzurile făcute de 
angajaţii instituției asupra unor copii şi adulți handicapati. 

Geraldo a devenit astfel faimos şi s-a îmbogățit. 
Perpetuând şi tolerând asemenea abuzuri, statul a creat un 
mediu terapeutic complet neadecvat, în care lucrează oameni 
necalificaţi, care nu fac decât să risipească aiurea banii 
adunați de la contribuabili. Sub fațada oricărei instituții de 
îngrijire a bolnavilor cu handicapuri psiho-mentale se 
ascunde de regulă o afacere cât se poate de rentabilă, 
condusă de indivizi preocupați de cu totul altceva decât de 
sănătatea pacienților lor. Patronii acestor afaceri câştigă 
sume uriaşe de bani, în timp ce îşi plătesc angajații cu sume 
la limita supraviețuirii. 

În tot acest timp, viața mea personală a continuat să se 
destrame. Soţia mea refuza să facă vreun efort cât de mic 
pentru a face căsnicia noastră să meargă. A devenit din ce în 
ce mai ostilă față de mine. De pildă, deşi gătea şi spăla 
pentru ea şi pentru copii, refuza să facă acelaşi lucru şi 
pentru mine. Trebuia să-mi fac curat şi să-mi gătesc singur. 

Privind retrospectiv lucrurile, îmi dau acum seama că 
Michele s-a bucurat de absența mea de acasă în timpul 
anilor de detenție şi că a devenit foarte independentă în 
această perioadă de timp. Singurul lucru de care nu şi-a dat 


seama era că acest independenţă era susținută de şeful ei, 
un avocat bogat, care îi dădea bani în plus pentru ea şi 
pentru copii. De pildă, i-a dat bani pentru o maşină nouă şi 
chiar ne-a cumpărat casa, sub pretextul că o salvează pe 
Michele de riscul de a fi declarată în incapacitate de plată 
(ceea ce ar fi condus oricum la vânzarea casei). Îşi dădeau 
diferite întâlniri şi participau la tot felul de mese private. 
Pretindea că îmi ajută familia, dar nu încerca decât să mă 
dea afară din casa mea şi să câştige afecțiunea copiilor mei 
cumpărându-le daruri. Soţia lui era genul lui Joan Rivers 
sau Barbra Streisand: refuza să vadă realitatea în față. 
Incapabilă să renunțe la statutul ei social şi la stilul de viață 
pe care îl avea, îi permitea bărbatului ei să facă ce vrea. Când 
am încercat să vorbesc cu ea, m-a acuzat că sunt instabil 
psihic şi chiar nebun, folosindu-se de experiențele pe care le- 
am trăit la Montauk. La fel ca în cazul tuturor oamenilor, 
sunt convins că şi aceştia doi vor fi nevoiți mai devreme sau 
mai târziu să facă față unor lecţii dificile, care îi vor sili să se 
privească aşa cum sunt în realitate. 

În tot acest timp, m-am mutat într-un fost garaj, situat în 
partea laterală a casei şi transformat într-o locuință. Am 
refuzat să părăsesc definitiv casa până la definitivarea actelor 
de divorț. În acest fel, soția mea nu mă putea acuza că aş fi 
părăsit-o. 

Am fost întotdeauna fascinat de aparatele cu ajutorul 
cărora am fost programat, iar mai târziu deprogramat de 
către Preston. De aceea, m-am folosit de faptul că am rămas 
singur pentru a studia amănunțit radionica, şi în curând am 
devenit chiar profesor şi consultant de  radionică. 
Instructoare mi-a fost mama amicului meu din închisoare, 
Craig, o doamnă foarte prietenoasă din Florida. 

Caroline m-a instruit la telefon, dar mi-a trimis şi 
numeroase benzi video şi audio. 

Împreună, am creat tipare vibratorii pe frecvența delfinilor, 
asociată cu frecvența vechilor arhetipuri ebraice, urmărind să 


vindecăm astfel structurile mentale cu ajutorul aparaturii 
radionice. La ora actuală, sunt singurele tipare vibratorii de 
acest tip din lume. Pentru cei care nu ştiu ce sunt tiparele 
radionice, acestea reprezintă desene schematice folosite ca 
bază pentru crearea unui concept nou. În radionică, sunt 
folosite ca sursă pentru o transmisiune vibratorie emisă către 
o țintă, cu scopul de a o vindeca sau de a-i schimba tiparele 
mentale. 

Am putut continua astfel experimentele terapeutice 
începute în închisoare. l-am fotografiat pe pacienţii din 
instituția la care lucram, după care am folosit fotografiile 
pentru a face tratament radionic asupra lor (la mine acasă). 
Rezultatele au fost impresionante. Folosindu-mi aparatele, 
am reuşit să ţin întreaga clădire sub control, astfel încât 
nimeni să nu mai fie vreodată rănit. După ce am învăţat să 
recunosc furtuna electrică ce se declanşează în mințile 
epilepticilor în timpul crizelor, am creat o serie de tipare 
radionice pentru a opri crizele de epilepsie. Am inventat chiar 
un fel de pălărie (sau un fel de cască, dacă doriţi) care poate 
fi purtată de epileptici şi care înlătură curenţii electrici în 
exces din creierele lor, prevenind astfel crizele. 

Văzând structurile aurice bizare care îi înconjoară pe 
bolnavii mintali, am învățat cum pot fi schimbate acestea 
pentru a fi transformate în structuri mai funcționale. Această 
tehnică mi-a permis să elimin în numeroase ocazii 
comportamentele agresive. De fapt, am învățat această 
metodă în timpul experimentelor de la Montauk. Unul dintre 
acestea presupunea schimbarea câmpului auric al unei ținte 
de către mediumul care se concentra, pentru a vedea în ce 
măsură se schimbă tiparele mentale ale victimei. 
Experimentatorii doreau să stabilească astfel dacă tiparul 
mental este primul care trebuie să se schimbe pentru 
modificarea aurei, sau invers. În final, experimentul a 
demonstrat că schimbarea câmpului auric echivalează cu 
tratarea unui simptom (nu a cauzei). Adevărata transformare 


se produce numai dacă este schimbat tiparul mental. 
Rezultatele au arătat însă că manipularea culorilor şi a 
simbolurilor din câmpul auric conduce la o schimbare 
temporară a tiparului mental, suficientă pentru a putea 
induce țintei programarea dorită. Schimbările permanente nu 
se produc însă decât dacă se umblă mai întâi la 
transformarea tiparelor mentale. Câmpul auric este apoi 
imediat influențat. 

Într-o zi m-a sunat Caroline pentru a-mi povesti de o 
femeie pe care tocmai o cunoscuse la telefon. Era convinsă că 
această femeie avea multe în comun cu mine şi că vom fi la 
fel ca un frate şi o soră. Femeia era căsătorită şi trăia în 
Oregon, la granița cu Idaho. Locuia aşadar la 4500 de 
kilometri de mine! Ce, Doamne iartă-mă, aş fi avut să-i spun? 
Nu doream însă să o refuz pe Caroline, care a fost atât de 
bună cu mine. De aceea, într-o seară am sunat-o pe 
necunoscută. Din fericire, mi-a răspuns robotul. Am lăsat un 
mesaj scurt pentru Janet Dian şi m-am rugat ca totul să se 
termine aici. Am sunat-o apoi pe Caroline şi i-am spus că i- 
am lăsat un mesaj femeii de care mi-a spus, dar este puțin 
probabil că îmi va întoarce apelul. 

Între timp, am cunoscut un model profesionist feminin la 
unul din cursurile pe care le predam în New Jersey. Când 
această femeie a intrat în clasă, întreaga încăpere s-a 
luminat. Deşi Mia şi Jaime au venit tocmai din 
Massachussets ca să mă vadă, atenția mea era împărțită 
între ele şi această femeie. 


Capitolul douăzeci şi cinci 
Janet 


După ce am petrecut câteva zile alături de acest model, mi- 
am dat seama că nu ar fi o mamă vitregă bună pentru copiii 
mei. Chiar şi aşa, am continuat să mă întâlnesc cu ea, 
fascinat de frumuseţea ei. Între timp, doream să menţin 
contactul cu Mia şi cu Jaime. În sufletul meu se întâmplau 
foarte multe lucruri, din care nu lipseau frustrarea şi 
disperarea datorate faptului că îmi pierdeam familia. Într-o 
noapte, pe când stăteam în pat şi mă gândeam, a sunat 
telefonul. 

Am auzit pentru prima oară vocea lui Janet. Era atât de 
blândă şi de dulce, încât părea o şoaptă. Avea indiscutabil o 
calitate angelică, fără nici cea mai mică urmă de mânie sau 
de ostilitate, aşa cum eram obişnuit să reacționeze femeile. 
Extrem de sfioasă în timpul primei părți a conversațţiei 
noastre, mi-a spus că nu a fost niciodată la New York şi că a 
fost căsătorită cu acelaşi bărbat timp de 22 de ani. După ce 
am schimbat informaţiile de rigoare, prin care ne-am spus 
cine suntem şi cu ce ne ocupăm, am început să discutăm de 
situația în care ne aflăm în prezent. Realitatea nu era deloc 
încurajatoare: eram fiecare căsătorit cu o altă persoană şi ne 
despărțeau 4500 de kilometri. În sinea mea, mă gândeam că 
nu mai am nevoie de o altă prietenă prin telefon. 

Conversaţia a trecut apoi la subiectul implicării mele în 
Proiectul Montauk. 

Mi-a spus că nu a auzit decât vag de acest proiect, dar că 
va face rost de cărțile în care era prezentat şi se va informa 
pentru a afla mai multe. În timp ce îi povesteam experienţele 
de la Montauk, am început să-mi aduc aminte de anumite 
lucruri legate de Janet, deşi nu am cunoscut-o niciodată 
conştient în această viață. Astfel, mi-am adus aminte că am 
fost împreună cu ea într-un alt timp şi într-un alt spațiu, pe 
o altă planetă, în urmă cu circa un mileniu. Am încercat să 
alung această imagine din minte, dar nu am reuşit decât să 
atrag din ce în ce mai multe detalii. Astfel, prin minte mi-a 
trecut imaginea ei părăsindu-şi soțul, mutându-se pe coasta 


estică a SUA şi căsătorindu-se cu mine. Am avut chiar şi un 
copil. Dintr-un motiv sau altul, am simțit nevoia să-i spun 
toate aceste lucruri la telefon. Timp de câteva secunde, la 
celălalt capăt al firului s-a lăsat o tăcere care a părut să 
dureze o eternitate. M-am gândit că iar m-a luat gura pe 
dinainte, stricând din start o prietenie care ar fi putut fi 
minunată. De necrezut însă, Janet s-a dovedit receptivă la 
aceste planuri. Am discutat chiar de o eventuală vizită a ei la 
New York, de îndată ce se întorcea din excursia pe care şi-o 
programase în Peru. 

După ce am închis telefonul, mi-am dat seama că am fost 
deplasat. La urma urmei, era o femeie cu care nu vorbisem 
niciodată până în seara respectivă, căreia i-am spus să îşi 
părăsească soțul şi viața actuală, să renunţe la slujba care o 
satisfăcea şi să traverseze jumătate din continent pentru a se 
mărita cu mine şi pentru a-mi face un copil! Cred că am 
exagerat puţin cu graba. În fond, nu am avut nici măcar 
ocazia de a ne întâlni! 

Eram convins că după ce se va gândi mai bine, va stabili 
că sunt nebun şi nu mă va mai suna niciodată. În mod 
surprinzător, mi-a scris mai multe scrisori, în care mi-a 
relatat că îşi aduce şi ea aminte de trecutul nostru comun. 
Mi-a trimis de asemenea produse vindecătoare pentru a-mi 
calma nervii şi pentru a-mi purifica trupul. Ori de câte ori mă 
suna de la biroul ei din Idaho, ştiam dinainte că este ea. La 
fel, ori de câte ori o sunam eu, îmi răspundea înainte să apuc 
să scot un sunet: „Bună, Stewart”. Nopțile, zburam prin 
hiperspaţiu pentru a mă întâlni cu energia sufletului ei. 
Făceam dragoste cu ea în fiecare noapte în această stare 
energetică, lucru care a contribuit la crearea unei fuziuni cu 
totul speciale a tiparelor noastre mentale. Mă gândeam la ea 
în fiecare secundă. Părinţii şi sora mea îmi spuneau că sunt 
nebun dacă m-am îndrăgostit de o femeie măritată care 
locuieşte la 4500 de kilometri de mine. Vă reamintesc că la 
acea vreme locuiam încă în garajul casei ocupate de soția şi 


copiii mei. Nimeni nu părea să mă ia în serios. Ca de atâtea 
ori până atunci, am început să mă îndoiesc eu însumi de 
sănătatea mea mintală. 

La circa o lună după ce am sunat-o pentru prima oară pe 
Janet, de Ziua Mamei, m-am certat îngrozitor cu nevastă- 
mea. Aceasta a dus băieții în maşină, după care s-a întors în 
casă şi a început să mă lovească în mod repetat cu pumnii în 
cap. 

Ultimul lucru pe care mi-l amintesc a fost un scaun care 
zbura prin aer, îndreptându-se către capul meu, în timp ce 
încercam să dau un telefon la poliție. Când mi-am revenit, 
după două ore şi jumătate, am constatat că în camera mea se 
aflau mai mulți asistenți medicali, care încercau să mă 
readucă la viață. M-au luat în ambulanţă şi m-au dus în 
camera de urgenţă a spitalului, unde mi-au tratat contuzia şi 
rănile din zona gâtului. În sfârşit, mi-a devenit absolut 
evident că nu îmi mai puteam salva căsnicia. 

Între mine şi Michele totul murise de mult timp, dar pur şi 
simplu nu dorisem până atunci să iau din nou lucrurile de la 
capăt cu altcineva. Aceasta era principala teamă care m-a 
făcut atâta timp să încerc să mă împac cu ea. Adevărul este 
că nu ar fi trebuit să mă însor cu această femeie de la bun 
început. 

La scurt timp după acest incident, divorțul s-a finalizat şi 
m-am mutat în casa părinților mei. Cu o noapte înainte de a 
pleca definitiv din casa lui Michele, am mai trăit o ultimă 
experiență stranie. Pe la miezul nopții m-am trezit paralizat şi 
am văzut în camera mea un vârtej de energie neagră. Am 
leşinat aproape instantaneu. Când m-am trezit a doua zi 
dimineaţă, îmi era atât de rău de la stomac încât aproape că 
eram incapabil să mă mişc. Din fericire, ca de obicei, bunul 
meu prieten Peter m-a ajutat şi de această dată. A condus 
aproape 160 de kilometri cu maşina ca să ajungă la mine, m- 
a ajutat să-mi strâng lucrurile şi a dus totul acasă la părinții 
mei. Nu m-aş fi descurcat niciodată fără ajutorul lui. 


În prima noapte petrecută în dormitorul din casa părinţilor 
mei, m-am simțit mai singur şi mai trist ca oricând până 
atunci. Nu-i mai aveam alături pe copii. Tot timpul cât am 
stat la închisoare am rezistat la gândul că voi ieşi şi îmi voi 
relua viața alături de familia mea. Acum ştiam că nu mai 
există nici o speranţă în acest sens. Îmi simţeam inima grea. 
Eram neajutorat şi rătăcit. Am plâns toată noaptea. 

Mi-aş fi dorit să pot vorbi cu Janet, dar aceasta era în 
Peru, şi oricum, avea propriile ei probleme cu soțul ei. După 
ce i-a povestit de mine şi de intenţia ei de a-l părăsi, acesta a 
implorat-o să nu plece. Apoi, i-a chemat pe toți membrii 
familiei şi pe prietenii lor şi le-a spus că Janet este instabilă 
psihic şi că ar trebui internată într-un azil. A uitat să le 
spună însă de câte ori a bătut-o, punându-i în pericol chiar 
viața. 

Janet se temea că soțul ei nu o va lăsa să plece. Deşi s-a 
mutat în casa de oaspeţi, şi-a luat toate armele la el. Mama 
lui Janet a venit din Misouri, încercând să calmeze situația şi 
să îşi protejeze fiica. Până la urmă, Janet a părăsit Oregonul 
doar cu câteva lucruri pe care şi le-a putut împacheta rapid. 
Urma ca mama ei să i le trimită şi pe celelalte. Janet i-a spus 
soțului ei că se va întoarce din călătoria în Peru şi va încerca 
să rezolve lucrurile. Ştia că altfel ar fi împiedicat-o să plece. 
Adevărata ei intenție era însă să vină din Peru direct în 
Misouri, la mama cei, iar apoi să se mute permanent la New 
York, pentru a locui cu mine. Era un mare act de curaj şi de 
credință, dar era mânată înainte de viziunile ei despre viitor 
şi de amintirea celor 22 de ani de abuzuri fizice şi emoționale, 
de care dorea să uite. 

Cât timp am corespondat prin scrisori, ne-am dat seama 
că avem amândoi aceleaşi amintiri dintr-un trecut 
îndepărtat, în care locuiam pe o planetă diferită. La acea 
vreme, eu eram diplomat şi om de ştiinţă, iar Janet era 
profesoară. Deşi eram humanoizi, nu aveam înfățişări 100% 
umane. Alcătuiam un cuplu, dar nu eram căsătoriți, căci pe 


acea planetă nu exista acest ritual. Lumea în care trăiam era 
întunecată şi cenuşie. Temperatura era în permanență 
scăzută, din cauza norilor care acopereau tot timpul cerul. 
Mai târziu, am aflat că acest lucru se datora unui atac masiv 
al unor extratereştri agresivi şi malefici. 

Între două bătălii cu aceştia, am decis să părăsesc planeta 
şi să caut ajutor şi provizii, absolut necesare pentru a susține 
războiul. Intenția mea era să mă întorc înainte de următorul 
atac şi să le fac o ofertă invadatorilor printr-o terță parte 
neutră. 

Janet s-a opus acestei călătorii, temându-se că nava mea 
va fi atacată în spațiu. De aceea, a refuzat să mă însoțească. 
Ne-am spus la revedere pe platforma de lansare a navelor 
cosmice. Afară era întuneric şi frig. După ce i-am atins mâna, 
am intrat în navă, împreună cu alți oameni. Până aici, 
amintirile noastre sunt comune. Din acest punct, ele se 
despart. Janet îşi aminteşte că a privit lansarea navei, care a 
explodat în aer, omorându-i pe toți cei de la bord. Eu îmi 
amintesc doar o lumină galben-portocalie care a învăluit 
întreaga navă, după care s-a făcut beznă. 

Cred că acest incident a stat la baza despărțirii noastre 
fizice în acest univers. 

A trebuit să treacă un mileniu ca să ne putem reîntâlni din 
nou, timp în care am învățat amândoi foarte multe lecţii, care 
ne-au permis să ne regăsim din nou în final. 

Aşa îmi explic inclusiv teama de nu fi abandonată de care 
suferă Janet, dar şi teroarea mea în fața gândului că o 
aeronavă ar putea exploda. În plus, amândoi ne temem că nu 
fim părăsiți de celălalt, oricare ar fi motivul. 

În ziua în care trebuia să sosească Janet, m-am dus ca de 
obicei la lucru, dar eram nervos şi nu mă puteam concentra 
decât cu mare dificultate. Am decis încă de la telefon că dacă 
prima impresie nu va fi una favorabilă, nu ne vom considera 
ataşaţi unul de celălalt şi ne vom vedea fiecare de drum. În 
ceea ce mă priveşte, mă simțeam condus de o forță pe care 


nu o puteam controla. Cu câteva zile în urmă, mi-am găsit 
singurul card de credit pe care îl mai aveam. Am folosit 
întregul credit la care aveam dreptul pentru a cumpăra un 
inel de logodnă. De asemenea, am făcut rezervări la un hotel 
local, pentru a putea petrece ceva timp împreună înainte de a 
le-o prezenta pe Janet părinților mei. 

După ce am ieşit de la slujbă, am cumpărat un buchet de 
flori, m-am dus acasă şi mi-am împachetat câteva lucruri, 
după care m-am îndreptat emoționat către aeroport. Când 
am ajuns acolo, avionul era pe punctul de a ateriza. Ca de 
obicei în stări emoţionale intense, am început să transpir 
abundent, iar mâinile au început să-mi tremure. În timp ce 
mă îndreptam către poarta de intrare cu florile în mână, 
câteva stewardese au făcut comentarii în legătură cu ele. Mi 
se părea că toată lumea se uită la mine. Gâtul mi s-a uscat 
instantaneu, iar pantofii mi se păreau ca de plumb. M-am 
sprijinit de un zid, tremurând transpirat şi deshidratat. M- 
am gândit o clipă să plec. Dacă era urâtă? Sau nebună? 

Avionul s-a oprit şi uşa s-a deschis. Dacă plecam acum, 
nu m-ar fi putut găsi niciodată. Inima îmi bătea atât de tare 
încât eram sigur că trăiesc un atac de cord. 

Pasagerii au început să coboare. Toţi mi se păreau ciudați. 
Poate că una dintre femei era ea şi eu nu-mi dădeam seama. 
Dacă trecuse pe lângă mine, găsindu-mă neatrăgător, sau 
bizar? Aş fi fost distrus. În sfârşit, a apărut o femeie roşcată, 
subțire şi palidă, care ducea nişte bagaje grele. Îi ştiam faţa 
de pe coperta cărților pe care mi le trimisese. 

Era foarte drăgălaşă şi purta o rochiță albă; părea un 
înger. Înainte să-mi dau seama ce fac, picioarele mele s-au 
pus în mişcare. M-am îndreptat spre ea şi i-am înmânat 
florile. În timp ce mi le lua din mână, mi-am dat seama că le 


6 Janet Dian este autoarea celor trei cărţi din seria „In căutarea de sine”, care reprezintă 
un ghid pentru descoperirea Sinelui Suprem. 


strânsesem atât de tare încât muşchii îmi amorțiseră de tot. 
Când am îmbrăţişat-o şi am sărutat-o, s-a topit pur şi simplu 
în brațele mele. S-a aşezat apoi pe un bagaj, ca să-şi revină 
din emoție. Cât despre mine, eram incapabil să rostesc vreun 
cuvânt şi mă simțeam absolut stupid. Orice aş fi spus, mi se 
părea nelalocul lui. Janet era mai înaltă decât arăta în poze 
şi era foarte delicată. După ce i-am luat şi restul de bagaje şi 
am ajuns la maşină, mă simțeam mult mai în largul meu. Mi 
se părea că o cunosc de o viaţă. 

Aceeaşi senzație o avea şi ea. Desigur, pe un nivel 
subconştient, contactul mental şi spiritual dintre noi a fost 
permanent, de la ultima noastră întâlnire, petrecută acum un 
mileniu, şi până astăzi. 

Am petrecut împreună un week-end minunat la hotel. În 
final, le-am prezentat-o părinţilor mei, care au plăcut-o 
instantaneu. Chiar şi copiii mei au simpatizat-o spontan. Pe 
de altă parte, mama mi-a spus că nu înțelege cum putem fi 
atât de apropiați de vreme ce nu ne-am întâlnit niciodată în 
persoană. A continuat spunându-mi că din respect pentru 
copiii mei, Janet nu putea locui acasă la noi la un interval de 
timp atât de scurt după despărțirea mea. Divorțul nu era 
încă finalizat. 

Deşi eram amândoi dezamăgiți, am decis să lăsăm timpul 
să lucreze, până când circumstanțele ne vor fi mai favorabile. 
Janet urma să se întoarcă în Misouri, la mama ei, până când 
vom putea locui permanent împreună. 

După ce ne-am întors la hotel, i-am povestit de 
experiențele mele de la Montauk. Janet s-a folosit de 
capacităţile ei pentru a-mi înlătura un obiect eteric implantat 
în regiunea plexului solar. Instantaneu, am simţit că spiritul 
meu se înalță pe un nivel superior. Nici măcar nu ştiusem de 
existența acelui obiect. Janet mi-a explicat că obiectul mi-a 
fost implantat de deprogramatoarea din Massachussets. Prin 
înlăturarea lui, acea femeie avea să-şi piardă puterea asupra 
mea. Într-adevăr, de atunci nu m-a mai sunat niciodată! A 


început în schimb o campanie negativă împotriva mea, 
spunând tuturor că îi foloseam materialele în nume personal 
şi că îi distorsionam învățătura. Mă întreb în acest caz de ce 
mi-a cerut tot timpul sfatul şi ajutorul, până în ziua în care 
în viața mea a apărut Janet? Bănuiesc că şi-a dat seama că 
Janet mă va ajuta să văd cu claritate adevărul, pentru prima 
dată în viața mea, şi că nu mă va mai putea controla ca până 
atunci. Oricare ar fi motivul, cert este că a dispărut complet 
din viața mea. 

În ziua în care Janet a plecat înapoi în Misouri, am plâns 
ca un copil. 

Incapabil să mă dau jos din pat, mă simţeam distrus, căci 
nu ştiam când o voi putea revedea. Am petrecut următoarele 
două săptămâni vorbind cu ea la telefon şi scriindu-i scrisori 
de dragoste. Mama ei nu era mulțumită de relația noastră, 
dar încerca să se adapteze la situaţie. Într-o dimineaţă 
devreme, Janet m-a sunat şi mi-a spus că şi-a făcut un test 
de sarcină, care i-a indicat faptul că urma să fim părinți. 

Maică-sa pur şi simplu a explodat, nefiind de acord cu 
calea aleasă de fiica ei. I-a spus că trebuie să se întoarcă la 
New York, indiferent ce spun ceilalți. 

Dintre toate locurile din lume, părinții mei s-au decis să-şi 
petreacă vacanța tocmai la Montauk Point. Când s-au întors 
acasă, a trebuit să le spun că a doua zi soseşte Janet. 
Nervos, am solicitat o şedinţă de familie în sufragerie imediat 
ce au intrat pe uşă. Ai mei erau obosiţi şi flămânzi. Soră-mea 
avea un rânjet satisfăcut pe față. O rugasem să le spună ea 
de sosirea lui Janet, dar m-a refuzat şi mi-a spus că nu este 
treaba ei. 

Am început prin a le mulțumi pentru ospitalitate şi pentru 
faptul că m-au acceptat la ei în casă după divorțul meu. 
După o respiraţie profundă, le-am spus că mama lui Janet 
nu mai era de acord cu prezenţa ei în casa sa, aşa că aceasta 
urma să sosească a doua zi. Nu avea unde altundeva să se 
ducă, aşa că va veni la mine. Nu-şi va aduce decât o 


valijoară. Restul lucrurilor îi vor fi trimise de maică-sa. Janet 
spera ca divorțul ei să se finalizeze în două-trei luni. În scurt 
timp, speram să ne putem muta într-o casă a noastră. 
Aşadar, vizita ei în casa părinților mei urma să fie doar 
temporară. 

Mama şi tata mi-au ascultat discursul fără să scoată un 
cuvânt. Când am terminat, mama m-a întrebat calmă: „O, să 
înțeleg că Janet este gravidă?” Am simțit că gura mi se 
deschide de la sine. Nu-mi venea să cred. Am întrebat-o de 
unde ştie acest lucru. Mi-a răspuns că soră-mea i-a spus 
încă de acum o săptămână! De unde putea şti soră-mea aşa 
ceva, când eu însumi nu primisem vestea decât cu o zi în 
urmă? 

Am aflat cu această ocazie că soră-mea primea mesaje 
telepatice de la rudele noastre decedate. Este vestită pentru 
rapiditatea cu care punea în mişcare orice tablă Quija, 
obținând informaţii care se verificau de fiecare dată. 

Am scos un oftat de uşurare. Ca de obicei, părinții mei au 
fost politicoşi şi amabili. Mi-au spus că Janet poate sta oricât 
de mult doreşte, cu condiția ca atunci când copiii mei vin în 
vizită, să dormim în camere separate, pentru a nu se simți 
ofensați sau confuzi în această perioadă dificilă de după 
divorț. Deşi la vremea respectivă nu prea am fost de acord cu 
cererea mamei, între timp am înțeles-o. Chiar şi simplul fapt 
că au acceptat acest aranjament a fost un gest de nobleţe din 
partea părinților mei. 

Am sunat-o imediat pe Janet şi i-am spus că totul este în 
regulă. Îmi era atât de dor de ea încât mă durea inima. Week- 
end-ul pe care l-am petrecut împreună a fost atât de perfect 
încât nu îl voi uita niciodată. Nu trăisem niciodată până 
atunci o dragoste atât de intensă şi de necondiționată. O 
parte din mine refuza chiar să creadă că totul este real. Janet 
era de o bunătate rară şi nu rostea niciodată cuvinte grele. 
Nu am văzut-o niciodată furioasă sau supărată. Avea 
întotdeauna o stare de calm pe care le-o transmitea şi celor 


din jur. Din cauza experiențelor mele trecute, am aşteptat 
multă vreme să se întâmple ceva rău, dar nu s-a întâmplat 
niciodată nimic. Pur şi simplu nu-mi venea să cred că putea 
exista pe lume o ființă care să mă iubească atât de mult şi 
din toată inima. După atâţia ani de abuzuri, manipulări, 
jocuri ale minții şi restricții de toate felurile, mă simțeam de 
parcă m-aş fi trezit dintr-o lungă stare de comă! 


Capitolul douăzeci și şase 
Paradisul regăsit 


Cele două luni pe care urma să le mai petrecem în casa 
părinților mei s-au transformat într-un an. Fostul soț al lui 
Janet era un om dificil şi a refuzat să-i acorde divorțul pe 
care îl merita din plin, după tot ce îi făcuse. În cele din urmă, 
Janet a preferat să accepte nişte condiţii financiare absolut 
dezavantajoase, numai ca să încheie odată acest capitol din 
viața ei. 

Nici sarcina nu a fost uşoară. La şase luni, Janet a intrat 
în durerile unei naşteri premature. După atâtea vizite la 
spital, a fost nevoită să stea zece săptămâni la pat, pentru a 
se odihni. Din fericire, mama şi soră-mea au tratat-o regeşte. 
Am fost întotdeauna binecuvântat cu o familie minunată, 
care m-a sprijinit ori de câte ori am avut nevoie, chiar şi 
atunci când părinții mei considerau că sunt nebun sau 
pripit. 

La început, Janet ar fi vrut să nască asistată de o moaşă 
holistică, fiind complet împotriva medicamentelor. Din 
păcate, naşterea prematură s-a dovedit extrem de dureroasă. 
În final, i-a fost chiar recunoscătoare ginecologului ei, care 
folosea metode tradiționale şi i-a furnizat o cantitate 
impresionantă de medicamente pentru a o ajuta să suporte 
naşterea şi perioada post-natală. 

Canalul lui Janet refuza să se dilate, iar monitorul fetal 
începea să indice probleme. Când Zachary s-a născut în 


sfârşit, la ora 6:05 dimineaţa (cântărind, incredibil, 3,4 
kilograme), în urma unei operaţii de cezariană, medicii au 
constatat că avea cordonul ombilical înfăşurat de două ori în 
jurul gâtului. Fără cezariană, Zachary ar fi fost strangulat. 
Doctorița, o femeie excepţională, a fost foarte atentă şi 
răbdătoare cu Janet. 

La câteva ore de la naştere, Zachary putea fi deja alăptat şi 
îşi ținea capul drept. Era cam devreme pentru aşa ceva, dar 
s-a dovedit rapid că era un suflet bătrân, care nu avea 
intenția să rămână prea multă vreme copil. A acţionat la fel 
ca un adult încă de la bun început. La vârsta de trei luni bea 
apă din pahar (nu cu biberonul), la şapte luni şi jumătate a 
început să meargă, iar la opt luni a scos primul cuvânt. 

Pentru Janet, Zachary reprezintă un dar nesperat. Este o 
mamă înnăscută. 

Chiar şi după multe nopţi nedormite, nu îşi pierde 
niciodată răbdarea cu micuțul. Îi admir enorm tenacitatea, 
calmul, energia şi devoţiunea. Ar putea fi un model pentru 
orice mamă din lume. Încă tot nu înțeleg cum de mă iubeşte 
şi pe mine atât de mult. 

La ora actuală, avem în sfârşit propria locuinţă, ceea ce îmi 
permite să vorbesc mult cu ea despre amintirile şi 
experiențele mele. Este o excelentă ascultătoare, căci nu ia 
tot ce îi spun ad literam, ci îmi pune o sumedenie de 
întrebări, iar atunci când este cazul îşi manifestă îndoiala. 
Janet m-a ajutat astfel să îmi clarific amintirile şi să îmi 
explic anumite circumstanţe care, în caz contrar, ar fi rămas 
ascunse într-o ceață a confuziei. 

Fiind „cealaltă jumătate a mea”, Janet simte la fel ca mine 
şi poate să trezească prin anumite cuvinte-cheie diferite 
segmente ascunse ale memoriei mele. 

Oamenii fac o confuzie între cele două expresii: „cealaltă 
jumătate” şi „suflete surori”. 

Două suflete surori sunt diviziuni ale aceleiaşi scântei 


ieşite din acelaşi Spirit (Suprasuflet”). Deşi separate, cele 
două diviziuni reprezintă aceeaşi entitate. De regulă, două 
suflete surori nu se încarnează în acelaşi timp, decât în 
circumstanțe cu totul excepţionale. „Jumătatea cealaltă” se 
referă exact la ceea ce afirmă această expresie: la energiile 
polar opuse ale aceleiaşi entități. Cele două aspecte se 
încarnează întotdeauna în acelaşi timp, căci au nevoie de 
aceleaşi experienţe. Două „jumătăți” împart aceeaşi minte şi 
au personalități aproape identice. De regulă, ele se 
căsătoresc. 

Una reprezintă emisfera cerebrală dreaptă (masculină), iar 
cealaltă emisfera cerebrală stângă (feminină) ale aceleiaşi 
personalități ieşită dintr-un Suprasuflet. 

Două suflete surori pot fi comparate cu două mlădiţe ieşite 
din aceeaşi rădăcină (sămânță). „Jumătăţile polar opuse” 
apar atunci când una dintre mlădițe se împarte în două, 
crescând din aceeaşi tulpină. Aşa se explică referințele din 
Biblie la Copacul Vieţii şi metaforele lui lisus cu privire la 
proprietarul viei. 

Uneori, calmul şi seninătatea lui Janet aproape că mă scot 
din minți, căci nu sunt obişnuit cu aşa ceva. Trebuie tot 
timpul să mă controlez, căci am fost condiționat să mă aştept 
tot timpul la ceva rău. Janet m-a învățat altceva: că merit 
toate darurile pe care mi le oferă universul şi că Dumnezeu 
îmi dă întotdeauna tot ce am nevoie pentru a evolua. Nu este 
o cunoaştere nouă pentru mine, dar am învăţat în sfârşit 
cum să o transpun în practică. Ea mi-a permis să trăiesc la 
ora actuală într-o casă nouă, să am o maşină nouă şi să mă 
bucur plenar de relația cu copiii mei. Am inclusiv o slujbă 
nouă, la care mă duc cu mare plăcere. Cu puţin timp în 
urmă nu aş fi crezut niciodată că aş mai putea avea o 
asemenea viață. Nu-mi pot compara existența de până acum 


7 Un suprasuflet este „Tatăl/Mama” copiilor săi. El reprezintă maestrul care tutelează 
numeroasele sale subdiviziuni (aflate în diferite realităţi). Totalitatea Suprasufletelor 
alcătuieşte Conştiinţa Christică. 


decât cu un computer puternic, înzestrat cu toate accesoriile 
necesare, dar necuplat la sursa de putere. Acum, am 
descoperit şi sursa de putere. A fost întotdeauna prezentă, 
dar nu am ştiut s-o localizez. 

Decizia mea este să îmi petrec restul vieţii ajutându-i pe 
cei din jur în toate felurile posibile. Mă folosesc de 
capacităţile mele mentale pentru a face lecturi psihice, care 
includ întotdeauna sfaturi pentru sănătate şi analiza 
tiparelor mentale. Îi ajut pe cei care au trăit experienţe 
traumatice de natură neconvenţională şi care nu ştiu să se 
ajute singuri. Printre aceştia se numără supervizori care au 
participat la Proiectul Montauk sau la alte proiecte 
asemănătoare, oameni cărora li s-a activat prematur energia 
kundalini, posedați, răpiți, contactaţi, suferinzi de cancer sau 
de SIDA, deținuți, victime ale abuzului de droguri şi bolnavi 
mintal. 

Dorința mea cea mai mare este să îmi utilizez cunoaşterea 
dobândită prin experienţe atât de dureroase în folosul întregii 
umanităţi. Îi invit pe toţi cititorii acestei cărți să se unească 
cu mine în efortul de a salva umanitatea de pe această 
planetă de la autodistrugere. Viața m-a învăţat că nimic nu 
este imposibil. Proiectul Montauk m-a învățat că mintea are 
puteri creatoare nelimitate. Vă propun să ne unim cu toții 
pentru a construi o lume mai bună, în care să nu mai existe 
decât armonie şi pace. Vă mulțumesc pentru că mi-aţi 
ascultat povestea. 


Postfaţă 
De Peter Moon 


Ceea ce tocmai ați citit este povestea incredibilă a unui 
individ cu totul ieşit din comun. Deşi nu suntem în poziția de 
a judeca adevărul obiectiv al experienţelor personale ale lui 
Stewart, putem trage anumite concluzii evidente. 

Mai întâi de toate, sunt fericit să constat că epoca în care 
trăim şi climatul moral modern ne permite să nu etichetăm 
din start aceste experienţe ca fiind elucubraţiile unui nebun. 
În trecut, aceste informaţii ar fi fost respinse pentru simplul 
motiv că mentalitatea general acceptată nu ar fi putut admite 
niciodată implicaţiile lor. 

O altă concluzie absolut indubitabilă este că Stewart este 
un individ cu o inteligență ieşită din comun, care vorbeşte 
fluent zece limbi străine. Orice om care îl cunoaşte personal 
îşi poate da seama nu numai că are un IQ remarcabil, dar şi 
capacităţile extrasenzoriale pe care le descrie în carte. 

La fel de evident este faptul că s-au făcut numeroase 
încercări de a-i manipula viața pentru a-i folosi talentele 
excepționale în diferite scopuri şi interese. 

Adevărul relativ al istoriilor prezentate în carte este mai 
puţin important ca faptul că a supraviețuit acestor încercări. 


De multe ori, nici chiar el nu înțelege mai mult ca 
dumneavoastră sau ca mine ce anume i s-a întâmplat cu 
exactitate şi cum pot fi suprapuse aceste poveşti cu 
„realitatea obiectivă”. 

Firul roşu care i-a marcat întreaga viaţă a fost 
perseverența forței vieţii, care a reuşit în final să ajungă la 
iubirea de care avea nevoie pentru a se putea elibera din 
capcanele manipulării. Mai presus de orice, povestea vieţii lui 
Stewart este o relatare dramatică a evoluției sale către 
principiul suprem al iubirii. Mai devreme sau mai târziu, 
acesta va fi salvarea fiecăruia dintre noi. Nu există o altă 
cale. De aceea, cel mai bine ar fi să începem de pe acum să 
învăţăm acest principiu. 

Aspectul cel mai remarcabil al lui Stewart este capacitatea 
sa uluitoare de a intra în contact cu energii şi fenomene 
considerate în mod curent drept paranormale sau 
interdimensionale. Deşi aceste fenomene nu sunt 
întotdeauna uşor de tradus în concepte umane, Stewart 
reuşeşte să le transpună într-un cadru ştiinţific, organizat. El 
numeşte acest cadru limbajul hiperspațiului. Prin acest 
concept, se referă la acele simboluri şi arhetipuri 
subconştiente de care depind toate cuvintele, gândurile şi 
acțiunile noastre. Orice om foloseşte în mod curent şi 
continuu acest limbaj al hiperspațţiului, dar puţini o fac la 
nivel conştient. Atât timp cât ne aflăm în starea obişnuită de 
veghe, noi nu folosim decât fragmente din limbajul primordial 
al umanității, cunoscut şi sub denumiri precum „Limba 
Babilonului” sau „Vril”. Stewart are capacitatea unică de a 
recunoaşte acest limbaj şi de a ni-l împărtăşi. Unul din 
țelurile pe care şi le-a propus este să ofere umanității un 
manual care să-i ajute pe oameni să înțeleagă aceste 
simboluri care există în psihicul lor individual, influențându- 
le viața de zi cu zi. Cine reuşeşte să interacționeze astfel cu 
subconştientul său ajunge să îşi elimine obstacolele 
existențiale şi să separe lumina de întuneric. Şi, mai 


important decât toate, aşa-numitele zone gri devin mai puţin 
neclare. Învățarea acestui limbaj permite ridicarea nivelului 
de conştiinţă cu o octavă. 

Spun acest lucru din experiența mea personală, căci, 
lucrând cu Stewart, am devenit unul din adepţii lui. De 
atunci am experimentat multe schimbări dramatice în viața 
mea personală, şi cred că acesta este doar începutul. În 
majoritatea cazurilor, Stewart a întrecut toate aşteptările 
celor care au apelat la el pentru ajutor. De aceea, el scrie la 
ora actuală o carte, cu scopul nu doar de a-i învăța pe 
oameni acest limbaj, dar şi de a-i ajuta să îşi repare sau să 
îşi reorganizeze propria viață. Titlul provizoriu ales pentru 
această carte este Manual de cultivare a capacităţilor 
extrasenzoriale. 

Informaţiile pe care ni le poate împărtăşi sunt atât de vaste 
încât mi-am propus, alături de Janet Swerdlow, să edităm 
această carte în acest fel încât să poată fi uşor citită şi 
înțeleasă de individul mediu. Deşi ne aşteptăm să aibă mai 
multe volume, prima sarcină pe care ne-am propus-o este să 
facem o sinteză a imensei cunoaşteri teoretice şi practice a lui 
Stewart, într-o carte a cărei lectură să permită fiecărui cititor 
să avanseze rapid către noi orizonturi şi culmi ale conştiinţei. 
În ultimă instanţă, acest lucru poate fi tradus printr-o mai 
mare armonie şi prin mai multă fericire în viața noastră de zi 
cu zi. Indiferent dacă ați fost răpit de extratereştri, dacă ați 
fost abuzat de un membru al familiei sau dacă sunteți pur şi 
simplu plictisit, există undeva o realitate nouă, palpitantă, 
care vă aşteaptă. 

Aşa cum ştiţi, primesc foarte multe scrisori şi solicitări de 
la oameni care doresc să-i ajut în diferite proiecte. De aceea, 
sunt nevoit să aleg doar o parte dintre ele, pe care le analizez 
cu cea mai mare atenție. Principalul proiect în care doresc să 
mă implic la ora actuală este următoarea carte a lui Stewart. 
Lucrul cu el mi-a făcut o plăcere imensă şi de-abia aştept să 
aflu ce surprize ne va mai rezerva în viitor. 


Capitolul următor este o scurtă prezentare făcută de 
Stewart Swerdlow referitoare la limbajul hiperspaţiului. 


Limbajul hiperspaţiului 
De Stewart Swerdlow 


Calea pe care am parcurs-o ca să ajung în locul în care mă 
aflu la ora actuală a fost lungă şi dificilă. Mi-ar fi plăcut să 
pot urma o cale mai uşoară, dar se pare că aceasta a fost 
intenția sufletului meu: să învăţ lecții dure şi 
neconvenționale. 

Experiențele pe care le-am trăit m-au făcut să caut 
răspunsul la două întrebări: mai întâi, ce am de făcut în 
continuare, pornind de la aceste experiențe? Şi în al doilea 
rând: la ce foloseşte experimentarea unor dificultăți atât de 
mari? 

La ora actuală am înțeles că țelul meu este acela de a-i 
ajuta pe toți oamenii care trăiesc în această lume, poate chiar 
şi în alte lumi, împiedicându-i să trăiască la rândul lor 
asemenea experiențe traumatice sau vindecându-i. Scopul 
meu este să elimin nevoia de medici, psihiatri şi terapeuţi de 
toate felurile, învățându-i pe oameni cum să se vindece 
singuri prin analizarea propriilor tipare mentale. Dacă veți 
învăța să descoperiți cauzele şi motivele proceselor 


dumneavoastră mentale, le veți putea şterge efectele negative, 
care atrag după sine experiențe negative. 

Procesul nu este uşor şi nu poate fi făcut de nimeni 
altcineva în locul dumneavoastră. Dacă o altă persoană 
încearcă să vă vindece sau să vă transforme cu forța, fără să 
vă înveţe însă să corectaţi tiparele mentale care au stat la 
baza dezechilibrului de care suferiți, acesta se va întoarce din 
nou, uneori în condiții chiar mai neplăcute, pentru a vă 
motiva astfel să inițiați adevărata vindecare şi transformare 
de sine. Orice impuls negativ promovează de fapt o acțiune de 
corectare. 

Scopul pe care mi l-am propus în viață este acela de a-i 
motiva pe oameni să se vindece singuri. Intenționez să scriu 
chiar o carte în acest scop, care să îi inspire şi să îi ajute să 
ducă la bun sfârşit acest proces. Voi include în ea informații 
despre valorile numerice şi despre simboluri, despre felul în 
care pot fi receptate şi traduse datele primite din hiperspațţiu, 
despre analiza viselor, analiza tiparelor mentale, câmpurile 
aurice, tehnici de vindecare, modele radionice, călătoriile în 
timp, lectura ADN-ului, Ierarhia Îngerilor, comunicarea cu cei 
decedați, călătoriile în planul astral şi în hiperspaţiu, precum 
şi un dicționar al hiperspațţiului. Toate aceste tehnici de 
vindecare fizică şi mentală se vor focaliza asupra eliminării 
tiparelor mentale negative care vă împiedică să vă conectaţi 
la sinele dumneavoastră real şi să comunicaţi cu el. 

Mintea lui Dumnezeu nu gândeşte în concepte inferioare 
precum limbajul scris sau vorbit de oameni. Ea se foloseşte 
de culori, tonalități şi arhetipuri, cu ajutorul cărora creează 
Triada comunicării şi înțelegerii. Cosmic-interdimensional- 
interuniversal — aceasta este triada care stă la baza întregii 
creații. Cei care înțeleg limbajul hiperspaţiului pot comunica 
cu orice minte, oriunde s-a afla aceasta în timp sau în spațiu. 
Limbajul hiperspațiului transcende cu mult limitele timpului 
şi spaţiului. Înțelegerea terapiei prin culori, care face parte 
integrantă din limbajul hiperspaţiului, reprezintă un aspect 


fundamental al procesului de învățare şi de control asupra 
tiparelor noastre mentale. 


Imaginaţi-vă că ațipiți în pat sau în fotoliu şi că vă treziți 
că zburațţi cu o viteză incredibilă deasupra unui ținut străin. 
Cerul are o altă culoare şi pe el luminează mai mulți sori. Pe 
măsură ce scena continuă să se deruleze, începeţți să vedeți 
simboluri geometrice şi hieroglife ciudate, care strălucesc în 
diferite culori şi se aranjează în secvențe ciudate. Informaţiile 
pulsează în întreaga dumneavoastră ființă, creându-vă 
probabil o stare de confuzie şi de agitație. Pentru o clipă, 
experimentați o atotcunoaştere universală. Totul pare să 
capete sens. Trăiți o stare de fericire absolută. 

Subit, vă treziți cu o senzaţie de lumină, dar uitaţi 
instantaneu toate informațiile la care aveaţi acces cu numai o 
clipă în urmă. Vă simțiți capul, maxilarele şi ceafa 
tensionate, ca şi cum ați fi trecut printr-o situație extrem de 
stresantă. 

Să fi fost un coşmar? Să vi se fi tras de la hot-dog-ul cu 
chili pe care l-ați mâncat la cină? Oare vă pierdeţi minţile? 
Răspunsul la toate aceste întrebări este: 

„Nu”. Pur şi simplu, ați experimentat o călătorie în 
hiperspaţiu - într-un plan în care nu există timp şi spațiu şi 
în care totul se întâmplă simultan. 

Acest nivel al realității scoate întotdeauna la lumină 
tiparele mentale ale conştiinţei dumneavoastră. Acestea iau 
forma unor simboluri geometrice colorate şi sunt numite 
„arhetipuri”.  Arhetipurile sunt reprezentări vizuale ale 
structurii mentale a unui individ. Ori de câte ori acesta 
gândeşte, ideile, emoţiile şi convingerile sale iau forma unor 
structuri arhetipale colorate. Starea de fericire şi de 
omnisciență se explică prin faptul că accesul la aceste 
structuri vă permite să „citiți” şi să descoperiți cine sunteți 
cu adevărat! Revenirea la starea de veghe conduce de regulă 
la uitarea acestor informații, pentru simplul motiv că acestea 


nu pot fi accesate cu uşurinţă de creier, care nu este 
antrenat să descifreze decât aspectele fizice ale vieții pe 
pământ. 

La baza realităţii fizice stau nivele energetice care 
manipulează structurile atomice ale existenței. Aceste energii 
sunt controlate de MINTE. Altfel spus, orice gând 
direcționează energia către crearea respectivei realități. 
Oamenii sunt angrenaţi automat în acest proces creator, atât 
la nivel individual, cât şi ca familii, grupuri rasiale, naţiuni, 
şi în ansamblul lor, ca umanitate. În mod evident, cu cât 
grupul care gândeşte în mod similar este mai mare, cu atât 
mai puternică şi mai rapidă devine manifestarea gândurilor 
sale în planul fizic. Acesta este nivelul pe care se joacă 
destinelor popoarelor şi ale națiunilor. 

Arhetipurile şi culorile lor asociate reprezintă simboluri ale 
tiparelor mentale, fiind forma cea mai pură de limbaj şi 
comunicare care există. Ele se manifestă pe frecvența divină, 
care este omniprezentă şi comună tuturor ființelor create. 
Prin folosirea limbajului hiperspaţiului, omul poate înţelege şi 
comunica cu orice creatură, oriunde s-ar afla aceasta. Cu cât 
conştiinţa coboară mai jos în manifestare, ajungând până în 
straturile dense ale realităţii fizice, cu atât mai distorsionat 
devine acest limbaj. Culorile şi arhetipurile sunt traduse de 
creier în imagini picturale pe care le percepe mintea 
individului sau subconştientul colectiv (conştiinţa de grup). 
Pe o frecvenţă încă şi mai joasă, ele se transformă în cuvinte 
verbale, apoi în cuvinte scrise, şi în sfârşit în gesturi fizice (în 
cazul societăților cele mai primitive). 

De cele mai multe ori, starea de vis conține arhetipuri care 
nu pot fi comunicate de regulă de mintea supraconştientă 
sau subconştientă celei conştiente, pentru simplul motiv că 
aceasta din urmă este supusă regulilor societăţii, care 
resping atenția acordată formelor neconvenționale. Oamenii 
care „văd” simboluri sau care au viziuni sunt considerați (în 
cel mai bun caz) la limita „normalităţii”. De aceea, simbolurile 


din vise sunt extrem de importante. Păstrarea unui jurnal al 
viselor reprezintă o tehnică de primire a unor mesaje sau 
informații importante, care pot fi traduse prin învățarea 
semnificației acestor simboluri. Unul din principalele motive 
pentru care doresc să scriu manualul de cultivare a 
capacităților extrasenzoriale este chiar acesta: de a vă ajuta 
să interpretați simbolurile pe care le vedeţi în vise. 

Arhetipurile tiparelor mentale sunt strâns asociate cu 
corpul fizic. Energiile emanate de gânduri (şi manifestate prin 
arhetipuri) sunt cele care creează secvențele de ADN, care 
structurează apoi corpul. De aceea, este corect să afirmi că 
omul este ceea ce gândeşte! Tiparele mentale dau naştere 
unor „propoziții” alcătuite din arhetipuri, grupate câte patru. 
În mod similar, ADN-ul oricărui om este alcătuit din patru 
proteine. De aceea, cei care înțeleg semnificația arhetipurilor 
şi a secvenţelor lor se pot transforma prin simpla manipulare 
a acestora, prin intermediul gândurilor lor şi folosind tehnici 
de vizualizare a culorilor. Există anumite coduri alcătuite din 
arhetipuri şi culori care pot debloca secvențele de ADN. Voi 
vorbi şi despre acestea în cartea pe care intenționez să o 
scriu. 

Procesul trebuie să se desfăşoare sub supravegherea unui 
maestru, pentru a preveni activarea necontrolată a energiei 
kundalini, sau deschiderea prematură a principalelor 
secvenţe de ADN, înainte de a le fi sosit timpul. Fără această 
supraveghere, omul poate înnebuni, se poate îmbolnăvi de 
boli terminale, poate ajunge posedat, predispus către 
sinucidere sau dependent de diferite substanțe chimice. De 
aceea, antrenamentul necorespunzător este extrem de 
periculos şi este interzis de legile cosmice. Este ca şi cum i-ai 
da unui copil cheile unei maşini puternice, spunându-i că 
poate să o conducă! Aşa ceva pur şi simplu nu se face! În 
realitatea fizică, vehiculul de care ne folosim este corpul, iar 
mintea este şoferul. Cheile maşinii nu trebuie date decât 
unui şofer lucid, matur şi bine antrenat. 


Orice om care a văzut cercurile făcute în lanurile de grâu a 
văzut practic arhetipurile de care vorbesc. Majoritatea acestor 
cercuri sunt extrem de complexe, fiind alcătuite din mai 
multe arhetipuri sau simboluri universale, care trebuie 
analizate pentru a fi înțelese. Fiecare cerc reprezintă o frază, 
iar uneori un paragraf întreg. Voi discuta şi despre 
semnificaţia lor în cartea mea, şi voi arăta cine sunt cei care 
le creează. 

Speranța mea este ca lucrarea pe care intenționez să o 
public să le fie de folos tuturor cititorilor care doresc să se 
transforme, cultivându-şi  discernământul, luciditatea şi 
cunoaşterea. 

Stewart Swerdlow 

Anexă 


Scopul acestei anexe este de a-i familiariza cu acest 
subiect pe cei care nu ştiu nimic despre Proiectul Montauk şi 
despre cărțile anterioare scrise pe această temă, astfel încât 
să poată înțelege referințele care se fac la acest proiect în 
lucrarea de față. 

Cartea Proiectul Montauk: experimente în timp a fost lansată 
pe piaţă în iunie 1992, ca o prezentare concisă şi sintetică a 
unuia din cele mai secrete şi mai uluitoare proiecte de 
cercetare efectuate în întreaga istorie a umanității. Proiectul 
Montauk (după cum este cunoscut în folclorul popular) îşi 
are originea în anul 1943, când s-au făcut experimente legate 
de invizibilitatea pe radar la bordul navei USS Eldridge, un 
distrugător recent construit. Întrucât nava era staționată în 
acea vreme la baza navală din Philadelphia, evenimentele 
legate de ea au devenit generic cunoscute sub numele de 
„Experimentul Philadelphia”. Scopul acestui experiment a 


fost acela de a face ca nava să devină nedetectabilă de către 
radar, dar efectele sale secundare au fost cu totul dramatice 
şi neaşteptate. Nava a devenit invizibilă nu doar pentru 
radar, ci şi pentru ochiul uman, fiind dislocată din timpul şi 
spaţiul cu care suntem familiarizați! 

Deşi realizarea era remarcabilă din punct de vedere 
tehnologic, pentru oamenii implicați în experiment ea a avut 
efecte catastrofale. Marinarii aflați pe navă au fost 
transportaţi într-o altă dimensiune, din care s-au întors 
îngroziți, într-o stare de mare confuzie mentală. Unii dintre ei 
au murit, iar cei care au supraviețuit au fost lăsați la vatră, 
fiind considerați „instabili psihic” sau discreditaţi, şi întreaga 
afacere a fost îngropată. 

După război, cercetările au continuat sub conducerea 
doctorului John von Neumann, cel care coordonase şi 
aspectele tehnice ale Experimentului Philadelphia. 

Acestuia i s-a ordonat să descopere de ce vibrează mintea 
omului şi de ce nu pot fi supuşi oamenii unor fenomene 
interdimensionale fără a fi afectați. A început astfel un 
proiect masiv de studiere a factorilor psihici umani, realizat 
la Brookhaven National Laboratories din Long Island, New 
York şi cunoscut sub numele de Proiectul Phoenix. 

Laboratoarele Brookhaven au fost înființate imediat după 
cel de-al Doilea Război Mondial, fiind primul centru de 
cercetare a energiei atomice din lume. Înainte de război, zona 
respectivă a fost folosită ca sediu al celei mai mari organizații 
de nazişti din Statele Unite, cunoscuţi sub numele de Bund. 

Von Neumann a fost ales pe bună dreptate pentru a 
conduce noul proiect. El nu a fost doar inventatorul 
calculatorului modern şi un geniu matematic recunoscut, dar 
a avut şi acces la uriaşele resurse ale complexului militar 
industrial care includea incredibila bază de date a naziştilor 
referitoare la cercetările psihologice desfăşurate de aceştia şi 
pe care aliații au capturat-o după cel de-al Doilea Război 
Mondial. 


Folosindu-se de toate aceste resurse, von Neumann a 
încercat să asocieze tehnologia computerelor cu 
echipamentul radio din ce în ce mai sofisticat, în încercarea 
de a lega între ele minţile oamenilor şi maşinile. În cele din 
urmă, eforturile lui au fost încununate de succes. După ani 
de experimente empirice, gândurile oamenilor au putut fi 
înregistrate de receptoare radio ezoterice, pe bază de cristale, 
fiind stocate apoi în computere sub formă de biți. Structura 
gândurilor putea fi afişată apoi pe un ecran de calculator şi 
tipărită la o imprimantă. Metoda a fost ulterior dezvoltată, 
până când s-a putut crea o maşină virtuală de citire a minții. 
Între timp, tehnologia a evoluat, astfel încât s-a putut crea 
un aparat de receptare a gândului unui medium şi de 
redirecționare a lui astfel încât să afecteze potențial mintea 
unei alte persoane. În final, Proiectul Phoenix a permis mai 
buna înțelegere a manierei în care funcționează mintea 
umană, generând un potențial uriaş de control al minții. 
Proiectul s-a concretizat într-un raport către Congres, care a 
dispus abandonarea sa, inclusiv de teama ca senatorii şi 
congresmenii să nu fie controlațţi ei înşişi. 

Interesele private care au contribuit la susținerea 
proiectului nu au ascultat însă de decizia Congresului, 
încercând să convingă armata de ideea că această tehnologie 
putea fi folosită în timp de război pentru a controla mințile 
inamicilor. Un grup restrâns, dar cu resurse financiare 
nelimitate, a luat decizia în secret, se pare în legătură cu 
responsabilii armatei, de a crea o nouă bază de cercetare la 
Camp Hero, o bază militară dezafectată care aparținuse 
cândva forțelor aeriene, localizată la Montauk Point, în statul 
New York. Locaţia a fost aleasă deoarece aici exista o uriaşă 
antenă radar Sage care putea emite pe frecvența de 
aproximativ 400-425 MHz, întâmplător sau nu, exact 
frecvența pe care se putea pătrunde în conştiinţa minții 
umane. Reactivarea bazei militare de la Camp Hero a început 
pe la sfârşitul anilor 60, deşi fără fonduri aparținând 


bugetului armatei. Proiectul Montauk a continuat până în 
anul 1972, incluzând experimente masive de control al minții 
efectuate pe oameni, animale şi alte forme de conştiinţă 
despre care se credea că există. 

De-a lungul anilor, cercetătorii de la Montauk şi-au 
perfecționat tehnicile de control al minţii şi au continuat să 
sape din ce în ce mai adânc în căutarea limitelor 
potenţialului uman. Dezvoltându-se capacitățile psihice ale 
mediumurilor, s-a ajuns la amplificarea gândurilor acestora 
cu ajutorul unor echipamente tehnice până la punctul 
susținerii unor iluzii subiective sau obiective. Printre acestea 
se număra şi crearea unei materii virtuale. Realizările au 
depăşit tot ce se cunoştea în materie de „experiență umană 
obişnuită”, dar cercetătorii nu s-au oprit aici. Ei şi-au propus 
să pătrundă încă şi mai adânc în universul misterelor. După 
ce s-a descoperit că un medium putea crea materie, ei au 
observat că aceasta putea apărea în momente diferite, în 
funcție de ceea ce gândea mediumul. S-a pus problema ce s- 
ar întâmpla dacă mediumul s-ar gândi să manifeste o carte, 
dar nu astăzi, ci ieri? Experimentele făcute cu condus la 
ideea că timpul poate fi controlat. După ani de cercetări 
empirice, s-au putut deschide portaluri temporale, printr-o 
serie de experimente masive şi absolut cutremurătoare. 
Apogeul a fost atins prin deschiderea unui portal temporal 
care a condus la anul 1943 şi la Experimentul Philadelphia. 

Toate aceste informații nu ar fi cunoscut niciodată lumina 
tiparului dacă nu ar fi existat Preston B. Nichols, un geniu al 
electronicii care a descoperit într-o zi că a fost victima acestor 
experimente. În timp ce lucra pentru un contractor din Long 
Island în domeniul apărării, studiind telepatia la 
mediumurile psihice, Preston a descoperit existența unor 
unde radio de mare putere transmise de undeva, care îi 
blocau pe cei cu care lucra. Fiind un expert în electronică şi 
în aparatură radio, lui Preston nu i-a fost greu să localizeze 
sursa undelor, care era situată în baza aeriană de la 


Montauk. Descoperirea l-a determinat să înceapă un studiu 
care a durat mai bine de un deceniu. A cumpărat o mare 
parte din echipamentul folosit anterior în cadrul 

Proiectului Montauk şi, spre marea sa uimire, a aflat că 
foarte mulți oameni din Montauk îşi aminteau că ar fi lucrat 
şi el la proiect. Punctul culminant s-a produs atunci când 
soțul verii sale a susținut acelaşi lucru. Cei doi bărbaţi 
aproape că s-au încăierat pe această temă, Preston susținând 
că nu a lucrat niciodată la Montauk. La scurt timp după 
această ceartă, el a început să perceapă crâmpeie dintr-o 
viață despre care anterior nu fusese conştient. După ce a 
vorbit cu mai mulți oameni de ştiinţă şi ingineri asociați într- 
un fel sau altul cu Proiectul Montauk, Preston a înţeles ce s-a 
întâmplat de fapt. Se pare că era supraviețuitorul unei vieți 
duble, în care a lucrat în acelaşi timp în Montauk şi într-o 
altă locaţie. 

Descoperirile lui Preston au fost confirmate de un bărbat 
ciudat, pe nume Duncan Cameron, care a apărut la poarta sa 
în anul 1985. Duncan avea o aptitudine ieşită din comun 
pentru analiza psihică şi susținea chiar că ar fi fost antrenat 
în acest domeniu de NSA (National Security Agency). Fără să- 
i spună nimic despre legăturile sale personale cu Montauk, 
Preston l-a dus pe Duncan să viziteze zona şi a rămas uimit 
să constate că acesta cunoştea perfect baza militară (acum 
dezafectată), amintindu-şi că ar fi lucrat el însuşi acolo. Se 
pare că Duncan fusese principalul medium folosit pentru 
experimentele legate de călătoriile în timp, amintindu-şi chiar 
că fusese la bordul navei USS Eldridge în timpul 
Experimentului Philadelphia, împreună cu fratele său 
Edward (cunoscut astăzi sub numele de Al Bielek). 

Din spusele lui Preston şi Duncan, se pare că Proiectul 
Montauk a atins punctul culminant la data de 12 august 
1983, când s-a deschis un portal temporal, dar lucrurile au 
scăpat de sub control, aşa că Duncan a convocat mai multe 
persoane şi au luat hotărârea să boicoteze proiectul. În timp 


ce se afla pe Scaunul de la Montauk (un aparat conectat la 
receptorii radio ezoterici pe bază de cristale care transmiteau 
gândurile unui transmițător gigantic), Duncan a eliberat o 
bestie uriaşă din subconştientul său, care a distrus 
literalmente proiectul. După acest dezastru, supraveghetorii 
proiectului au luat subit decizia să îl abandoneze. În 
consecință, gurile de aer şi intrările către încăperile 
subterane în care se derulau experimentele au fost 
cimentate. Ce s-a petrecut cu exactitate a rămas însă până 
astăzi un mister. 

Deşi a existat un film video neautorizat distribuit pe scară 
largă şi s-au ținut mai multe conferințe legate de Proiectul 
Montauk, pe piață nu apăruse nici o carte referitoare la acest 
subiect. Au existat autori care au încercat să-şi asume 
această sarcină, dar care s-au dovedit incapabili să o ducă la 
bun sfârşit, ori au fost speriați într-un fel sau altul de 
anumite forțe oculte. Un reporter care lucra pentru New York 
Times a făcut investigaţii legate de acest subiect, convins că 
era vorba de o fraudă, dar când a descoperit că totul era real 
a dat înapoi. 

Personal, m-am întâlnit cu Preston într-o perioadă în care 
eram interesat de un sistem sonor complex pe care îl 
inventase el. În scurt timp, m-am trezit că ascult una dintre 
cele mai fascinante poveşti pe care le-am auzit vreodată, mai 
bună decât orice science-fiction. După câteva luni, m-am 
decis să scriu o carte pe această temă, intitulată Proiectul 
Montauk: experimente în timp. Singura persoană cu care m- 
am consultat în timpul acestui demers a fost Preston (care 
dorea să-şi protejeze sursele). 

Nu mi-am propus să fac investigații personale costisitoare, 
care m-ar fi făcut să pierd foarte mult timp, ci mi-am propus 
să scot mai întâi cartea, folosindu-mă apoi de ea pentru a 
aduna alte indicii care să le completeze pe cele existente şi 
eventual chiar să dovedească această poveste incredibilă. 

Într-adevăr, după publicarea cărţii Proiectul Montauk au 


apărut numeroase fapte şi dovezi care au demonstrat că în 
spatele informaţiilor neverosimile oferite de Preston se 
ascundea un scenariu real. Am colectat aceste dovezi în cea 
de-a doua lucrare a seriei, O nouă călătorie la Montauk. Cea 
mai spectaculoasă informaţie primită a fost descoperirea 
potrivit căreia Proiectul Montauk era legat într-un mod 
misterios, dar indubitabil, de cel mai mare ocultist al tuturor 
timpurilor: Aleister Crowley, descris uneori prin apelativul: 
„cel mai malefic om din lume”. Potrivit rapoartelor, Crowley a 
folosit el însuşi anumite practici de magie sexuală în scopul 
de a manipula timpul, de a comunica cu diferite entități 
deziîncarnate şi de a călători în alte dimensiuni. Au existat 
chiar ipoteze potrivit cărora natura interedimensională a 
Experimentului Philadelphia nu ar fi fost altceva decât 
expresia exterioară a operațiunilor magice ale lui Crowley. 

Dovezile cele mai convingătoare referitoare la legătura cu 
Crowley au apărut după mult timp, dar descoperirea a 
început să prindă contur chiar de la prima mea conversație 
cu Preston, care a afirmat din senin că era înrudit cu 
magicianul Aleister Crowley. Era convins că într-o viață 
anterioară el şi Duncan au fost Preston şi Marcus Wilson, doi 
frați gemeni care au fost primii producători de instrumente 
ştiinţifice din Marea Britanie, prieteni şi asociați în afaceri cu 
familia lui Aleister Crowley. 

Deşi povestea părea neverosimilă, am început să caut 
referințe legate de frații Wilson în cărțile lui Aleister Crowley, 
dar nu am găsit nimic. Totuşi, spre surpriza mea, am aflat 
nu numai că magicianul a vizitat Montauk-ul în anul 1918, 
dar chiar menţionează un anume „Duncan Cameron” în 
autobiografia sa. A urmat apoi un lung şir de sincronicități 
legate de familiile Cameron şi Crowley (despre care am vorbit 
pe larg în O nouă călătorie la Montauk), dar nici o informație 
legată de fraţii Wilson nu a ieşit la iveală. 

Semnificația acestor sincronicități (legate de numele 
Cameron şi Crowley) mi- a devenit mai clară după ce am aflat 


de existența unei femei care îşi spunea „Cameron”, faimoasă 
pentru că s-a măritat cu Jack Parsons, inventatorul rachetei 
propulsate cu combustibil solid şi discipol al lui Crowley. Cei 
doi soți au participat la un proiect interdimensional cunoscut 
sub numele de Proiectul Babalon (o ceremonie care includea 
acte de magie sexuală, pe care unii o consideră cel mai mare 
proiect magic al secolului XX). 

au condus la cunoaşterea „accidentală” a unui prieten al lui 
Cameron în timpul unei călătorii de afaceri în California. Am 
aflat astfel că femeia locuieşte în partea de vest a Hollywood- 
ului şi în scurt timp am ajuns să-i povestesc personal despre 
Experimentul Philadelphia, despre Proiectul Montauk şi 
despre relația dintre numele lui Crowley şi cel de Cameron. 
Spre marea mea surpriză, m-a informat că numele ei real nu 
era Cameron, ci Wilson! 

În sfârşit, aveam dovada că povestea lui Preston nu era o 
simplă invenţie, ci avea o bază reală. Mai mult, am aflat 
astfel, dincolo de orice îndoială, că existau o serie de 
corespondențe ciudate legate de interdimensionalitate. 

Câteva luni mai târziu aveam să primesc o scrisoare 
uluitoare, semnată Amado Crowley, un bărbat care pretindea 
că era fiul nelegitim al lui Aleister Crowley. 

Acesta nu numai că mi-a mărturisit că îşi amintea de 
faptul că tatăl său a vorbit despre fraţii Wilson, dar mi-a 
furnizat şi dovezi irefutabile că era într-adevăr fiul lui Aleister 
Crowley. 

Amado a verificat existența familiei Wilson şi, în plus, mi-a 
oferit o spectaculoasă relatare legată de ce a făcut tatăl său 
în ziua de 12 august 1943 (ziua în care s-a desfăşurat 
Experimentul Philadelphia). Se pare că în acea zi, Aleister a 
condus o ceremonie magică la Men-an-Tol, în Cornwall, 
Anglia, un loc în care există o stâncă mare care iese din apă. 
Potrivit relatării lui Amado, Aleister l-ar fi aşezat pe acesta 
într-o gaură din stâncă, a cărei direcţie indica cu precizie 


Long Island, în statul New York. În trecut, stânca de la Men- 
an-Tol era utilizată pentru ritualuri similare, pentru a o 
invoca pe Marea Zeiţă. În mod evident, aveam de-a face cu o 
corespondență ocultă majoră. 

Chiar în perioada în care am trimis la tipar lucrarea O 
nouă călătorie la Montauk am făcut o nouă descoperire. Am 
găsit într-o carte o fotografie făcută la începutul secolului 
care demonstra faptul că, pe timpuri, la Montauk Point au 
existat piramide. Continuarea investigației mi-a permis să 
aflu că baza militară Camp Hero, în care s-a desfăşurat 
Proiectul Montauk, era situată pe unul din locurile sacre ale 
indienilor Montauk sau Montaukets, tribul nativilor care au 
locuit dintotdeauna în Long Island, cărora le aparținea de 
drept. Din păcate pentru indieni, un tribunal din New York a 
declarat tribul lor dispărut din punct de vedere legal, decizia 
fiind considerată de numeroşi experți drept cel mai flagrant 
caz de injustiție din istoria relaţiilor cu nativii americani. 
Printr-o nouă sincronicitate, am descoperit că numele de 
familie al familiei regale care conducea tribul Montauk era 
Pharoah. 

Informaţiile de mai sus au fost incluse în cea de-a treia 
carte a seriei, intitulată Piramidele din Montauk. Am stabilit 
aici noi conexiuni între clanul Pharoah din Montauk şi 
faraonii din Egiptul Antic. Un studiu mai aprofundat al 
cărților lui Aleister Crowley şi al ştiinţei geometriei sacre mi- 
au permis să descopăr că Montauk Point este un punct nodal 
al rețelei morfogenetice a pământului, de o importanță 
majoră, comparabilă cu cea a ansamblului de la Stonehenge 
sau a piramidelor din Gizeh. Operatorii Proiectului Montauk 
şi-au propus să controleze în acest punct nodal „programul 
soft” al evoluţiei pe planeta Pământ, încercând să influențeze 
felul în care gândesc, simt şi trăiesc diferitele forme de viață 
de pe acesta, inclusiv oamenii. Am numit acest „sistem de tip 
computer” al evoluției: rețeaua morfogenetică, definindu-l ca 
un program de adaptare continuă al naşterii, creşterii, morții 


şi reciclării continue a forței vieții pe planeta noastră. Această 
rețea a evoluţiei este obiectivul major pe care încearcă să-l 
controleze diferitele şcoli ale misterelor. Există la ora actuală 
numeroase facțiuni care încearcă să obțină rolul principal în 
această luptă de dominație a planetei. Nenumărate dovezi 
demonstrează dincolo de orice îndoială că la Montauk se 
desfăşoară operaţiuni clandestine. Avem nu doar mărturii ale 
unor persoane care au participat la proiect, ci şi înregistrări 
ale unor transmisiuni radio ciudate, uneori chiar ilegale, care 
continuă să emită din Montauk Point. Mas-media locală din 
Long Island refuză să investigheze aceste probleme. 

Publicarea lucrării Piramidele din Montauk a adus la 
cunoştinţa opiniei publice din întreaga lume cererile 
indienilor Montauk. Speranța mea a fost ca acest scandal să 
pună în mişcare roțile puterii, astfel încât Montauk Point să 
fie redat proprietarilor săi de drept. Din păcate, deşi s-au 
realizat anumite progrese, la ora actuală există două facţiuni 
rivale chiar în cadrul tribului care nu reuşesc să se pună de 
acord, lucru care a împiedicat rezolvarea cazului, întrucât 
guvernul nu este dispus să recunoască ambele grupări. 
Scenariul este foarte complex, iar eu nu mă pot implica în el, 
căci ţine de treburile interne ale tribului. Întreaga poveste 
este şi mai mult complicată de scandalurile şi dezvăluirile 
politice din Suffolk County şi East Hampton, districtul şi 
oraşul în care este situat Montauk. 

Unul din aceste scandaluri a izbucnit odată cu atacarea în 
presă şi în justiție a lui Robert Cooper, unul din liderii 
tribului Montauk şi consilier al oraşului East Hampton. Cel 
care l-a atacat în justiție, pe motiv de calomnie, a fost Tom 
Scott, şeful poliţiei locale. Deşi tot ce a făcut Cooper a fost să 
solicite „cercetarea” anumitor acuzaţii care implicau poliția 
locală, Scott a declanşat o uriaşă bătălie juridică, cu costuri 
enorme pentru oraşul East Hampton. După declanşarea unui 
scandal de mari proporţii, Scott de renunțat la proces, 
întrucât era evident că nu are nici o şansă. 


Detaliile acestui caz au fost descrise în revista noastră, The 
Montauk Pulse. 

Alte dovezi scandaloase legate de acest caz mi-au fost 
prezentate de unul din juriştii tribunalului, care cunoştea 
bine cazul Cooper. Acesta mi-a povestit că în timpul 
procesului, unul din judecători i-a cerut procurorului 
districtual al districtului Suffolk County, James Catterson 
Jr., să realizeze o investigație oficială pentru a determina 
dacă au existat abuzuri ale poliției din oraşul East Hampton. 
Investigația a fost manipulată şi s-a condus la concluzia că 
nu s-au făcut asemenea abuzuri ale poliției. 

Ascunderea adevărului era evidentă şi a fost demonstrată 
ulterior în articolele presei locale. Am făcut personal anumite 
cercetări, care mi-au permis să descopăr anumite informații 
extrem de interesante legate de persoana care a condus 
investigația oficială în numele procurorului districtual şi care 
a muşamalizat cazul. Era vorba de aceeaşi persoană care a 
prezentat anterior „dovezi” referitoare la abandonarea bazei 
aeriene de la Montauk. Ironia mi s-a părut extremă. 

Procurorul districtual Catterson a intrat la rândul lui în 
acțiune şi a dispus arestarea lui John Ford, fondatorul şi 
preşedintele Long Island UFO Network8. John mi-a făcut o 
vizită în martie 1996 şi mi-a spus că intenționează să scrie o 
carte în care va prezenta informaţii extinse referitoare la 
industria de apărare din Long Island şi la conexiunile 
dubioase ale acesteia cu forțele politice. Jurist ieşit la pensie 
(nu cel care mi-a dezvăluit informațiile legate de procesul lui 
Cooper), John Ford are o reputaţie excelentă, fiind vestit 
pentru felul în care s-a folosit întotdeauna de lege pentru a 
îndrepta diferite nedreptăți şi abuzuri. Este şi un cercetător 
foarte meticulos, cu cunoştinţe largi în toate domeniile. În 
luna iunie, John a fost arestat sub pretextul unei conspirații 
la uciderea a trei directori de companii din Suffolk County 


3 Organizaţie care se ocupa cu cercetarea OZN-urilor din Long Island. 


prin injectarea de radiu în pastele lor de dinți. Deşi acuzaţiile 
erau de un ridicol absolut, mas-media din New York şi din 
Long Island a prezentat subiectul pe prima pagină, cu titluri 
de o şchioapă. Au existat chiar experți care au afirmat că 
radiul în această doză nu are efecte letale şi ar fi fost nevoie 
de mai mulți ani pentru ca el să producă un eventual efect. 
Ford a fost acuzat de asemenea de posesie de arme ilegale, 
dar s-a renunțat rapid la această acuzaţie din lipsă de probe. 

Informaţiile care ar fi demonstrat conspirația lui John Ford 
au fost declarate „din surse acoperite” şi rămâne ca ele să fie 
demonstrate în fața tribunalului. Însuşi mandatul de 
percheziție a fost emis după cercetarea apartamentului lui 
John Ford, unde s-a găsit o anumită cantitate de radiu. 
Apropiaţii lui John susțin că acesta foloseşte din când în 
când radiul pentru a-şi calibra contorul Geiger. Se pare că 
întregul scenariu al arestării a avut la bază declaraţiile unui 
„prieten” al lui Ford, care i-a cerut acestuia să-i dea nişte 
radiu. Întâmplător, acesta lucra pentru marină şi a fost 
arestat la rândul lui pentru implicare în conspirație. 

Din iunie 1996 şi până în aprilie 1997, John Ford a 
lâncezit în închisoare fără să fie judecat. A trecut aproape un 
an de la arestare şi încă nu există dovezi care să ateste 
vinovăția sa. Ford susține că însuşi avocatul său lucrează 
împotriva intereselor sale. Un prim exemplu îl constituie 
faptul că acesta a cerut şi a obținut o examinare psihică a 
clientului său, care l-a declarat incompetent. Din această 
cauză, se pare că procesul nu va mai avea loc. Am publicat 
aceste informaţii pentru a atrage atenţia opiniei publice 
internaționale asupra acestui abuz, dar şi pentru a 
demonstra cât de sensibil este climatul politic în tot ceea ce 
priveşte cazul Montauk. 

Din perspectiva acestor informaţii, tragedia provocată de 
prăbuşirea avionului din cursa TWA Flight 800, în care au 
murit sute de oameni ca urmare a unei greşeli inexplicabile 
de pilotaj, capătă o lumină nouă. Deşi s-au avansat multe 


teorii, mijloacele mas-media au refuzat cu îndârjire să 
investigheze cauza cea mai probabilă a catastrofei: emiterea 
unui flux de particule de la Laboratoarele Brookhaven care a 
activat din greşeală o rachetă nucleară. Anumite surse din 
serviciile secrete au dezvăluit că în acea perioadă de-a lungul 
coastei Long Island se făceau exerciții militare, în urma 
cărora dintr-un aparat de zbor a fost trimisă o rachetă 
nucleară dezactivată. Fiind un simplu exercițiu militar, 
încărcătura nucleară a rachetei nu era activată, aceasta fiind 
în căutarea unei ținte purtătoare de căldură pentru a i se 
verifica sistemul de operare. Pe scurt, racheta trebuia să 
urmărească o țintă generatoare de căldură ce atârna în urma 
unui avion C-130, urmând să orbiteze în cerc în jurul 
acesteia. Ținta nu a funcționat, aşa că racheta a căutat sursa 
cea mai apropiată de căldură, care s-a dovedit a fi avionul din 
cursa TWA Flight 800. Aşa cum era programată, ea a orbitat 
în cerc în jurul acestuia. Se pare însă că un flux de particule 
emis fie de Laboratoarele Brookhaven, fie de un satelit SDI 
(Strategic Defense Initiative — Iniţiativa de Apărare Strategică, 
cunoscută şi sub numele de „Războiul Stelelor”), a activat 
bomba. Ce s-a întâmplat mai departe se cunoaşte. Deşi sursa 
mea din serviciile de contrainformaţii mi-a cerut în mod 
oficial să afirm că această teorie reprezintă doar un „zvon”, 
sunt cât se poate de convins că aceasta este realitatea. 
Refuzul insistent al mas-mediei de a recunoaşte posibilitatea 
implicării unui accelerator de particule mi se pare o dovadă 
în sine. 

Toate aceste informaţii demonstrează că situația politică în 
Long Island este foarte încinsă. Catastrofa s-a soldat cu 
foarte mulți morţi, dintre care o mare parte francezi. Am 
vorbit cu ziariştii francezi despre Cursa 800, iar aceştia l-au 
intervievat detaliat şi pe Preston Nichols. Nu ştiu exact ce a 
publicat presa franceză, dar este cert că oamenii încep să se 
apropie din ce în ce mai tare de adevăr. 

Situaţia referitoare la procesul Montauk este încă şi mai 


dramatică. Un consultant care lucrează pentru Bill Clinton 
mi-a spus că acest subiect este cel mai sensibil de pe agenda 
politică a Statelor Unite. Prinşi între potenţialul de control al 
minții şi drepturile indienilor Montauk, politicienii sunt cu 
ochii pe proces, dar nimeni nu spune nimic. Întrucât 
anomaliile electronice legate de controlul minţii pot fi 
verificate cu uşurinţă, membrii Congresului nu mai au de 
ales, fiind nevoiți să trateze chestiunea cu toată seriozitatea. 
Dreptul indienilor Montauk de a-şi recupera pământul sacru 
este inalienabil şi nici o putere nu li-l poate contesta. De 
aceea, întregul spectru politic se află în cumpănă. Acest 
lucru este vizibil inclusiv în zona militară, îndeosebi după 
acuzațiile care au fost aduse armatei pentru rolul pe care l-a 
jucat în prăbuşirea Cursei TWA Flight 800. 

La începutul anului 1997 s-au produs mai multe incidente 
aviatice legate de apropierea avioanelor militare de luptă de 
diferite avioane comerciale. Surse din serviciile secrete mi-au 
dezvăluit că aceste incidente au fost provocate intenționat de 
armată, pentru ca spațiul lor aerian să fie mai bine definit. 
Nimeni nu a fost rănit, dar piloţii aparatelor comerciale au 
trecut prin mari emoții şi au fost nevoiți să execute manevre 
riscante. Se pare că explozia Cursei 800 s-a datorat unei 
asemenea încurcături a culoarelor de zbor. Nu este exclus ca 
dacă fluxul de particule a fost emis intenționat, militarilor să 
li se fi făcut o înscenare. La fel de posibilă este şi varianta 
unui simplu accident. Cert este că oficialii armatei doresc să 
se distanțeze de asemenea incidente, întrucât nu vor să fie 
traşi la răspundere pentru ceea ce s-a întâmplat. 

Există în toată această ecuaţie o variabilă misterioasă, 
legată se pare de aparatul C-130. 


Scenariul de mai sus dezvăluie o adevărată breşă în 
puterea politică de la Washington. În trecut, lucrurile erau 
clare: guvernul american reprezenta un front unit împotriva 
Rusiei sau a oricărui alt duşman al patriei. La ora actuală 


avem de-a face cu elicoptere negre fără indicatoare, trupe 
ONU de menţinere a păcii şi tot felul de facțiuni grupate în 
miliții care amenință suveranitatea guvernului central aşa 
cum o ştiam până acum. Diferite grupări din zona armatei, a 
serviciilor secrete şi a comunității politice se luptă deschis 
pentru putere. Există forțe politice care doresc renunțarea la 
principiile Constituţiei Statelor Unite. Militarii, a căror putere 
se trage direct din Constituţia SUA, nu doresc să fie înlocuiți 
de diferite miliții ONU de menţinere a păcii. Problema devine 
din ce în ce mai complexă şi ar putea constitui un subiect de- 
sine-stătăor al unei cărți. Aşa cum am arătat în lucrarea 
Proiectul Montauk, drama este că forțele care au stat la baza 
acestui proiect nu au operat în limitele cadrului legal al 
Statelor Unite sau ale legii marțiale a armatei, preferând să 
se infiltreze sub forma unor grupuri oculte în orice instituții 
sau organizații care le permit acest lucru. Dacă dorim să 
înțelegem din cine sunt alcătuite aceste grupuri şi care este 
sursa lor de putere, este necesar să privim dincolo de 
aparențe, căci dacă ne vom limita să le înfruntăm cu 
mijloacele legilor aflate în vigoare ne vor distruge cu uşurinţă. 

Toate aceste evenimente m-au determinat să împing şi mai 
departe investigația legată de puterile oculte care se ascund 
în spatele Proiectului Montauk. 

Mergând pe firul conexiunilor descoperite anterior, în 
special al celei naziste, am descoperit o serie de revelații 
uluitoare care demonstrau că aceste puteri oculte există într- 
adevăr, manifestându-şi direct influența. Am publicat toate 
aceste informații în lucrarea Soarele Negru: conexiunea 
nazist-tibetană cu Proiectul Montauk, în care am oferit o 
perspectivă nouă asupra istoriei naziştilor, a puterilor care se 
ascund în spatele lor şi a conexiunilor ezoterice care există 
între acestea şi Proiectul Montauk. 

Montauk pare o poveste fără sfârşit, un fel de căutare 
eternă, pentru a înțelege mai bine viața pe care o trăim. 


Glosar 


Chakra-e — De-a lungul coloanei vertebrale există o serie de 
centri nervoşi, numiți ganglioni, cărora le corespund nişte 
centri energetici numiți chakra-e, cuvânt care înseamnă 
„roată” în sanscrită. Ei se succed de-a lungul coloanei 
vertebrale, care este curbată şi are forma unui „S” sau a unui 
şarpe. Din acest motiv, sistemul chakra-elor mai este 
cunoscut şi sub numele de kundalini, care înseamnă în limba 
sanscrită „şarpe”. 


Secvenţe de ADN - expresia se referă la acele fragmente de 
ADN care se deschid prin activarea energiei kundalini. 
Codurile ADN nu sunt altceva decât nişte instrucțiuni care îi 


spun corpului ce trebuie să facă sau să devină. Unele devin 
operative încă de la naştere. Acestea ne fac să avem ochi 
albaştri, două mâini şi două picioare, etc. Altele nu se 
activează decât mai târziu în viață, cum ar fi: anumite stări 
de boală, talentul de a cânta la un instrument sau din voce, 
etc. Activarea energiei kundalini este sinonimă cu trezirea 
(deschiderea)  chakra-elor situate de-a lungul coloanei 
vertebrale. 


Hiperspaţiu - zonă a conştiinţei care există în afara 
timpului şi spațiului liniar. 


Kundalini - cuvânt sanscrit care înseamnă „şarpe”. În 
studiile ezoterice şi în religia hindusă, kundalini face referire 
la curba coloanei vertebrale, care arată la fel ca un şarpe şi 
de-a lungul căreia se află cei şapte ganglioni nervoşi, cărora 
le corespund în plan energetic chakra-ele. În limba sanscrită, 
cuvântul chakra înseamnă „roată”. 

Când vorbesc de „trezirea (sau activarea) lui kundalini”, 
ezoteriştii se referă la activarea succesivă a celor şapte 
chakra-e, pe care o mai numesc şi „ridicarea şarpelui”. 

Activarea lui kundalini - acest proces se referă la 
deschiderea tuturor chakra-elor situate de-a lungul coloanei. 
Această trezire activează la rândul ei toate codurile şi 
secvențele de ADN din corp. Dacă energia este trezită 
prematur, ea poate conduce la nebunie, boală şi chiar la 
moarte. În literatura de specialitate, activarea lui kundalini 
este asociată cu expansiunea conştiinţei şi amplificarea 
receptivității extrasenzoriale. 

Vezi şi chakra, secvenţe de ADN şi kundalini. 


Medium mental - Mediumii sunt de mai multe feluri: unii 
se folosesc de energiile psihice, iar alții de cele mentale. 
Mediumii psihici nu fac decât să observe şi să descrie 
structurile subtile ale realității. Acest fenomen este cunoscut 


sub numele de „lectură psihică”. Cei mentali pătrund efectiv 
în aceste structuri şi le manipulează, dând naştere unor 
manifestări diferite ale realității. Oamenii pot crea maşinării 
sau computere care să citească structurile subtile ale 
realității, dar acestea nu pot fi modificate decât de mintea 
umană. 


Consiliul Ohalu - consiliu alcătuit din nouă ființe care 
trăiesc într-o lume nefizică, ce ocupă acelaşi spațiu ca şi 
planeta Khoom din sistemul solar Sirius. Aceste ființe trăiesc 
pe o frecvență de vibrație diferită de cea a ființelor fizice. 
Consiliul Ohalu guvernează planeta Khoom şi sistemul solar 
Sirius. 


Suprasuflet - Un suprasuflet este „Tatăl/Mama” copiilor 
săi. El reprezintă maestrul care tutelează numeroasele sale 
subdiviziuni (aflate în diferite realități). 

Totalitatea Suprasufletelor alcătuieşte Congştiința 
Christică. 


Radionică - tehnică prin care un individ cu capacități 
extrasenzoriale diagnostichează şi tratează un pacient prin 
folosirea unui aparat electronic. Există numeroase tipuri de 
asemenea aparate, mai mult sau mai puţin eficiente. 


Procedurile Wilhelm Reich - set de tehnici care amplifică 
energia orgonică (energia vieţii) din corp, pentru ca mintea să 
o poată utiliza în scopuri psihice (în hiperspaţiu). O parte din 
aceste proceduri au fost detaliate în primele două cărți din 
seria Montauk. Pacientul este adus într-o stare de „transă 
orgonică”, în care, deşi continuă să recunoască mediul 
înconjurător, se află într-o stare de conştiinţă modificată, 
care îi permite să extragă informații la care nu ar fi avut 
acces în mod normal. 


Suflete surori - două entități separate care au ieşit din 
aceeaşi scânteie a Suprasufletului. De regulă, două suflete 
surori nu se încarnează în acelaşi timp, decât în 
circumstanțe cu totul excepționale. Termenul este adeseori 
confundat cu cel de „cealaltă jumătate”. Acesta se referă 
exact la ceea ce afirmă această expresie: la energiile polar 
opuse ale aceleiaşi entități. Cele două aspecte se încarnează 
întotdeauna în acelaşi timp, căci au nevoie de aceleaşi 
experiențe. Două „jumătăți” împart aceeaşi minte şi au 
personalități aproape identice. De regulă, ele se căsătoresc. 
Una reprezintă emisfera cerebrală dreaptă (masculină), iar 
cealaltă emisfera cerebrală stângă (feminină) ale aceleiaşi 
personalități ieşită dintr-un Suprasuflet. Două suflete surori 
pot fi comparate cu două mlădițe ieşite din aceeaşi rădăcină 
(sămânță). 

„Jumătăţile polar opuse” apar atunci când una dintre 
mlădițe se împarte în două, crescând din aceeaşi tulpină. 


